
C.  SULPITII  APOLLINARIS  PERIOCHA. 


Sororem  falso  creditam  meretriculae. 

Genere  Andriae,  Glycerium  vitiat  Pamphilus  : 
Gravidaque  facta,  dat  fidem,  uxorem  sibi 
Fore  hanc  ; nam  aliam  pater  ei  desponderat. 
Gnatam  Chremetis  : atque  ut  amorem  comperit. 
Simulat  futuras  nuptias,  cupiens  suus 
Quid  haberet  animi  filius  cognoscere. 

Davi  suasu  non  repugnat  Pamphilus. 

Sed  ex  Glycerio  natum  ut  vidit  puerulum 
Chremes,  recusat  nuptias,  generum  abdicat. 
Mox  filiam  Glycerium  insperato  agnitam, 

Dat  Pamphilo  hanc,  aliam  Charino  conjugem. 


FABULiE  INTERLOCUTORE 


Byrrhia,  servus. 
Charinus,  adolescens. 
Chremes,  senex . 
Crito,  hospes. 

Davus,  servus. 

Dromo,  lorarius . 
Glycerium,  meretrix. 
Lesbia,  obstetrix. 
Mysis,  ancilla. 
Pamphilus,  adolescens. 
Simo,  senex. 

Sosia,  libertus. 


PROLOGUS. 


Poeta,  quum  primum  animum  ad  scribendum  appulit, 
Id  sibi  negoti  credidit  solum  dari, 

Populo  ut  placerent,  quas  fecisset  fabulas. 

Verum  aliter  evenire  multo  intelligit : 

Nam  in  prologis  scribundis  operam  abutitur, 

Non  qui  argumentum  narret,  sed  qui  malevoli 
Veteris  Poetae  maledictis  respondeat. 

Nunc,  quam  rem  vitio  dent,  quaeso,  animum  advortite. 
Menander  fecit  Andriam  et  Perinthiam  : 

Qui  utram  vis  recte  norit,  ambas  noverit. 

Non  ita  dissimili  sunt  argumento,  sed  tamen 
Dissimili  oratione  sunt  factae,  ac  stilo. 

Quae  convenere  in  Andriam,  ex  Perinthia 
Fatetur  transtulisse,  atque  usum  pro  suis. 

Id  isti  vituperant  factum  ; atque  in  eo  disputant, 
Contaminari  non  decere  fabulas. 

Faciunt  nae  intelligendo,  ut  nihil  intelligant  : 

Qui  cum  hunc  accusant,  Naevium,  Plautum,  Ennium 
Accusant : quos  hic  noster  auctores  habet : 

Quorum  aemulari  exoptat  negligentiam 
Potius,  quam  istorum  obscuram  diligentiam. 

PROLOGUS. 


Dehinc  ut  quiescant,  porro  moneo,  et  desinant 
Maledicere,  malefacta  ne  noscant  sua. 

Favete,  adeste  aequo  animo,  et  rem  cognoscite, 
Ut  pernoscatis,  et  quid  spei  sit  relliquum, 
Posthac  quas  faciet  de  integro  comoedias, 
Spectandae,  an  exigendae  sint  vobis  prius. 


ANDRIA 


ACTUS  I.  SCENA  I. 

Simo.  Sosia. 

Si.  Vos  isthaec  intro  auferte  : abite.  Sosia, 

Adesdum  : paucis  te  volo.  So.  Dictum  puta  : 

Nempe  ut  curentur  recte  haec.  Si.  Imo  aliud.  So 
Quid  est, 

Quod  tibi  mea  ars  efficere  hoc  possit  amplius  ? 

Si.  Nihil  istac  opus  est  arte  ad  hanc  rem,  quam  paro  : 

Sed  iis,  quas  semper  in  te  intellexi  sitas, 

Fide  et  taciturnitate.  So.  Exspecto  quid  velis. 

Si.  Ego  postquam  te  emi,  a parvulo  ut  semper  tibi 
Apud  me  justa  et  clemens  fuerit  servitus. 

Scis  : feci,  e servo  ut  esses  libertus  mihi, 

Propterea  quod  serviebas  liberaliter. 

Quod  habui  summum  pretium,  persolvi  tibi. 

So.  In  memoria  habeo.  Si.  Haud  muto  factum.  So 
Gaudeo. 

Si  tibi  quid  feci,  aut  facio,  quod  placet,  Simo, 

P.  TERENTII  ANDRIA. 


Et  id  gratum  fuisse  adversum  te,  habeo  gratiam. 

Sed  mihi  hoc  molestum  est : nam  istaec  commemoratio 
Quasi  exprobratio  est  immemoris  beneficii. 

Quin  tu  uno  verbo  dic,  quid  est,  quod  me  velis. 

Si.  Ita  faciam.  Hoc  primum  in  hac  re  praedico  tibi; 

Quas  credis  esse  has,  non  sunt  verae  nuptiae. 

50.  Cur  simulas  igitur?  Si.  Rem  omnem  a principio 
audies ; 

Eo  pacto  et  gnati  vitam,  et  consilium  meum 
Cognosces,  et  quid  facere  in  hac  re  te  velim. 

Nam  is  postquam  excessit  ex  ephebis,  Sosia, 

Liberius  vivendi  fuit  potestas  : nam  antea 
Qui  scire  posses,  aut  ingenium  noscere. 

Dum  aetas,  metus,  magister  prohibebant  ? So.  Ita  est. 

51.  Quod  plerique  omnes  faciunt  adolescentuli. 

Ut  animum  ad  aliquod  studium  adjungant,  aut  equos 
Alere,  aut  canes  ad  venandum,  aut  ad  philosophos  : 

Horum  ille  nihil  egregie  praeter  caetera 
Studebat : et  tamen  omnia  haec  mediocriter. 

Gaudebam.  So.  Non  injuria;  nam  id  arbitror 
Apprime  in  vita  esse  utile,  ut  ne  quid  nimis. 

Si.  Sic  vita  erat ; facile  omneis  perferre  ac  pati, 

Cum  quibus  erat  cunque  una  : iis  sese  dedere  : 

Eorum  obsequi  studiis  : advorsus  nemini : 

Nunquam  praeponens  se  illis  : ita  facillime 
Sine  invidia  laudem  invenias,  et  amicos  pares. 

50.  Sapienter  vitam  instituit:  namque  hoc  tempore 
Obsequium  amicos,  veritas  odium  parit. 

51.  Interea  mulier  quaedam  abhinc  triennium 


ACTUS  I.  SCENA  J. 

Ex  Andro  commigravit  huc  viciniae, 

Inopia,  et  cognatorum  negligentia 
Coacta,  egregia  forma,  atque  aetate  integra. 

50.  Hei  vereor,  ne  quid  Andria  apportet  mali. 

51.  Primum  haec  pudice  vitam,  parce,  ac  duriter 
Agebat,  lana  ac  tela  victum  quaeritans : 

Sed  postquam  amans  accessit,  pretium  pollicens, 

Unus  et  item  alter,  ita  ut  ingenium  est  omnium 
Hominum,  a labore  proclive  ad  libidinem, 

Accepit  conditionem,  dein  quaestum  occipit. 

Qui  tum  illam  amabant,  forte,  ita  ut  fit,  filium 
Perduxere  illuc,  secum  ut  una  esset,  meum. 

Egomet  continuo  mecum  ; Certe  captus  est. 

Habet!  observabam  mane  illorum  servulos 
Venienteis  aut  abeunteis : rogitabam,  Heus  puer. 

Dic  sodes,  quis  heri  Chrysidem  habuit  ? nam  Andriae 
Illi  id  erat  nomen.  So.  Teneo.  Si.  Phaedrum,  aut 
Cliniam 

Dicebant,  autNiceratum  ; nam  hi  tres  tum  simul 
Amabant.  Eho,  quid  Pamphilus  ? Quid  ? symbolam 
Dedit,  coenavit.  Gaudebam.  Item  alio  die 
Quaerebam  : comperiebam  nihil  ad  Pamphilum 
Quidquam  attinere.  Enimvero  spectatum  satis 
Putabam,  et  magnum  exemplum  continentiae. 

Nam  qui  cum  ingeniis  conflictatur  ejusmodi, 

Neque  commovetur  animus  in  ea  re  tamen, 

Scias  posse  habere  jam  ipsum  suae  vitae  modum. 

Cum  id  mihi  placebat,  tum  uno  ore  omnes  omnia 
Bona  dicere,  et  laudare  fortunas /meas. 

P.  TERENTII  ANDRIA. 


Qui  gnatum  haberem  tali  ingenio  praeditum, 

Quid  verbis  opus  est  ? hac  fama  impulsus  Chremes 
Ultro  ad  me  venit,  unicam  gnatam  suam 
Cum  dote  summa  filio  uxorem  ut  daret. 

Placuit  ; despondi : hic  nuptiis  dictus  est  dies. 

So.  Quid  obstat,  cur  non  verae  fiant  ? Si.  Audies. 

Fere  in  diebus  paucis,  quibus  haec  acta  sunt, 

Chrysis  vicina  haec  moritur.  So.  O factum  bene  ! 

Beasti ; metui  a Chryside.  Si.  Ibi  tum  filius 

Cum  illis,  qui  amabant  Chrysidem,  una  aderat  frequens  ; 

Curabat  una  funus,  tristis  interim, 

Nonnunquam  conlacrumabat.  Placuit  tum  id  mihi : 

Sic  cogitabam  : Hic,  parvae  consuetudinis 
Causa,  mortem  hujus  tam  fert  familiariter  : 

Quid,  si  ipse  amasset  ? quid  hic  mihi  faciet  patri  ? 

Haec  ego  putabam  esse  omnia  humani  ingeni, 

Mansuetique  animi  officia.  Quid  multis  moror  ? 

Egomet  quoque  ejus  causa  in  funus  prodeo, 

Nihil  .suspicans  etiam  mali.  So.  Hem,  quid  est  ? Si, 
Scies. 

Effertur  : imus.  Interea  inter  mulieres. 

Quae  ibi  aderant,  forte  unam  adspicio  adolescentulam, 
Forma!  So.  Bona  fortasse.  Si.  Et  vultu,  Sosia, 

Adeo  modesto,  adeo  venusto,  ut  nihil  supra. 

Quia  tum  mihi  lamentari  praeter  caeteras 
Visa  est ; et  quia  erat  forma  praeter  caeteras 
Honesta  et  liberali ; accedo  ad  pedisequas  ; 

Quae  sit,  rogo.  Sororem  esse  aiunt  Chrysidis. 

Percussit  illico  animum : At  at ! hoc  illud  est! 


ACTUS  I.  SCENA  f. 

Hinc  illae  lacrumae  ! haec  illa’st  misericordia  ! 

So.  Quam  timeo,  quorsum  evadas  ! Si.  Funus  interim 
Procedit : sequimur  : ad  sepulchrum  venimus  : 

In  ignem  posita’st : fletur.  Interea  haec  soror. 

Quam  dixi,  ad  flammam  accessit  imprudentius  ; 

Satis  cum  periclo.  Ibi  tum  exanimatus  Pamphilus 
Bene  dissimulatum  amorem  et  celatum  indicat. 

Accurrit : mediam  mulierem  complectitur : 

Mea  Glycerium,  inquit,  quid  agis  ? cur  te  is  perditum  ? 
Tum  illa,  ut  consuetum  facile  amorem  cerneres. 

Rejecit  se  in  eum  flens  quam  familiariter. 

50.  Quid  ais  ! Si.  Redeo  inde  iratus,  atque  aegre  fe- 
rens. 

Nec  satis  ad  objurgandum  causae.  Diceret, 

Quid  feci  ? quid  commerui,  aut  peccavi,  pater  ? 

Quae  sese  in  ignem  injicere  voluit,  prohibui. 

Servavi.  Honesta  oratio  est.  So.  Recte  putas. 

Nam  si  illum  objurges,  vitae  qui  auxilium  tulit ; 

Quid  facias  illi,  qui  dederit  damnum  aut  malum  ? 

51.  Venit  Chremes  postridie  ad  me,  clamitans, 

Indignum  facinus  ! comperisse,  Pamphilum 

Pro  uxore  habere  hanc  peregrinam.  Ego  illud  sedulo 
Negare  factum  : ille  instat  factum  : denique 
Ita  tum  discedo  ab  illo,  ut  qui  se  filiam 
Neget  daturum.  So.  Non  tu  ibi  gnatum  ? Si.  Ne  haec 
quidem 

Satis  vehemens  causa  ad  objurgandum.  So.  Qui,  cedo  ? 
Si.  Tute  ipse  his  rebus  finem  praescripsti,  pater. 

Prope  adest,  quum  alieno  more  vivendum  est  mihi: 

P.  TERENTII  ANDRIA. 


Sine  nunc  meo  me  vivere  interea  modo. 

50 . Quis  igitur  relictus  est  objurgandi  locus  ? 

51.  Si  propter  amorem  uxorem  nolit  ducere, 

Ea  primum  ab  illo  animadvertenda  injuria  est. 

Et  nunc  id  operam  do,  ut  per  falsas  nuptias 
Vera  objurgandi  causa  sit,  si  deneget : 

Simul  sceleratus  Davus  si  quid  consilii 

Habet,  ut  consumat  nunc,  cum  nihil  obsint  doli : 

Quem  ego  credo  manibus  pedibusque  obnixe  omnia 
Facturum  ; magis  id  adeo,  mihi  ut  incommodet, 

Quam  ut  obsequatur  gnato.  So.  Quapropter  ? Si.  Ro- 
gas ? 

Mala  mens,  malus  animus:  quem  quidem  ego  si  sensero  1 
Sed  quid  opus  est  verbis  ? Sin  eveniat,  quod  volo, 

In  Pamphilo  ut  nihil  sit  morae;  restat  Chremes, 

Qui  mihi  exorandus  est ; et  spero  confore. 

Nunc  tuum  est  officium,  has  bene  ut  adsimules  nuptias  : 
Perterrefacias  Davum  : observes  filium, 

Quid  agat,  quid  cum  illo  consilii  captet.  So.  Sat  est : 
Curabo.  Eamus  jam  nunc  intro.  Si.  I prae ; sequar. 


ACTUS  I.  SCENA  II. 

Simo.  Davus. 

Non  dubium  est,  quin  uxorem  nolit  filius  : 

Ita  Davum  modo  timere  sensi,  ubi  nuptias 
Futuras  esse  audivit.  Sed  ipse  exit  foras. 

Dav.  Mirabar,  hoc  si  sic  abiret : et  heri  semper  lenitas 


ACTUS  I.  SCENA  IT. 

Verebar  quorsum  evaderet. 

Qui  postquam  audierat  non  datum  iri  filio  uxorem  suo, 

Nunquam  cuiquam  nostrum  verbum  fecit,  neque  id  aegre 
tulit. 

Si.  At  nunc  faciet:  neque,  ut  opinor,  sine  tuo  magno 
malo. 

Dav . Id  voluit,  nos  sic  nec  opinanteis  duci  falso  gaudio, 

Speranteis  jam,  amoto  metu,  inter  oscitantes  opprimi ; 

Ne  esset  spatium  cogitandi  ad  disturbandas  nuptias. 

Astute ! Si.  Carnifex,  quae  loquitur  ? Dav.  Herus  est, 
neque  provideram. 

Si.  Dave  ! Dav.  Hem,  quid  est  ? Si.  Ehodum  ad  me. 
Dav.  Quid  hic  volt  ? Si.  Quid  ais  ? Dav . Qua  de 
re  ? Si.  Rogas  ? 

Meum  gnatum  rumor  est  amare.  Dav.  Id  populus  curat, 
scilicet  ! 

Si.  Hoccine  agis,  an  non  ? Dav.  Ego  vero  istuc.  Si.  Sed 
nunc  ea  me  exquirere, 

Iniqui  patris  est.  Nam,  quod  antehac  fecit,  nihil  ad  me 
attinet : 

Dum  tempus  ad  eam  rem  tulit,  sini,  animum  ut  expleret 
suum. 

Nunc  hic  dies  aliam  vitam  affert,  alios  mores  postulat. 

Dehinc  postulo,  sive  aequum’st,  te  oro,  Dave,  ut  redeat 
jam  in  viam. 

Dav.  Hoc  quid  sit  ? Si.  Omnes,  qui  amant,  graviter  sibi 
dari  uxorem  ferunt. 

Dav.  Ita  aiunt.  Si.  Tum  si  quis  magistrum  cepit  ad  eam 
rem  improbum, 

Ipsum  animum  aegrotum  ad  deteriorem  partem  plerum- 
que applicat. 

Dav.  Non  hercle  intelligo.  Si.  Non?  hem.  Dav.  Non: 
Davus  sum,  non  CEdipus. 

Si.  Nempe  ergo  aperte  vis,  quae  restant,  me  loqui  ? Dav. 
Sane  quidem. 

Si.  Si  sensero  hodie  quicquam  in  his  te  nuptiis 

Fallaciae  conari,  quo  fiant  minus  ; 

Aut  velle  in  ea  re  ostendi,  quam  sis  callidus  : 

Verberibus  caesum  te,  Dave,  in  pistrinum  dedam  usque  ad 
necem, 

Ea  lege  atque  omine,  ut,  si  te  inde  exemerim,  ego  pro  te 
molam. 

Quid  ? hoc  intellextin’  ? an  nondum  etiam  ne  hoc  quidem  ? 
Dav.  Imo  callide: 

Ita  aperte  ipsam  rem  modo  locutus,  nihil  circuitione  usus  es. 

Si.  Ubivis  facilius  passus  sim,  quam  in  hac  re,  me 
deludier. 

Dav.  Bona  verba  quaeso.  Si.  Irrides?  nihil  me  fallis  : sed 
dico  tibi, 

Ne  temere  facias  : neque  tu  haud  dicas,  tibi  non  prae- 
dictum. Cave. 

ACTUS  I.  SCENA  III. 

Davus. 

Enimvero,  Dave,  nihil  loci’st  segnitiae  neque  socordiae, 

Quantum  intellexi  modo  senis  sententiam  de  nuptiis  : 


ACTUS  I.  SCENA  III. 

Quae,  si  non  astu  providentur,  me  aut  herum  pessum- 
dabunt. 

Nec,  quid  agam,  certum  ’st : Pamphilurane  adjutem,  an 
auscultem  seni. 

Si  illum  relinquo,  ejus  vitae  timeo  : sin  opitulor,  hujus 
minas ; 

Cui  verba  dare  difficile  est.  Primum  jam  de  amore  hoc 
comperit : 

Me  infensus  servat,  ne  quam  faciam  nuptiis  fallaciam. 

Si  senserit,  perii : aut  si  lubitum  fuerit,  causam  ceperit : 
Quo  jure,  quaque  injuria  praecipitem  me  in  pistrinum 
dabit. 

Ad  haec  mala  hoc  mihi  accedit  etiam : haec  Andria, 

Sive  ista  uxor,  sive  amica  est,  gravida  e Pamphilo  est. 
Audireque  eorum  est  operae  pretium  audaciam  : 

Nam  inceptio  ’st  amentium,  haud  amantium. 

Quicquid  peperisset,  decreverunt  tollere. 

Et  fingunt  quaudam  inter  se  nunc  fallaciam, 

Civem  Atticam  esse  hanc.  Fuit  olim  quidam  senex, 
Mercator  : navem  is  fregit  apud  Andrum  insulam  : 

Is  obiit  mortem:  ibi  tum  hanc  ejectam  Chrysidis 
Patrem  recepisse  orbam,  parvam.  Fabulae  ! 

Mihi  quidem  hercle  non  fit  verisimile ; atque  ipsis  com- 
mentum placet. 

Sed  Mysis  ab  ea  egreditur.  At  ego  hinc  me  ad  forum,  ut 
Conveniam  Pamphilum,  ne  de  hac  re  pater  imprudentem 
opprimat. 

ACTUS  I.  SCENA  IV. 

Mysis. 

Audivi,  Archillis,  jamdudum  ; Lesbiam  adduci  jubes. 

Sane  pol  illa  temulenta  est  mulier  et  temeraria. 

Nec  satis  digna,  cui  committas  primo  partu  mulierem  : 
Tamen  eam  adducam.  Importunitatem  spectate  aniculae  ; 
Quia  compotrix  ejus  est.  Di,  date  facultatem,  obsecro, 
Huic  pariundi,  atque  illi  in  aliis  potius  peccandi  locum. 

Sed  quidnam  Pamphilum  exanimatum  video  ? vereor  quid 
siet. 

Opperiar,  ut  sciam,  num  quidnam  haec  turba  tristitiae 
afferat. 

ACTUS  I.  SCENA  V. 

Pamphilus.  Mysis. 

Pam.  Hoccine*st  humanum  factum  aut  inceptum  ? hoc- 
cine’st  officium  patris  ? 

My.  Quid  illud  est?  Pam.  Proh  deum  atque  hominum 
fidem  ! quid  est,  si  non  haec  contumelia’st  ? 

Uxorem  decrerat  dare  sese  mihi  hodie  : nonne  oportuit 
Praescisse  me  ante  ? nonne  prius  communicatum  oportuit  ? 
My,  Miseram  me  ! quod  verbum  audio  ? 

Pam,  Quid  Chremes  ? qui  denegarat  se  commissurum  mihi 
Gnatam  suam  uxorem  ; id  mutavit,  quia  me  immutatum 
videt. 


ACTUS  I.  SCENA  V. 


It 


Itane  obstinate  operam  dat,  ut  me  a Glycerio  miserum  ab- 
strahat ? 

Quod  si  fit,  pereo  funditus. 

Adeon’  hominem  esse  invenustum  aut  infelicem  quenquam, 
ut  ego  sum  ? 

Proh  deum,  atque  hominum  fidem  ! 

Nullon*  ego  Chremetis  pacto  affinitatem  effugere  potero  ? 

Quot  modis  contemtus,  spretus  ? facta,  transacta  omnia. 
Hem  ! 

Repudiatus  repetor.  Quamobrem  ? nisi  si  id  est,  quod  sus- 
picor : 

Aliquid  monstri  aluut : ea  quoniam  nemini  obtrudi 

potest, 

Itur  ad  me.  My.  Oratio  haec  me  miseram  exanimavit 
metu. 

Pam.  Nam  quid  ego  nunc  dicam  de  patre  ? ah ! 

Tantamne  rem  tam  negligenter  agere  ? Praeteriens  modo 

Mihi  apud  forum,  Uxor  tibi  ducenda  est,  Pamphile,  hodie, 
inquit,  para ; 

Abi  domum.  Id  mihi  visus  ’st  dicere,  Abi  cito,  et  suspende 
te. 

Obstipui.  Censen’  me  verbum  potuisse  ullum  proloqui  ? 

Aut  ullam  causam,  ineptam  saltem,  falsam,  iniquam  ? 
obmutui. 

Quod  si  ego  rescissem  id  prius  ; quid  facerem,  si  quis  nunc 
me  roget  ? 

Aliquid  facerem,  ut  hoc  ne  facerem.  Sed  nunc  quid  primum 
exequar  ? 

Tot  me  impediunt  curae,  quae  meum  animum  divorse  tra- 
hunt : 

Amor,  misericordia  hujus,  nuptiarum  sollicitatio  : 

Tum  patris  pudor,  qui  me  tam  leni  passus  est  animo  usque 
adhuc. 

Quae  meo  cunque  animo  lubitum’st,  facere : ein’  ego  ut 
advorser  ? hei  mihi ! 

IncertunTst,  quid  agam.  My.  Misera  timeo,  hoc  incer- 
tum quorsum  accidat. 

Sed  nunc  peropus  est,  aut  hunc  cum  ipsa,  aut  me  aliquid 
de  illa  advorsum  hunc  loqui. 

Dum  in  dubio  est  animus,  paulo  momento  huc  vel  illuc 
impellitur. 

Pam . Quis  hic  loquitur  ? Mysis  ? salve.  My.  O salve, 
Pamphile.  Pam . Quid  agit  ? My.  Rogas  ? 

Laborat  e dolore,  atque  ex  hoc  misera  sollicitant,  diem 

Quia  olim  in  hunc  sunt  constitutae  nuptiae:  tum  autem  hoc 
timet, 

Ne  deseras  se.  Pam.  Hem,  egone  istuc  conari  queam  ? 

Ego  propter  me  illam  decipi  miseram  sinam  ? 

Quae  mihi  suum  animum,  atque  omnem  vitam  credidit ; 

Quam  ego  animo  egregie  caram  pro  uxore  habuerim, 

Bene  et  pudice  ejus  doctum  atque  eductum,  sinam. 

Coactum  egestate  ingenium  immutarier  ? 

Non  faciam.  My.  Haut  vereor,  si  in  te  solo  sit  situm  : 

Sed  vim  ut  queas  ferre.  Pam.  Adeon’  me  ignavum 
putas  ? 

Adeon’  porro  ingratum,  aut  inhumanum,  aut  ferum  ? 


r 

Ut  neque  me  consuetudo,  neque  amor,  neque  pudor 
Commoveat,  neque  commoneat,  ut  servem  fidem  ? 

My.  Unum  hoc  scio,  hanc  meritam  esse,  ut  memor  esses 
sui. 

Pam.  Memor  essem  ? o Mysis,  Mysis,  etiam  nunc  mihi 
Scripta  illa  dicta  sunt  in  animo  Chrysidis 
De  Glycerio  : jam  ferme  moriens  me  vocat : 

Accessi ; vos  semotae  : nos  soli : incipit : 

Mi  Pamphile,  hujus  formam  atque  aetatem  vides. 

Nec  clam  te  est,  quam  illi  nunc  utraeque  inutiles. 

Et  ad  pudicitiam,  et  ad  rem  tutandam  sient. 

Quod  ego  te  per  hanc  dextram  oro,  et  ingenium  tuum, 

Per  tuam  fidem,  perque  hujus  solitudinem 
Te  obtestor,  ne  abs  te  hanc  segreges,  neu  deseras : 

Si  te  in  germani  fratris  dilexi  loco, 

Sive  te  haec  solum  semper  fecit  maximi. 

Seu  tibi  morigera  fuit  in  rebus  omnibus. 

Te  isti  virum  do,  amicum,  tutorem,  patrem. 

Bona  nostra  haec  tibi  permitto,  et  tuae  mando  fidei. 

Hanc  mihi  in  manum  dat:  mors  continuo  ipsam  occupat. 
Accepi : acceptam  servabo.  My.  Ita  spero  quidem. 

Pam.  Sed  cur  tu  abis  ab  illa  ? My.  Obstetricem  arcesso. 
Pam.  Propera. 

Atque  audin’  ? verbum  unum  cave  de  nuptiis, 

Ne  ad  morbum  hoc  etiam.  My.  Teneo. 

ACTUS  II.  SCENA  I. 

Charinijs.  Byrriiia.  Pamphilus. 

Quid  ais,  Byrrhia  ? daturne  illa  Pamphilo  hodie  nuptum  ? 
By . Sic  est. 

Ch.  Qui  scis  ? By.  Apud  forum  modo  de  Davo  audivi. 
Ch.  Vae  misero  mihi  ! 

Ut  animus  in  spe  atque  in  timore  usque  antehac  attentus 
fuit; 

Ita,  postquam  ademta  spes  est,  lassus,  cura  confectus, 
stupet. 

By.  Quaeso  aedepol,  Charine,  quoniam  non  potest  fieri, 
quod  velis, 

Id  velis,  quod  possit.  Ch.  Nihil  volo  aliud,  nisi  Philu- 
menam. 

By.  Ah  ! quanto  satius  est,  te  id  dare  operam,  qui  istum 
amorem  ex  animo  amoveas  tuo, 

Quam  id  loqui,  quo  magis  lubido  frustra  incendatur 
tua. 

Ch.  Facile  omnes,  quum  valemus,  recta  consilia  aegrotis 
damus. 

Tu  si  hic  sis,  aliter  sentias.  By,  Age,  age,  ut  lubet. 
Ch.  Sed  Pamphilum 

Video  : omnia  experiri  certum ’st,  prius  quam  pereo.  By. 
Quid  hic  agit  ? 

Ch.  Ipsum  hunc  orabo : huic  supplicabo  : amorem  huic 
narrabo  meum. 

Credo,  impetrabo,  ut  aliquot  saltem  nuptiis  prodat  dies  ; 


ACTUS  ir.  SCENA  I. 

futerea  fiet  aliquid,  spero.  By . Id  aliquid  nihil  est. 

Ch . Byrrhia, 

Quid  tibi  videtur  ? adeon*  ad  eum  ? By,  Quidni  ? si  nihil 
impetres, 

Ut  te  arbitretur  sibi  paratum  moechum,  si  illam  dux- 
erit. 

Ch.  Abin*  hinc  in  malam  rem  cum  suspicione  istac, 
scelus  ? 

Pam.  Charinum  video.  Salve.  Ch.  O salve,  Pamphile, 
Ad  te  advenio,  spem,  salutem,  auxilium,  consilium  ex- 
petens. 

Pam.  Neque  pol  consilii  locum  habeo,  neque  auxilii  co- 
piam. 

Sed  istuc  quidnanTst  ? Ch.  Hodie  uxorem  ducis  ? Pam. 
Aiunt.  Ch.  Pamphile, 

Si  id  facis,  hodie  postremum  me  vides.  Pam.  Quid  ita  ? 
Ch.  Hei  mihi  ! 

Vereor  dicere  : huic  dic  quaeso,  Byrrhia.  By.  Ego  dicam. 
Pam.  Quid  est  ? 

By.  Sponsam  hic  tuam  amat.  Pam.  Nae  iste  haut  mecum 
sentit.  Ehodum  dic  mihi, 

Num  quidnam  amplius  tibi  cum  illa  fuit,  Charine  ? Ch. 
Ah,  Pamphile, 

Nihil.  Pam.  Quam  vellem  ! Ch.  Nunc  te  per  amicitiam 
et  per  amorem  obsecro, 

Principio  ut  ne  ducas.  Pam . Dabo  equidem  operam. 
Ch.  Sed  si  id  non  potes  : 

Aut  tibi  nuptiae  hae  sunt  cordi.  Pam . Cordi  ? Ch, 

Saltem  aliquot  dies 

Profer,  dum  proficiscor  aliquo,  ne  videam.  Para.  Audi 
nunc  jam : 

Ego,  Charine,  neutiquam  officium  liberi  esse  hominis 
puto. 

Cum  is  nihil  promereat,  postulare  id  gratiae  apponi  sibi. 

Nuptias  effugere  ego  istas  malo,  quam  tu  adipiscier. 

Ch.  Reddidisti  animum.  Pam.  Nunc  si  quid  potes  aut 
tu,  aut  hic  Byrrhia, 

Facite,  fingite,  invenite,  efficite,  qui  detur  tibi : 

Ego  id  agam,  mihi  qui  ne  detur.  Ch.  Sat  habeo.  Para. 
Davum  optume 

Video,  cujus  consilio  fretus  sum.  Ch.  At  tu  hercle  haut 
quicquam  mihi ; 

Nisi  ea,  quae  nihil  opus  sunt  scire.  Fugin’  hinc  ? By . Ego 
vero,  ac  lubens. 

ACTUS  II.  SCENA  II. 

✓ Davus,  Charinus.  Pamphilus. 

Di  boni,  boni  quid  porto  ! sed  ubi  inveniam  Pamphi- 
lum ? 

Ut  metum,  in  quo  nunc  est,  adimam,  atque  expleam  ani- 
mum gaudio. 

Ch.  Laetus  est,  nescio  quid.  Pam.  Nihil  est:  nondum 
haec  rescivit  mala. 

Dav.  Quem  ego  nunc  credo,  si  jam  audierit  sibi  paratas 
nuptias, 

Ch.  Audin’  tu  illum  ? Dav.  toto  me  oppido  exanima- 
tum quaerere. 


ACTUS  II.  SCENA  II. 

Sed  ubi  quaeram  ? aut  quo  nunc  primum  intendam  ? Ch. 
Cessas  alloqui  ? 

Dav.  Abeo.  Ch.  Dave  : ades : resiste.  Dav.  Quis  bomo’st, 
qui  me  ? O Pamphile, 

Te  ipsum  quaero:  euge,  Charine:  ambo  opportune  : vos 
volo. 

Ch.  Dave,  perii.  Dav.  Quin  tu  hoc  audi.  Ch.  Interii. 
Dav.  Quid  timeas  scio. 

Pam.  Mea  quidem  hercle  certe  in  dubio  vita’st.  Dav.  Et 
quid  tu,  scio. 

Pam.  Nuptiae  mihi.  Dav.  Et  si  scio.  Pam.  Hodie. 
Dav.  Obtundis,  tametsi  intelligo. 

Id  paves,  ne  ducas  tu  illam  : tu  autem,  ut  ducas.  Ch. 
Rem  tenes. 

Pam.  Istuc  ipsum.  Dav.  Atque  istuc  ipsum  nihil  pericli 
est : me  vide. 

Pam.  Obsecro  te,  quam  primum  hoc  me  libera  miserum 
metu.  Dav.  Hem ! 

Libero.  Uxorem  tibi  non  dat  jam  Chremes.  Pam.  Qui 
scis  ? Dav.  Scio. 

Tuus  pater  modo  me  prehendit;  ait,  tibi  uxorem  dare 
sese 

Hodie : item  alia  multa,  quae  nunc  non  est  narrandi 
locus. 

Continuo  ad  te  properans  percurro  ad  forum,  ut  dicam  tibi 
haec. 

ITbi  te  non  invenio,  ibi  ascendo  in  quendam  excelsum  lo- 
cum. 

Circumspicio  ; nusquam.  Forte  ibi  hujus  video  Byrrhiam  ; 

Rogo  : negat  vidisse  : mihi  molestum  : quid  agam,  cogito. 

Redeunti  interea  ex  ipsa  re  mihi  incidit  suspicio  : hem. 

Paululum  obsoni : ipsus  tristis  : de  improviso  nuptiae  : 

Non  cohaerent.  Pam.  Quorsum  nam  istuc  ? Dav.  Ego 
me  continuo  ad  Chremem. 

Quum  illoc  advenio  : solitudo  ante  ostium : jam  id  gau- 
deo. 

C/i.  Recte  dicis.  Pam.  Perge.  Dav.  Maneo  : interea 
introire  neminem 

Video,  exire  neminem  : matronam  nullam  : in  aedibus 

Nihil  ornati,  nihil  tumulti : accessi : intro  aspexi.  Pam . 
Scio, 

Magnum  signum.  Dav.  Num  videntur  convenire  haec 
nuptiis  ? 

Pam.  Non,  opinor,  Dave.  Dav.  Opinor,  narras  ? non 
recte  accipis. 

Certa  res  est.  Etiam  puerum  inde  abiens  conveni  Chremis 

Olera,  et  pisciculos  minutos  ferre  obolo  in  coenam  seni. 

Ch.  Liberatus  sum  hodie,  Dave,  tua  opera.  Dav.  Ac 
nullus  quidem. 

Ch.  Quid  ita  ? nempe  huic  prorsus  illam  non  dat.  Dav. 
Ridiculum  caput ! 

Quasi  necesse  sit,  si  huic  non  dat,  te  illam  uxorem  du- 
cere : 

Nisi  vides,  nisi  senis  amicos  oras,  ambis.  Ch.  Bene 
mones. 

Ibo  ; etsi  liercle  saepe  jam  me  spes  frustrata  est.  Vale. 


ACTUS  II.  SCENA  III. 

Pamphilus.  Davus. 

Quid  igitur  sibi  volt  pater  ? cur  simulat  ? Dav . Ego 
dicam  tibi. 

Si  id  succenseat  nunc,  quia  non  dat  tibi  uxorem  Chremes, 

Ipsus  sibi  esse  injurius  videatur ; neque  id  injuria  ; 

Prius  quam  tuum,  ut  sese  habeat,  animum  ad  nuptias  per- 
spexerit. 

Sed  si  tu  negaris  ducere,  ibi  culpam  in  te  transferet. 

Tum  illae  turbae  fient.  Pam.  Quid  vis  patiar  ? Dav . 
Pater  est,  Pamphile. 

Difficile  est : tum  haec  solant  mulier  : dictum  ac  factum 
invenerit 

Aliquam  causam,  quamobrem  ejiciat  oppido.  Pam . 
Ejiciat  ? Dav . Cito. 

Pam . Cedo  igitur,  quid  faciam,  Dave  ? Dav . Dic  te 
ducturum.  Pam . Hem  ! Dav.  Quid  est  ? 

Pam.  Egone  dicam  ? Dav.  Cur  non  ? Pam.  J^unquam 
faciam.  Dav.  Ne  nega. 

Pam.  Suadere  noli.  Dav.  Ex  ea  re  quid  fiat,  vide. 

Pam.  Ut  ab  illa  excludar,  huc  concludar.  Dav.  Non 
ita  est. 

Nempe  hoc  sic  esse  opinor  dicturum  patrem  : 

Ducas  volo  hodie  uxorem  : tu,  Ducam,  inquies. 

Cedo,  quid  jurgabit  tecum  ? hic  reddes  omnia, 

Quae  nunc  sunt  certa  ei  consilia,  incerta  ut  sient, 

Sine  omni  periclo.  Nam  hocce  haut  dubium  est,  quin 
Chremes 

Tibi  non  det  gnatam  : nec  tu  ea  causa  minueris 

Haec  quae  facis,  ne  is  mutet  suam  sententiam. 

Patri  dic  velle  : ut,  cum  velit,  tibi  jure  irasci  non  queat. 

Nam  quod  tu  speres,  propulsabo  facile  ; uxorem  his  mo- 
ribus 

Dabit  nemo  : inveniet  inopem  potius,  quam  te  corrumpi 
sinat. 

Sed  si  te  aequo  animo  ferre  accipiet,  negligentem  feceris. 

Alia  otiosus  quaeret : interea  aliquid  acciderit  boni. 

Pam.  Itan*  credis  ? Dav.  Haud  dubium  quidenPst. 
Pam.  Vide  quo  me  inducas.  Dav . Quin  taces  ? 

Pam.  Dicam.  Puerum  autem  ne  resciscat  mihi  esse  ex  illa, 
cautio  est : 

Nam  pollicitus  sum  suscepturum.  Dav.  O facinus  audax  ! 
Pam.  Hanc  fidem 

Sibi,  me  obsecravit,  qui  se  sciret  non  deserturum,  ut 
darem. 

Dav.  Curabitur  : sed  pater  adest : cave,  te  esse  tristem 
sentiat. 


ACTUS  II.  SCENA  IV. 

Simo.  Davus.  Pamphilus. 

Reviso  quid  agant,  aut  quid  captent  consilii. 

Dav.  Hic  nunc  non  dubitat,  quin  te  ducturum  neges. 

Venit  meditatus  alicunde  ex  solo  loco: 

Orationem  sperat  invenisse  se, 

Qui  differat  te:  proin  tu  fac,  apud  te  ut  sies.  * vU  u 

Pam . Modo  ut  possim,  Dave.  Dav.  Crede,  inquam,  hoc 
mihi,  Pamphile, 


ACTUS  II.  SCENA  V. 

Nunquam  hodie  tecum  commutaturum  patrem 
Unum  esse  verbum,  si  te  dices  ducere. 

ACTUS  II.  SCENA  V. 

Byrrhia.  Simo.  Davus.  Pamphilus. 

Herus  me,  relictis  rebus,  jussit  Pamphilum 

Hodie  observare,  ut,  quid  ageret  de  nuptiis, 

Scirem  : id  propterea  nunc  hunc  venientem  sequor. 

Ipsum  adeo  praesto  video  cum  Davo  : hoc  agam.  ~tr  * 

Si.  Utrumque  adesse  video.  Dav.  Hem ! serva.  St. 
Pamphile. 

Dav.  Quasi  de  improviso  respice  ad  eum.  Pam.  Ehem, 
pater. 

Dav.  Probe.  Si.  Hodie  uxorem  ducas,  ut  dixi,  volo. 

Bij.  Nunc  nostrae  timeo  parti,  quid  hic  respondeat. 

Pam.  Neque  istic,  neque  alibi  usquam  tibi  erit  in  me 
mora.  By.  Hem  ! 

Dav.  Obmutuit.  By.  Quid  dixit  ? Si.  Facis  ut  te 
decet, 

Quum  istuc,  quod  postulo,  impetro  cum  gratia. 

Dav.  Sum  verus  ? By.  Herus,  quantum  audio,  uxore 
excidit. 

Si.  I nunc  jam  intro,  ne  in  mora,  cum  opus  sit,  sies. 

Pam.  Eo.  By.  Nullane  in  re  esse  homini  cuiquam  fi- 
dem ! 

Verum  illud  verbum’st,  vulgo  quod  dici  solet, 

Omnes  sibi  malle  melius  esse,  quam  alteri. 

Ego  illam  vidi : virginem  forma  bona 


if* 

Memini  videre  : quo  aequior  sum  Pamphilo, 

Si  se  illam  in  somnis,  quam  illum,  amplecti  maluit. 
Renunciabo,  ut  pro  hoc  malo  mihi  det  malum. 


ACTUS  II.  SCENA  VI. 


Davus.  Simo. 

Hic  nunc  me  credit  aliquam  sibi  fallaciam 

Portare,  et  ea  me  hic  restitisse  gratia. 

Si.  Quid  Davus  narrat  ? Dav.  ^Eque  quicquam  nunc 
quidem. 

Si.  Nihilne  ? hem  ! Dav.  Nihil  prorsus.  Si.  Atqui 
exspectabam  quidem. 

Dav . Praeter  spem  evenit:  sentio  : hoc  male  habet 

virum. 

Si.  Potin’  es  mihi  verum  dicere  ? Dav.  Nihil  facilius. 

Si.  Num  illi  molestae  quippiam  hae  sunt  nuptiae, 

Propter  hujusce  hospitae  consuetudinem  ? 

Dav.  Nihil  hercle:  aut,  si  adeo,  bidui  est,  aut  tridui 

Haec  sollicitudo  : nosti : deinde  desinet. 

Etenim  ipsus  secum  eam  rem  reputavit  via. 

Si.  Laudo.  Dav.  Dum  licitum  est  ei,  dumque  aetas 
tulit, 

Amavit  : tum  id  clam : cavit,  ne  unquam  infamiae 

Ea  res  sibi  esset,  ut  virum  fortem  decet : 

Nunc  uxore  opus  est : animum  ad  uxorem  appulit. 

Si.  Subtristis  visus  est  esse  aliquantulum  mihi. 

Dav.  Nihil  propter  hanc  rem  : sed  est,  quod  succenset 
tibi. 


ACTUS  III.  SCENA  I. 

Si.  QuidnanTst?  Dav.  Puerile’st.  Si.  Quid  est  ? Dav. 

Nihil.  Si.  Quin  dic,  quid  est  ? 

Dav.  Ait  nimium  parce  facere  sumtum.  Si.  Mene  ? 
Dav.  Te. 

Vix,  inquit,  drachmis  est  obsonatus  decem. 

Num  filio  videtur  uxorem  dare  ? 

Quem,  inquit,  ad  coenam  vocabo  meorum  aequalium 
Potissimum  nunc  ? et,  quod  dicendum  hic  siet. 

Tu  quoque  perparce  nimium  : non  laudo.  Si.  Tace. 

Dav.  Commovi.  Si.  Ego  istaec,  recte  ut  fiant,  videro. 
Quidnam  hoc  rei  est  ? quid  hic  volt  veterator  sibi  ? 

Nam  si  hic  mali  est  quicquam,  hem  illic  est  huic  rei 
caput. 


ACTUS  III.  SCENA  I. 

Mysis.  Simo.  Davus.  Lesbia.  Glycerium. 

Ita  pol  quidem  res  est,  ut  dixti,  Lesbia ; 

Fidelem  haud  ferme  mulieri  invenias  virum. 

Si.  Ab  Andria’st  ancilla  haec : quid  narras  ? Dav. 
Ita’st. 

My.  Sed  hic  Pamphilus.  Si.  Quid  dicit?  My.  Firmavit 
fidem.  Si.  Hem ! 

Dav.  Utinam  aut  hic  surdus,  aut  haec  muta  facta  sit. 

My.  Nam  quod  peperisset,  jussit  tolli.  Si.  0 Jupiter  ! 
Quid  ego  audio  ? actunPst,  siquidem  haec  vera  praedicat. 

Les.  Bonum  ingenium  narras  adolescentis.  My.  Optu- 
mum. 

Sed  sequere  me  intro,  ne  in  mora  illi  sis.  Les.  Se- 
quor. 

Dav.  Quod  remedium  nunc  huic  malo  inveniam  ? Si. 
Quid  hoc  ? 

Adeone  est  demens  ? ex  peregrina  ? jam  scio,  ah! 

Vix  tandem  sensi  stolidus.  Dav.  Quid  hic  sensisse  ait  ? 
Si.  Haec  primum  affertur  jam  mihi  ab  hoc  fallacia  ; 

Hanc  simulant  parere,  quo  Chremetem  absterreant. 

Gl.  Juno  Lucina,  fer  opem  ; serva  me,  obsecro. 

Si.  Hui,  tam  cito  ? ridiculum  : postquam  ante  ostium 
Me  audivit  stare,  approperat : non  sat  commode 
Divisa  sunt  temporibus  tibi,  Dave,  haec.  Dav . Mihin*  ? 

Si.  Num  immemor  es  discipuli  ? Dav.  Ego,  quid  narres, 
nescio. 

* 

Si.  Hiccine  me  si  imparatum  in  veris  nuptiis 
Adortus  esset,  quos  mihi  ludos  redderet  ? 

Nunc  hujus  periclo  fit : ego  in  portu  navigo. 

ACTUS  III.  SCENA  II. 

Lesbia.  Simo.  Davus. 

Adhuc,  Archillis,  quae  adsolent,  quaeque  oportet 
Signa  esse  ad  salutem,  omnia  huic  esse  video. 

Nunc  primum  fac,  istaec  ut  lavet : post  deinde. 

Quod  jussi  ei  dare  bibere,  et  quantum  imperavi, 

Date : mox  ego  huc  revertar. 

Per  ecastor  scitus  puer  natus  est  Pamphilo. 

Deos  quaeso,  ut  sit  superstes,  quandoquidem  ipse’st  ingenio 
bono; 

Cumque  huic  veritus  est  optumae  adolescenti  facere  injur- 
iam. 

Si.  Vel  hoc  quis  non  credat,  qui  norit  te,  abs  te  esse 
ortum  ? Dav.  Quidnam  id  est  ? 

Si.  Non  imperabat  coram,  quid  opus  facto  esset  puer- 
perae : 

Sed  postquam  egressa’st,  illis  quae  sunt  intus,  clamat  de 
via. 

O Dave,  itan’  contemnor  abs  te  ? aut  itane  tandem  idoneus 

Tibi  videor  esse,  quem  tam  aperte  fallere  incipias  dolis  ? 

Saltem  accurate : ut  metui  videar  certe,  si  resciverim. 

Dav.  Certe  hercle  nunc  hic  se  ipsus  fallit,  haut  ego. 
Si.  Edixin’  tibi  ? 

Interminatus  sum,  ne  faceres  : num  veritus  ? quid  retulit  ? 

Credon’  tibi  hoc,  nunc  peperisse  hanc  e Pamphilo  ? 

Dav.  Teneo,  quid  erret : et  quid  agam  habeo.  Si.  Quid 
taces  ? 

Dav.  Quid  credas  ? quasi  non  tibi  renunciata  sint  haec, 
sic  fore. 

Si.  Mihine  quisquam  ? Dav.  Eho  ! an  tute  intellexti 
hoc  assimulari  ? Si.  Irrideor. 

Dav.  RenunciatunVst  • nam  qui  istaec  tibi  incidit  sus- 
picio ? 

Si.  Qui  ? quia  te  noram.  Dav.  Quasi  tu  dicas,  factum 
id  consilio  meo. 

Si.  Certe  enim  scio.  Dav.  Non  satis  me  pernosti  etiam, 
qualis  sim,  Simo. 

Si.  Egone  te  ? Dav.  Sed  si  quid  narrare  occepi,  continuo 
dari 

Tibi  verba  censes.  Si.  Falso.  Dav.  Itaque  hercle  nihil 
jam  mutire  audeo. 

Si.  Hoc  ego  scio  unum,  neminem  peperisse  hic.  Dav. 
Intellexti  ? 

Sed  nihilo  secius  mox  deferent  puerum  huc  ante  ostium. 

Id  ego  jam  nunc  tibi  renuncio,  here,  futurum,  ut  sis 
sciens. 

Ne  tu  hoc  mihi  posterius  dicas,  Davi  factum  consilio,  aut 
dolis. 

Prorsus  a me  opinionem  hanc  tuam  esse  ego  amotam  volo. 

Si.  Unde  id  scis  ? Dav.  Audivi,  et  credo.  Si.  Multa 
concurrunt  simul, 

Qui  conjecturam  hanc  nunc  facio : jam  primum  haec  se  e 
Pamphilo 

Gravidam  dixit  esse : inventunFst  falsum  : nunc,  post- 
quam videt 

Nuptias  domi  apparari,  missa\st  ancilla  illico 

Obstetricem  arcessitum  ad  eam,  et  puerum  ut  afferret 
simul. 

Dav.  Hoc  nisi  fit,  puerum  ut  tu  videas,  nihil  moventur 
nuptiae. 

Si.  Quid  ais  ? cum  intellexeras, 

Id  consilii  capere,  cur  non  dixti  extemplo  Pamphilo  ? 

Dav.  Quis  igitur  eum  ab  illa  abstraxit,  nisi  ego  ? nam 
omnes  nos  quidem 

Scimus,  quam  misere  hanc  amarit : nunc  sibi  uxorem  ex- 
petit. 


ACTUS  III.  SCENA  III. 

Postremo  id  mihi  da  negoti : tu  tamen  has  nuptias 
Perge  facere  ita,  ut  facis  : et  id  spero  adjuturos  deos. 

Si.  Imo  abi  intro : ibi  me  opperire,  et,  quod  parato  opus 
est,  para. 

Non  impulit  me,  haec  nunc  omnino  ut  crederem. 

Atque  haut  scio,  an , quae  dixit,  sint  vera  omnia : 

Sed  parvi  pendo  : illud  mihi  multo  maximunPst, 

Quod  mihi  pollicitus’st  ipsus  gnatus.  Nunc  Chremem 
Conveniam  : orabo  gnato  uxorem  : si  impetro, 

Quid  alias  malim,  quam  hodie  has  fieri  nuptias? 

Nam  gnatus  quod  pollicitus’st,  haut  dubium’st  mihi, 

Si  nolit,  quin  eum  merito  possim  cogere. 

Atque  adeo  in  ipso  tempore  eccum  ipsum  obviam.  *- 

ACTUS  III.  SCENA  III. 

Simo.  Chremes. 

& Jubeo  Chremetem.  Ch.  O ! te  ipsum  quaerebam.  Si. 
Et  ego  te.  Ch.  Optato  advenis. 

Aliquot  me  adiere,  ex  te  auditum  qui  aiebant,  hodie  filiam 
Meam  nubere  tuo  gnato  : id  viso,  tun*,  an  illi  insaniant. 

Si.  Ausculta  ! paucis,  et  quid  ego  te  velim,  et  tu  quod 
quaeris,  scies. 

Ch.  Ausculto  : loquere  quid  velis. 

Si.  Per  te  deos  oro,  et  nostram  amicitiam,  Chreme, 

Quae  incepta  a parvis,  cum  aetate  accrevit  simul  ; 

Perque  unicam  gnatam  tuam,  et  gnatum  meum, 

Cujus  tibi  potestas  summa  servandi  datur  : 

Ut  me  adjuves  in  hac  re,  atque  ita,  ut  uuptiae 

D 

Fuerant  futurae,  fiant.  Ch.  Ah,  ne  me  obsecra: 

Quasi  hoc  te  orando  a me  impetrare  oporteat. 

Alium  esse  censes  nunc  me,  atque  olim,  cum  dabam  ? 

Si  in  rem  est  utrique,  ut  fiant,  arcessi  jube. 

Sed  si  ex  ea  re  plus  malPst  quam  commodi 
Utrique,  id  oro  te,  in  commune  ut  consulas  : 

Quasi  illa  tua  sit,  Pamphilique  ego  sim  pater. 

Si.  Imo  ita  volo,  itaque  postulo,  ut  fiat,  Chreme  : 

Neque  postulem  abs  te,  nisi  ipsa  res  moneat.  Ch.  Quid 
est  ? 

Si.  Irae  sunt  inter  Glycerium  et  gnatum.  Ch.  Audio. 

Si.  Ita  magnae,  ut  sperem  posse  avelli.  Ch.  Fabulae. 

Si.  Profecto  sic  est.  Ch.  Sichercle,  ut  dicam  tibi : 
Amantium  irae,  amoris  integratio’st. 

Si.  Hem  ! id  te  oro,  ut  anteeamus,  dum  tempus  datur, 
Dumque  ejus  libido  occlusa5st  contumeliis  : 

Prius  quam  harum  scelera,  et  lacrumae  confictae  dolis, 
Reducunt  animum  aegrotum  ad  misericordiam. 

Uxorem  demus  : spero  consuetudine  et 
Conjugio  liberali  devinctum,  Chreme, 

Dein  facile  ex  illis  sese  emersurum  malis. 

Ch.  Tibi  ita  hoc  videtur  : at  ego  non  posse  arbitror. 
Neque  illum  hanc  perpetuo  habere,  neque  me  perpeti. 

Si.  Qui  scis  ergo  istuc,  nisi  periclum  feceris  ? 

Ch.  At  istuc  periclum  in  filia  fieri,  grave  est. 

Si.  Nempe  incommoditas  denique  huc  omnis  redit : 

Si  eveniat,  quod  Di  prohibeant,  discessio. 

At  si  corrigitur,  quot  commoditates,  vide. 

Principio,  amico  filium  restitueris  ; 

Tibi  generum  firmum,  et  filiae  invenies  virum. 

Ch.  Quid  istic  ? si  ita  istuc  animum  induxti  esse  utile, 

Nolo  tibi  ullum  commodum  in  me  claudier. 

Si,  Merito  te  semper  maximi  feci,  Chreme. 

Ch.  Sed  quid  ais  ? Si.  Quid  ? Ch.  Qui  scis  eos  nunc 
discordare  inter  se  ? 

Si.  Ipsus  mihi  Davos,  qui  intimu’st  eorum  consiliis,  dixit. 

Et  is  mihi  suadet,  nuptias,  quantum  queam,  ut  matu- 
rem. 

Num  censes  faceret,  filium  nisi  sciret  eadem  haec  velle  ? 

Tute  adeo  jam  ejus  verba  audies.  Heus,  evocate  huc  Da- 
vom. 

Atque  eccum  : video  ipsum  foras  exire. 


ACTUS  III.  SCENA  IV. 

Davus.  Simo.  Chremes. 

Ad  te  ibam.  Si.  Quidnam  est  ? 

Dav.  Cur  uxor  non  arcessitur  ? jam  advesperascit.  Si . 
Audin’  tu  illum  ? 

Ego  dudum  nonnihil  veritus  sum,  Dave,  abs  te,  ne  faceres 
idem. 

Quod  vulgus  servorum  solet,  dolis  ut  me  deluderes  : 
Propterea  quod  amat  filius.  Dav.  Egon’  istuc  facerem  ? 
Si.  Credidi. 

Idque  adeo  metuens  vos  celavi,  quod  nunc  dicam.  Dav. 
Quid  ? Si.  Scies  : 

Nam  propemodum  habeo  tibi  jam  fidem.  Dav.  Tandem 
cognosti  qui  siein. 

Si.  Non  fuerant  nuptiae  futurae.  Dav.  Quid  ? non  ? 
Si.  Sed  ea  gratia 

Simulavi,  vos  ut  pertentarem.  Dav.  Quid  ais  ? Si.  Sic 
res  est.  Dav.  Vide, 

Nunquam  istuc  quivi  ego  intelligere  : vah ! consilium  cal- 
lidum. 

Si.  Hoc  audi:  ut  hinc  te  introire  jussi,  opportune  hic  fit 
mihi  obviam. 

Dav.  Hem  ! numnam  periimus  ? Si.  Narro  huic,  quae 
tu  dudum  narrasti  mihi. 

Dav.  Quidnam  audio  ? Si.  Gnatam  ut  det  oro,  vixque  id 
exoro.  Dav.  Occidi. 

Si.  Hem ! quid  dixti  ? Dav.  Optume  inquam  factum ! 
Si.  Nunc  per  hunc  nulla’st  mora. 

Ch.  Domum  modo  ibo : ut  apparentur,  dicam  *.  atque 
huc  renuncio. 

Si.  Nunc  te  oro,  Dave,  quoniam  solus  mihi  effecisti  has 
nuptias. 

Dav.  Ego  vero  solus.  Si.  Corrigere  mihi  gnatum  porro 
enitere. 

Dav.  Faciam  hercle  sedulo.  Si.  Potes  nunc,  dum  animus 
irritatus  est. 

Dav.  Quiescas.  Si.  Age  igitur,  ubi  nunc  est  ipsus  ? Dav. 
Mirum,  ni  domi  est. 

Si.  Ibo  ad  eum,  atque  eadem  haec,  quae  tibi  dixi,  dicam 
itidem  illi.  Dav.  Nullus  sum. 

Quid  causae  est,  quin  hinc  in  pistrinum  recta  proficiscar  via? 

Nihil  est  preci  loci  relictum  ; jam  perturbavi  omnia  : 

Herum  fefelli : in  nuptias  conjeci  herilem  filium  : 

Feci  hodie  ut  fierent,  insperante  hoc,  atque  invito  Pam- 
philo. Hein 

Astutias  ! Quod  si  quiessem,  nihil  evenisset  mali. 

Sed  eccum  video  ipsum  : occidi. 

Utinam  mihi  esset  aliquid  hic,  quo  me  nunc  praecipitem 
darem. 


ACTUS  III.  SCENA  V. 

Pamphilus.  Davus. 

Ubi  illic  est  scelus,  qui  me  perdidit  ? Dav.  Perii.  Pam . 
Atque  hoc  confiteor. 

Jure  mihi  obtigisse,  quando  quidem  tam  iners,  tam  nulli 
consilii 

Sum.  Servon’  fortunas  meas  me  commisisse  futili  ? 

Ergo  pretium  ob  stultitiam  fero  : sed  inultum  nunquam  id 
auferet. 

Dav.  Posthac  incolumem  sat  scio  fore  me,  nunc  si  hoc  de- 
vito malum. 

Pam.  Nam  quid  ego  nunc  dicam  patri  ? negabon’  velle  me, 
modo 

Qui  sum  pollicitus,  ducere  ? qua  fiducia  id  facere  audeam  ? 

Nec,  quid  me  nunc  faciam,  scio.  Dav.  Nec  quidem  me  : 
atque  id  ago  sedulo. 

Dicam  aliquid  jam  inventurum,  ut  huic  malo  aliquam  pro- 
ducam moram. 

Pam.  Ohe.  Dav.  Visus  sum.  Pam.  Ehodum,  bone  vir, 
quid  ais  ? viden’  me  consiliis  tuis 

Miserum  impeditum  esse  ? Dav.  At  jam  expediam. 

Pam.  Expedies  ? Dav.  Certe,  Pamphile. 

Pam.  Nempe  ut  modo.  Dav.  Imo  melius,  spero.  Pam . 

Oh,  tibi  ego  ut  credam,  furcifer  ? 

Tu  rem  impeditam  et  perditam  restituas  ? hem  ! quo 
fretus  siem, 

Qui  me  hodie  ex  tranquillissima  re  conjecisti  in  nuptias. 
An  non  dixi  hoc  esse  futurum  ? Dav.  Dixti.  Pam . 

Quid  meritus  ? Dav . Crucem. 

Sed  sine  paululum  ad  me  redeam  : jam  aliquid  dispiciam. 
Pam.  Hei  mihi ! 

Cum  non  habeo  spatium,  ut  de  te  sumam  supplicium,  ut 
volo  ? 

Namque  hoc  tempus,  praecavere  mihi  me,  haut  te  ulcisci, 
sinit. 


ACTUS  IV.  SCENA  I. 

Charinus.  Pamphilus.  Davus. 

Hoccin’  est  credibile,  aut  memorabile, 

Tanta  vecordia  innata  cui  quam  ut  siet. 

Ut  malis  gaudeant,  atque  ex  incommodis 
Alterius  sua  comparent  ut  commoda  ? ah  ! 

Idne  est  verum  ? Imo  id  est  genus  hominum  pessimum. 
In  denegando  modo  quis  pudor  paululum  adest : 

Post,  ubi  tempus  est  promissa  jam  perfici, 

Tum  coacti,  necessario  se  aperiunt,  et  timent ; 

Et  tamen  res  cogit  denegare. 

Ibi  tum  eorum  impudentissima  oratio  est ; 

Quis  tu  es  ? quis  mihi  es  ? cur  meam  tibi  ? 

Heus,  Proximus  sum  egomet  mihi.  Attamen,  ubi  fides  ? 

Si  roges,  nihil  pudet : hic,  ubi  opus  est, 

Non  verentur  : illic,  ubi  nihil  opus  est,  ibi  verentur. 

Sed  quid  agam?  adeamne  ad  eum,  et  cum  eo  injuriam 
hanc  expostulem  ? 

Ingeram  mala  multa  ? atque  aliquis  dicat,  Nihil  promov- 
eris. 

Multum  : molestus  certe  ei  fuero ; atque  animo  morem 
gessero. 

Pam.  Charine,  et  me  et  te  imprudens,  nisi  quid  Di  respi- 
ciunt, perdidi. 

Ch.  Itane,  imprudens  ? tandem  inventa’st  causa  : solvisti 
fidem. 

Pam.  Quid  tandem  ? Ch.  Etiam  nunc  me  ducere  istis 
dictis  postulas. 

Pam.  Quid  istuc  est  ? Ch.  Postquam  me  amare  dixi, 
complacita’st  tibi. 

Heu  me  miserum  ! qui  tuum  animum  ex  animo  spectavi 
meo. 

Pam.  Falsus  es.  Ch.  Nonne  tibi  satis  esse  hoc  visum 
solidunPst  gaudium, 

Nisi  me  lactasses  amantem,  et  falsa  spe  produceres  ? 

Habeas.  Pam.  Habeam  ? ah ! nescis,  quantis  in  malis 
verser  miser, 

Quantasque  hic  suis  consiliis  mihi  confecit  sollicitudines, 

Meus  carnifex.  Ch.  Quid  istuc  tam  mirunTst,  de  te  si 
exemplum  capit  ? 

Pam.  Haut  istuc  dicas,  si  cognoris  vel  me,  vel  amorem 
meum. 

Ch . Scio  : cum  patre  altercasti  dudum  : et  is  nunc  prop- 
terea  tibi 

Succenset:  nec  te  quivit  hodie  cogere,  illam  ut  duceres. 
Pam.  Imo  etiam,  quo  tu  minus  scis  aerumnas  meas : 

Hae  nuptiae  non  apparabantur  mihi, 

Nec  postulabat  nunc  quisquam  uxorem  dare. 

Ch.  Scio  : tu  coactus  tua  voluntate  es.  Pam.  Mane  : 
Nondum  scis.  Ch.  Scio  equidem  illam  ducturum  esse  te. 
Pam.  Cur  me  enicas  ? hoc  audi : nunquam  destitit 
Instare,  ut  dicerem  me  esse  ducturum  patri; 

Suadere,  orare,  usque  adeo  donec  perpulit. 

Ch.  Quis  homo  istuc?  Pam.  Davos.  Ch.  Davos? 

Pam.  Interturbat.  Ch.  Quamobrem  ? Pam.  Nescio. 
Nisi  mihi  deos  satis  scio  fuisse  iratos,  qui  ei  auscultaverim. 
Ch . Factum  hoc  est,  Dave  ? Dav.  Factum.  Ch.  Hem  L 
quid  ais,  scelus  ? 

At  tibi  Di  dignum  factis  exitium  duint. 

Eho,  dic  mihi,  si  omnes  hunc  conjectum  in  nuptias 
Inimici  vellent : quod,  nisi  hoc,  consilium  darent? 

Dav.  Deceptus  sum,  at  non  defetigatus.  Ch.  Scio. 

Dav.  Hac  non  successit,  alia  aggrediemur  via. 

Nisi  id  putas,  quia  primo  processit  parum, 

Non  posse  jam  ad  salutem  converti  hoc  malum. 

Pam.  Imo  etiam.  Nam  satis  credo,  si  advigilaveris. 

Ex  unis  geminas  mihi  conficies  nuptias. 

Dav.  Ego,  Pamphile,  hoc  tibi  pro  servitio  debeo, 

Conari  manibus,  pedibus,  noctesque  et  dies. 

Capitis  periclum  adire,  dum  prosim  tibi. 

Tuum’st,  siquid  praeter  spem  evenit,  mihi  ignoscere. 

Parum  succedit  quod  ago  ? at  facio  sedulo. 

Vel  melius  tute  reperi : me  missum  face. 

Pam.  Cupio  : restitue,  quem  a me  accepisti,  locum. 

Dav.  Faciam.  Pam.  At  jam  hoc  opus  est.  Dav.  Hem! 
st,  mane  : concrepuit  a Glycerio  ostium. 

Pam.  Nihil  ad  te.  Dav . Quaero.  Pam . Hem  ! nunccine 
demum?  Dav.  At  jam  hoc  tibi  inventum  dabo. 

ACTUS  IV.  SCENA  II. 

Mysis.  Pamphilus.  Charinus.  Davus. 

Jam,  ubi  ubi  erit,  inventum  tibi  curabo,  et  mecum  ad- 
ductum 

Tuum  Pamphilum  : tu  modo,  anime  mi,  noli  te  mace- 
rare. 

Pam.  Mysis,  quid  est?  My.  Hem,  Pamphile,  optume  te 
mihi  offers.  Pam.  Quid  est  ? 

My . Orare  jussit,  si  se  ames,  hera,  jam  ut  ad  sese  venias  : 

Videre  ait  te  cupere.  Pam,  Vah  ! perii : hoc  malum 
integrascit. 

Siccine  me,  atque  illam  opera  tua  nunc  miseros  sollici- 
tarier. 

Nam  idcirco  arcessor,  nuptias  quod  mihi  apparari  sensit. 

Ch.  Quibus  quidem  quam  facile  potuerat  quiesci,  si  hic 
quiesset  ? 

Dav.  Age,  si  hic  non  insanit  satis  sua  sponte,  instiga. 
My . Atque  edepol 

Ea  res  est;  proptereaque  nunc  misera  in  moerore  est. 
Pam.  Mysis, 

Per  omnes  tibi  adjuro  deos,  nunquam  eam  me  deserturum  : 
Non,  si  capiundos  mihi  sciam  esse  inimicos  omnes  hom- 
ines. 

Hanc  mihi  expetivi,  contigit : conveniuut  mores:  valeant, 
Qui  inter  nos  discidium  volunt.  Hanc,  nisi  mors,  mihi  ad- 
imet nemo. 

Ch.  Resipisco.  Pam . Non  Apollinis  magis  verum,  atque 
hoc,  responsum  est. 

Si  poterit  fieri,  ut  ne  pater  per  me  stetisse  credat, 

Quo  minus  hae  fierent  nuptiae,  volo  : sed  si  id  non  poterit, 
Id  faciam,  in  proclivi  quod  est,  per  me  stetisse  ut  credat. 
Quis  videor?  Ch.  Miser  aeque  atque  ego.  Pam.  Consi- 
lium quaero.  Ch.  Fortis. 

Pam.  Scio  quid  conere.  Dav.  Hoc  ego  tibi  profecto 
effectum  reddam. 

Pam.  Jam  hoc  opus  est.  Dav . Quin  jam  habeo.  Ch. 

Quid  est  ? Dav.  Huic,  non  tibi,  habeo,  ne  erres. 

Ch.  Sat  habeo.  Pam.  Quid  facies  ? cedo.  Dav.  Dies 
mihi  hic  ut  sit  satis  vereor 

Ad  agendum ; ne  vacuum  esse  me  nunc  ad  narrandum 
credas. 

Proinde  hinc  vos  amolimini : nam  mihi  impedimento  estis. 
Pam.  Ego  hanc  visam.  Dav.  Quid  tu  ? quo  hinc  te  agis  ? 

Ch.  Verum  vis  dicam  ? Dav.  Imo  etiam  : 
Narrationis  incipit  mihi  initium.  Ch.  Quid  me  fiet  ? 

Dav.  Eho  tu  impudens,  non  satis  habes,  quod  tibi  diecu- 
lam addo, 

Quantum  huic  promoveo  nuptias  ? Ch.  Dave,  attamen. 
Dav . Quid  ergo  ? 

Ch.  Ut  ducam.  Dav.  Ridiculum.  Ch.  Huc  face  ad 
me  ut  venias,  si  quid  poteris. 

Dav.  Quid  veniam  ? nihil  habeo.  Ch.  Attamen,  si  quid. 

Dav.  Age,  veniam.  Ch.  Si  quid, 

Domi  ero.  Dav.  Tu,  Mysis,  dum  exeo,  parumper  opperire 
me  hic. 

My.  Quapropter  ? Dav.  Ita  facto  est  opus.  My.  Ma- 
tura. Dav.  Jam,  inquam,  hic  adero. 


ACTUS  IV.  SCENA  III. 

Mysis.  Davus. 

Nihilne  esse  proprium  cuiquam  ? Di  vostram  fidem  ! 
Summum  bonum  esse  herae  putavi  hunc  Pamphilum, 
Amicum,  amatorem,  virum  in  quovis  loco 
Paratum  : verum  ex  eo  nunc  misera  quem  capit 
Dolorem  ? facile  hic  plus  mali  est,  quam  illic  boni. 

Sed  Davus  exit.  Mi  homo,  quid  istuc  obsecro’^t  ? 

Quo  portas  puerum  ? Dav.  Mysis,  nunc  opus  est  tua 
Mihi  ad  hanc  rem  expromta  memoria  atque  astutia. 

My.  Quidnam  incepturus  ? Dav.  Accipe  a me  hunc 
ocius. 

Atque  ante  nostram  januam  appone.  My.  Obsecro, 
Humine  ? Dav.  Ex  ara  hinc  sume  verbenas  tibi, 

Atque  eas  substerne.  My.  Quamobrem  id  tute  non  facis  ? 

Dav.  Quia  si  forte  opus  sit  ad  herum  jurandum  mihi 
Non  apposuisse,  ut  liquido  possim.  My.  Intelligo  : 

Nova  nunc  religio  in  te  istaec  incessit,  cedo  ? 

Dav.  Move  ocius  te,  ut,  quid  agam,  porro  intelligas. 

Pro  Jupiter  ! My.  Quid  est  ? Dav.  Sponsae  pater  inter- 
venit. 

Repudio  quod  consilium  primum  intenderam. 

My.  Nescio  quid  narres.  Dav.  Ego  quoque  hinc  ah  dex- 
tera 

Venire  me  assimulabo  : tu,  ut  subservias 
Orationi,  utcunque  opus  sit,  verbis,  vide. 

My.  Ego,  quid  agas,  nihil  intelligo  : sed,  si  quid  est, 

Quod  mea  opera  opus  sit  vobis,  aut  tu  plus  vides, 

Manebo,  ne  quod  vostrum  remorer  commodum. 


ACTUS  IV.  SCENA  IV. 

Chremes.  Mysis.  Davus. 

Revertor,  postquam,  quae  opus  fuere  ad  nuptias 

Gnatae,  paravi,  ut  jubeam  arcessi : sed  quid  hoc  ? 

Puer  hercle’st.  Mulier,  tun’  apposuisti  hunc  ? My.  Ubi 
illic  est  ? 

Ch.  Non  mihi  respondes  ? My.  Nusquam  est  : vae  mi- 
serae mihi  ! 

Reliquit  me  homo,  atque  abiit.  Dav.  Di  vostram  fi- 
dem ! 

Quid  turbae  est  apud  forum  ? quid  illic  hominum  liti- 
gant ? 

Tum  annona  cara\st : quid  dicam  aliud,  nescio. 

My.  Cur  tu,  obsecro,  hic  me  solam  ? Dav.  Quae  est 
haec  fabula  ? 

Eho,  Mysis,  puer  hic  unde  est  ? quisve  huc  attulit  ? 

My . Satin’  sanus  es,  qui  me  id  rogites  ? Dav.  Quem 
ego  igitur  rogem  ? 

Qui  hic  neminem  alium  videam  ? Ch.  Miror,  unde  sit. 

Dav.  Dicturan’  es  quod  rogo  ? My.  Au.  Dav.  Concede 
ad  dexteram. 

My.  Deliras  : non  tute  ipse  ? Dav.  Verbum  si  mihi 

Unum,  praeterquam  quod  te  rogo,  faxis,  cave. 

My.  Male  dicis.  Dav.  Unde’st?  dic  clare.  My.  A 
nobis.  Dav.  Ha  ha  he. 

Mirum  vero,  impudenter  mulier  si  facit  meretrix. 

Ch.  Ab  Andria  est  ancilla  haec,  quantum  intelligo. 

Dav.  Adeon’  videmur  vobis  esse  idonei. 

In  quibus  sic  illudatis  ? Ch.  Veni  in  tempore. 

Dav.  Propera  adeo  puerum  tollere  hinc  ab  janua. 

Mane  ; cave  quoquam  ex  istoc  excessis  loco. 

My.  Di  te  eradicent : ita  me  miseram  territas. 

Dav.  Tibi  ego  dico,  an  non  ? My.  Quid  vis  ? Dav.  At 
etiam  rogas  ? 

Cedo,  cujum  puerum  hic  apposuisti  ? dic  mihi. 

My.  Tu  nescis?  Dav.  Mitte  id,  quod  scio:  dic,  quod 
rogo. 

My.  Vestri.  Dav.  Cujus?  nostri?  My.  Pamphili. 
Dav.  Hem  ! quid  ? Pamphili  ? 

My.  Eho,  annon  est  ? Ch.  Recte  ego  semper  fugi  has 
nuptias. 

Dav.  O facinus  animadvertendum  ! My.  Quid  clamitas  ? 

Dav.  Quemne  ego  heri  vidi  ad  vos  afferri  vesperi  ? 

My.  O hominem  audacem ! Dav.  Verum  : vidi  Can- 
tharam 

Suffarcinatam.  My.  Dis  pol  habeo  gratias, 

Cum  in  pariundo  aliquot  affuerunt  liberae. 

Dav.  Nae  illa  illum  haut  novit,  cujus  causa  haec  incipit. 
Chremes,  si  positum  puerum  ante  aedes  viderit. 

Suam  gnatam  non  dabit : tanto  hercle  magis  dabit. 

Ch.  Non  hercle  faciet.  Dav.  Nunc  adeo,  ut  tu  sis 
sciens, 

Nisi  puerum  tollis,  jam  ego  hunc  in  mediam  viam 
Provolvam,  teque  ibidem  pervolvam  in  luto. 

My.  Tu  pol,  homo,  non  es  sobrius.  Dav.  Fallacia 
Alia  aliam  trudit:  jam  susurrari  audio, 

Civem  Atticam  esse  hanc.  Ch.  Eho ! Dav.  Coactus 
legibus 

Eam  uxorem  ducet.  My . Au  ! obsecro,  an  non  civis  est  ? 
Ch.  Jocularium  in  malum  insciens  pene  incidi. 

Dav.  Quis  hic  loquitur  ? o Chreme,  per  tempus  advenis  : 
Ausculta.  Ch.  Audivi  jam  omnia.  Dav . Ah,  ne  tu 
omnia. 

Ch.  Audivi,  inquam,  a principio.  Dav.  Audistin'  obse- 
cro ? 

Hem  scelera  ! hanc  jam  oportet  in  cruciatum  hinc  abripi. 
Hic  est  ille  : non  te  credas  Davom  ludere. 

My.  Me  miseram  ! nihil  pol  falsi  dixi,  mi  senex. 

Ch.  Novi  rem  omnem.  Est  Simo  intus?  Dav.  Est. 

My.  Ne  me  attingas,  sceleste  : si  pol  Glycerio  non  omnia 
haec. 

Dav.  Eho,  inepta,  nescis  quid  sit  actum  ? My.  Quid 
sciam  ? 

Dav.  Hic  socer  est  : alio  pacto  liaut  poterat  fieri. 

Ut  sciret  liaec,  quae  volumus.  My.  Praediceres. 

Dav.  Paulum  interesse  censes,  ex  animo  omnia, 

Ut  fert  natura,  facias,  an  de  industria  ? 


ACTUS  IV.  SCENA  V. 

Crito.  Mysis.  Davus. 

In  hac  habitasse  platea  dictum  est  Chrysidem  : 

Quae  sese  inhoneste  optavit  parare  hic  divitias 
Potius,  quam  in  patria  honeste  pauper  vivere. 

Ejus  morte  ea  ad  me  lege  redierunt  bona. 

Sed  quos  perconter,  video.  Salvete.  My.  Obsecro, 

Quem  video  ? estne  hic  Crito,  sobrinus  Chrysidis? 

Is  est.  Cr.  0 Mysis,  salve.  My.  Salvos  sis,  Crito. 

Cr.  Itane  Chrysis  ? hem  ! My.  Nos  quidem  pol  miseras 
perdidit. 

Cr.  Quid  vos  ? quo  pacto  hic  ? satin’  recte  ? My.  Nosne  ? 
sic 

Ut  quimus,  aiunt ; quando,  ut  volumus,  non  licet. 

Cr.  Quid  Glycerium  ? jam  hic  suos  parentes  repperit  ? 

My.  U tinam  ! Cr.  An  nondum  etiam  ? haut  auspicato 
huc  me  appuli. 

Nam  pol,  si  id  scissem,  nunquam  huc  tetulissem  pedem. 
Semper  enim  dicta  est  ejus  haec  atque  habita  est  soror. 
Quae  illius  fuerunt,  possidet : nunc  me  hospitem 
Lites  sequi,  quam  hic  mihi  sit  facile  atque  utile, 

Aliorum  exempla  commonent : simul  arbitror. 

Jam  aliquem  esse  amicum  et  defensorem  ei : nam  fere 
Grandiuscula  jam  profecta’st  illinc  : clamitent, 

Me  sycophantanl  hereditates  persequi, 

Mendicum  : tum,  ipsam  despoliare  non  licet. 

My.  Optume  hospes,  pol,  Crito,  antiquum  obtines. 

Ch.  Duc  me  ad  eam  : quando  huc  veni,  ut  videam.  My. 
Maxume. 

Dav.  Sequar  hos  : nolo  me  in  tempore  hoc  videat  senex. 


ACTUS  V.  SCENA  I. 

Chremes.  Simo. 

Satis  jam,  satis,  Simo,  spectata  erga  te  amicitia*st  mea: 
Satis  pericli  coepi  adire  : orandi  jam  finem  face. 

Dum  studeo  obsequi  tibi,  pene  illusi  vitam  filiae. 

Si.  Imo  enim  nunc  quam  maxime  abs  te  postulo,  atque 
oro,  Chreme, 

Ut  beneficium  verbis  initum  dudum,  nunc  re  comprobes. 
Ch.  Vide,  quam  iniquus  sis  prae  studio,  dum  id  efficias 
quod  cupis, 

Neque  modum  benignitatis,  neque,  quid  me  ores,  cogitas. 
Nam  si  cogites,  remittas  jam  me  onerare  injuriis. 

Si.  Quibus  ? Ch.  Ah  ! rogitas  ? perpulisti  me,  ut  homini 
adolescentulo, 

In  alio  occupato  amore,  abhorrenti  ab  re  uxoria, 

Filiam  darem  in  seditionem,  atque  incertas  nuptias ; 

Ejus  labore,  atque  ejus  dolore,  gnato  ut  medicarer  tuo. 

Impetrasti : incepi,  dum  res  tetulit : nunc  non  fert ; 
feras. 

Illam  hinc  civem  esse  aiunt : puer  est  natus  : nos  missos 
face. 

Su  Per  ego  te  deos  oro,  ut  ne  illis  animum  inducas  cre- 
dere, 

Quibus  id  maxime  utile’st,  illum  esse  quam  deterri- 
mum. 

Nuptiarum  gratia  haec  sunt  ficta  atque  incepta  omnia. 

Ubi  ea  causa,  quamobrem  haec  faciunt,  erit  ademta  his : 
desinent. 

Ch.  Erras  : cum  Davo  egomet  vidi  jurgantem  ancillam. 
Si.  Scio. 

Ch.  At  vero  voltu ; cum,  ibi  me  adesse,  neuter  tum  prae- 
senserat. 

Si.  Credo : et  id  facturas,  Davos  dudum  praedixit 
mihi : 

Et  nescio  quid  tibi  sum  oblitus  hodie,  ac  volui,  dicere. 


ACTUS  V.  SCENA  II. 

Davus.  Chremes.  Simo.  Dromo. 

Animo  nunc  jam  otioso  esse  impero.  Ch.  Hem  Davom 
tibi. 

Si.  Unde  egreditur  ? Dav.  Meo  praesidio  atque  hospitis. 
Si.  Quid  illud  mali  est  ? 

Dav.  Ego  commodiorem  hominem,  adventum,  tempus, 
non  vidi.  Si.  Scelus, 

E 

Quemnam  hic  laudat?  Dav . Omnis  res  est  jam  in  vado. 
Si.  Cesso  alloqui  ? 

Dav.  Herus  est : quid  agam  ? Si.  O salve,  bone  vir  ! 
Dav.  Ehem  Simo  ! O noster  Chreme  ! 

Omnia  apparata  jam  sunt  intus.  Si.  Curasti  probe. 

Dav.  Ubi  voles,  arcesse.  Si.  Bene  sane  : id  enim  vero 
hinc  nunc  abest. 

Etiam  tu  hoc  respondes  ? Quid  istic  tibi  negotii’st  ? Dav. 
MihhT  ? 

Si.  Ita.  Dav.  Mihine  ? Si.  Tibi  ergo.  Dav.  Modo  in- 
troii. Si.  Quasi  ego,  quam  dudum,  rogem. 

Dav.  Cum  tuo  gnato  una.  Si.  Anne  est  intus  Pamphilus  ? 
crucior  miser. 

Eho,  non  tu  dixti  esse  inter  eos  inimicitias,  carnufex  ? 

Dav.  Sunt.  Si.  Cur  igitur  hic  est  ? Ch.  Quid  illum 
censes  ? cum  illa  litigat. 

Dav.  Immo  vero  indignum,  Chremes,  jam  facinus  faxo  ex 
me  audias. 

Nescio  quis  senex  modo  venit : ellum,  confidens,  catus  : 

Cum  faciem  videas,  videtur  esse  quantivis  pretii. 

Tristis  severitas  inest  in  voltu,  atque  in  verbis  fides. 

Si.  Quidnam  apportas  ? Dav.  Nihil  equidem,  nisi  quod 
illum  audivi  dicere. 

Si.  Quid  ait  tandem  ? Dav.  Glycerium  se  scire  civem 
esse  Atticam. 

Si.  Hem,  Dromo,  Dromo.  Dr.  Quid  est  ? Si.  Dromo. 
Dav.  Audi.  Si.  Verbum  si  addideris.  Dromo. 

Dav.  Audi  obsecro.  Dr.  Quid  vis  ? Si.  Sublimem  hunc 
intro  rape,  quantum  potes. 

Dr.  Quem  ? Si.  Davom.  Dav.  Quamobrem  ? Si. 
Quia  lubet.  Rape,  inquam.  Dav.  Quid  feci  ? Si. 
Rape. 

Dav.  Si  quicquam  invenies  me  mentitum,  occidito.  Si. 
Nihil  audio. 

Ego  jam  te  commotum  reddam.  Dav.  Tamen  etsi  hoc 
verum  est.  Si.  Tamen 

Cura  asservandum  vinctum  ; atque  audin’  ? quadrupe- 
dem constringito. 

Age  nunc  jam  ; ego  pol  hodie,  si  vivo,  tibi 
Ostendam,  herum  quid  sit  pericli  fallere  ; 

Et  illi,  patrem.  Ch.  Ah,  ne  saevi  tantopere.  Si.  0 
Chreme, 

Pietatem  gnati ! nonne  te  miseret  mei  ? 

Tantum  laborem  capere  ob  talem  filium  ? 

Age  Pamphile,  exi  Pamphile,  ecquid  te  pudet  ? 


ACTUS  V.  SCENA  III. 

Pamphilus.  Simo.  Chremes. 

Quis  me  volt  ? perii,  pater  est.  Si.  Quid  ais,  omnium  ? 
Ch.  Ah, 

Rem  potius  ipsam  dic,  ac  mitte  male  loqui. 

Si.  Quasi  quicquam  in  hunc  jam  gravius  dici  posset. 

Ain*  tandem  ? civis  GlyceriunPst?  Pam.  Ita  praedicant. 
Si.  Ita  praedicant  ? O ingentem  confidentiam  ! 

Num  cogitat  quid  dicat  ? num  facti  piget? 

Num  ejus  color  pudoris  signum  usquam  indicat? 

Adeon’  impotenti  esse  animo,  ut  praeter  civium 

Morem  atque  legem,  et  sui  voluntatem  patris, 

Tamen  lianc  habere  studeat  cum  summo  probro  ? 

Pam.  Me  miserum  ! Si.  Hem  ! modone  id  demum 
sensti,  Pamphile  ? 

Olim  istuc,  olim,  cum  ita  animum  induxti  tuum, 

Quod  cuperes,  aliquo  pacto  efficiundum  tibi  ; 

Eodem  die  istuc  verbum  vere  in  te  accidit. 

Sed  quid  ego  ? cur  me  excrucio  ? cur  me  macero  ? 

Cur  meam  senectutem  hujus  sollicito  amentia  ? 

An  ut  pro  hujus  peccatis  ego  supplicium  sufferam  ? 

Imo  habeat,  valeat,  vivat  cum  illa.  Pam.  Mi  pater. 

Si.  Quid  mi  pater  ? quasi  tu  hujus  indigeas  patris. 

Domus,  uxor,  liberi  inventi,  invito  patre. 

Adducti,  qui  illam  civem  hinc  dicant : viceris. 

Pam.  Pater,  licetne  pauca  ? Si.  Quid  dices  mihi  ? 

Ch.  Tamen,  Simo,  audi.  Si.  Ego  audiam  ? quid  ego 
audiam, 

Chreme?  Ch.  At  tandem  dicat  sine.  Si.  Age,  dicat  : 
sino. 

Pam.  Ego  me  amare  hanc  fateor  : si  id  peccare ’st,  fateor 
id  quoque. 

Tibi,  pater,  me  dedo  : quidvis  oneris  impone,  impera. 

Vis  me  uxorem  ducere  ? hanc  vis  amittere  ? ut  potero, 
feram. 

Hoc  modo  te  obsecro,  ut  ne  credas  a me  allegatum  hunc 
senem. 

Sine  me  expurgem,  atque  illum  huc  coram  adducam.  Si. 
Adducas  ! Pam . Sine,  pater. 

Ch.  ^Equum  postulat ; da  veniam.  Pam.  Sine  te  hoc  ex- 
orem. Si.  Sino. 

Quidvis  cupio,  dum  ne  ab  hoc  me  falli  comperiar,  Chreme, 
Ch.  Pro  peccato  magno  paululum  supplicii  satis  est  patri. 


ACTUS  V.  SCENA  IV. 

Crito.  Chremes.  Simo.  Pamphilus. 

Mitte  orare  . una  harum  quaevis  causa  me,  ut  faciam, 
monet : 

Vel  tu,  vel  quod  verum  est,  vel  quod  ipsi  cupio  Glycerio. 

Ch.  Andrium  ego  Critonem  video  ? certe  is  est.  Cr . 
Salvos  sis,  Chreme. 

Ch.  Quid  tu  Athenas  insolens  ? Cr.  Evenit.  Sed  hiccine’st 
Simo  ? 

Ch.  Hic.  Si.  Men’  quaeris?  eho,  tu  Glycerium  hinc 
civem  esse  ais  ? 

Cr.  Tu  negas  ? Si.  Itane  huc  paratus  advenis  ? Cr.  Qua 
de  re  ? Si.  Rogas  ? 

Tune  impune  haec  facias  ? tune  hic  homines  adolescentulos 

Imperitos  rerum,  eductos  libere,  in  fraudem  illicis  ? 

Sollicitando  et  pollicitando  eorum  animos  lactans  ? Cr. 
Sanusne  es  ? 

Si.  Ac  meretricios  amores  nuptiis  conglutinas  ? 

Pam.  Perii : metuo  ut  substet  hospes.  Ch.  Si,  Simo,  hunc 
noris  satis. 

Non  ita  arbitrere:  bonus  est  hic  vir.  Si.  Hic  vir  sit 
bonus  ? 

Itane  adtemperate  venit  hodie  in  ipsis  nuptiis, 

Ut  veniret  antehac  nunquam  ? est  vero  huic  credendum, 
Chreme  ? 

Pam.  Ni  metuam  patrem,  habeo  pro  illa  re,  illum  quod 
moneam  probe. 

Si.  Sycophanta.  Cr.  Hem ! Gh.  Sic,  Crito,  est  hic : 
mitte.  Cr.  Videat,  qui  siet. 

Si  mihi  pergit,  quae  volt,  dicere:  ea,  quae  non  volt,  audiet. 

Ego  istaec  moveo,  aut  curo  ? non  tu  tuum  malum  aequo 
animo  feres  ? 

Nam,  ego  quae  dico,  vera  an  falsa  audieris,  jam  sciri 
potest. 

Atticus  quidam  olim,  navi  fraeta,  apud  Andrum  ejectus 
est, 

Et  istaec  una  parva  virgo  : tum  ille  egens,  forte  applicat 

Primum  ad  Chrysidis  patrem  se.  Si.  Fabulam  inceptat. 
Ch . Sine. 

Cr.  Itane  vero  obturbat  ? Ch.  Perge.  Cr.  Tum  is  mihi 
cognatus  fuit, 

Qui  eum  recepit.  Ibi  ego  audivi  ex  illo,  sese  esse  Atticum. 

Is  ibi  mortuus  est.  Ch.  Ejus  nomen  ? Cr.  Nomen  tam 
cito  tibi  ? Phania. 

Ch.  Hem,  perii.  Cr.  Verum  hercle  opinor  fuisse  Phan- 
iam  ; hoc  certo  scio, 

Rhamnusium  se  aiebat  esse.  Ch.  Q Jupiter  ! Cr.  Ea- 
dem haec,  Chreme, 

Multi  alii  in  Andro  tum  audivere.  Ch.  Utinam  id  sit, 
quod  spero.  Eho,  dic  mihi, 

Quid  eam  tum?  suamne  esse  aiebat?  Cr.  Non.  Ch. 
Cujam  igitur  ? Cr.  Fratris  filiam. 

Ch.  Certe  mea  est.  Cr.  Quid  ais.?  Si.  Quid  tu  ais? 

Pam.  Arrige  aures  Pamphile. 

Si.  Qui  credis  ? Ch.  Phania  ille,  frater  meus  fuit.  Si. 
Noram,  et  scio. 

Ch.  Is  hinc  bellum  fugiens,  meque  in  Asiam  persequens, 
proficiscitur. 

Tum  illam  relinquere  hic  est  veritus  ; postilla  nunc  prim- 
um audio. 

Quid  illo  sit  factum.  Pam . Vix  sum  apud  me,  ita  animus 
commotu’st  metu, 

Spe,  gaudio,  mirando  hoc  tanto,  tam  repentino  bono. 

Si.  Nae  istam  multimodis  tuam  inveniri  gaudeo.  Pam. 
Credo,  pater. 

Ch.  At  mihi  unus  scrupulus  etiam  restat,  qui  me  male  ha- 
bet. Pam.  Dignus  es, 

Cum  tua  religione,  odium.  Nodum  in  scirpo  quaeris. 
Cr.  Quid  istuc’st  ? 

Ch.  Nomen  non  convenit.  Cr.  Fuit  hercle  huic  aliud 
parvae.  Ch.  Quod,  Crito  ? 

Numquid  meministi  ? Cr.  Id  quaero.  Pam.  Egone  hujus 
memoriam  patiar  meae 

Voluptati  obstare,  cum  ego  possim  in  hac  re  medicari 
mihi  ? 

Non  patiar:  heus,  Chreme,  quod  quaeris,  Pasibula’st.  Cr. 
Ipsa’st.  Ch.  Ea’st. 

Pam.  Ex  ipsa  millies  audivi.  Si.  Omnes  nos  gaudere  hoc 
Chreme, 

Te  credo,  credere.  Ch.  Ita  me  Di  ament,  credo.  Pam. 
Quid  restat,  pater  ? 

Si.  Jamdudum  res  reduxit  me  ipsa  in  gratiam.  Pam.  O 
lepidum  patrem  ! 

De  uxore,  ita  ut  possedi,  nihil  mutat  Chremes.  Ch.  Causa 
optuma’st : 

Nisi  quid  pater  ait  aliud.  Pam . Nempe.  Si.  Id  scilicet. 
Ch.  Dos,  Pamphile,  est 

Decem  talenta.  Pam.  Accipio.  Ch.  Propero  ad  filiam  : 
eho  mecum,  Crito  : 

Nam  illam  me  credo  haut  nosse.  Si.  Cur  non  illam  huc 
transferri  jubes  ? 

Pam.  Recte  admones.  Davo  ego  istuc  dedam  jam  negoti. 
Si.  Non  potest. 

Pam.  Qui  ? Si.  Quia  habet  aliud  magis  ex  sese,  et  majus. 

Pam.  Quidnam  ? Si.  Vinctus  est. 

Pam.  Pater,  non  recte  vinctus*st.  Si.  Haut  ita  jussi. 
Pam.  Jube  solvi,  obsecro. 

Si.  Age  fiat.  Pam.  At  matura.  Si.  Eo  intro.  Pam.  O 
faustum  et  felicem  hunc  diem ! 


ACTUS  V.  SCENA  V. 

Charinus.  Pamphilus. 

Proviso  quid  agat  Pamphilus  : atque  eccum.  Pam.  Ali- 
quis forsan  me  putet 

Non  putare  hoc  verum  : at  mihi  nunc  sic  esse  hoc  verum 
lubet. 

Ego  Deorum  vitam  propterea  sempiternam  esse  arbitror, 

Quo#d  voluptates  eorum  propriae  sunt.  Nam  mihi  immor- 
talitas 


ACTUS  V.  SCENA  VI. 

Parta’st,  si  nulla  aegritudo  huic  gaudio  intercesserit. 

Sed  quem  ego  mihi  potissimum  optem  nunc,  cui  haec  nar- 
rem, dari  ? 

Ch.  Quid  illud  gaudii  est  ? Pam.  Davoin  video  : nemo’st, 
quem  mallem,  omnium. 

Nam  hunc  scio  mea  solide  solum  gavisurum  gaudia. 


ACTUS  V.  SCENA  VI. 

Davus.  Pamphilus.  Charinus. 

Pamphilus  ubinam  hic  est?  Pam.  Dave.  Dav.  Quis 
homo’st  ? Pam.  Ego  sum.  Dav.  O Pamphile. 

Pam.  Nescis  quid  mihi  obtigerit.  Dav.  Certe : sed  quid 
mihi  obtigerit,  scio. 

Pam.  Et  quidem  ego.  Dav.  More  hominum  evenit,  ut, 
quod  sim  nactus  mali. 

Prius  rescisceres  tu,  quam  ego  illud,  quod  tibi  evenit  boni. 

Pam.  Mea  Glycerium  suos  parentes  repperit.  Dav.  Fac- 
tum bene  ! Ch.  Hem  ! 

Pam.  Pater  amicus  summus  nobis.  Dav.  Quis  ? Pam. 
Chremes.  Dav.  Narras  probe. 

Pam.  Nec  mora  ulla  est,  quin  eam  uxorem  ducam.  Ch. 
Num  ille  somniat 

Ea,  quae  vigilans  voluit  ? Pam . Tum  de  puero,  Dave  ? 
Dav.  Ah,  desine. 

Solus  est,  quem  diligant  Di.  Ch.  Salvus  sum,  si  haec  vera 
sunt. 

Colloquar.  Pam.  Quis  homo’st  ? o Charine,  in  tempore 
ipso  mihi  advenis. 

Ch.  Bene  factum.  Pam.  Audistin’  ? Ch.  Omnia : age, 
me  in  tuis  secundis  respice. 

Tuus  est  nunc  Chremes  : facturum,  quae  voles,  scio  esse 
omnia. 

Pam.  Memini : atque  adeo  longum’st,  nos  illum  exspec- 
tare, dum  exeat. 

Sequere  hac  me  intus  ad  Glycerium  nunc.  Tu,  Dave,  abi 
domum : 

Propera,  arcesse,  hinc  qui  auferant  eam.  Quid  stas  ? quid 
cessas  ? Dav.  Eo. 

Ne  exspectetis,  dum  exeant  huc  : intus  despondebitur  : 

Intus  transigetur,  si  quid  est,  quod  restet,  n.  Plaudite. 


EUNUCHUS. 


ACTA  LUDIS  MEGALENSIBUS,  L.  POSTUMIO  ALBINO  L.  CORNELIO 
MERULA  AEDILIBUS  CURULIBUS.  EGERE  L.  AMBIVIUS  TURPIO, 
L.  ATTILIUS  PRiENESTINUS,  TIBIIS  DUABUS  DEXTRIS.  GRiECA 
MENANDRU.  ACTA  II.  MODOS  FECIT  FLACCUS  CLAUDI  M.  VA- 
LERIO, C.  FANNIO  COSS. 


C.  SULPITII  APOLLINARIS  PERIOCHA. 


Sororem  falso  dictitatam  Thaidis, 

Id  ipsum  ignorans,  miles  advexit  Thraso, 
Ipsique  donat.  Erat  hsec  civis  Attica. 

Eidem  Eunuchum,  quem  emerat,  tradi  jubet 
Thaidis  amator  Phaedria,  ac  rus  ipse  abit, 
Thrasoni  oratus  biduum  concederet. 

Ephebus  frater  Phaedriee,  puellulam 
Cum  deperiret,  dono  missam  Thaidi, 

Ornatu  Eunuchi  induitur  : suadet  Parmeno : 
Introiit : vitiat  virginem : sed  Atticus 
Civis  repertus  frater  ejus  collocat 
Vitiatam  ephebo  ; Phaedriam  exorat  Thraso. 


FABULA  INTERLOCUTORES, 


Antipho,  adolescens. 
Chorea,  adolescens. 
Chremes,  adolescens  rusticus. 
Dorias,  ancilla. 

Do  rus,  eunuchus. 

Gnatho,  parasitus. 

Laches,  senex. 

Parmeno,  servus. 

Ph2edria,  adolescens. 
Pythias,  ancilla . 

Sanga,  lixa. 

Sophrona,  nutrix . 

Thais,  meretrix. 

Thraso,  miles. 


PROLOGUS. 


Si  quisquam  est,  qui  placere  se  studeat  bonis 
Quam  plurimis,  et  minime  multos  laedere  : 

In  his  poeta  hic  nomen  profitetur  suum. 

Tum  si  quis  est,  qui  dictum  in  se  inclementius 
Existimavit  esse  : sic  existimet : 

Responsum,  non  dictum  esse,  quia  laesit  prius, 

Qui  bene  vertendo,  et  easdem  scribendo  male, 

Ex  Graecis  bonis  Latinas  fecit  non  bonas  : 

Idem  Menandri  Phasma  nunc  nuper  dedit. 

Atque  a Thesauro  scripsit,  causam  dicere 
Prius,  unde  petitur,  aurum  quare  sit  suum, 

Quam  ille  qui  petit,  unde  is  sit  thesaurus  sibi, 

Aut  unde  in  patrium  monumentum  pervenerit. 
Dehinc,  ne  frustretur  ipse  se,  aut  sic  cogitet ; 
Defunctus  jam  sum,  nihil  est  quod  dicat  mihi. 

Is  ne  erret,  moneo,  et  desinat  lacessere. 

Habeo  alia  multa,  quae  nunc  condonabitur  ; 

Quae  proferentur  post,  si  perget  laedere 
Ita,  ut  facere  instituit.  Quam  nunc  acturi  sumus 
Menandri  Eunuchum,  postquam  ^Ediles  emerunt, 
Perfecit,  sibi  ut  inspiciundi  esset  copia. 

Magistratus  cum  ibi  adesset,  occepta’st  agi. 
Exclamat,  furem,  non  Poetam,  fabulam 
Dedisse,  et  nihil  dedisse  verborum  tamen  : 

Colacem  esse  Naevi  et  Plauti  veterem  fabulam  : 
Parasiti  personam  inde  ablatam,  et  militis. 

Si  id  est  peccatum,  peccatum  imprudentia’st 
Poetae  ; non  quo  furtum  facere  studuerit. 

Id  ita  esse,  vos  jam  judicare  poteritis. 

Colax  Menandri  est : in  ea  est  parasitus  Colax, 

Et  miles  gloriosus  : eas  se  non  negat 
Personas  transtulisse  in  Eunuchum  suam 
Ex  Graeca  : sed  eas  fabulas  factas  prius 
Latinas,  scisse  sese,  id  vero  pernegat. 

Quod  si  personis  iisdem  uti  aliis  non  licet : 

Qui  magis  licet  currentes  servos  scribere. 

Bonas  matronas  facere,  meretrices  malas, 
Parasitum  edacem,  gloriosum  militem. 

Puerum  supponi,  falli  per  servum  senem. 

Amare,  odisse,  suspicari  ? denique 
Nullum  est  jam  dictum,  quod  non  dictum  sit  prius. 
Quare  aequum  est  vos  cognoscere,  atque  ignoscere. 
Quae  veteres  factitarunt,  si  faciunt  novi. 

Date  operam,  et  cum  silentio  animadvertite, 

Ut  pernoscatis,  quid  sibi  Eunuchus  velit. 


EUNUCHUS 


ACTUS  I.  SCENA  I. 

PHjEDRIA.  Parmeno. 

Quid  igitur  faciam  ? non  eam  ? ne  nunc  quidem, 

Qum  arcessor  ultro  ? an  potius  ita  me  comparem, 

Non  perpeti  meretricum  contumelias  ? 

Exclusit : revocat : redeam  ? non,  si  me  obsecret. 

Par.  Si  quidem  liercle  possis,  nihil  prius,  neque  fortius : 
Verum  si  incipies,  neque  pertendes  naviter  : 

Atque,  ubi  pati  non  poteris,  cum  nemo  expetet, 

Infecta  pace,  ultro  ad  eam  venies,  indicans 
Te  amare,  et  ferre  non  posse  : actum’st : illicet: 

Peristi : eludet,  ubi  te  victum  senserit. 

Ph.  Proin  tu,  dum  est  tempus,  etiam  atque  etiam  cogita. 
Par.  Here,  quae  res  in  se  neque  consilium,  neque  modum 
Habet  ullum,  eam  consilio  regere  non  potes. 

In  amore  haec  omnia  insunt  vitia  : injuriae, 

Suspiciones,  inimicitiae,  induciae, 

Bellum,  pax  rursum.  Incerta  haec  si  tu  postules 

F 

Ratione  certa  facere,  nihilo  plus  agas. 

Quam  si  des  operam,  ut  cum  ratione  insanias. 

Et  quod  nunc  tute  tecum  iratus  cogitas, 

Egone  illam  ? quae  illum  ? quae  me  ? quae  non  ? sine 
modo. 

Mori  me  malim  : sentiet  qui  vir  siem. 

Haec  verba,  una  mehercle  falsa  lacrymula, 

Quam,  oculos  terendo,  misera  vix  vi  expresserit. 
Restinguet : et  te  ultro  accusabit : et  dabis  ei 
Ultro  supplicium.  Ph.  O indignum  facinus  ! nunc  ego 
Et  illam  scelestam  esse,  et  me  miserum  sentio  : 

Et  taedet  : et  amore  ardeo  : et  prudens,  sciens. 

Vivus,  vidensque  pereo  : nec,  quid  agam,  scio. 

Par . Quid  agas  ? nisi  ut  te  redimas  captum  quam  queas 
Minimo  : si  nequeas  paululo,  at  quanti  queas  : 

Etne  te  afflictes.  Ph.  Itane  suades  ? Par.  Si  sapis  ; 
Neque,  praeterquam  quas  ipse  amor  molestias 
Habet,  addas  : et  illas,  quas  habet,  recte  feras. 

Sed  ecca  ipsa  egreditur,  nostri  fundi  calamitas. 

Nam  quod  nos  capere  oportet,  haec  intercipit. 


ACTUS  I.  SCENA  II. 

Thais.  Ph^dria.  Parmeno. 

Miseram  me  ! vereor  ne  illud  gravius  Phaedria 
Tulerit,  neve  aliorsum,  atque  ego  feci,  acceperit. 

Quod  heri  intromissus  non  est.  Ph.  Totus,  Parmeno, 
Tremo,  horreoque,  postquam  aspexi  hanc.  Par.  Bono 
animo  es  : 


ACTUS  I.  SCENA  II. 

Accede  ad  ignem  hunc,  jam  calesces  plus  satis. 

Th.  Quis  hic  loquitur  ? hem,  tun’  hic  eras,  mi  Phaedria  ? 
Quid  hic  stabas  ? cur  non  recta  introibas  ? Par.  Caeterum 
De  exclusione  verbum  nullum.  Th.  Quid  taces  ? 

Ph.  Sane,  quia  vero  hae  mihi  patent  semper  fores  : 

Aut  quia  sum  apud  te  primus.  Th.  Missa  istaec  face. 

Ph.  Quid,  missa?  O Thais,  Thais,  utinam  esset  mihi 
Pars  aequa  amoris  tecum,  ac  pariter  fieret, 

Ut  aut  hoc  tibi  doleret  itidem,  ut  mihi  dolet ; 

Aut  ego  istuc  abs  te  factum  nihili  penderem. 

Th.  Ne  crucia  te,  obsecro,  anime  mi,  mi  Phaedria. 

Non  pol,  quo  quemquain  plus  amem,  aut  plus  diligam, 

Eo  feci : sed  ita  erat  res  : faciundum  fuit. 

Par.  Credo,  ut  fit,  misera  prae  amore  exclusti  hunc  foras. 
Th.  Siccine  ais,  Parmeno  ? age  : sed,  huc  qua  gratia 
Te  arcessi  jussi,  ausculta.  Ph.  Fiat.  Th.  Dic  mihi 
Hoc  primum,  potin’  est  hic  tacere?  Par.  Egone?  op- 
tume. 

Verum  heus  tu,  hac  lege  tibi  meam  astringo  fidem  : 

Quae  vera  audivi,  taceo,  et  contineo  optume  ; 

Sin  falsum,  aut  vanum,  aut  fictum’st,  continuo  palanFst. 
Plenus  rimarum  sum,  hac  atque  illae  perfluo. 

Proin*  tu,  taceri  si  vis,  vera  dicito. 

Th.  Samia  mihi  mater  fuit : ea  habitabat  Rhodi. 

Par.  Potest  taceri  hoc.  Th.  Ibi  tum  matri  parvolam 
Puellam  dono  quidam  mercator  dedit, 

Ex  Attica  hinc  abreptam.  Par.  Civemne  ? Th.  Arbitror  : 
Certum  non  scimus  : matris  nomen  et  patris 
Dicebat  ipsa  : patriam  et  signa  caetera 

Neque  sciebat,  neque  per  setatem  etiam  potuerat. 

Mercator  hoc  addebat,  e praedonibus, 

Unde  emerat,  se  audisse,  abreptam  e Sunio. 

Mater  ubi  accepit,  coepit  studiose  omnia 
Docere,  educare,  ita  ut  si  esset  filia. 

Sororem  plerique  esse  credebant  meam. 

Ego  cum  illo,  quocum  tum  uno  rem  habebam,  hospite, 
Abii  huc  : qui  mihi  reliquit  haec,  quae  habeo,  omnia. 

Par.  Utrumque  hoc  falsum  est:  effluet.  Tk.  Qui  istuc? 
Par.  Quia 

Neque  tu  uno  eras  contenta,  neque  solus  dedit. 

Nam  hic  quoque  bonam  magnamque  partem  ad  te  attulit. 
Th.  Ita’st : sed  sine  me  pervenire,  quo  volo. 

Interea  miles,  qui  me  amare  occeperat. 

In' Cariam  est  profectus  : te  interea  loci 
Cognovi : tute  scis,  post  illa  quam  intumum 
Habeam  te,  et  mea  consilia  ut  tibi  credam  omnia. 

Ph.  Ne  hoc  quidem  tacebit  Parmeno.  Par.  O dubiumne 
id  est? 

Th.  Hoc  agite,  amabo.  Mater  mea  illic  mortua’st 
Nuper  : ejus  frater  aliquantum  ad  rem  est  avidior. 

Is,  ubi  hanc  forma  vidit  honesta  virginem, 

Et  fidibus  scire,  pretium  sperans,  illico 
Producit,  vendit  : forte  fortuna  affuit 
Hic  meus  amicus  : emit  eam  dono  milii. 

Imprudens  harum  rerum  ignarusque  omnium. 

Is  venit : postquam  sensit  me  tecum  quoque 
Rem  habere,  fingit  causas,  ne  det,  sedulo  : 

Ait,  si  fidem  habeat,  se  iri  praepositum  tibi 


ACTUS  I.  SCENA  II. 

Apud  me,  ac  non  id  metuat,  ne,  ubi  acceperim, 

Sese  relinquam  : velle  se  illam  mihi  dare : 

Verum  id  vereri : sed,  ego  quantum  suspicor, 

Ad  virginem  animum  adjecit.  Ph.  Etiamne  amplius  ? 

Th.  Nihil : nam  quaesivi.  Nunc  ego  eam,  mi  Phaedria, 
Multae  sunt  causae,  quamobrein  cupiam  abducere. 

Primum,  quod  soror  est  dicta  : praeterea,  ut  suis 
Restituam  ac  reddam  : sola  sum  : habeo  hic  neminem, 
Neque  amicum,  neque  cognatum  : quamobrem,  Phaedria, 
Cupio  aliquos  parere  amicos  beneficio  meo. 

Id,  amabo,  adjuta  me,  quo  id  fiat  facilius. 

Sine  illum  priores  partes  hosce  aliquot  dies 
Apud  me  habere.  Nihil  respondes  ? Ph.  Pessuma, 

Egon’  quicquam  cum  istis  factis  tibi  respondeam  ? 

Par.  Eu  noster  ! laudo  : tandem  perdoluit : vir  es. 

Ph.  Haut  ego  nesciebam,  quorsum  tu  ires?  parvola 
Hinc  est  abrepta : eduxit  mater  pro  sua  : 

Soror  dicta’st : cupio  abducere,  ut  reddam  suis  : 

Nempe  omnia  haec  nunc  verba  huc  redeunt  denique  : 

Ego  excludor,  ille  recipitur  : qua  gratia  ? 

Nisi  illum  plus  amas,  quam  me  : et  istam  nunc  times. 

Quae  advecta’st,  ne  illum  talem  praeripiat  tibi. 

Th.  Egon’  id  timeo  ? Ph.  Quid  te  ergo  aliud  sollicitat  ? 
cedo, 

Num  solus  ille  dona  dat  ? nuncubi  meam 
Benignitatem  sensisti  in  te  claudier  ? 

Nonne,  ubi  mihi  dixti  cupere  te  ex  iEthiopia 
Ancillulam,  relictis  rebus  omnibus. 

Quaesivi  ? porro  Eunuchum  dixti  velle  te, 

Quia  solae  utuntur  his  reginae  ; repperi. 

Heri  minas  viginti  pro  ambobus  dedi. 

Tamen  contemtus  abste,  haec  habui  in  memoria, 

Ob  haec  facta  abs  te  spernor.  Th.  Quid  istic,  Phaedria  ? 
Quamquam  illam  cupio  abducere,  atque  hac  re  arbitror 
Id  fieri  posse  maxume  : verumtamen, 

Potius  quam  te  inimicum  habeam,  faciam  ut  jusseris. 

Ph.  Utinam  istuc  verbum  ex  animo  ac  vere  diceres, 

Potius  quam  te  inimicum  habeam  : si  istuc  crederem 
Sincere  dici,  quidvis  possem  perpeti. 

Par.  Labascit,  victus  uno  verbo,  quam  cito  ! 

Th.  Ego  non  ex  animo  misera  dico  ? quam  joco 
Rem  voluisti  a me  tandem,  quin  perfeceris  ? 

Ego  impetrare  nequeo  hoc  abs  te,  biduum 
Saltem  ut  concedas  solum.  Ph.  Siquidem  biduum  : 

Verum  ne  fiant  isti  viginti  dies. 

Th . Profecto  non  plus  biduum,  aut.  Ph.  Aut  ? nihil 
moror. 

Th.  Non  fiet:  hoc  modo  siue  te  exorem.  Ph.  Scilicet, 
FaciundunPst  quod  vis.  Th.  Merito  amo  te.  Ph.  Bene 
facis. 

Rus  ibo  : ibi  hoc  me  macerabo  biduum  : 

Ita  facere  certum ’st : mos  gerundu’st  Thaidi. 

Tu,  Parmeno,  huc  fac  illi  adducantur.  Par.  Maxume. 

Ph.  In  hoc  biduum,  Thais,  vale.  Th.  Mi  Phoedria, 

Et  tu.  Numquid  vis  aliud?  Ph.  Egone  quid  velim  ? 

Cum  milite  isto  praesens,  absens  ut  sies  : 

Dies  noctesque  me  ames  : me  desideres  : 

Me  somnies  : me  exspectes  : de  me  cogites  : 


ACTUS  II.  SCENA  I. 

Me  speres : me  te  oblectes  : mecum  tota  sis  : 

Meus  fac  sis  postremo  animus,  quando  ego  sum  tuus. 

Th.  Me  miseram  ! forsitan  hic  mihi  parvam  habeat  fidem, 
Atque  ex  aliarum  ingeniis  nunc  me  judicet. 

Ego  pol,  quae  mihi  sum  conscia,  hoc  certo  scio, 

Neque  me  finxisse  falsi  quicquam,  neque  meo 
Cordi  esse  quem  quam  cariorem  hoc  Phsedria. 

Et  quicquid  hujus  feci,  causa  virginis 

Feci:  nam  me  ejus  spero  fratrem  propemoduin 

Jam  repperisse,  adolescentem  adeo  nobilem : 

Et  is  hodie  venturum  ad  me  constituit  domum. 

Concedam  hinc  intro,  atque  exspectabo,  dum  venit. 


ACTUS  II.  SCENA  I. 

Phmria.  Parmeno. 

Fac,  ita  ut  jussi,  deducantur  isti.  Par.  Faciam.  Ph.  At 
diligenter. 

Par.  Fiet.  Ph.  At  mature.  Par.  Fiet.  Ph.  Satin’  hoc 
maudatunPst  tibi  ? Par.  Ah  ! 

Rogitare  ? quasi  difficile  sit. 

Utinam  tam  aliquid  invenire  facile  possis,  Phaedria, 

Quam  hoc  peribit.  Ph.  Ego  quoque  una  pereo,  quod  mihi 
est  carius. 

Ne  istuc  tam  iniquo  patiare  animo.  Par.  Minime : quin 
effectum  dabo. 

Sed  numquid  aliud  imperas  ? 

Ph.  Munus  nostrum  ornato  verbis,  quod  poteris:  et  istum 
aemulum , 

Quod  poteris,  ab  ea  pellito. 

Par.  Memini,  tametsi  nullus  moneas.  Ph.  Ego  rus  ibo, 
atque  ibi  manebo. 

Par.  Censeo.  Ph.  Sed  heus  tu.  Par.  Quid  vis  ? Ph. 
Censen’  posse  me  obfirmare 

Et  perpeti,  ne  redeam  interea  ? Par.  Tene  ? non  hercle 
arbitror. 

Nam  aut  jam  revertere,  aut  mox  noctu  te  adigent  horsum 
insomnia. 

Ph.  Opus  faciam,  ut  defatiger  usque,  ingratiis  ut  dor- 
miam. 

Par.  Vigilabis  lassus : hoc  plus  facies.  Ph.  Ah,  nihil 
dicis,  Parmeno. 

Ejiciunda  hercle  haec  est  mollities  animi : nimis  me  indui  - 
geo. 

Tandem  non  ego  illa  caream,  si  sit  opus,  vel  totum  tri- 
duum ? Par . Hui ! 

Univorsum  triduum?  vide  quid  agas.  Ph.  Stat  sen- 
tentia. 

Par.  Di  boni  ! quid  hoc  morbi  est  ? adeon’  homines  im- 
mutarier 

Ex  amore,  ut  non  cognoscas  eundem  esse  ? hoc  nemo  fuit 

Minus  ineptus,  magis  severus  quisquam,  nec  magis  conti- 
nens. 

Sed  quis  hic  est,  qui  huc  pergit  ? attat ! hic  quidem  est  pa- 
rasitus Gnatho 

Militis  : ducit  secum  una  virginem  dono  huic.  Papae  ! 

Facie  honesta : mirum,  ni  ego  me  turpiter  hodie  hic  dabo 
Cum  meo  decrepito  hoc  Eunucho.  Haec  superat  ipsam 
Thaidem. 


ACTUS  II.  SCENA  II. 

Gnatho.  Parmeno. 

Di  immortales ! homini  homo  quid  praestat ! stulto  intel- 
ligens 

Quid  interest ! hoc  adeo  ex  hac  re  venit  in  mentem  mihi. 

Conveni  hodie  adveniens  quendam  mei  loci  hinc  atque  or- 
dinis. 

Hominem  haut  impurum,  itidem  patria  qui  abligurierat 
bona. 

Video  sentum,  squalidum,  aegrum, pannis  annisque  obsitum. 

Quid  istuc,  inquam,  ornati  est  ? Quoniam  miser,  quod  ha- 
bui, perdidi.  Hem  ! 

Quo  redactus  sum  ! omnes  noti  me  atque  amici  deserunt. 

Hic  ego  illum  contemsi  prae  me.  Quid  homo,  inquam,  ig- 
navissime ? 

Itan’  parasti  te,  ut  spes  nulla  relliqua  in  te  esset  tibi  ? 

Simul  consilium  cum  re  amisti  ? viden’  me  ex  eodem  or- 
tum loco  ? 

Qui  color,  nitor,  vestitus  ? quae  habitudo  est  corporis  ? 

Omnia  habeo,  neque  quicquam  habeo  : nihil  cum  est,  nihil 
defit  tamen. 

At  ego  infelix  neque  ridiculus  esse,  neque  plagas  pati 

4" 

Possum.  Quid  ? tu  his  rebus  credis  fieri  ? tota  erras  via. 

Olim  isti  fuit  generi  quondam  quaestus  apud  seclum  prius. 

Hoc  novum  est  aucupium : ego  adeo  hanc  primus  inveni 
viam. 

Est  genus  hominum,  qui  esse  primos  se  omnium  rerum 
volunt ; 

Nec  sunt : hos  consector : hisce  ego  non  paro  me  ut  rideant ; 

Sed  his  ultro  arrideo,  et  eorum  ingenia  admiror  simul. 

Quicquid  dicunt,  laudo  : id  rursum  si  negant,  laudo  id 
quoque. 

Negat  quis?  nego  : ait  ? aio.  Postremo,  imperavi  egometmihi, 

Omnia  assentari.  Is  quaestus  nunc  est  multo  uberrimus. 

Par . Scitum  hercle  hominem  ! hic  homines  prorsum  ex 
stultis  insanos  facit. 

Gn.  Dum  haec  loquimur,  interea  loci  ad  macellum  ubi  ad- 
venimus ; 

Concurrunt  laeti  mi  obviam  cupedinarii  omnes  : 

Cetarii,  lanii,  coqui,  fartores,  piscatores. 

Quibus,  et  re  salva,  et  perdita,  profueram,  et  prosum  saepe : 

Salutant ; ad  coenam  vocant : adventum  gratulantur. 

Ille  ubi  miser  famelicus  videt  me  tanto  honore, 

Et  tam  facile  victum  quaerere  : ibi  homo  coepit  me  obse- 
crare. 

Ut  sibi  liceret  discere  id  de  me  : sectari  jussi, 

Si  potis  est,  tanquam  philosophorum  habent  disciplinae  ex 
ipsis 

Vocabula,  parasiti  item  ut  Gnathonici  vocentur. 

Par . Viden’  otium,  et  cibus  quid  faciat  alienus  ? Gn.  Sed 
ego  cesso 

Ad  Thaidem  hanc  deducere,  et  rogitare  ad  coenam  ut  ve- 
niat ? 

Sed  Parmenonem  ante  ostium  Thaidis  tristem  video. 

Rivalis  servum.  Salva  res  est : nimirum  homines  frigent. 

Nebulonem  hunc  certum'st  ludere.  Par.  Hice  hoc  munere 
arbitrantur 

Suam  Thaidem  esse.  Gn.  Plurima  salute  Parmenonem 

Summum  suum  impertit  Gnatho.  Quid  agitur  ? Par . Sta- 
tur. Gn.  Video. 

Numquidnam,  quod  nolis,  vides  ? Par.  Te.  Gn.  Credo: 
at  numquid  aliud  ? 

Par.  Qui  dum  ? Gn.  Quia  tristis  es.  Par.  Nihil  equi- 
dem. Gn.  Ne  sis  : sed  quid  videtur 

Hoc  tibi  mancipium  ? Par.  Non  malum  hercle.  Gn. 
Uro  hominem.  Par.  Ut  falsus  animi  est ! 

Gn.  Quam  hoc  munus  gratum  Thaidi  arbitrare  esse  ? Par. 
Hoc  nunc  dicis, 

Ejectos  hinc  nos  : Omnium  rerum,  heus,  vicissitudo  est. 

Gn.  Sex  ego  te  totos,  Parmeno,  hos  menses  quietum  red- 
dam : 

Ne  sursum,  deorsum  cursites,  neve  usque  ad  lucem  vigiles. 

Ecquid  beo  te  ? Par.  Men’  ? papae  ! Gn.  Sic  soleo  ami- 
cos. Par.  Laudo. 

Gn.  Detineo  te  : fortasse  tu  profectus  alio  fueras. 

Par.  Nusquam.  Gn.  Tum  tu  igitur  paululum  da  mihi 
operae  ; fac  ut  admittar 

Ad  illam.  Par.  Age  modo,  nunc  tibi  patent  fores  hae, 
quia  istam  ducis. 

Gn.  Num  quem  evocari  hinc  vis  foras  ? Par.  Sine  bi- 
duum hoc  praetereat: 

Qui  mihi  nunc  uuo  digitulo  fores  aperis  fortunatus. 

Nae  tu  istas,  faxo,  calcibus  saepe  insultabis  frustra. 

Gn.  Etiam  nunc  hic  stas,  Parmeno  ? eho  1 numnara  hic 
relictus  custos, 

Ne  quis  forte  internuncius  clam  a milite  ad  istam  cur- 
set ? 

Par.  Facete  dictum  : mira  vero,  militi  quae  placeant. 

Sed  video  herilem  filium  minorem  huc  advenire. 

Miror,  quid  ex  Piraeo  abierit : nam  ibi  custos  publice  est 
nunc. 

Non  temere  est ; et  properans  venit : nescio  quid  circum- 
spectat. 

ACTUS  II.  SCENA  III. 

Chjerea.  Parmeno. 

Occidi. 

Neque  virgo  est  usquam  : neque  ego,  qui  illam  e conspec- 
tu amisi  meo. 

Ubi  quaeram  ? ubi  investigem  ? quem  perconter  ? quam 
insistam  viam  ? 

Incertus  sum  : una  haec  spes  est,  ubi  ubi  est,  diu  celari 
non  potest. 

O faciem  pulchram  ! deleo  omnes  dehinc  ex  animo  mu- 
lieres. 

Taedet  quotidianarum  harum  formarum.  Par.  Ecce  autem 
alterum ! 

Nescio  quid  de  amore  loquitur  : O infortunatum  senem  ! 

Hic  vero  est,  qui  si  occeperit,  ludum  jocumque  dicet 

Fuisse  illum  alterum,  praeut  hujus  rabies  quae  dabit. 

Ch . Ut  illum  di,  deaeque  senium  perdant,  qui  me  hodie  re- 
moratus est : 

Meque  adeo,  qui  restiterim : tum  autem,  qui  illuni  flocci 
fecerim. 

Sed  eccum  Parmenonem.  Salve.  Par.  Quid  tu  es  tristis  ? 
quidve  es  alacris  ? 

Unde  is  ? Ch.  Egone  ? nescio  hercule,  neque  unde  eam, 
neque  quorsum  eam : 

Ita  prorsum  oblitus  sum  mei. 

Par.  Qui,  quaeso  ? Ch.  Amo.  Par.  Hem  ! Ch.  Nunc, 
Parmeno,  te  ostendes,  qui  vir  sies. 

Scis  te  mihi  saepe  pollicitum  esse ; Chaerea,  aliquid  invehi 

Modo  quod  ames  : in  ea  re  utilitatem  ego  faciam  ut  cog- 
noscas meam  : 

Cum  in  cellulam  ad  te  patris  penum  omnem  congerebam 
clanculum. 

Par.  Age,  inepte.  Ch.  Hoc  hercle  facturn’st  : fac  sis  nunc 
promissa  appareant : 

Sive  adeo  digna  res  est,  ubi  tu  nervos  intendas  tuos. 

Haut  similis  virgo’ st  virginum  nostrarum,  quas  matres  stu- 
dent 

Demissis  humeris  esse,  vincto  pectore,  ut  graciles  sient: 

Si  qua  est  habitior  paulo,  pugilem  esse  aiunt ; deducunt 
cibum. 

Tametsi  bona  est  natura,  reddunt  curatura  junceas: 

Itaque  ergo  amantur.  Par.  Quid  tua  istoc  ? Ch.  Nova 
figura  oris.  Par.  Papae  ! 

Ch.  Color  verus,  corpus  solidum,  et  succi  plenum.  Par. 
Anni  ? Ch.  Anni  ? sedecim. 

Par . Flos  ipse.  Ch . Hanc  tu  mihi  vel  vi,  vel  clam,  vel 
precario 

Fac  tradas  : mea  nihil  refert,  dum  potiar  modo. 

Par.  Quid  ? virgo  cuja’st  ? Ch.  Nescio  hercle.  Par. 

Unde’st?  Ch.  Tantundem.  Par.  Ubi  habitat  ? 

Ch.  Ne  id  quidem.  Par.  Ubi  vidisti  ? Ch.  In  via.  Par. 
Qua  ratione  amisti  ? 

Ch.  Id  equidem  adveniens  mecum  stomachabar  modo  : 

Nec  quenquam  esse  ego  hominem  arbitror,  cui  magis 
bonae 

Felicitates  omnes  adversae  sient. 

Par.  Quid  hoc  est  sceleris  ? Ch.  Perii.  Par.  Quid  fac- 
tunTst  ? Ch.  Rogas  ? 

Patris  cognatum,  atque  aequalem,  Archidemidem 
Novistin*  ? Par.  Quid  ni  ? Ch.  Is,  dum  sequor  hanc, 
fit  mihi  obviam. 

Par.  Incommode  hercle.  Ch.  Imo  enimvero  infeliciter  : 
Nam  incommoda  alia  sunt  dicenda,  Parmeno. 

Illum,  liquet  mihi  dejerare,  his  mensibus 
Sex,  septem,  prorsum  non  vidisse  proximis, 

Nisi  nunc,  cum  minime  vellem,  minimeque  opus  fuit. 

Eho  ! nonne  hoc  monstri  simile’st  ? Quid  ais  ? Par. 
Maxume. 

Ch.  Continuo  accurrit  ad  me,  quam  longe  quidem. 
Incurvus,  tremulus,  labiis  demissis,  gemens  : 

Heus,  heus,  tibi  dico,  Chaerea,  inquit.  Restiti. 

Scin’  quid  ego  te  volebam  ? Dic.  Cras  est  mihi 
Judicium.  Quid  tum  ? Ut  diligenter  nuncies 

Patri,  advocatus  mane  mihi  esse  ut  meminerit. 

/ jl » / 

Dum  haec  dicit,  abiit  hora  : rogo,  num  quid  velit  ? 

Recte,  inquit.  Abeo.  Cum  huc  respicio  ad  virginem. 

Illa  sese  interea  commodum  huc  advorterat 

In  hanc  nostram  plateam.  Par . Mirum,  ni  hanc  dicit, 
modo 

Huic  quae  data’st  dono.  Ch.  Huc  cum  advenio,  nulla  erat. 

Par . Comites  secuti  scilicet  sunt  virginem  ? 

Ch,  Verum  : parasitus  cum  ancilla.  Par,  Ipsa’st : ilicet. 

Desine  : jam  conclamatum’st.  Ch.  Alias  res  agis. 

Par,  Istuc  ago  quidem.  Ch,  Nostin’  quae  sit?  dic 
mihi  : 

Aut  vidistin’  ? Par,  Vidi,  novi,  scio,  quo  abducta  sit. 

Ch,  Eho,  Parmeno  mi,  nostin’  ? Par,  Novi.  Ch.  Et  scis, 
ubi  siet  ? 

Par.  Huc  deducta’st  ad  meretricem  Thaidem  : ei  dono 
data’st. 

Ch.  Quis  is  est  tam  potens  cum  tanto  munere  hoc  ? Par. 
Miles  Thraso, 

Phaedriae  rivalis.  Ch.  Duras  fratris  partes  praedicas. 

Par.  Inimo  enim,  si  scias,  quod  donum  huic  dono  contra 
comparet, 

Tum  magis  id  dicas.  Ch.  Quodnam,  quaeso  hercle  ? Par. 
Eunuchum.  Ch.  Illumne,  obsecro, 

Inhonestum  hominem,  quem  mercatus  est  here,  senem, 
mulierem  ? 

Par.  Istunc  ipsum.  Ch.  Homo  quatietur  certe  cum  dono 
foras. 

Sed  istam  Thaidem  non  scivi  nobis  vicinam.  Par.  Haut 
diu’st. 

Ch.  Perii!  nunquamne  etiam  me  illam  vidisse  ? ehodum 
dic  mihi, 

Estne,  ut  fertur,  forma  ? Par.  Sane.  Ch.  At  nihil  ad  nos- 
tram hanc.  Par . Alia  res. 

Ch.  Obsecro  hercle,  Parmeno,  fac  ut  potiar.  Par.  Fa- 
ciam sedulo,  ac 

Dabo  operam,  adjuvabo.  Numquid  me  aliud  ? Ch.  Quo 
nunc  is  ? Par.  Domum, 

Ut  mancipia  haec,  ita  ut  jussit  frater,  ducam  ad  Thaidem. 

Ch.  O fortunatum  istum  Eunuchum,  qui  quidem  in  hanc 
detur  domum  ! 

Par.  Quid  ita  ? Ch.  Rogitas  ? summa  forma  semper  con- 
servam domi 

Videbit  : colloquetur  : aderit  una  in  unis  aedibus  : 

Cibum  nonnunquam  capiet  cum  ea  : interdum  propter 
dormiet. 

Par.  Quid  ? si  nunc  tute  fortunatus  fias  ? Ch.  Qua  re, 
Parmeno  ? 

Responde.  Par.  Capias  tu  illius  vestem.  Ch.  Vestem  ? 
quid  tum  postea  ? 

Par.  Pro  illo  te  ducam.  Ch.  Audio.  Par.  Te  esse  illum 
dicam.  Ch.  Intelligo. 

Par.  Tu  illis  fruare  commodis,  quibus  tu  illum  dicebas 
modo : 

Cibum  una  capias,  adsis,  tangas,  ludas,  propter  dormias*. 

Quandoquidem  illarum  neque  te  quisquam  novit,  neque 
scit  qui  sies. 

Praeterea  forma,  et  aetas  ipsa’st,  facile  ut  pro  Eunucho 
probes. 

Ch.  Dixti  pulchre  : nunquam  vidi  melius  consilium  dari. 

Age,  eamus  intro  : nunc  jam  orna  me  ; abduc,  duc, 
quantum  potes. 

Par . Quid  agis  ? jocabar  equidem.  Ch . Garris.  Par . 
Perii,  quid  ego  egi  miser  ? 

Quo  trudis  ? perculeris  jam  tu  me  : tibi  equidem  dico, 
mane. 

Ch . Eamus.  Par . Pergin’  ? Ch . Certum’st.  Par . Vide 
ne  nimium  calidum  hoc  sit  modo. 

CA.  Non  est  profecto  : sine.  Par . At  enim  istaec  in  me 
cudetur  faba.  Ch.  Ah  ! 

Par.  Flagitium  facimus.  Ch.  An  id  flagitium’st,  si  in  do- 
mum meretriciam 

Deducar,  et  illis  crucibus,,  quae  nos,  nostramque  adoles- 
cendam 

Habent  despicatam,  et  quae  nos  semper  omnibus  cruciant 
modis, 

Nunc  referam  gratiam  ; atque  eas  itidem  fallam,  ut  ab 
illis  fallimur  ? 

An  potius  haec  patri  aequum  est  fieri,  ut  a me  ludatur 
dolis  ? 

Quod,  qui  rescierint,  culpent : illud  merito  factum  omnes 
putent. 

Par . Quid  istic  ? si  certunFst  facere,  facias  : verum  ne 
post  conferas 

Culpam  in  me.  Ch.  Non  faciam.  Par.  Jubesne?  Ch. 
Jubeo,  cogo,  atque  impero. 

Nunquam  defugiam  auctoritatem  : sequere.  Par.  Di 
vortant  bene. 


G 

ACTUS  III.  SCENA  I. 

Thraso.  Gnatho.  Parmeno. 

Magnas  vero  agere  gratias  Thais  mihi  ? 

Gn.  Ingentes.  Th.  Ain’  tu  ? laetant  ? Gn . Non  tam  ipso 
quidem 

Dono,  quam  abs  te  datum  esse  : id  vero  serio 
Triumphat.  Par . Huc  proviso,  ut,  ubi  tempus  siet. 
Deducam  : sed  eccum  militem.  Th.  Est  istuc  datum 
Profecto,  ut  grata  mihi  sint,  quae  facio,  omnia. 

Gn.  Advorti  hercle  animum.  Th.  Vel  rex  semper  max- 
imas 

Mihi  agebat,  quicquid  feceram:  aliis  non  item. 

Gn.  Labore  alieno  magnam  partam  gloriam 
Verbis  saepe  in  se  transmovet,  qui  habet  salem. 

Quod  in  te  est.  Th.  Habes.  Gn.  Rex  te  ergo  in  oculis. 
Th.  Scilicet. 

Gn.  Gestire.  Th.  Vero ; credere  omnem  exercitum, 
Consilia.  Gn.  Mirum.  Th . Tum  sicubi  eum  satietas 
Hominum,  aut  negoti  si  quando  odium  ceperat  : 
Requiescere  ubi  volebat,  quasi : nostin*  ? Gn.  Scio : 

Quasi  ubi  illam  exspueret  miseriam  ex  animo.  Th. 
Tenes. 

Tum  me  convivam  solum  abducebat  sibi.  Gn.  Hui  ! 
Regem  elegantem  narras.  Th.  Imo  sic  homo’st 
Perpaucorum  hominum.  Gn.  Imo  nullorum  arbitror, 

Si  tecum  vivit.  Th.  Invidere  omnes  mihi : 

Mordere  clanculum  : ego  non  flocci  pendere  : 

Illi  invidere  misere : verum  unus  tamen 
Impense, elephantis  quem  Indicis  praefecerat: 

Is  ubi  molestus  magis  est.  Quaeso,  inquam,  Strato, 

Eone  es  ferox,  quia  habes  imperium  in  belluas  ? 

Gn.  Pulchre  mehercle  dictum  et  sapienter  : papae  1 
Jugularas  hominem.  Quid  ille?  Th.  Mutus  illico. 

Gn . Quidni  esset?  Par . Di  vestram  fidem!  hominem 
perditum 

Miserumque,  et  illum  sacrilegum.  Th,  Quid  illud,  Gna- 
tho, 

Quo  pacto  Rhodium  tetigerim  in  convivio, 

Nunquam  tibi  dixi?  Gn,  Nunquam:  sed  narra,  obsecro. 
Plus  millies  audivi.  Th,  Una  in  convivio 
Erat  hic,  quem  dico,  Rhodius  adolescentulus  : 

Forte  habui  scortum  : coepit  ad  id  alludere. 

Et  me  irridere.  Quid  ais,  inquam,  homo  impudens  ? 
Lepus  tute  es,  et  pulpamentum  quaeris.  Gn,  Ha,  ha,  he. 
Th,  Quid  est  ? Gn,  Facete,  lepide,  laute,  nihil  supra. 
Tuumne,  obsecro  te,  hoc  dictum  erat  ? vetus  credidi. 

Th.  Audieras  ? Gn.  Saepe ; et  fertur  in  primis.  Th. 
Meum’st. 

Gn.  Dolet  dictum  imprudenti  adolescenti,  et  libero. 

Par . At  te  Dii  perdant.  Gn.  Quid  ille,  quaeso  ? Th. 
Perditus. 

Risu  omnes,  qui  aderant,  emoriri : denique 
Metuebant  omnes  jam  me.  Gn.  Non  injuria. 

Th.  Sed  heus  tu,  purgon’  ego  me  de  istac  Thaidi, 

Quod  eam  me  amare  suspicata’st?  Gn.  Nihil  minus. 
Imo  auge  magis  suspicionem.  Th.  Cur  ? Gn.  Rogas  ? 

Scin’,  si  quando  illa  mentionem  Phsedriae 
Facit,  aut  si  laudat,  te  ut  male  urat  ? Th.  Sentio. 

Gn.  Id  ut  ne  fiat,  haec  res  sola’st  remedio  : 

Ubi  nominabit  Phaedriam,  tu  Pampliilam 
Continuo : si  quando  illa  dicet,  Phaedriam 
Intromittamus  commissatum : tu,  Pamphilam 
Cantatum  provocemus.  Si  laudabit  haec 
Illius  formam  : tu  hujus  contra.  Denique 
Par  pro  pari  referto,  quod  eam  mordeat. 

Th.  Si  quidem  me  amaret,  tum  istuc  prodesset,  Gnatho. 
Gn.  Quando  illud,  quod  tu  das,  exspectat  atque  amat : 

Jam  dudum  te  amat : jam  dudum  illi  facile  fit. 

Quod  doleat : metuit  semper,  quem  ipsa  nunc  capit 
Fructum,  ne  quando  iratus  tu  alio  conferas. 

Th.  Bene  dixti : at  mihi  istuc  non  in  mentem  venerat. 

Gn.  Ridiculum  ; non  enim  cogitaras  : caeterum 
Idem  hoc  tute  melius  quanto  invenisses,  Thraso  1 

ACTUS  III.  SCENA  II. 

Thais.  Thraso.  Parmeno.  Gnatho.  Pythias. 
Audire  vocem  visa  sum  modo  militis  : 

Atque  eccum.  Salve,  mi  Thraso.  Thr . O Thais  mea, 
Meum  suavium,  quid  agitur  ? ecquid  nos  amas 
De  fidicina  istac  ? Par.  Quam  venuste  ! quod  dedit 
Principium  adveniens  ! Tha.  Plurimum  merito  tuo. 

Gn.  Eamus  ergo  ad  coenam  : quid  stas  ? Par.  Hem  al- 
terum; 

Ex  homine  hunc  natum  dicas.  Tha,  Ubi  vis,  non  moror. 


ACTUS  III.  SCENA  II. 

Par.  Adibo,  atque  assimulabo,  quasi  nunc  exeam. 

Ituran’,  Thais,  quopiam  es  ? Tha.  Ehem  ! Parmeno, 
Bene  fecisti : hodie  itura  ? Par.  Quo  ? 'Tha.  Quid  ? 
hunc  non  vides  ? 

Par.  Video,  et  me  taedet.  Ubi  vis,  dona  adsunt  tibi 
A Phaedria.  Thr.  Quid  stamus  ? cur  non  imus  hinc  ? 
Par.  Quaeso  hercle  ut  liceat,  pace  quod  fiat  tua, 

Dare  huic  quae  volumus,  convenire  et  colloqui. 

Thr.  Perpulchra  credo  dona,  haut  nostris  similia. 

Par.  Res  indicabit.  Heus  jubete  istos  foras 
Exire,  quos  jussi,  ocius.  Procede  tu  huc. 

Ex  Aethiopia  est  usque  haec.  Thr.  Hic  sunt  tres  minae. 
Gn . Vix.  Par.  Ubi  tu  es,  Dore?  accede  huc.  Hem  Eunu 
chum  tibi. 

Quam  liberali  facie,  quam  aetate  integra  ! 

Tha.  Ita  me  Di  ament,  honestus  est.  Par.  Quid  tu  ais 
Gnatho  ? 

Numquid  habes,  quod  contemnas  ? quid  tu  autem,  Thraso 
Tacent : satis  laudant.  Fac  periculum  in  literis. 

Fac  in  palaestra,  in  musicis : quae  liberum 
Scire  aequum  est  adolescentem,  sollertem  dabo. 

Thr.  Ego  illum  Eunuchum,  si  opus  sit,  vel  sobrius. 

Par.  Atque  haec  qui  misit,  non  sibi  soli  postulat 
Te  vivere,  et  sua  causa  excludi  caeteros. 

Neque  pugnas  narrat,  neque  cicatrices  suas 
Ostentat ; neque  tibi  obstat,  quod  quidam  facit : 

Verum  ubi  molestum  non  erit,  ubi  tu  voles, 

Ubi  tempus  tibi  erit,  sat  habet,  situm  recipitur. 

Thr.  Apparet  servum  hunc  esse  domini  pauperis 

Miserique.  Gn . Nam  hercle  nemo  posset,  sat  scio, 

Qui  haberet,  qui  pararet  alium,  hunc  perpeti. 

Par.  Tace  tu,  quem  ego  esse  infra  infimos  omnis  puto 
Homines  : nam  qui  huic  animum  assentari  induxeris, 

E flamma  petere  te  cibum  posse  arbitror. 

Thr.  Jamne  imus  ? Tha.  Hos  prius  introducam,  et,  quae 
volo. 

Simul  imperabo  : post  continuo  exeo. 

Thr.  Ego  hinc  abeo,  tu  istanc  opperire.  Par . H aut  con- 
venit 

Una  ire  cum  amica  imperatorem  in  via. 

Thr.  Quid  tibi  ego  multa  dicam  ? domini  similis  es. 

Gn.  Ha,  ha,  he.  Thr.  Quid  rides  ? Gn.  Istuc  quod 
dixti  modo  : 

Et  illud  de  Rhodio  dictum  cum  in  mentem  venit. 

Sed  Thais  exit.  Thr.  Abi  prae,  curre,  ut  sint  domi 
Parata.  Gn.  Fiat.  Tha.  Diligenter,  Pythias, 

Fac  cures,  si  Chremes  huc  forte  advenerit. 

Ut  ores,  primum  ut  maneat : si  id  non  commodunPst, 

Ut  redeat : si  id  non  poterit,  ad  mc  adducito. 

Py.  Ita  faciam.  Tha.  Quid  ? quid  aliud  volui  dicere  ? 
Ehem,  curate  istam  diligenter  virginem  : 

Domi  adsitis,  facite.  Thr . Eamus.  Tha.  Vos  me  sequimini. 

ACTUS  III.  SCENA  III. 

Chremes.  Pythias. 

Profecto  quanto  magis  magisque  cogito, 

Nimirum  dabit  haec  Thais  mihi  magnum  malum  : 


ACTUS  III.  SCENA  III. 

Ita  me  video  ab  ea  astute  labefactari  er. 

Jam  tum  cum  primum  jussit  me  ad  se  arcessier: 

Roget  quis,  Quid  tibi  cum  illa  ? ne  noram  quidem . 

Ubi  veni,  causam,  ut  ibi  manerem,  repperit: 

Ait,  rem  divinam  fecisse,  et  rem  seriam 
Velle  agere  mecum.  Jam  tum  erat  suspicio. 

Dolo  malo  haec  fieri  omnia : ipsa  accumbere 
Mecum  ; mihi  sese  dare  ; sermonem  quaerere. 

Ubi  friget,  huc  evasit : quam  pridem  pater 
Mihi  et  mater  mortui  essent  : dico,  jam  diu. 

Rus  Sunii  ecquid  haberem,  et  quam  longe  a mari  ? 

Credo  ei  placere  hoc  : sperat  se  a me  avellere. 

Postremo,  ecqua  inde  parva  periisset  soror  : 

Ecquis  cum  ea  una  ? quid  habuisset,  cum  perit  ? 

Ecquis  eam  posset  noscere  ? Haec  cur  quaeritet  ? 

Nisi  sit  illa  forte,  quae  olim  periit  parvula, 

Soror,  hanc  se  intendit  esse,  ut  est  audacia. 

Verum  ea  si  vivit,  annos  nata’st  sedecim  : 

Non  major : Thais,  quam  ego  sum,  majuscula’st. 

Misit  porro  orare,  ut  venirem,  serio. 

Aut  dicat  quod  volt,  aut  molesta  ne  siet : 

Non  hercle  veniam  tertio.  Heus,  heus.  Py.  Ecquis  hic  ? 
Ch.  Ego  sum  Chremes.  Py.  O capitulum  lepidissimum  '. 
C/i.  Dico  ego  mihi  insidias  fieri.  Py.  Thais  maximo 
Te  orabat  opere,  ut  cras  redires.  Ch.  Rus  eo. 

Py.  Fac  amabo.  Ch.  Non  possum,  inquam.  Py.  At  tu 
apud  nos  hic  mane. 

Dum  redeat  ipsa.  Ch.  Nihil  minus.  Py.  Cur,  mi 
Chremes  ? 

Ch.  Malam  rem  hinc  ibis  ? Py . Si  istuc  ita  certum’st  tibi. 
Amabo,  ut  illuc  transeas,  ubi  illa,st.  Ch . Eo. 

Py.  Abi,  Dorias,  cito  hunc  deduce  ad  militem. 


ACTUS  III.  SCENA  IV. 

Antipho. 

Heri  aliquot  adolescentuli  coimus  in  Piraeo, 

In  hunc  diem  ut  de  symbolis  essemus.  Chaeream  ei  rei 
Praefecimus  : dati  annuli : locus,  tempus  constitutunPst. 
Praeteriit  tempus  : quo  in  loco  dictum’st,  parati  nihil  est. 
Homo  ipse  nusquanPst : neque  scio  quid  dicam,  aut  quid 
conjectem. 

Nunc  mihi  hoc  negoti  caeteri  dedere,  ut  illum  quaeram  : 
Idque  adeo  visam,  si  domPst.  Quisnam  hinc  a Thaide  exit  ? 
Is  est,  an  non  est  ? ipsus  est.  Quid  hoc  hominis  ? qui  hic 
ornatus  est  ? 

Quid  illud  mali  est  ? nequeo  satis  mirari,  neque  conjicere. 
Nisi  quicquid  est,  procul  hinc  lubet  prius,  quid  sit,  scisci- 
tari. 

ACTUS  III.  SCENA  V. 

Chorea.  Antipho. 

Numquis  hic  est?  nemo  est : numquis  hinc  me  sequitur  ? 
nemo  homo\st. 

Jamne  erumpere  hoc  licet  mihi  gaudium  ? pro  Jupiter  ! 
Nunc  est  profecto,  interfici  cum  perpeti  me  possum, 

Ne  hoc  gaudium  contaminet  vita  aegritudine  aliqua. 


ACTUS  III.  SCENA  V. 

Sed  neminemne  curiosum  intervenire  nunc  mihi, 

Qui  me  sequatur : quoquo  eam,  rogitando  obtundat, 
enecet : 

Quid  gestiam,  aut  quid  laetus  sim ; quo  pergam  ; unde  emer- 
gam; ubi  siem 

Vestitum  hunc  nactus;  quid  mihi  quaeram;  sanus  sim,  anne 
insaniam  ? 

An.  Adibo,  atque  ab  eo  gratiam  hanc,  quam  video  velle, 
inibo. 

Chaerea,  quid  est,  quod  sic  gestis  ? quid  sibi  hic  vestitus 
quaerit  ? 

Quid  est,  quod  laetus  sis  ? quid  tibi  vis  ? satine  sanus  ? 
quid  me  aspectas  ? 

Quid  taces  ? Ch.  O festus  dies  hominis  ! amice,  salve. 

Nemo’st  hominum,  quem  ego  nunc  magis  cuperem  videre, 
quam  te. 

An.  Narra  istuc,  quaeso,  quid  siet.  Ch.  Imo  ego  te  obse- 
cro hercle  ut  audias. 

Nostin’  hanc,  quam  amat  frater  ? An.  Novi,  nempe,  opi- 
nor, Thaidem. 

Ch.  Istam  ipsam.  An.  Sic  commemineram.  Ch.  Quae- 
dam hodie  est  ei  dotio  data 

Virgo  : quid  ego  ejus  tibi  nunc  faciem  praedicem,  aut  lau^ 
dem,  Antipho, 

Cum  ipsum  me  noris,  quam  elegans  formarum  spectator 
siem  ? 

In  hac  commotus  sum.  An.  Ain’  tu  ? Ch.  Primam  dices, 
scio,  si  videris. 

Quid  multa  verba  ? amare  coepi.  Forte  fortuna  domi 

Erat  quidam  Eunuchus,  quem  mercatus  fuerat  frater 
Thaidi  : 

Neque  is  deductus  etiam  dum  ad  eam.  Submonuit  me  Par- 
meno 

Ibi  servus,  quod  ego  arripui.  An.  Quid  id  est  ? Ch.  Ta- 
citus citius  audies : 

Ut  vestem  cum  eo  mutem,  et  pro  illo  jubeam  me  illoc  de- 
ducier. 

An.  Pro  Eunuchon’  ? Ch.  Sic  est.  An.  Quid  ex  ea  re 
tandem  ut  caperes  commodi  ? 

Ch.  Rogas  ? viderem,  audirem,  essem  una,  quacum  cu- 
piebam, Antipho. 

Num  parva  causa,  aut  parva  ratio’st  ? Traditus  sum  mu- 
lieri. 

Illa  illico  ubi  me  accepit,  laeta  vero  ad  se  abducit  domum  : 

Commendat  virginem.  An.  Cui?  tibine?  Ch.  Mihi. 
An.  Satis  tuto  tamen. 

Ch.  Edicit,  ne  vir  quisquam  ad  eam  adeat : et  mihi,  ne 
abscedam,  imperat : 

In  interiore  parte  ut  maneam  solus  cum  sola.  Annuo, 

Terram  intuens  modeste.  An.  Miser  ! Ch.  Ego,  inquit, 
ad  coenam  hinc  eo. 

Abducit  secum  ancillas  : paucae,  quae  circum  illam  essent, 
manent, 

Novitiae,  puellae  : continuo  haec  adornant,  ut  lavet. 

Adhortor,  properent : dum  apparatur,  virgo  in  conclavi 
sedet, 

Suspectans  tabulam  quandam  pictam,  ubi  inerat  pictura 
haec : J ovem 

Quo  pacto  Danaae  misisse  aiunt  quondam  in  gremium  im- 
brem aureum. 

Egomet  quoque  id  spectare  coepi ; et  quia  consimilem  lu- 
serat 

Jam  olim  ille  ludum,  impendio  magis  animus  gaudebat 
mihi, 

Deum  sese  in  hominem  convertisse,  atque  in  alienas  te- 
gulas 

Venisse  clanculum  per  impluvium,  fucum  factum  mu- 
lieri. 

At  quem  Deum  ? qui  templa  coeli  summa  sonitu  concutit. 

Ego  homuncio  hoc  non  facerem  ? ego  illud  vero  ita  feci, 
ac lubens. 

Dum  haec  mecum  reputo,  arcessitur  lavatum  interea  virgo  : 

It,  lavit,  redit : deinde  eam  in  lectum  illae  collocarunt. 

Sto  exspectans,  si  quid  mihi  imperent.  Venit  una,  Heus  tu 
inquit,  Dore, 

Cape  hoc  flabellum,  ventulum  huic  sic  facito,  dum  lava- 
mus : 

Ubi  nos  laverimus,  si  voles,  lavato.  Accipio  tristis. 

An.  Tum  equidem  istuc  os  tuum  impudens  videre  nimium 
vellem  : 

Qui  esset  status,  flabellum  tenere  te  asinum  tantum. 

Ch . Vix  elocuta’st  hoc,  foras  simul  omnes  proruunt  se  ; 

Abeunt  lavatum  ; perstrepunt ; ita  ut  fit,  domini  ubi  ab- 
sunt. 

Interea  somnus  virginem  opprimit : ego  limis  specto. 

Sic  per  flabellum  clanculum  : simul  alia  circumspecto, 

Satin’  explorata  sint.  Video  esse : pessulum  ostio  obdo. 

An.  Quid  tum  ? Ch.  Quid  ? quid  tum  ? fatue.  An»  Fa** 
teor.  Ch.  An  ego  occasionem 

Mihi  ostentatam,  tantam,  tam  brevem,  tam  optatam,  tam 
insperatam, 

Amitterem  ? tum  pol  ego  is  essem  vere,  qui  simulabar. 

An.  Sane  hercle  ut  dicis.  Sed  interim  de  symbolis  quid 
actum*st  ? 

Ch.  Paratum’st.  An.  Frugi  es  : ubi  ? domin’  ? Ch.  Immo 
apud  libertum  Discum. 

An.  Perlonge’st : sed  tanto  ocius  properemus : muta 
vestem. 

Ch.  Ubi  mutem  ? perii ; nam  domo  exulo  nunc  : metuo 
fratrem. 

Ne  intus  sit : porro  autem,  pater  ne  rure  redierit  jam. 

An.  Eamus  ad  me : ibi  proximunPst,  ubi  mutes.  Ch. 
Recte  dicis. 

Eamus : et  de  istac  simul,  quo  pacto  porro  possim 

Potiri,  consilium  volo  capere  una  tecum.  An.  Fiat. 


ACTUS  IV.  SCENA  I. 

Dorias. 

Ita  me  Di  bene  ament,  quantum  ego  illum  vidi,  nonnihil 
timeo  misera. 

Ne  quam  ille  hodie  insanus  turbam  faciat,  aut  vim  Thaidi. 
Nam  postquam  iste  advenit  Chremes  adolescens,  frater 
virginis, 


ACTUS  IV.  SCENA  II. 

Militem  rogat,  ut  illum  admitti  jubeat : ille  continuo  irasci : 

Neque  negare  audere.  Thais  porro  instare,  ut  hominem 
invitet. 

Id  faciebat  retinendi  illius  causa : quia  illa,  quae  cupiebat 

De  sorore  ejus  indicare,  ad  eam  rem  tempus  non  erat. 

Iuvitat  tristis  : mansit : ibi  illa  cum  illo  sermonem  occipit : 

Miles  vero  sibi  putare  adductum  ante  oculos  aemulum, 

Voluit  facere  contra  huic  aegre.  Heus,  inquit,  puer,  Pam- 
philam 

Arcesse,  ut  delectet  hic  nos.  Illa  exclamat.  Minime  gen- 
tium : 

In  convivium  illam  ? Miles  tendere  inde  ad  jurgium. 

Interea  aurum  sibi  clam  mulier  demit:  dat  mihi  ut  au- 
feram. 

Hoc  est  signi,  ubi  primum  poterit,  se  illinc  subducet,  scio. 


ACTUS  IV.  SCENA  II, 

Ph^dria. 

Dum  rus  eo,  coepi  egomet  mecum  inter  vias, 

Ita  ut  fit,  ubi  quid  in  animo  est  molestiae, 

Aliam  rem  ex  alia  cogitare,  et  ea  omnia  in 

Pejorem  partem.  Quid  opus  est  verbis  ? dum  haec  puto. 

Praeterii  imprudens  villam  : longe  jam  abieram. 

Cum  sensi : redeo  rursum,  male  vero  me  habens. 

Ubi  ad  ipsum  veni  diverticulum,  constiti. 

Occepi  mecum  cogitare : Hem ! biduum  hic 
ManendunPst  soli  sine  illa  ? quid  tum  postea  ? 

Nihil  est  ? quid  ? nihil?  si  non  tangendi  copia  est, 

Eho,  ne  videndi  quidem  erit  ? si  illud  non  licet, 

Saltem  hoc  licebit : certe  extrema  linea 

Amare  haut  nihil  est.  Villam  praetereo  sciens. 

Sed  quid  hoc,  quod  timida  subito  egreditur  Pythias  ? 

ACTUS  IV.  SCENA  III. 

Pythias.  Ph^edria.  Dorias. 

Ubi  ego  illum  scelerosum,  misera,  atque  impium  inven- 
iam ? aut  ubi  quaeram  ? 

Hoccine  tam  audax  facinus  facere  esse  ausum  ? Ph . 
Perii  I hoc  quid  sit  vereor. 

Py.  Quin  etiam  insuper  scelus,  postquam  ludificatus  est 
virginem, 

Vestem  omnem  misere  discidit : tum  ipsam  capillo  con- 
scidit. 

Ph.  Hem  ! Py.  Qui  nunc  si  detur  mihi ; 

Ut  ego  unguibus  facile  illi  in  oculos  involem  venefico! 

Ph . Nescio  quid  profecto  absente  nobis  turbatunPst 
domi. 

Adibo.  Quid  istuc  ? quid  festinas  ? aut  quem  quaeris,  Py- 
thias ? 

Py.  Ehem,  Phaedria,  ego  quem  quaeram  ? i hinc,  quo  dig- 
nus, cum  donis  tuis 

Tam  lepidis.  Ph.  Quid  istuc  est  rei  ? 

Py . Rogas  me  ? Eunuchum  quem  dedisti  nobis,  quas  tur- 
bas dedit ! 

Virginem,  quam  herae  dono  dederat  miles,  vitiavit.  Ph . 
Quid  ais  ? 


ACTUS  IV.  SCENA  IV. 

Py . Perii ! Ph.  Temulenta  es.  Py.  U tinam  sic  siut,  qui 
mihi  male  volunt ! 

Do.  Au  obsecro,  mea  Pythias,  quid  istuc  nam  monstri 
fuit  ? 

Ph.  lusanis  : qui  istuc  facere  Eunuchus  potuit?  Py.  Ego 
illum  nescio 

Quid  fuerit : hoc,  quod  fecit,  res  ipsa  indicat. 

Virgo  ipsa  lacrumat ; neque,  cum  rogites,  quid  sit,  audet 
dicere. 

Ille  autem  bonus  vir  nusquam  apparet : etiam  hoc  misera 
suspicor. 

Aliquid  domo  abeuntem  abstulisse.  Ph.  Nequeo  mirari 
salis. 

Quo  ille  abire  ignavos  possit  longius  ; nisi  si  domum 

Forte  ad  nos  rediit.  Py.  Vise  amabo,  num  sit.  Ph.  Jam 
faxo  scies. 

Do.  Perii ! obsecro,  tam  infandum  facinus,  mea  tu,  ne 
audivi  quidem. 

Py.  At  pol  ego  amatores  mulierum  esse  audieram  eos 
maximos : 

Sed  nihil  potesse : verum  miserae  non  in  mentem  venerat : 

Nam  illum  aliquo  conclusissem,  neque  illi  commisissem 
virginem. 


ACTUS  IV.  SCENA  IV. 

Ph^dria.  Dorus.  Pythias.  Dorias. 

Exi  foras,  sceleste : at  etiam  restitas. 

Fugitive  ? prodi,  male  conciliate.  Do.  Obsecro.  Ph.  Oh  ! 

Illud  vide,  os  ut  sibi  distorsit  carnufex  ! 

Quid  huc  reditio’ st  ? quid  vestis  mutatio  ? 

Quid  narras  ? paululum  si  cessassem,  Pythias, 

Domi  non  offendissem  : ita  jam  ornarat  fugam. 

Py.  Habesne  hominem,  amabo  ? Ph . Quidni  habeam  ? 
Py.  Factum  bene  I 

Do.  Istuc  pol  vero  bene.  Py.  Ubi  est  ? Ph.  Rogitas  ? 
non  vides  ? 

Py.  Videam  ? obsecro,  quem  ? Ph.  Hunc  scilicet.  Py. 
Quis  hic  est  homo  ? 

Ph*  Qui  ad  vos  deductus  hodie*st.  Py.  Hunc  oculis  suis 
Nostrarum  nunquam  quisquam  vidit,  Phaedria. 

Ph.  Non  vidit  ? Py.  An  tu  hunc  credidisti  esse,  obsecro. 
Ad  nos  deductum  ? Ph.  Nam  quem  ? alium  habui  ne- 
minem. Py.  Au  ! 

Nec  comparandus  hic  quidem  ad  illum’st : ille  erat 
Honesta  facie  et  liberali.  Ph.  Ita  visus  est 
Dudum,  quia  varia  veste  exornatus  fuit : 

Nunc  tibi  videtur  foedus,  quia  illam  non  habet. 

Py.  Tace  obsecro  : quasi  vero  paulum  intersiet. 

Ad  nos  deductus  hodie  adolescentulus. 

Quem  tu  videre  vero  velles,  Phaedria. 

Hic  est  vietus,  vetus,  veternosus,  senex, 

Colore  mustellino.  Ph.  Hem,  quae  haec  est  fabula  ? 

Eo  redigis  me,  ut,  quid  egerim,  egomet  nesciam. 

Eho  tu!  emin’  ego  te?  Do.  Emisti.  Py.  Jube,  mihi 
denuo 

Respondeat.  Ph.  Roga.  Py.  Venistin’  hodie  ad  nos  ? 
negat. 

At  ille  alter  venit,  annos  natus  sedecim, 

Quem  secum  adduxit  Parmeno.  Ph.  Agedum,  hoc  mihi 
expedi 

Primum  : istam,  quam  habes,  unde  habes  vestem  ? taces  ? 

Monstrum  hominis  ! non  dicturu’s  ? Do.  Venit  Chaerea. 

Ph.  Fraterne?  Do.  Ita.  Ph.  Quando?  Do.  Hodie. 
Ph.  Quam  dudum  ? Do.  Modo. 

Ph.  Quicum  ? Do.  Cum  Parmenone.  Ph.  Norasne 
eum  prius  ? 

Do.  Non  : nec,  quis  esset,  unquam  audieram  dicier. 

Ph.  Unde  igitur  fratrem  meum  esse  sciebas  ? Do.  Par- 
meno 

Dicebat  eum  esse  : is  dedit  mihi  hanc.  Ph.  Occidi. 

Do.  Meam  ipse  induit : post  una  ambo  abierunt  foras. 

Py.  Jam  satis  credis  sobriam  esse  me,  et  nihil  mentitam 
tibi  ? 

Jam  satis  certum ’st,  virginem  vitiatam  esse  ? Ph.  Age 
nunc,  bellua. 

Credis  huic  quod  dicat  ? Py.  Quid  isti  credam  ? res  ipsa 
indicat. 

Ph.  Concede  istuc  paululum  : audin’  ? etiam  nunc  paulu- 
lum : sat  est. 

Dic  dum  hoc  rursum  : Chaerea  tuam  vestem  detraxit  tibi  ? 

Do.  Factum.  Ph.  Et  ea’st  indutus  ? Do.  Factum.  Ph. 
Et  pro  te  huc  deductus’st  ? Do.  Ita. 

Ph.  Juppiter  magne  ! o scelestum  atque  audacem  homi- 
nem ! Py.  Vae  mihi ! 

Etiam  nunc  non  credis,  indignis  nos  esse  irrisas  modis  ? 

Ph.  Mirum,  ni  tu  credas  quod  iste  dicat:  quid  agam  nescio. 

Heus ! negato  rursum  : possumne  ego  hodie  ex  te  exscul- 
pere 

Verum  ? vidistin’  fratrem  Chaeream?  Do.  Non.  Ph . 
Non  potest  sine 

Malo  fateri,  video  : sequere  hac  : modo  ait,  modo  negat. 

Ora  me.  Do.  Obsecro  te  vero,  Phaedria.  Ph.  In’  intro 
nunc  jam  ? Do.  Oi,  ei. 

Ph.  Alio  pacto  honeste  quo  modo  hinc  abeam  nescio  : 

ActunVst  siquidem.  Tu  me  hic  etiam,  nebulo,  ludificabere  ? 

Py.  Parmenonis  tam  scio  esse  hanc  technam,  quam  me 
vivere. 

Do.  Sic  est.  Py.  Inveniam  pol  hodie,  parem  ubi  re- 
feram gratiam . 

Sed  nunc  quid  faciendum  censes,  Dorias  ? Do.  De  istae 
rogas 

Virgine?  Py.  Ita;  utrum  taceamne,  an  praedicem  ? Do. 
Tu  pol,  si  sapis, 

Quod  scis,  nescis,  neque  de  Eunucho,  neque  de  vitio  vir- 
ginis : 

Hac  re  et  te  omni  turba  evolves,  et  illi  gratum  feceris. 

Id  modo  dic,  abisse  Dorum.  Py.  Ita  faciam.  Do.  Sed 
videon’  Chremem  ? 

Thais  jam  aderit.  Py . Quid  ita  ? Do.  Quia,  cum  inde 
abeo,  jam  tum  inceperat 

Turba  inter  eos.  Py . Aufer  aurum  hoc  : ego  scibo  ex 
hoc,  quid  siet. 

Chremes.  Pythias. 

Atat  ! data  hercle  verba  mihi  sunt : vicit  vinum  quod  bibi. 

Ac  dum  accubabam,  quam  videbar  mihi  esse  pulchre  so- 
brius ! 

Postquam  surrexi,  neque  pes,  neque  mens  satis  suum  offi- 
cium facit. 

Py . Chremes ! Ch . Quis  est  ? ehem  Pythias : vah  ! 
quanto  nunc  formosior 

Videre  mihi,  quam  dudum  ! Py . Certe  tu  quidem  pol 
multo  hilarior. 

Ch . Verbum  hercle  hoc  verum  est,  Sine  Cerere  et  Libero 
friget  Venus. 

Sed  Thais  multo  ante  venit  ? Py . An  abiit  jam  a milite  ? 

Ch . Jamdudum  : aetatem  : lites  sunt  inter  eos  factae  max- 
umae. 

Py,  Nihil  dixit,  ut  sequerere  sese  ? Ch.  Nihil,  nisi  abiens 
mihi  innuit. 

Py.  Eho  nonne  id  sat  erat  ? Ch.  At  nesciebam  id  dicere 
illam,  nisi  quia 

Correxit  miles,  quod  intellexi  minus : nam  me  extrusit  foras. 

Sed  eccam  ipsam  : miror  ubi  ego  huic  anteverterim. 


ACTUS  IV.  SCENA  VI. 

Thais.  Chremes.  Pythias. 

Credo  equidem  illum  jam  adfuturum  esse,  ut  illam  a me 
eripiat : sine  veniat ! 


100 


P.  TERENTII  EUNUCHUS. 


Atqui  si  illam  digito  attigerit  uno,  oculi  illico  effodien- 
tur. 

Usque  adeo  ego  illius  ferre  possum  ineptias,  et  magnifica 
verba, 

Verba  dum  sint : verum  enim  si  ad  rem  conferentur, 
vapulabit. 

Ch.  Thais,  ego  jam  dudum  hic  adsum.  Th.  O mi  Chre- 
mes, te  ipsum  exspectabam. 

Scin’  tu,  turbam  hanc  propter  te  esse  factam  ? et  adeo  ad 
te  attinere  hanc 

Omnem  rem  ? Ch.  Ad  me  ? qui  ? quasi  istuc.  Th. 
Quia,  dum  tibi  sororem  studeo 

Reddere  et  restituere,  haec  atque  hujusmodi  sum  multa 
passa. 

Ch.  Ubi  ea  est  ? Th.  Domi  apud  me.  Ch.  Hem  ! quid 
est  ? 

Th.  Educta  ita,  uti  teque  illaque  dignum’st.  Ch.  Quid 
ais  ? Th.  Id  quod  res  est : 

Hanc  tibi  dono  do,  neque  repeto  pro  illa  quicquam  abs  te 
pretii. 

Ch.  Et  habetur,  et  refertur,  Thais,  a me,  ita  uti  merita  es, 
gratia. 

Th.  At  enim  cave,  ne  prius,  quam  hanc  a me  accipias, 
amittas,  Chreme. 

Nam  haec  ea’st,  quam  miles  a me  vi  nunc  ereptum  venit. 

Abi  tu,  cistellam,  Pythias,  domo  effer  cum  monumentis. 

Ch.  Viden’  tu  illum,  Thais  ? Py . Ubi  sita’st?  Th.  In 
risco.  Odiosa,  cessas  ? 

Ch.  Militem  secum  ad  te  quantas  copias  adducere  ! 

A tat!  Th.  Num  formidolosus,  obsecro,  es,  mi  homo  ? 

Ch . Apagesis: 

Ego  formidolosus  ? nemo’st  hominum,  qui  vivat,  minus. 
Th.  Atque  ita  opus’st.  Ch.  Hau ! metuo,  qualem  tu  me 
esse  hominem  existumes. 

Th.  Imo  hoc  cogitato  ; quicum  res  tibi  est,  peregrinus  est; 
Minus  potens  quam  tu,  minus  notus,  minus  amicorum  hic 
habens. 

Ch.  Scio  istuc.  Sed  tu  quod  cavere  possis,  stultum  admit- 
terent. 

Malo  ego  nos  prospicere,  quam  hunc  ulcisci,  accepta 
injuria. 

Tu  abi,  atque  obsera  ostium  intus,  dum  ego  hinc  trans- 
curro ad  forum. 

Volo  ego  adesse  hic  advocatos  nobis  in  turba  hac.  Th. 
Mane. 

Ch.  Melius  est.  Th.  Mane.  Ch.  Omitte,  jam  adero. 

Th.  Nihil  opus  est  istis,  Chreme  : 

Hoc  modo  dic,  sororem  illam  tuam  esse,  et  te  parvam  vir- 
ginem 

Amisisse  ; nunc  cognosse  : signa  ostende.  Py.  Adsunt. 
Th.  Cape. 

Si  vim  faciet,  in  jus  ducito  hominem : intellextin’?  Ch. 
Probe. 

Th.  Fac  animo  haec  ut  praesenti  dicas.  Ch.  Faciam.  Th. 
Attolle  pallium. 

Perii ! huic  ipsi  est  opus  patrono,  quem  defensorem  paro. 

ACTUS  IV.  SCENA  VII. 

Thraso.  Gnatho.  Sanga.  Chremes.  Thais. 

Hanccine  ego  ut  contumeliam  tam  insignem  in  me  acci- 
piam, Gnatho  ? 

Mori  me  satius  est.  Simalio,  Donax,  Syrisce,  sequimini. 

Primum  sedeis  expugnabo.  Gn.  Recte.  Thr.  Virginem 
eripiam.  Gn.  Probe. 

Thr.  Male  mulctabo  ipsam.  Gn.  Pulchre.  Thr.  In  me- 
dium huc  agmen  cum  vecti,  Donax  r 

Tu,  Simalio,  in  sinistrum  cornu:  tu,  Syrisce,  in  dex- 
terum. 

Cedo  alios  : ubi  centurio*st  Sanga,  et  manipulus  furum  ? 
Sa . Eccum  adest. 

Thr.  Quid,  ignave,  peniculon'  pugnare,  qui  istuc  huc 
portes,  cogitas  ? 

Sa.  Egone  ? imperatoris  virtutem  noveram,  et  vim  mili- 
tum, 

Sine  sanguine  hoc  fieri  non  posse,  qui  abstergerem  vul- 
nera. 

Thr.  Ubi  alii  ? Sa.  Qui,  malum,  alii  ? solus  Sannio  ser- 
vat domum. 

Thr.  Tu  hosce  instrue : hic  ego  ero  post  principia  : inde 
omnibus  signum  dabo. 

Gn.  Illuc  est  sapere  ! ut  hosce  instruxit,  ipsus  sibi  cavit 
loco. 

Thr.  Idem  hoc  jam  Pyrrhus  factitavit.  €h.  Viden’  tu, 
Thais,  quam  hic  rem  agit  ? 

Nimirum  consilium  illud  rectum’st  de  Occludendis  sedi4- 
bus. 

Tha.  Sane,  quod  tibi  nunc  vir  videatur  esse,  hic  nebulo 
magnus  est ; 

Ne  metuas.  Thr.  Quid  videtur  ? Gn . Fundam  tibi  nunc 
nimis  vellera  dari, 

Ut  tu  illos  procul  hinc  ex  occulto  caederes : facerent 
fugam. 

Thr . Sed  eccam  Thaidem  ipsam  video.  Gn.  Quam  mox 
irruimus?  Thr.  Mane: 

Omnia  prius  experiri,  quam  armis,  sapientem  decet. 

Qui  scis,  an  quae  jubeam,  sine  vi  faciat  ? Gn.  Di  vestram 
fidem, 

Quan-ti  est  sapere ! nunquam  accedo,  quin  abs  te  abeam 
doctior. 

Thr.  Thais,  primum  hoc  mihi  responde ; cum  tibi  do 
istam  virginem, 

Dixtin’  hos  mihi  dies  soli  dare  te  ? Tha.  Quid  tum 
postea  ? 

Thr.  Rogitas  ? quae  mihi  ante  oculos  coram  amatorem  ad- 
duxti  tuum ; 

Tha . Quid  cum  illo  agas  ? Thr . Et  cum  eo  clam  te  sub- 
duxti  mihi  ? 

Tha.  Lubuit.  Thr.  Pamphilam  ergo  huc  redde,  nisi  vi 
mavis  eripi. 

Ch.  Tibi  illam  reddat  ? aut  tu  illam  tangas  ? omnium  \ 
Gn.  Ah,  quid  ais  ? tace. 

Thr.  Quid  tu  tibi  vis  ? ego  non  tangam  meam  ? Ch. 
Tuam  autem,  furcifer  ? 

Gn.  Cave  sis  : nescis  cui  nunc  maledicas  viro.  Ch.  Non 
tu  hinc  abis  ? 

Scin’  tu,  ut  tibi  res  se  habeat  ? si  quicquam  hodie  hic  tur- 
bae coeperis, 

Faciam  ut  hujus  loci,  dieique,  meique  semper  memineris. 

Gn,  Miseret  tui  me,  qui  hunc  tantum  hominem  facias  ini- 
micum tibi. 

Ch.  Diminuam  ego  caput  tuum  hodie,  nisi  abis.  Gn.  Ain* 
vero,  canis  ? 

Siccine  agis  ? Thr.  Quis  tu  homo  es  ? quid  tibi  vis  ? quid 
cum  illa  rei  tibi  est  ? 

Ch.  Scibis  : principio  eam  esse  dico  liberam.  Thr.  Hem  ! 
Ch.  Civem  Atticam.  Thr . Hui ! 

Ch.  Meam  sororem.  Thr.  Os  durum  ! Ch.  Miles,  nunc 
adeo  edico  tibi, 

Ne  vim  facias  ullam  in  illam.  Thais,  ego  eo  ad  Sophro- 
nam 

Nutricem,  ut  eam  adducam,  et  signa  ostendam  haec.  Thr. 
Tun’  me  prohibeas. 

Meam  ne  tangam  ? Ch.  Prohibeo,  inquam.  Gn.  Audin* 
tu  ? hic  furti  se  alligat. 

Satis  hoc  tibi  est.  Thr.  Idem  hoc  tu  ais,  Thais  ? Tha. 
Quaere  qui  respondeat. 

Thr.  Quid  nunc  agimus  ? Gn.  Quin  redeamus  : jam  haec 
tibi  aderit  supplicans 

Ultro.  Thr.  Crediti’?  Gn.  Imo  certe.  Novi  ingenium 
mulierum  : 

Nolunt,  ubi  velis  : ubi  nolis,  cupiunt  ultro.  Thr.  Bene 
putas. 

Gn.  Jam  dimitto  exercitum?  Thr.  Ubivis.  Gn.  Sanga, 
ut  fortis  decet 

Milites,  domi,  focique  fac  vicissim  ut  memineris. 

Sa.  Jamdudum  animus  est  in  patinis.  Gn.  Frugi  es.  Thr. 
Vos  me  hac  sequimini. 


ACTUS  V.  SCENA  I. 

Thais.  Pythias. 

Pergin’,  scelesta,  mecum  perplexe  loqui  ? 

Scio  ; nescio  ; abiit;  audivi ; ego  non  affui. 

Non  tu  istuc  mihi  dictura  aperte  es,  quicquid  est  ? 

Virgo  conscissa  veste  lacrumans  obticet ; 

Eunuchus  abiit : quamobrem  ? quid  factum ’st  ? taces  ? 

Py.  Quid  tibi  ego  dicam  misera  ? illum  Eunuchum  negant 
Fuisse.  Th.  Quis  fuit  igitur  ? Py.  Iste  Chaerea. 

Th.  Qui  Chaerea  ? Py.  Iste  ephebus  frater  Phaedriae. 

Th.  Quid  ais,  venefica  ? Py.  Atqui  certo  comperi. 

Th.  Quid  is  obsecro  ad  nos  ? quamobrem  adductus  est  ? 
Py.  Nescio ; 

Nisi  amasse  credo  Pamphilam.  Th.  Hem  ! misera  occidi; 
Infelix,  si  quidem  tu  istaec  vera  praedicas. 

Num  id  lacrumat  virgo  ? Py.  Id  opinor.  Th.  Quid  ais, 
sacrilega  ? 

Istuccine  interminata  sum  hinc  abiens  tibi  ? 

Py.  Quid  facerem  ? ita  ut  tu  justi,  soli  credita \st. 

Th.  Scelesta,  lupo  ovem  commisisti : dispudet. 

Sic  mihi  data  esse  verba.  Quid  illic  hominis  est  ? 

Py.  Hera  mea,  tace  ; tace  obsecro,  salvae  sumus  ; 
Habemus  hominem  ipsum.  Th . Ubi  is  est  ? Py.  Hem 
ad  sinistram  : 

Videsne  ? Th.  Video.  Py.  Comprehendi  jube,  quantum 
potest. 

Th.  Quid  illo  faciemus,  stulta  ? Py.  Quid  facias,  rogas  ? 
Vide  amabo,  si  non,  quum  aspicias,  os  impudens 
Videtur  : non  est?  tum  quae  ejus  confidentia’st  I 

ACTUS  V.  SCENA  II. 

Chorea.  Thais.  Pythias. 

Apud  Antiphonem  uterque,  mater  et  pater, 

Quasi  dedita  opera,  domi  erant,  ut  nullo  modo 
Introire  possem,  quin  viderent  me  : interim 
Dum  ante  ostium  sto,  notus  mihi  quidam  obviam 
Venit : ubi  vidi,  egomed  in  pedes,  quantum  queo, 

In  angiportum  quoddam  desertum  : inde  item 
In  aliud,  inde  in  aliud  : ita  miserrimus 
Fui  fugitando,  ne  quis  me  cognosceret. 

Sed  estne  haec  Thais,  quam  video?  ipsa’st : haereo, 

Quid  faciam  ? quid  mea  autem  ? quid  faciet  mihi  ? 

Th.  Adeamus.  Bone  vir  Dore,  salve  : dic  mihi, 
Aufugistin’  ? Ch.  Hera,  factum.  Th.  Satin’  id  tibi 
placet  ? 

Ch.  Non.  Th.  Credin’  te  impune  habiturum  ? Ch.  Unam 
hanc  noxiam 

Omitte:  si  aliam  admisero  unquam,  occidito. 


ACTUS  V.  SCENA  II. 

Th.  Num  meam  saevitiam  veritus  ? Ch.  Non.  Th.  Quid 
igitur  ? 

Ch.  Hanc  metui,  ne  me  criminaretur  tibi. 

Th.  Quid  feceras  ? Ch.  Paululum  quiddam.  Th.  Eho 
paululum,  impudens  ? 

An  paulum  hoc  esse  tibi  videtur,  virginem 
Vitiare  civem  ? Ch.  Conservam  esse  credidi. 

Py.  Conservam  ? vix  me  contineo,  quin  involem  in 
Capillum : monstrum  ; etiam  ultro  derisum  advenit. 

Th.  Abin*  hinc,  insana  ? Py.  Quid  ita  vero  abeam  ? 
Credo  isti  quicquam  furcifero,  si  id  fecerim  : 

Praesertim  cum  se  servum  fateatur  tuum. 

Th.  Missa  haec  faciamus.  Non  te  dignum,  Chaerea, 

Fecisti ; nam  si  ego  digna  hac  contumelia 
Sum  maxume,  at  tu  indignus  qui  faceres  tamen. 

Neque  aedepol,  quid  nunc  consilii  capiam,  scio 
De  virgine  istac  : ita  conturbasti  mihi 
Rationes  omnes  : ut  eam  non  possim  suis. 

Ita  ut  aequom  fuerat,  atque  ut  studui,  tradere  : 

Ut  solidum  parerem  hoc  mihi  beneficium,  Chaerea. 

Ch.  At  nunc  dehinc  spero  aeternam  inter  nos  gratiam 
Fore,  Thais  : saepe  ex  hujusmodi  re  quapiam,  et 
Malo  principio  magna  familiaritas 
Conflata’st : quid  si  hoc  quispiam  voluit  Deus  ? 

Th.  Equidem  pol  in  eam  partem  accipioque,  et  volo* 

Ch.  Imo  ita  quaeso.  Unum  hoc  scito  : contumeliae 
Non  me  fecisse  causa,  sed  amoris.  Th.  Scio. 

Et  pol  propterea  magis  nunc  ignosco  tibi. 

Non  adeo  inhumano  ingenio  sum,  Chaerea* 

Neque  ita  imperita,  ut  quid  amor  valeat,  nesciam. 

Ch.  Te  quoque  jam,  Thais,  ita  me  Di  bene  ament,  amo. 

Py.  Tum  pol  tibi  ab  istoc,  hera,  cavendum  intelligo. 

Ch.  Non  ausim.  Py.  Nihil  tibi  quicquam  credo.  Tk. 
Desinas. 

Ch.  Nunc  ego  te  in  hac  re  mihi  oro  ut  adjutrix  sies ; 

Ego  me  tuse  commendo  et  committo  fidei ; 

Te  mihi  patronam  capio,  Thais  ; te  obsecro  ; 

Emoriar,  si  non  hanc  uxorem  duxero. 

Th.  Tamen  si  pater.  Ch.  Quid  ? ah  volet,  certo  scio  : 
Civis  modo  haec  sit.  Th.  Paululum  opperirier 
Si  vis  : jam  frater  ipse  hic  aderit  virginis  : 

Nutricem  arcessitum  iit,  quae  illam  aluit  parvolam : 

In  cognoscendo  tute  ipse  aderis,  Chaerea. 

Ch.  Ego  vero  maneo.  Th.  Vin’  interea,  dum  is  venit, 
Domi  opperiamur  potius,  quam  hic  ante  ostium  ? 

Ch.  Immo  percupio.  Py.  Quam  tu  rem  actura,  obsecro,  es  ? 
Th.  Nam  quid  ita  ? Py.  Rogitas  ? hunc  tu  in  aedeis  co- 
gitas 

Recipere  posthac  ? Th.  Cur  non  ? Py.  Crede  hoc  meae 
fidei. 

Dabit  hic  aliquam  pugnam  denuo.  Th.  Au,  tace,  obsecro. 
Py.  Parum  perspexisse  ejus  videre  audaciam. 

Ch.  Non  faciam,  Pythias.  Py.  Non  pol  credo,  Chaerea, 
Nisi  si  commissum  non  erit.  Ch.  Quin,  Pythias, 

Tu  me  servato.  Py.  Neque  pol  servandum  tibi 
Quicquam  dare  ausim,  neque  te  servare  : apage  te. 

Th.  Adest  optume  ipse  frater.  Ch.  Perii  hercle  ; obsecro, 
Abeamus  intro,  Thais  : nolo  me  in  via 

Cum  hac  veste  videat.  Th „ Quamobrem  tandem  ? an  quia 
pudet  ? 

Ch.  Id  ipsum.  Py.  Id  ipsum  ? virgo  vero.  Th.  I pise, 
sequor. 

Tu  istic  mane,  ut  Chremem  introducas,  Pythias* 

ACTUS  V.  SCENA  III. 

Pythias.  Chremes.  Sophrona. 

Quid  ? quid  venire  in  mentem  nunc  possit  mihi  ? 

Quidnam  ? qui  referam  illi  sacrilego  gratiam, 

Qui  hunc  supposuit  nobis  ? Ch.  Move  vero  ocius 

Te,  nutrix.  So.  Moveo.  Ch.  Video,  sed  nihil  promoves. 

Py.  Jamne  ostendisti  signa  nutrici  ? Ch.  Omnia. 

Py.  Amabo,  quid  ait  ? cognoscitne  ? Ch.  Ac  memoriter. 
Py.  Bene  aedepol  narras  : nam  illi  faveo  virgini. 

Ite  intro  : jamdudum  hera  vos  exspectat  domi. 

Virum  bonum  eccum  Parmenonem  incedere 
Video.  Vide  ut  otiosus  it,  si  Dis  placet ! 

Spero  me  habere,  qui  hunc  meo  excruciem  modo. 

Ibo  intro,  de  cognitione  ut  certum  sciam  : 

Post  exibo,  atque  hunc  perterrebo  sacrilegum. 


ACTUS  V.  SCENA  IV. 
Parmeno.  Pythias. 

Reviso,  quidnam  Chacrea  hic  rerum  gerat. 

Quod  si  astu  rem  tractavit,  Di  vostram  fidem  ! 
Quantum,  et  quam  veram  laudem  capiet  Parmeno  1 

Nam  ut  mittam,  quod  ei  amorem  difficillimum,  et 
Carissimum  ab  meretrice  avara : virginem 
Quam  amabat,  eam  confeci  sine  molestia, 

Sine  sumtu,  sine  dispendio  : tum  hoc  alterum. 

Id  vero*st  quod  ego  mihi  puto  palmarium, 

Me  reperisse,  quo  modo  adolescentulus 
Meretricum  ingenia  et  mores  posset  noscere  : 

Mature  ut  quum  cognorit,  perpetuo  oderit. 

Quae  dum  foris  sunt,  nihil  videtur  mundius, 

Nec  magis  compositum  quicquam,  nec  magis  elegans  : 
Quae,  cum  amatore  suo  quum  coenant,  liguriunt. 

Harum  videre  illuviem,  sordes,  inopiam, 

Quam  inhonestae  solae  sint  domi,  atque  avidae  cibi : 

Quo  pacto  ex  jure  hesterno  panem  atrum  vorent : 

Nosse  omnia  haec,  salus  est  adolescentulis. 

Py.  Ego  pol  te  pro  istis  dictis  et  factis,  scelus, 

Ulciscar  : ut  ne  impune  in  nos  illuseris. 

Proh  fidem  deum  ! facinus  fcedum.  O infelicem  adolescen- 
tulum  ! 

O scelestum  Parmenonem  ! qui  istum  huc  adduxit.  Par . 
Quid  est  ? 

Py.  Miseret  me:  itaque  ut  ne  viderem,  misera  huc  effugi 
foras. 

Quae  futura  exempla  dicunt  in  eum  indigna  ? Par . O 
Juppiter, 

Quae  illaec  turba’st  ? numnam  ego  perii  ? adibo.  Quid 
istuc,  Pythias  ? 

Quid  ais  ? in  quem  exempla  fient  ? Py.  Rogitas,  a uda- 
cissime  ? 

Perdidisti  istum,  quem  adduxti  pro  Eunucho  adolescen- 
tulum, 

Dum  studes  dare  verba  nobis.  Par.  Quid  ita  ? aut  quid 
factunPst  ? cedo. 

Py.  Dicam:  virginem  istam,  Thaidi  quae  hodie  dono 
data’st. 

Scis  eam  hinc  civem  esse,  et  fratrem  ejus  esse  apprime  no- 
bilem ? 

Par.  Nescio.  Py.  Atqui  sic  inventa’st : eam  iste  vitiavit 
miser. 

Ille  ubi  rescivit  factum  frater  violentissimus. 

Par.  Quiduam  fecit  ? Py.  Colligavit  primum  eum  miseris 
modis.  Par.  Hem ! 

Colligavit  ? Py.  Atque  equidem  orante,  ut  ne  id  faceret, 
Thaide. 

Par . Quid  ais  ? Py.  Nunc  minatur  porro  sese  id,  quod 
moechis  solet : 

Quod  ego  nunquam  vidi  fieri,  neque  velim.  Par.  Qua  au- 
dacia 

Tantum  facinus  audet  ? Py.  Quid  ita  tantum  ? Par. 
Annon  tibi  hoc  maximum  est  ? 

Quis  homo  pro  moecho  unquam  vidit  in  domo  meretricia 

Prehendi  quemquam  ? Py.  Nescio.  Par.  Anne  hoc  nes- 
ciatis ? Pythias : 

Dico,  edico  vobis,  nostrum  esse  illum  herilem  filium.  Py. 
Hem, 

Obsecro,  an  is  est  ? Par.  Ne  quam  in  illum  Thais  vim 
fieri  sinat. 

Atque  adeo  autem  cur  non  egomet  intro  eo  ? Py.  Vide, 
Parmeno, 

Quid  agas,  ne  neque  illi  prosis,  et  tu  pereas  : nam  hoc  pu- 
tant, 

Quicquid  factum’st,  ex  te  esse  ortum.  Par,  Quid  igitur 
faciam  miser  ? 

Quidve  incipiam  ? ecce  autem  video  rure  redeuntem  se- 
nem : 

Dicam  huic,  an  non  ? dicam  hercle : etsi  mihi  magnum 
malum 

Scio  paratum  : sed  necesse  est : huic  ut  subveniat.  Py. 
Sapis. 

Ego  abeo  intro : tu  isti  narra  omnem  rem  ordine,  ut  fac- 
tum siet. 


ACTUS  V.  SCENA  V. 

Laches.  Parmeno. 

Ex  meo  propinquo  rure  hoc  capio  commodi: 

Neque  agri,  neque  urbis  odium  me  unquam  percipit. 

Ubi  satias  coepit  fieri,  commuto  locum. 

Sed  estne  ille  noster  Parmeno  ? et  certe  ipsus  est. 

Quem  praestolare,  Parmeno,  hic  ante  ostium  ? 

Par.  Quis  homo  est?  ehem,  salvum  te  advenire,  here,  gau- 
deo. 

La . Quem  praestolare  ? Par.  Perii:  lingua  haeret  metu. 
La.  Hem ! quid  est,  quid  trepidas  ? satine  salve  ? dic 
mihi. 

Par . Here,  primum  te  arbitrari,  quod  res  est,  velim  : 
Quicquid  hujus  factunTst,  culpa  non  factum’st  mea. 

La . Quid  ? Par . Recte  sane  interrogasti  : oportuit 
Rem  praenarrasse  me.  Emit  quendam  Phaedria 
Eunuchum,  quem  dono  huic  daret.  La . Cui  ? Par. 
Thaidi. 

La.  Emit  ? perii  hercle ! quanti  ? Par . Viginti  minis. 

La . Actum’st.  Par.  Tum  quandam  fidicinam  amat  hic 
Chaerea. 

La.  Hem!  quid?  amat?  an  scit  jam  ille  quid  meretrix 
siet  ? 

An  in  Astu  venit  ? aliud  ex  alio  malum  ! 

Par.  Here,  ne  me  spectes  : me  impulsore  haec  non  facit. 
La.  Omitte  de  te  dicere : ego  te,  furcifer. 

Si  vivo  : sed  istuc  quicquid  est,  primum  expedi. 

Par.  Is  pro  illo  Eunucho  ad  Thaidem  deductus  est. 

La.  Pro  Eunuchon’?  Par.  Sic  est;  hunc  pro  njcecho 
postea 

Comprehendere  intus,  et  constrinxere.  La.  Occidi ! 

Par.  Audaciam  meretricum  specta.  La.  Numquid  est 
Aliud  mali  damnive,  quod  non  dixeris, 

Reliquom  ? Par.  Tantum  est.  La.  Cesso  huc  introrum- 
pere ? 

Par.  Non  dubium  est,  quin  mihi  magnum  ex  hac  re  sit 
malum  : 

Nisi  quia  necesse  fuit  hoc  facere  : id  gaudeo. 

Propter  me  hisce  aliquid  esse  eventurum  mali : 

Nam  jam  diu  aliquam  causam  quaerebat  senex, 

Quamobrem  insigne  aliquid  faceret  iis  : nunc  repperit. 

ACTUS  V.  SCENA  VI. 

Pythias.  Parmeno. 

Nunquam  aedepol  quicquam  jam  diu,  quod  magis  vellem 
evenire, 

Mihi  evenit,  quam  quod  modo  senex  intro  ad  nos  venit 
errans. 

Mihi  solae  ridiculo  fuit,  quae,  quid  timeret,  sciebam. 

Par.  Quid  hoc  autem  est  ? Py . Nunc  id  prodeo,  ut  con- 
veniam Parmenonem. 

Sed  ubi  obsecro  est  ? Par.  Me  quaerit  haec  ? Py.  Atque 
eccum  video  : adibo. 

Par.  Quid  est,  inepta  ? quid  tibi  vis  ? quid  rides  ? per- 
gin’?  Py.  Perii, 

Defessa  jam  sum  misera  te  ridendo.  Par.  Quid  ita  ? Py . 
Rogitas  ? 

Nunquam  pol  hominem  stultiorem  vidi,  nec  videbo  : ah, 

Non  possum  satis  narrare,  quos  ludos  praebueris  intus  : 

At  etiam  primo  callidum  et  disertum  credidi  hominem. 

Quid  ? illicone  credere  ea,  quae  dixi,  oportuit  te  ? 

An  poenitebat  flagitii,  te  auctore  quod  fecisset 

Adolescens,  ni  miserum  insuper  etiam  patri  indicares  ? 

Nam  quid  illi  credis  animi  tum  fuisse,  ubi  vestem  vidit 

Illam  esse  eum  indutum  pater  ? quid  est  ? jam  scis  te 
periisse. 

Par.  Hem,  quid  dixti,  pessuma  ? an  mentita  es  ? etiam  rides  ? 

Itan’  lepidum  tibi  visum  est,  scelus,  nos  irridere  ? Py. 
Nimium. 

Par.  Siquidem  istuc  impune  habueris.  Py.  Verum  ! Par . 

Reddam  hercle.  Py.  Credo. 

Sed  in  diem  istuc,  Parmeno,  est  fortasse,  quod  minitare. 
Tu  jam  pendebis,  qui  stultum  adolescentulum  nobilitas 
Flagitiis,  et  eundem  indicas  : uterque  in  te  exempla  edent. 
Par.  Nullus  sum.  Py.  Hic  pro  illo  munere  tibi  honos  est 
habitus  : abeo. 

Par.  Egomet  meo  indicio  miser,  quasi  sorex,  hodie  perii. 


ACTUS  V.  SCENA  VII. 

Gnatho.  Thraso. 

Quid  nunc  ? qua  spe,  aut  quo  consilio  huc  imus  ? quid  in- 
ceptas, Thraso  ? 

Thr.  Egone  ? ut  Thaidi  me  dedam,  et  faciam  quod  ju- 
beat. Gn.  Quid  est  ? 

Thr.  Qui  minus,  quam  Hercules  servivit  Omphale  ? Gn. 
Exemplum  placet ! 

Utinam  tibi  commitigari  videam  sandalio  caput ! 

Sed  fores  crepuere  ab  ea.  Thr.  Perii ! quid  hoc  autenVst  mali  ? 

Hunc  ego  nunquam  videram  : et  jam  hic  quidnam  prope- 
rans prosiliit  ? 


ACTUS  V.  SCENA  VIII. 

Chorea.  Parmeno.  Ph,edria.  Gnatho.  Thraso. 
O Populares,  ecquis  me  vivit  hodie  fortunatior  ? 

Nemo  hercle  quisquam  : nam  in  me  plane  Di  potestatem 


suam 

Omnem  ostendere ; cui  tam  subito  tot  contigerint  com- 
moda. 

Par.  Quid  hic  laetus  est  ? Ch.  O Parmeno  mi,  o mearum 
voluptatum  omnium 

Inventor,  inceptor,  perfector  : scin’  me  in  quibus  sim  gau- 
diis ? 

Scis  Pamphilam  meam  inventam  civem  ? Par.  Audivi. 
Ch.  Scis  sponsam  mihi  ? 

Par.  Bene,  ita  me  Di  ament,  factum.  Gn.  Audin’  tu  illum 
quid  ait  ? Ch . Tum  autem  Phaedriae 

Meo  fratri  gaudeo  amorem  esse  omnem  in  tranquillo : 
una*st  domus. 

Thais  patri  se  commendavit  in  clientelam  et  fidem  : 

Nobis  dedit  se.  Par . Fratris  igitur  Thais  tota’ st  ? Ch. 
Scilicet. 

Par.  Jam  hoc  aliud  est  quod  gaudeamus : miles  pellitur 
foras. 

Ch.  Tu,  frater  ubi  ubi  est,  fac  quam  primum  hasc  audiat. 
Par.  Visam  domum. 

Thr . Numquid,  Gnatho,  dubitas,  quin  ego  nunc  perpetuo 
perierim  ? 

Gn.  Sine  dubio,  opinor.  Ch.  Quid  commemorem  pri- 
mum ? aut  laudem  maxume  ? 

Illumne,  qui  mihi  dedit  consilium,  ut  facerem  : an  me,  qui 
ausus  sim 

Incipere  ? an  fortunam  collaudem,  quae  gubernatrix  fuit ; 

Quae  tot  res,  tantas,  tam  opportune  in  unum  conclusit 
diem  ? 

An  mei  patris  festivitatem  et  facilitatem  ? O Juppiter, 

Serva,  obsecro,  haec  nobis  bona.  Ph . Di  vestiam  fidem  ! 
incredibilia 

Parmeno  modo  quae  narravit  : sed  ubi  est  frater?  Ch. 
Praesto  adest. 

Ph.  Gaudeo.  Ch.  Satis  credo.  Nihil  est  Thaide  hac  tua, 
frater,  dignius 

Quod  ametur : ita  nostrae  est  omni  fautrix  familiae. 

Ph.  Mihi  illam  laudas  ? Thr.  Perii  ! quanto  minus  spei 
est,  tanto  magis  amo. 

Obsecro,  Gnatho,  in  te  spes  est.  Gn . Quid  vis  faciam  ? 
Thr.  Perfice  hoc 

Precibus,  pretio,  ut  haeream  in  parte  aliqua  tandem  apud 
Thaidem. 

Gn.  Difficile  est.  Thr.  Si  quid  collibuit,  novi  te.  Hoc  si 
effeceris. 

Quodvis  donum  et  praemium  a me  optato  : id  optatum 
feres. 

Gn.  Itane  ? Thr.  Sic  erit.  Gn.  Si  efficio  hoc,  postulo  ut 
mihi  tua  domus, 

Te  praesente  absente,  pateat : invocato  ut  sit  locus 

Semper.  Thr.  Do  fidem  futurum.  Gn.  Accingar.  Ph. 
Quem  hic  ego  audio  ? 

O Thraso.  Thr.  Salvete.  Ph.  Tu  fortasse  quae  facta  hic 
sint  nescis  ? 

Thr.  Scio.  Ph.  Cur  ergo  in  his  ego  te  conspicor  regioni- 
bus ? 

Thr.  Vobis  fretus.  Ph.  Scin*  quam  fretus  ? miles,  edico 
tibi, 

Si  te  in  platea  offendero  hac  post  unquam,  quod  dicas  mihi, 

Alium  quaerebam  : iter  hac  habui : periisti.  Gn . Eja, 
liaut  sic  decet. 

Ph.  DictunFst.  Gn.  Non  cognosco  vostrum  tam  super- 
bum. Ph.  Sic  erit. 

Gn.  Prius  audite  paucis  : quod  quum  dixero,  si  placuerit, 

Facitote.  Ph.  Audiamus.  Gn.  Tu  concede  paululum 
istuc,  Thraso. 

Principio  ego  vos  credere  ambos  hoc  mihi  vehementer  velim, 

Me  hujus  quicquid  facio,  id  facere  maxume  causa  mea. 

Verum  si  idem  vobis  prodest,  vos  non  facere  inscitia*st. 

Ph.  Quid  est?  Gn.  Militem  ego  rivalem  recipiendum 
censeo.  Ph.  Hem, 

Recipiendum  ! Gn.  Cogita  modo  : tu  hercle  cum  illa,  Phae- 
dria, 

Et  libenter  vivis  : etenim  bene  libenter  victitas. 

Quod  des,  paululum  est : et  necesse  est  multum  accipere 
Thaidem, 

Ut  tuo  amori  suppeditare  possit  sine  sumiu  tuo. 

Ad  omnia  haec  magis  opportunus,  nec  magis  ex  usu  tuo 

Nemo  est : principio  et  habet  quod  det ; et  dat  nemo  lar- 
gius. 

Fatuus  est,  insulsus,  tardus,  stertit  noctesque  et  dies  : 

Neque  istum  metuas,  ne  amet  mulier  : facile  pellas,  ubi 
velis. 

Ph.  Quid  agimus  ? Gn.  Praeterea  hoc  etiam,  quod  ego 
vel  primum  puto, 

Accipit  hominem  nemo  melius  prorsus,  neque  prolixius. 

Ph.  Mirum,  ni  illoc  homine  quoquo  pacto  opu’st.  Ch. 
Idem  ego  arbitror. 

Gn*  Recte  facitis.  Unum  etiam  hoc  vos  oro,  ut  me  in  vos- 
trum gregem 

Recipiatis  : satis  diu  hoc  jam  saxum  volvo.  Ph.  Recipi- 
mus. 

Ch.  Ac  libenter.  Gn.  At  ego  pro  istoc,  Phaedria,  et  tu, 
Chaerea, 

Hunc  comedendum  et  deridendum  vobis  propino.  Ch. 
Placet. 

Thr.  Dignus  est.  Gn.  Thraso,  ubi  vis  accede.  Thr . Obse- 
cro te,  quid  agimus  ? 

Gn.  Quid  ? isti  te  ignorabant : postquam  eis  mores  ostendi 
tuos. 

Et  collaudavi  secundum  facta  et  virtutes  tuas. 

Impetravi.  Thr.  Benefecisti:  gratiam  habeo  maximam. 

Nunquam  etiam  fui  usquam,  quin  me  omnes  amarent  plu- 
rimum. 

Gn.  Dixin*  ego  in  hoc  esse  vobis  Atticam  eloquentiam  ? 

Ph.  Nihil  praeter  promissum  est ; ite  hac.  si.  Vos  valete, 
et  plaudite. 


HEAUTONTIMORUMENOS. 


ACTA  LUDIS  MEGALENSIBUS,  L.  CORNELIO  LENTULO,  L.  VALERIO 
FLACCO  AEDILIBUS  CURULIBUS.  EGERE  L.  AMBIVIUS  TURPIO, 
L.  ATTILIUS  PRAENESTINUS.  MODOS  FECIT  FLACCUS  CLAUDI. 
GRAECA  EST  MENANDRU.  ACTA  PRIMUM  TIBIIS  IMPARIBUS, 
DEINDE  DUABUS  DEXTRIS.  ACTA  TERTIO,  M.  JUVENTIO,  M. 


SEMPRONIO  COSS. 


C.  SULPITII  APOLLINARIS  PERIOCHA. 


In  militiam  proficisci  gnatum  Cliniam 
Amantem  Antiphilam  compulit  durus  pater: 
Animique  sese  angebat,  facti  pcenitens. 

Mox  ut  reversus  est,  clam  patrem  divortitur 
Ad  Clitiphonem  ; is  amabat  scortum  Bacchidem. 
Cum  arcesseret  cupitam  Antiphilam  Clinia, 

Ut  ejus  Bacchis  venit  amica,  ac  servolae 
Habitum  gerens  Antiphila,  factum  id,  quo  patrem 
Suum  celaret  Clitipho  : hic  technis  Syri, 

Decem  minas  meretriculae  aufert  a sene. 

Antiphila  Clitiphonis  reperitur  soror. 

Hanc  Clinia,  aliam  Clitipho  uxorem  accipit. 


FABULLE  INTERLOCUTORES. 


Antiphila,  meretrix . 
Bacchis,  meretrix . 
Chremes,  senex. 
Clinia,  adolescens . 
Clitipho,  adolescens . 
Dromo,  servus . 
Menedemus,  senex. 
Nutrix. 

Phrygia,  ancilla. 
Sostrata,  matrona. 
Syrus,  servus . 


PROLOGUS. 


Ne  cui  sit  vostrum  mirum,  cur  partis  seni 
Poeta  dederit,  quae  sunt  adolescentium. 

Id  primum  dicam  : deinde,  quod  veni,  eloquar. 

Ex  integra  Graeca,  integram  comoediam 
Hodie  sum  acturus  Heautontimorumenon  : 

Duplex  quae  ex  argumento  facta  est  simplici. 

Novam  esse  ostendi,  et  quae  esset : nunc  qui  scripserit. 
Et  cuja  Graeca  sit,  ni  partem  maximam 
Existimarem  scire  vostrum,  id  dicerem. 

Nunc,  quamobrem  has  partis  didicerim,  paucis  dabo  : 
Oratorem  esse  voluit  me,  non  prologum  : 

Vostrum  judicium  fecit:  me  actorem  dedit. 

Sed  hic  actor  tantum  poterit  a facundia, 

Quantum  ille  potuit  cogitare  commode. 

Qui  orationem  hanc  scripsit,  quam  dicturus  sum. 

Nam  quod  rumores  distulerunt  malevoli, 

Multas  contaminasse  Graecas,  dum  fecit 
Paucas  Latinas  : factum  hic  esse  id  non  negat, 

Neque  se  pigere  : et  deinde  facturum  autumat. 

Habet  bonorum  exemplum  : quo  exemplo  sibi 

Licere  id  facere,  quod  illi  fecerunt,  putat. 

Tum  quod  malevolus  vetus  Poeta  dictitat ; 

Repente  ad  studium  hunc  se  applicasse  musicum, 
Amicum  ingenio  fretum,  haut  natura  sua  : 

Arbitrium  vestrum,  vestra  existumatio 
Valebit : quamobrem  omnes  vos  oratos  volo. 

Ne  plus  iniquum  possit,  quam  aequum  oratio. 

Facite  aequi  sitis  : date  crescendi  copiam. 

Novarum  qui  spectandi  faciunt  copiam, 

Sine  vitiis  : ne  ille  pro  se  dictum  existumet, 

Qui  nuper  fecit  servo  currenti  in  via 
Decesse  populum  : cur  insano  serviat  ? 

De  illius  peccatis  plura  dicet,  quum  dabit 
Alias  novas,  nisi  finem  maledictis  facit. 

Adeste  aequo  animo  : date  potestatem  mihi 
Statariam  agere  ut  liceat  per  silentium  ; 

Ne  semper  servos  currens,  iratus  senex, 

Edax  parasitus,  sycophanta  autem  impudens. 

Avarus  leno,  assidue  agendi  sint  mihi, 

Clamore  summo,  cum  labore  maxumo. 

Mea-causa  causam  hanc  justam  esse  animum  inducite 
Ut  aliqua  pars  laboris  minuatur  mihi. 

Nam  nunc  novas  qui  scribunt,  nihil  parcunt  seni : 

Si  quae  laboriosa  est,  ad  me  curritur : 

Sin  lenis  est,  ad  alium  defertur  gregem. 

In  hac  est  pura  oratio.  Experimini, 

In  utramque  partem  ingenium  quid  possit  meum. 

Si  nunquam  avare  pretium  statui  arti  meae, 

Et  eum  esse  quaestum  in  animum  induxi  maxumum, 
Quam  maxume  servire  vestris  commodis : 

Exemplum  statuite  in  me,  ut  adolescentuli 
Vobis  placere  studeant  potius,  quam  sibi. 


HEAUTONTIMORUMENOS. 


ACTUS  I.  SCENA  I. 

Chremes.  Menedemus. 

Quamquam  haec  inter  nos  nuper  notitia  admodunTst, 
Inde  adeo  quod  agrum  in  proximo  hic  mercatus  es  ; 
Nec  rei  fere  sane  amplius  quicquam  fuit : 

Tamen  vel  virtus  tua  me,  vel  vicinitas, 

Quod  ego  in  propinqua  parte  amicitiae  puto. 

Facit,  ut  te  audacter  moneam  et  familiariter  ; 

Quod  mihi  videre  praeter  aetatem  tuam 
Facere,  et  praeter  quam  res  te  adhortatur  tua. 

Nam  pro  deum  atque  hominum  fidem,  quid  vis  tibi  ? 
Quid  quaeris  ? annos  sexaginta  natus  es, 

Aut  plus  eo,  ut  conjicio  : agrum  in  his  regionibus 
Meliorem,  neque  preti  majoris  nemo  habet ; 

Servos  complureis  : proinde  quasi  nemo  siet. 

Ita  tute  attente  illorum  officia  fungere. 

Nunquam  tam  mane  egredior,  neque  tam  vesperi 
Domum  revertor,  quin  te  in  fundo  conspicer 

Fodere,  aut  arare,  aut  aliquid  ferre  : denique 
Nullum  remittis  tempus  ; neque  te  respicis. 

Haec  non  voluptati  tibi  esse,  satis  certo  scio : 

At  enim  dices,  quantum  hic  operis  fiat,  pcenitet. 

Quod  in  opere  faciundo  operae  consumis  tuae, 

Si  sumas  in  illis  exercendis,  plus  agas, 

Men.  Chreme,  tantumne  est  ab  re  tua  otii  tibi. 

Aliena  ut  cures  ; eaque,  nihil  quae  ad  te  attinent  ? 

Ch.  Homo  sum  : humani  nihil  a me  alienum  puto. 

Vel  me  monere  hoc,  vel  percontari  puta. 

RectunVst,  ego  ut  faciam  : non  est,  te  ut  deterream. 

Men.  Mihi  sic  est  usus  : tibi  ut  opus  facto’st,  face. 

Ch.  An  cuiquam  est  usus  homini,  se  ut  cruciet  ? Men. 
INI  ihi. 

Ch.  Si  quid  laboris  est,  nollem  : sed  quid  istuc  mali  est. 
Quaeso  ? quid  de  te  tantum  meruisti  ? Men.  Eheu. 

Ch.  Ne  lacruma ; atque  istuc,  quicquid  est,  fac  me  ut 
sciam  : 

Ne  retice  : ne  verere  : crede,  inquam,  mihi. 

Aut  consolando,  aut  consilio,  aut  re  juvero. 

Men.  Scire  hoc  vis  ? Ch.  Hac  quidem  causa,  qua  dixi  tibi. 
Men.  Dicetur.  Ch.  Istos  rastros  interea  tamen 
Adpone  : ne  labora.  Men.  Minime.  Ch.  Quam  rem 
agis  ? 

Men.  Sine  vacivom  tempus  ne  quod  dem  mihi 
Laboris.  Ch.  Non  sinam,  inquam.  Men.  Ah,  uon  aequom 
facis. 

Ch.  Hui,  tam  gravis  hos,  quaeso  ? Men.  Sic  meritum’st 


meum. 

Ch.  Nunc  loquere.  Men.  Filium  unicum  adolesce ntulum 
Habeo.  Ah,  quid  dixi,  habere  me  ? imo  habui,  Chreme  : 
Nunc  habeam,  necne,  incertum’st.  Ch.  Quid  ita  istuc  ? 
Men.  Scies. 

Est  e Corintho  hic  advena  anus  paupercula  : 

Ejus  filiam  ille  amare  coepit  perdite, 

Prope  jam  ut  pro  uxore  haberet : haec  clam  me  omnia. 

Ubi  rem  rescivi ; coepi  non  humanitus. 

Neque  ut  animum  decuit  aegrotum  adolescentuli. 

Tractare  : sed  vi,  et  via  pervolgata  patrum. 

Quotidie  accusabam  ; Hem,  tibine  haec  diutius 
Licere  speras  facere  me  vivo  patre, 

Amicam  ut  habeas  prope  jam  in  uxoris  loco  ? 

Erras,  si  id  credis,  et  me  ignoras,  Clinia. 

Ego  te  meum  esse  dici  tantisper  volo, 

Dum,  quod  te  dignum’st,  facies  : sed  si  id  non  facis. 

Ego,  quod  me  in  te  sit  facere  dignum,  invenero. 

Nulla  adeo  ex  re  istuc  fit,  nisi  ex  nimio  otio. 

Ego  istuc  aetatis  non  amori  operam  dabam, 

Sed  in  Asiam  hinc  abii  propter  pauperiem  ; atque  ibi 
Simul  rem,  et  gloriam  armis  belli  repperi. 

Postremo  adeo  res  rediit : adolescentulus 
Saepe  eadem,  et  graviter  audiendo,  victus  est. 

Putavit  me  et  aetate,  et  benevolentia 
Plus  scire  et  providere,  quam  se  ipsum  sibi : 

In  Asiam  ad  Regem  militatum  abiit,  Chreme. 

Ch.  Quid  ais  ? Men.  Clam  me  est  profectus  ; mensis  tris 
abest. 

Ch.  Ambo  accusandi : et  si  illud  inceptum,  tamen 

Animi  est  pudentis  signum,  et  non  instrenui. 

Men.  Ubi  comperi  ex  iis,  qui  ei  fuere  conscii. 
Domum  revertor  moestus,  atque  animo  fere 
Perturbato,  atque  incerto  prae  aegritudine  : 

Assido  ; accurrunt  servi ; soccos  detrahunt : 

Video  alios  festinare,  lectos  sternere, 

Coenam  apparare  : pro  se  quisque  sedulo 
Faciebat,  quo  illam  mihi  lenirent  miseriam. 

Ubi  video  haec,  coepi  cogitare  : Hem,  tot  mea 
Solius  solliciti  sunt  causa,  ut  me  unum  expleant  ? 
Ancillae  tot  me  vestiant?  sumtus  domi 
Tantos  ego  solus  faciam  ? sed  gnatum  unicum, 
Quem  pariter  uti  his  decuit,  aut  etiam  amplius, 
Quod  illa  aetas  magis  ad  haec  utenda  idonea\st. 

Eum  ego  hinc  ejeci  miserum  injustitia  mea. 

Malo  quidem  me  dignum  quovis  deputem, 

Si  id  faciam:  nam  usque  dum  ille  vitam  illam  colet 
Inopem,  carens  patria  ob  meas  injurias. 

Interea  usque  illi  de  me  supplicium  dabo. 

Laborans,  quaerens,  parcens,  illi  serviens. 

Ita  facio  prorsus  : nihil  relinquo  in  aedibus, 

Nec  vas,  nec  vestimentum  : corrasi  omnia. 
Ancillas,  servos,  nisi  eos,  qui  opere  rustico 
Faciundo  facile  sumtum  exercerent  suum. 

Omnis  produxi  ac  vendidi  : inscripsi  illico 
iEdis  mercede  : quasi  talenta  ad  quindecim 
Coegi : agrum  hunc  mercatus  sum  : hic  me  exerceo. 
Decrevi  tantisper  me  minus  injuriae, 

Chreme,  meo  gnato  facere,  dum  fiam  miser : 

Nec  fas  esse,  ulla  me  voluptate  hic  frui, 

Nisi  ubi  ille  huc  salvos  redierit  meus  particeps. 

Ch.  Ingenio  te  esse  in  liberos  leni  puto, 

Et  illum  obsequentem,  si  quis  recte  aut  commode 
Tractaret : verum  nec  tu  illum  satis  noveras, 

Nec  te  ille  : liocque  fit,  ubi  non  vere  vivitur. 

Tu  illum  nunquam  ostendisti  quanti  penderes, 

Nec  tibi  ille’st  credere  ausus,  quae  est  aequom  patri. 

Quod  si  esset  factum,  haec  nunquam  evenissent  tibi. 

Men.  Ita  res  est,  fateor  : peccatum  a me  maximum’st. 

Ch.  Menedeme,  at  porro  recte  spero,  et  illum  tibi 
Salvom  adfuturum  esse  hic,  confido,  propediem. 

Men.  Utinam  ita  Di  faxint.  Ch.  Facient:  nunc  si  com- 
modunTst, 

Dionysia  hic  sunt : hodie  apud  me  sis  volo. 

Men.  Non  possum.  Ch.  Cur  non  ? quaeso,  tandem  ali- 
quantulum 

Tibi  parce  : idem  absens  facere  te  hoc  volt  filius. 

Men.  Non  convenit,  qui  illum  ad  laborem  impulerim. 
Nunc  me  ipsum  fugere.  Ch.  Siccine  est  sententia  ? 

Men.  Sic.  Ch.  Bene  vale.  Men.  Et  tu.  Ch.  Lacrumas 
excussit  mihi, 

Miseretque  me  ejus:  sed  ut  diei  tempus  est, 

Monere  oportet  me  hunc  vicinum  Phaniam, 

Ad  coenam  ut  veniat : ibo,  visam  si  domi  est. 

Nihil  opus  fuit  monitore  : jam  dudum  domi 
Praesto  apud  me  esse  aiunt : egomet  convivas  moror. 

Ibo  adeo  hinc  intro  : sed  quid  crepuerunt  fores 
Hinc  a me  ? quisnam  egreditur  ? huc  concessero. 


134  P.  TERENTII  HEAUTONTIMORUMENOS. 


ACTUS  I.  SCENA  II. 

Clitipho.  Chremes. 

Nihil  adhuc  est,  quod  vereare,  Clinia:  hautquaquam  etiam 
cessant : 

Et  illam  simul  cum  nuncio  tibi  hic  ego  adfuturam  hodie 
scio. 

Proin  tu  sollicitudinem  istam  falsam,  quae  te  excruciat, 
mittas. 

Ch.  Q uicum  loquitur  filius  ? 

Cl.  Pater  adest,  quem  volui : adibo.  Pater,  opportune  ad- 
venis. 

Ch.  Quid  id  est  ? Cl.  Hunc  Menedemum  nostin’  nostrum 
vicinum  ? Ch.  Probe. 

CL  Huic  filium  scis  esse  ? Ch.  Audivi  esse  in  Asia.  Cl. 
Non  est,  pater : 

Apud  nos  est.  Ch.  Quid  ais  ? Cl.  Advenientem,  e navi 
egredientem,  illico 

Adduxi  ad  coenam  : nam  mihi  magna  cum  eo  jam  inde 
usque  a pueritia 

Fuit  semper  familiaritas.  Ch.  Voluptatem  magnam  nun- 
cias. 

Quam  vellem  Menedemum  invitatum,  ut  nobiscum  esset 
hodie  amplius  ; 

Ut  hanc  laetitiam  nec  opinanti  primus,  ei  objicerem 
domi ! 

Atque  etiam  nunc  tempus  est.  CL  Cave  faxis  ; non  est 
opus,  pater. 

Ch.  Quapropter  ? Cl.  Quia  enim  iricertum*st  etiam,  quid 
se  faciat : modo  venit. 

Timet  omnia,  patris  iram,  et  animum  amicae  se  erga  ut  siet 
suae ; 

Eam  misere  amat : propter  eam  haec  turba  atque  abitio 
evenit.  Ch.  Scio. 

Cl.  Nunc  servolum  ad  eam  in  urbem  misit,  et  ego  nostrum 
una  Syrum. 

Ch.  Quid  narrat  ? Cl.  Quid  ille  ? se  miserum  esse.  Ch. 
Miserum  ? quem  minus  credere  est  ? 

Quid  reliqui  est,  quin  habeat  quae  quidem  in  homine  di- 
cuntur bona  ? 

Parentis,  patriam  incolumem,  amicos,  genus,  cognatos, 
divitias  ? 

Atque  haec  perinde  sunt,  ut  illius  animus,  qui  ea  possidet  : 

Qui  uti  scit,  ei  bona  : illi,  qui  non  utitur  recte,  mala. 

Cl.  Immo  ille  fuit  senex  importunus  semper  : et  nunc 
nihil  magis 

Vereor,  quam  ne  quid  in  illum  iratus  plus  satis  faxit, 
pater. 

Ch.  Illene  ? sed  reprimam  me : nam  in  metu  esse  hunc, 
illi  est  utile. 

Cl.  Quid  tute  tecum  ? Ch.  Dicam  : ut  ut  erat,  mansum 
tamen  oportuit. 

Fortasse  aliquantum  iniquior  erat  praeter  ejus  lubidinem  : 

Pateretur:  nam  quem  ferret,  si  parentem  non  ferret 
suum  ? 

Hunccine  erat  aequom  ex  illius  more,  an  illum  ex  hujus  vi- 


vere ? 

Et  quod  illum  insimulat  durum,  id  non  est:  nam  parentum 
injurise 

Uniusmodi  sunt  ferme  : paulo  qui  est  homo  tolerabilis, 

Scortari  crebro  nolunt ; nolunt  crebro  convivarier  ; 

Praebent  exigue  sumtum  ; atque  haec  sunt  tamen  ad  virtu- 
tem omnia. 

Verum  ubi  animus  semel  se  cupiditate  devinxit  mala, 

Necesse  est,  Clitipho,  consilia  consequi  consimilia. 

ScitunPst,  periculum  ex  aliis  facere,  tibi  quod  ex  usu  siet. 

Cl.  Ita  credo.  Ch.  Ego  ibo  hinc  intro,  ut  videam  nobis 
quid  coense  siet. 

Tu,  ut  tempus  est  diei,  vide  sis  ne  quo  hinc  abeas  lon- 
gius. 


ACTUS  II.  SCENA  I. 

Clitipho. 

Quam  iniqui  sunt  patres  in  omnis  adolescentis  judices  ! 

Qui  aequorn  esse  censent,  nos  jam  a pueris  illico  nasci 
senes  : 

Neque  illarum  affines  esse  rerum,  quas  fert  adolescentia. 

Ex  sua  libidine  moderantur,  nunc  quae  est,  non  quae  olim 
fuit. 

Mihi  si  unquam  filius  erit,  nae  ille  facili  me  utetur  patre  : 

Nam  et  cognoscendi  et  ignoscendi  dabitur  peccatis  locus  : 

Non  ut  meus,  qui  mihi  per  alium  ostendit  suam  senten- 
tiam. 

Perii ! is  mihi,  ubi  adbibit  plus  paulo,  sua  quse  narrat  fa- 
cinora ! 

Nunc  ait,  Periculum  ex  aliis  facito,  tibi  quod  ex  usu  siet. 

Astutus  : nae  ille  haut  scit,  quam  mihi  nunc  surdo  narret 
fabulam. 

Magis  nunc  me  amicae  dicta  stimulant.  Da  mihi,  atque 
affer  mihi : 

Cui  quid  respondeam,  nihil  habeo  ; neque  me  quisquam 
est  miserior. 

Nam  hic  Clinia,  etsi  is  quoque  suarum  rerum  satagit,  atta- 
men 

Habet  bene  ac  pudice  eductam,  ignaram  artis  meretriciae. 

Mea’st  potens,  procax,  magnifica,  sumtuosa,  nobilis. 

Tum  quod  dem  ei,  recte’st:  nam  nihil  esse  mihi,  religio’st 
dicere. 

Hoc  ego  mali  non  pridem  inveni : neque  etiamdum  scit 
pater. 


ACTUS  II.  SCENA  II. 

Clinia.  Clitipho. 

Si  mihi  secundae  res  de  amore  meo  essent,  jam  dudum, 
scio. 

Venissent : sed  vereor,  ne  mulier  me  absente  hic  corrupta 
sit. 

Concurrunt  multae  opiniones,  quae  mihi  animum  exaugeant : 
Occasio,  locus,  aetas,  mater,  cujus  sub  imperhVst,  mala: 
Cui  nihil  jam  praeter  pretium  dulce’st.  Clit.  Clinia.  Cliu, 
Ei  misero  mihi ! 

Clit.  Etiam  caves,  ne  videat  forte  hinc  te  a patre  aliquis 
exiens  ? 

Clin.  Faciam  : sed  nescio  quid  profecto  mihi  animus  prae- 
sagit mali. 

Clit.  Pergin’ istuc  prius  dijudicare,  quam  scis,  quid  veri 
siet  ? 

Clin.  Si  nil  mali  esset,  jam  hic  adessent.  Clit.  Jam  ade- 
runt. Clin.  Quando  istuc  erit  ? 

Clit.  Non  cogitas,  hinc  longule  esse  ? et  nosti  mores  mu- 
lierum : 

Dum  moliuntur,  dum  conantur,  annus  est.  Clin.  O Cli- 
tipho. 

Timeo.  Clit.  Respira  : eccum  Dromonem  cum  Syro,  una 
adsunt  tibi. 

ACTUS  II.  SCENA  III. 

Syrus.  Dromo.  Clitipho.  Clinia. 

Ain’  tu  ? Dr.  Sic  est.  Sy.  Verum  interea  dum  sermones 
caedimus. 

Illae  sunt  relictae.  Clit.  Mulier  tibi  adest  ; audin’,  Clinia  ? 

Clin.  Ego  vero  audio  nunc  demum,  et  video,  et  valeo,  Cli- 
tipho. 

Sy.  Minime  mirum ; adeo  impeditae  sunt ; ancillarum 
gregem 

Ducunt  secum.  Clin.  Perii!  unde  illi  sunt  ancillae?  Clit. 
Men’  rogas  ? 

Sy.  Non  oportuit  relictas  : portant  quid  rerum  ? Clin.  Ei 
mihi  ! 

St/.  Aurum,  vestem  : et  vesperascit,  et  non  noverunt  viam. 

Factum  a nobis  stulte  est : abi  dum  tu,  Dromo,  illis  ob- 
viam : 

Propera : quid  stas  ? Clin.  Vae  misero  mihi,  quanta  de 
spe  decidi ! 

Clit.  Quid  istuc  ? quae  res  te  sollicitat  autem  ? Clin.  Ro- 
gitas quid  siet  ? 

Viden’  tu  ? ancillas,  aurum,  vestem  ? quam  ego  cum  una 
ancillula 

Hic  reliqui  : unde  esse  censes  ? Clit.  Vah  ! nunc  demum 
intellego. 

St/.  Di  boni,  quid  turbae’st  ? aedes  nostrae  vix  capient,  scio. 

Quid  comedent  ? quid  ebibent  ? quid  sene  nostro  erit  mi- 
serius ? 

Sed  video  eccos,  quos  volebam.  Clin.  O Juppiter  ! ubi- 
nam  est  fides  ? 

Dum  ego  propter  te  errans  patria  careo  demens,  tu  interea 
loci 

Collocupletasti  te,  Antiphila,  et  me  in  his  deseruisti  malis  : 

Propter  quam  in  summa  infamia  sum,  et  meo  patri  minus 
sum  obsequens  : 

Cujus  nunc  pudet  me  et  miseret,  qui  harum  mores  canta- 
bat mihi. 

Monuisse  frustra  : neque  potuisse  eum  unquam  ab  hac  me 
expellere  : 

Quod  tamen  nunc  faciam  : tum,  quum  gratum  mihi  esse 
potuit,  nolui. 

Nemo  est  miserior  me.  St/.  Hic  de  nostris  verbis  errat 
videlicet, 


140  P.  TERENTII  HEAUTONTIMORUMENOS. 


Quae  hic  sumus  locuti.  Clinia,  aliter  tuum  amorem,  at- 
que est,  accipis  : 

Nam  et  vita’st  eadem,  et  animus  te  erga  idem  ac  fuit ; 
Quantum  ex  ipsa  re  conjecturam  cepimus. 

Clin.  Quid  est  obsecro  ? nam  mihi  nunc  nihil  rerum  oin- 
nium’st, 

Quod  malim,  quam  me  hoc  falso  suspicarier. 

Sy.  Hoc  primum,  ut  ne  quid  hujus  rerum  ignores  ; anus 
Quae  est  dicta  mater  esse  ei  antehac,  non  fuit  : 

Ea  obiit  mortem  : hoc  ipsa  in  itinere  alterae 
Dum  narrat,  forte  audivi.  Clit.  QuaenanPst  altera  ? 

Sy.  Mane  : hoc  quod  coepi,  primum  enarrem,  Clitipho  : 
Post,  istuc  veniam.  Clit.  Propera.  Sy.  Jam  primum  om- 
nium. 

Ubi  ventum  ad  aedis  est,  Dromo  pultat  fores : 

Anus  quaedam  prodit : haec  ubi  aperuit  ostium, 

Continuo  hic  se  conjecit  intro  : ego  consequor. 

Anus  foribus  obdit  pessulum  : ad  lanam  redit. 

Hinc  sciri  potuit,  aut  nusquam  alibi,  Clinia, 

Quo  studio  vitam  suam  te  absente  exegerit. 

Ubi  de  improviso  est  interventum  mulieri : 

Nam  ea  res  dedit  tum  existumandi  copiam 
Cotidianae  vitae  consuetudinem  : 

Quae,  cuj usque  ingenium  ut  sit,  declarat  maxume. 
Texentem  telam  studiose  ipsam  offendimus  ; 

Mediocriter  vestitam  veste  lugubri, 

Ejus  anuis  causa,  opinor,  quae  erat  mortua  : 

Sine  auro  tum  ornatam,  ita  uti  quae  ornantur  sibi  : 

Nulla  mala  re  esse  expolitam  muliebri : 


ACTUS  II.  SCENA  III. 


141 


Capillus  passus,  prolixus,  circum  caput 
Rejectus  negligenter.  Clin.  Syre  mi,  obsecro. 

Ne  me  in  laetitiam  frustra  conjicias.  Sy.  Anus 
Subtemen  nebat  : praeterea  una  ancillula 
Erat ; ea  texebat  una,  pannis  obsita, 

Neglecta,  immunda  illuvie.  Clit.  Si  haec  sunt,  Clinia, 
Vera,  ita  uti  credo,  quis  te  est  fortunatior  ? 

Scin’  hanc,  quam  dicit  sordidatam  et  sordidam  ? 

Magnum  hoc  quoque  signum’st,  dominam  esse  extra 
noxiam  ; 

Quum  ejus  tam  negleguntur  internuncii : 

Nam  disciplina  est  eisdem,  munerarier 
Ancillas  primum,  ad  dominas  qui  affectant  viam. 

Clin . Perge,  obsecro  te,  et  cave  ne  falsam  gratiam 
Studeas  inire.  Quid  ait,  ubi  me  nominas  ? 

Sy.  Ubi  dicimus  redisse  te,  et  rogare  uti 
Veniret  ad  te  : mulier  telam  deserit 
Continuo,  et  lacrumis  opplet  os  totum  sibi  : 

Ut  facile  scires  desiderio  id  fieri  tuo. 

Clin.  Prae  gaudio,  ita  me  Di  ament,  ubi  sini  nescio: 

Ita  timui.  Clit.  At  ego  nihil  esse  sciebam,  Clinia. 
Agedum  vicissim,  Syre,  dic  quae  illa’st  altera. 

Sy.  Adducimus  tuam  Bacchidem.  Clit.  Hem  ! quid,  Bac- 
chidem ? 

Eho  sceleste,  quo  illam  ducis?  Sy.  Quo  ego  illam?  ad 
nos  scilicet. 

Clit . Ad  patremne  ? Sy.  Ad  eum  ipsum.  Clit.  Q homi- 
nis impudentem  audaciam  ! Sy.  Heus, 

Non  fit  sine  periclo  facinus  magnum  et  memorabile. 

Clit.  Hoc  vide ; in  mea  vita  tu  tibi  laudem  is  quaesitum, 
scelus  : 

Ubi  si  paululum  modo  quid  tete  fugerit,  ego  perierim. 

Quid  illo  facias  ? Sy.  At  enim.  Clit.  Quid  enim  ? Sy. 
Si  sinas,  dicam.  Clin . Sine. 

Clit . Sino.  Sy.  Ita  res  est  haec  nunc,  quasi  cum.  Clit. 
Quas,  malum,  ambages  mihi 

Narrare  occipit  ? Clin.  Syre,  verum  hic  dicit ; mitte  : ad 
rem  redi. 

Sy.  Enimvero  reticere  nequeo  : multimodis  injurius, 

Clitipho,  neque  ferri  potis  est.  Clin.  Audiendum  hercle 
est:  tace. 

Sy.  Vis  amare  : vis  potiri  : vis,  quod  des  illi,  effici : 

Tuum  esse  in  potiundo  periculum  non  vis  : haut  stulte 
sapis : 

Siquidem  id  sapere’st,  velle  te  id,  quod  non  potest,  contin- 
gere. 

Aut  haec  cum  illis  sunt  habenda,  aut  illa  cum  his  amitten- 
da sunt. 

Harum  duarum  conditionum  nunc  utram  malis,  vide  : 

Etsi  consilium,  quod  cepi,  rectum  esse  et  tutum  scio. 

Nam  apud  patrem  tua  amica  tecum  sine  metu  ut  sit,  co- 
pia’st. 

Tum,  quod  illi  argentum  es  pollicitus,  eadem  hac  inve- 
niam via : 

Quod  ut  efficerem,  orando  surdas  jam  auris  reddideras 
mihi. 

Quid  aliud  tibi  vis  ? Clit.  Siquidem  hoc  fit.  Sy.  Siqui- 
dem, experiundo  scies. 

Clit.  Age  age,  cedo  istuc  tuum  consilium  : quid  id  est  ? 
Sy.  Adsimulabimus, 

Tuam  amicam  hujus  esse.  Clit.  Pulchre  : cedo  quid  hic 
faciet  sua  ? 

An  ea  quoque  dicetur  hujus,  si  una  haec  dedecori  est  parum  ? 
Sy.  Imo  ad  tuam  matrem  abducetur.  Clit.  Quid  eo  ? Sy. 
LongunTst,  Clitipho, 

Si  tibi  narrem,  quamobrem  id  faciam  : vera  causa  est. 
Clit.  Fabulae  ! 

Nihil  satis  firmi  video,  quamobrem  accipere  hunc  mihi 
expediat  metum. 

Si.  Mane,  habeo  aliud,  si  istud  metuis  : quod  ambo  confi- 
teamini 

Sine  periclo  esse.  Clit.  Hujusmodi,  obsecro,  aliquid  rep- 
peri.  Sy.  Maxume. 

Ibo  obviam  hinc : dicam,  ut  revortantur  domum.  Clit. 
Hem  ! 

Quid  dixti  ? Sy.  Ademtum  tibi  jam  faxo  omnem  metum ; 
In  aurem  utramvis  otiose  ut  dormias. 

Clit.  Quid  ago  nunc  ? Clin.  Tune  ? quid  boni  est.  Clit. 
Syre,  dic  modo 

Verum.  Sy.  Age  modo  : hodie  sero,  ac  nequic quam  voles. 
Clin.  Datur:  fruare  dum  licet : nam  nescias 
Ejus  sit  potestas  posthac,  an  nunquam,  tibi. 

Clit.  Syre,  inquam.  Sy.  Perge  porro,  tamen  istuc  ago. 
Clit.  Verum  hercle  istuc  est : Syre,  Syre,  inquam,  heus  heus 
Syre. 

Sy.  Concaluit.  Quid  vis  ? Clit.  Redi,  redi.  Sy.  Adsum  : 
dic  quid  est  ? 

Jam  hoc  quoque  negabis  tibi  placere.  Clit.  Imo,  Syre, 

Et  me,  et  meum  amorem,  et  famam  permitto  tibi. 

Tu  es  judex  : ne  quid  accusandus  sis,  vide. 

Sy.  Ridiculum  est,  te  istuc  me  admonere,  Clitipho  ; 

Quasi  istic  minor  mea  res  agatur,  quam  tua. 

Hic  si  quid  nobis  forte  adversi  evenerit, 

Tibi  erunt  parata  verba  : huic  homini  verbera. 

Quapropter  haec  res  neutiquam  neglectu’st  mihi : 

Sed  istunc  exora,  ut  suam  esse  assimulet.  Clin.  Sci- 
licet 

Facturum  me  esse  : in  eum  jam  res  rediit  locum, 

Ut  sit  necesse.  Clit.  Merito  te  amo,  Clinia. 

Clin.  Verum  illa  ne  quid  titubet.  Sy.  Perdocta’st  probe. 
Clit.  At  hoc  demiror,  qui  tam  facile  potueris 
Persuadere  illi,  quae  solet  quos  spernere  ! 

Sy.  In  tempore  ad  eam  veni,  quod  rerum  omnium’st 
Primum  : nam  quendam  misere  offendi  militem 
Ejus  noctem  orantem  : haec  arte  tractabat  virum, 

Ut  illius  animum  cupidum  inopia  incenderet : 

Eadem  que  ut  esset  apud  te  hoc  quam  gratissima. 

Sed  heus  tu,  vide  sis,  ne  quid  imprudens  ruas  : 

Patrem  novisti,  ad  has  res  quam  sit  perspicax  : 

Ego  te  autem  novi,  quam  esse  soleas  impotens  : 

Inversa  verba,  eversas  cervices  tuas. 

Gemitus,  screatus,  tussis,  risus  abstine. 

Clit.  Laudabis.  Sy.  Vide  sis.  Clit.  Tutemet  mirabere. 
Sy.  Sed  quam  cito  sunt  consecutae  mulieres  ! 

Clit.  Ubi  sunt  ? cur  retines  ? Sy.  Jam  nunc  haec  non  est 
tua. 

Clit.  Scio,  apud  patrem  : at  nunc  interim.  Sy.  Nihilo 
magis. 

Clit.  Sine.  Sy.  Non  sinam,  inquam.  Clit.  Quaeso  pau- 
lisper. Sy.  Veto. 

Clit . Saltem  salutare.  Sy.  Abeas,  si  sapis.  Clit.  Eo. 

Quid  istic  ? Sy.  Manebit.  Clit.  O hominem  felicem  ! ~ 
Sy.  Ambula. 

ACTUS  II.  SCENA  IV. 

Bacchis.  Antiphila.  Clinia.  Syrus. 

H^depol  te,  mea  Antiphila,  laudo  et  fortunatam  judico  : 

Id  quum  studuisti,  isti  formae  ut  mores  consimiles  forent : 

Minimeque,  ita  me  Di  ament,  miror  si  te  sibi  quisque  ex- 
petit. 

Nam  mihi,  quale  ingenium  haberes,  fuit  indicio  oratio. 

Et  quum  egomet  nunc  mecum  in  animo  vitam  tuam  consi- 
dero, 

Omniumque  adeo  vostrarum,  volgus  quae  ab  se  segregant : 

Et  vos  esse  istiusmodi,  et  nos  non  esse,  haut  mirabile 
est. 

Nam  expedit  bonas  esse  vobis  : nos,  quibuscum  est  res,  non 
sinunt  : 

Quippe  forma  impulsi  nostra  nos  amatores  colunt  : 

Haec  ubi  imminuta  est,  illi  suum  animum  alio  conferunt. 

Nisi  si  prospectum  interea  aliquid  est,  desertae  vivimus  : 

Vobis  cum  uno  semel  ubi  aetatem  agere  decretunVst  viro, 

Cujus  mos  maxume’st  consimilis  vostrum,  hi  se  ad  vos  ap- 
plicant : 

Hoc  beneficio  utrique  ab  utrisque  vero  devincimini, 

Ut  nunquam  ulla  amori  vestro  incidere  possit  calamitas. 
Ant.  Nescio  alias  : me  quidem  semper  scio  fecisse  sedulo. 
Ut  ex  illius  commodo  meum  compararem  commodum.  67. 
Ah  ! 

Ergo,  mea  Antiphila,  tu  nunc  sola  reducem  me  in  patriam 
facis. 

Nam  dum  abs  te  absum,  omnes  milii  labores  fuere,  quos 
coepi,  leves : 

Praeterquam,  tui  carendum  quod  erat.  Sy.  Credo.  CL 
Syre,  vix  suffero. 

H occine  me  miserum  non  licere  meo  modo  ingenium 
frui  ? 

Sy.  Immo,  ut  patrem  tuum  vidi  esse  habitum,  diu  etiam 
duras  dabit. 

Bac.  Quisnam  hic  adolescens  est,  qui  intuitur  nos  ? Ant . 
Ah,  retine  me,  obsecro. 

Bac.  Amabo,  quid  tibi  est  ? Ant.  Disperii,  perii  misera. 
Bac.  Quid  stupes, 

Antiphila  ? Ant.  Videon’  Cliniam,  an  non  ? Bac . Quem 
vides  ? 

Cl.  Salve,  anime  mi.  Ant.  O mi  exspectate,  salve.  Cl. 
Ut  vales  ? 

Ant.  Salvum  advenisse  gaudeo.  Cl.  Teneone  te, 
Antiphila,  maxume  animo  exoptata  meo  ? 

Sy.  Ite  intro  : nam  vos  jam  dudum  exspectat  senex. 

Chremes.  Menedemus. 

Luciscit  hoc  jam,  cesso  pultare  ostium 
Vicini  ? primum  e me  ut  sciat  sibi  filium 
Rediisse  ; etsi  adolescentem  hoc  nolle  intellego. 

Verum,  quum  videam  miserum  hunc  tam  cruciarier 
Ejus  abitu,  celem  tam  insperatum  gaudium  ; 

Cum  illi  nihil  pericli  ex  indicio  siet  ? 

Haut  faciam  : nam,  quod  potero,  adjutabo  senem. 

Ita  ut  filium  meum  amico  atque  aequali  suo 
Video  inservire,  et  socium  esse  in  negotiis  : 

Nos  quoque  senes  est  aequom  senibus  obsequi. 

Men.  Aut  ego  profecto  ingenio  egregie  ad  miserias 
Natus  sum  ; aut  illud  falsum’st,  quod  volgo  audio 
Dici,  diem  adimere  aegritudinem  hominibus. 

Nam  mihi  quidem  cotfdie  augescit  magis 
De  filio  aegritudo  : et  quanto  diutius 
Abest,  magis  cupio  tanto,  et  magis  desidero. 

Ch.  Sed  ipsum  foras  egressum  video  : ibo,  alloquar. 
Menedeme,  salve  : nuncium  apporto  tibi. 

Cujus  maxume  te  fieri  participem  cupis. 

Men.  Num  quidnam  de  gnato  meo  audisti,  Chreme  ? 

Ch.  Valet  atque  vivit.  Men.  Ubinam\st  quaeso  ? Ch. 
Apud  me  domi. 

Men.  Meus  gnatus  ? Ch.  Sic  est.  Men.  Venit  ? Ch. 
Certe.  Men.  Clinia 

Meus  venit?  Ch.  Dixi.  Men.  Eamus,  duc  me  ad  eum, 
obsecro. 

Ch.  Non  volt  te  scire  se  redisse  etiam  ; et  tuum 
Conspectum  fugitat  propter  peccatum  : hoc  timet, 

Ne  tua  duritia  illa  antiqua  etiam  adaucta  sit. 

Men.  Non  tu  ei  dixisti,  ut  essem  ? Ch.  Non.  Mea. 
Quamobrem,  Chreme  ? 

Ch.  Quia  pessume  istuc  in  te,  atque  in  illum  consulis, 

Si  te  tam  leni  et  victo  animo  esse  ostenderis. 

Men.  Non  possum  : satis  jam,  satis  pater  durus  fui.  Ch. 
Ah  ! 

Vehemens  in  utramque  partem,  Menedeme,  es  nimis. 

Aut  largitate  nimia,  aut  parsimonia. 

In  eandem  fraudem  ex  hac  re,  atque  ex  illa  incides. 
Primum,  olim  potius,  quam  paterere  filium 
Commeare  ad  mulierculam,  quae  paululo 
Tum  erat  contenta,  cuique  erant  grata  omnia. 

Proterruisti  : hinc  ea  coacta  ingratiis 
Postilla  coepit  victum  volgo  quaerere. 

Nunc  cum  sine  magno  intertrimento  non  potest 
Haberi,  quidvis  dare  cupis  : nam,  ut  tu  scias, 

Quam  ea  nunc  instructa  pulchre  ad  perniciem  siet : 
Primum,  jam  ancillas  secum  adduxit  plus  decem, 

Oneratas  veste  atque  auro  : satrapes  si  siet 
Amator,  nunquam  sufferre  ejus  sumtus  queat. 

Nedum  tu  possis.  Me.  Estne  ea  intus  .*  Ch.  Sit  rogas  ? 
Sensi : namque  ei  unam  coenam  atque  ejus  comitibus 
Dedi : quod  si  iterum  mihi  sit  danda,  actum  siet. 

Nam,  ut  alia  omittam,  pytissando  modo  mihi 
Quid,  quid  vini  absumsit ! sic  hoc,  dicens  ; Asperum, 
Pater,  hoc  est ; aliud  lenius  sodes  vide. 

llelevi  dolia  onmia,  omnes  serias. 

Omnes  sollicitos  habui : atque  liaec  una  nox. 

Quid  te  futurum  censes,  quem  assidue  exedent  ? 

Sic  me  Di  amabunt,  ut  me  tuarum  miseritum’st, 
Menedeme,  fortunarum.  Men.  Faciat  quod  lubet  : 

Sumat,  consumat,  perdat:  decretum’st  pati : 

Dum  illum  modo  habeam  inecum.  Ch.  Si  certunFst  tibi 
Sic  facere,  illud  permagni  referre  arbitror. 

Ut  nescientem  sentiat  te  id  sibi  dare. 

Men.  Quid  faciam  ? Ch.  Quidvis  potius,  quam  quod  co- 
gitas  ; 

Per  alium  quemvis  ut  des : falli  te  sinas 
Technis  per  servolum  : etsi  subsensi  id  quoque. 

Illos  ibi  esse,  et  id  agere  inter  se  clanculum. 

Syrus  cum  illo  vestro  consusurrat : conferunt 
Consilia  adolescentes  : et  tibi  perdere 
Talentum  hoc  pacto  satius  est,  quam  illo  minam. 

Non  nunc  de  pecunia  agitur  : sed  illud,  quomodo 
Minimo  periculo  id  demus  adolescentulo. 

Nam  si  semel  tuum  animum  ille  intellexerit, 

Prius  proditurum  te  tuam  vitam,  et  prius 
Pecuniam  omnem,  quam  abs  te  amittas  filium  : hui  1 
Quantam  fenestram  ad  nequitiem  patefeceris  ? 

Tibi  autem  porro  ut  non  sit  suave  vivere. 

Nam  deteriores  omnes  fimus  licentia. 

Quodcunque  inciderit  in  mentem,  volet : neque  id 
Putabit  pravom,  an  rectum  siet,  quod  petet. 

Tu  rem  perire,  et  ipsum  non  poteris  pati. 

Dare  denegaris  : ibit  ad  illud  illico, 

Quo  maxume  apud  te  se  valere  sentiet ; 

Abiturum  se  abs  te  esse  illico  minabitur. 

Men.  Videre  verum,  atque  ita  uti  res  est,  dicere. 

Ch . Somnum  hercle  ego  hac  nocte  oculis  non  vidi  meis, 
Dum  id  quaero,  tibi  qui  filium  restituerem. 

Men.  Cedo  dextram : porro  te  idem  oro  ut  facias, 
Chreme. 

Ch.  Paratus  sum.  Men . Scin’,  quid  nunc  facere  te  volo? 
Ch.  Dic.  Men.  Quod  sensisti  illos  me  incipere  fallere, 

Id  ut  maturent  facere  : cupio  illi  dare, 

Quod  volt  : cupio  jam  videre.  Ch.  Operam  dabo  : 

Syrus  est  prehendendus  atque  adhortandus  mihi. 

A me  nescio  quis  exit : concede  hinc  domum. 

Ne  nos  inter  nos  congruere  sentiant. 

Paululum  negoti  mihi  obstat : Simus  et  Crito 
Vicini  nostri  hic  ambigunt  de  finibus  : 

Me  cepere  arbitrum  : ibo  ac  dicam,  ut  dixeram 
Operam  daturum  me,  hodie  non  posse  iis  dare. 

Continuo  hic  adero.  Men.  Ita  quaeso.  Di  vostram  fi- 
dem ! 

ita  comparatam  esse  hominum  naturam  omnium, 

Aliena  ut  melius  videant  et  dijudicent, 

Quam  sua  ? an  eo  fit,  quia  in  re  nostra,  aut  gaudio 
Sumus  praepediti  nimio,  aut  aegritudine  ? 

Hic  mihi  quanto  nunc  plus  sapit,  quam  egomet  mihi ! 

Ch.  Dissolvi  me  ocius,  operam  ut  tibi  darem. 

Syrus.  Chremes. 

Hac  iliac  circumcursa,  inveniendum’st  tamen 
Argentum : intendenda  in  senem  est  fallacia. 

Ch . Num  me  fefellit  hosce  id  struere  ? videlicet 
Ille  Clinice  servus  tardiusculus  est : 

Idcirco  huic  nostro  tradita*st  provincia. 

St/.  Quis  hic  loquitur  ? perii ! numnam  haec  audivit  ? Ch . 
Syre.  St/.  Hem. 

Ch.  Quid  tu  istic  ? St/.  Recte  equidem  : sed  te  miror, 
Chreme, 

Tara  mane,  qui  heri  tantum  biberis.  Ch.  Nihil  nimis. 

St/.  Nihil  narras  ? visa  vero’st,  quod  dici  solet, 

Aquilae  senectus.  Ch.  Heja.  St/.  Mulier  commoda  et 
Faceta  haec  meretrix.  Ch.  Sane.  St/.  Idem  visa  est  tibi  ? 
Et  quidem  hercle  forma  luculenta.  Ch.  Sic  satis. 

St/.  Ita  non  ut  olim,  sed  uti  nunc,  sane  bona  : 

Minimeque  miror,  Clinia  hanc  si  deperit. 

Sed  habet  patrem  quendam  avidum,  miserum,  atque  ari- 
dum, 

Vicinum  hunc  : nostin’  ? at  quasi  is  non  divitiis 
Abundet,  gnatus  ejus  profugit  inopia. 

Scis  esse  factum,  ut  dico  ? Ch.  Quid  ego  nesciam  ? 
Hominem  pistrino  dignum.  St/.  Quem  ? Ch.  Istunc  ser- 
volum 

Dico  adolescentis.  St/.  Syre,  tibi  timui  male. 

Ch.  Qui  passus  est  id  fieri.  St/.  Quid  faceret  ? 
gas  ? 


Ch.  Ro- 

Aliquid  reperiret,  fingeret  fallacias, 

Unde  esset  adolescenti,  amicae  quod  daret, 

Atque  hunc  difficilem  invitum  servaret  senem. 

Sy.  Garris.  Ch.  Haec  facta  ab  illo  oportebat,  Syre. 

Sy.  Eho  quaeso,  laudas  qui  heros  fallunt  ? Ch.  In  loco 
Ego  vero  laudo.  Sy.  Recte  sane.  Ch.  Quippe  quia 
Magnarum  saepe  id  remedium  aegritudinum  est : 

Jam  huic  mansisset  unicus  gnatus  domi. 

Sy.  Jocone  an  serio  illaec  dicat,  nescio  : 

Nisi  mihi  quidem  addit  animum,  quo  lubeat  magis. 

Ch.  Et  nunc  quid  exspectat,  Syre  ? an  dum  hinc  denuo 
Abeat,  cum  tolerare  hujus  sumtus  non  queat  ? 

Nonne  ad  senem  aliquam  fabricam  fingit  ? Sy.  Stolidus 
est. 

Ch.  At  te  adjutare  oportet  adolescentuli 

Causa.  Sy.  Facile  equidem  facere  possim,  si  jubes: 

Etenim  quo  pacto  id  fieri  soleat,  calleo. 

Ch.  Tanto  hercle  melior.  Sy.  Non  est  mentiri  meum. 

Ch.  Fac  ergo.  Sy.  At  heus  tu,  facito  dum  eadem  haec  me- 
mineris, 

Si  quid  hujus  simile  forte  aliquando  evenerit, 

Ut  sunt  humana,  tuus  ut  faciat  filius. 

Ch.  Non  usus  veniet,  spero.  Sy.  Spero  hercle  ego  quo- 
que : 

Neque  eo  nunc  dico,  quod  quicquam  illum  senserim  : 

Sed  si  quid,  ne  quid.  Quae  sit  ejus  aetas,  vides. 

Et  nae  ego  te,  si  usus  veniat,  magnifice,  Chreme, 

Tractare  possim.  Ch.  De  istoc,  quum  usus  venerit. 
Videbimus  quid  opus  sit : nunc  istuc  age. 

Si/.  Nunquam  commodius  unquam  herum  audivi  loqui, 
Nec  quum  malefacerem,  crederem  mihi  impunius 
Licere.  Quisnam  a nobis  egreditur  foras  ? 


ACTUS  III.  SCENA  III. 

Chremes.  Clitipho.  Syrus. 

Quid  istuc,  quaeso  ? qui  istic  mos  est,  Clitipho  ? itane 
fieri,  quaeso  ? 

Cl.  Quid  ego  feci  ? Ch.  Vidine  ego  te  modo  manum  in 
sinum  huic  meretrici 

Inserere  ? Sy.  Acta  haec  res  est:  perii ! Cl.  Mene  ? Ch. 
Hisce  oculis,  ne  nega. 

Facis  adeo  indigne  injuriam  illi,  qui  non  abstineas  manum. 

Nam  istaec  quidem  contumelia  est, 

Hominem  amicum  recipere  ad  te,  atque  ejus  amicam  suba- 
gitare. 

Vel  heri  in  convivio  quam  immodestus  fuisti  ! Sy.  Fac- 
tum. Ch.  Quam  molestus  ! 

Ut  equidem,  ita  me  Di  ament,  metui,  quid  futurum  deni- 
que esset ! 

Novi  ego  amantium  animum  : advertunt  graviter,  quae  non 
censeas. 

Cl.  At  mihi  fides  apud  hunc  est,  nihil  me  istius  facturum, 
pater. 

Ch.  Esto  : at  certe  concedas  hinc  aliquo  ab  ore  eorum  ali- 
quantisper. 

Multa  fert  libido  : ea  prohibet  facere  tua  praesentia. 

Ego  de  me  facio  conjecturam  : nemo’st  meorum  amicorum 
hodie. 

Apud  quem  expromere  omnia  mea  occulta,  Clitipho,  au- 
deam : 

Apud  alium  prohibet  dignitas  ; apud  alium  ipsius  facti 
pudet ; 

Ne  ineptus,  ne  protervos  videar:  quod  illum  facere  credito. 

Sed  nostrum  est  intelligere,  utcunque  atque  ubicunque 
opus  sit,  obsequi. 

Sy.  Quid  istic  narrat?  Cl.  Perii ! Sy . Clitipho,  haec  ego 
praecipio  tibi  ? 

Hominis  frugi  et  temperantis  functu’s  officium.  CL  Tace 
sodes. 

Sy,  Recte  sane.  C/i . Syre,  pudet  me.  Sy.  Credo  ; neque 
id  injuria  : 

Quin  mihi  molestum’st.  CL  Pergis  hercle  ? Sy.  Verum, 
dico  quod  videtur. 

CL  Nonne  accedam  ad  illos  ? Ch.  Eho,  quaeso,  una  acce- 
dundi  via  est  ? 

Sy.  Actum’st : hic  prius  se  indicarit,  quam  ego  argentum 
effecero. 

Chreme,  vin’  tu  homini  stulto  mihi  auscultare  ? Ch.  Quid 
faciam  ? Sy.  Jube  hunc 

Abire  hinc  aliquo.  Cl.  Quo  ego  hinc  abeam  ? Sy.  Quo 
lubet : da  illis  locum  : 

Abi  deambulatum.  Cl.  Deambulatum  ! quo  ? Sy.  Vah  ! 
quasi  desit  locus. 

Abi  sane  istac,  istorsum,  quovis.  Ch.  Recte  dicit : censeo. 

Cl.  Di  te  eradicent,  Syre,  qui  me  hinc  extrudis.  Sy.  At 
tu  pol  tibi  istas 

Posthac  comprimito  manus. 

Censen*  vero  ? quid  illum  porro  credis  facturum,  Chreme, 

Nisi  eum,  quantum  tibi  opis  Di  dant,  servas,  castigas, 
mones  ? 

Ch.  Ego  istuc  curabo.  Sy.  Atqui  nunc,  here,  hic  tibi  as- 
servandus est. 

Ch.  Fiet.  Sy.  Si  sapias:  nam  mihi  jam  minus,  minus- 
que  obtemperat. 

Ch.  Quid  tu  ? ecquid  de  illo,  quod  duduin  tecum  egi, 
egisti,  Syre  ? aut 

Repperisti  tibi  quod  placeat,  an  nondum  etiam  ? Sy.  De 
fallacia 

Dicis  ? st ! inveni  nuper  quandam.  Ch.  Frugi  es  : cedo 
quid  est  ? 

Sy.  Dicam  : verum,  ut  aliud  ex  alio  incidit.  Ch.  Quid- 
nam, Syre  ? 

Sy.  Pessuma  haec  est  meretrix.  Ch.  Ita  videtur.  Sy. 
I mmo  si  scias. 

Vah  ! vide  quod  inceptet  facinus.  Fuit  quaedam  anus  Co- 
rinthia 

Hic  : huic  drachmarum  argenti  haec  mille  dederat  mu- 
tuum. 

Ch.  Quid  tum  ? Sy.  Ea  mortua’st : reliquit  filiam  ado- 
lescentulam . 

Ea  relicta  huic  arraboni  est  pro  illo  argento.  Ch.  Intelligo. 

Sy.  Hanc  secum  huc  adduxit,  ea  quae  est  nunc  apud  ux- 
orem tuam. 

Ch . Quid  tum  ? Sy.  Cliniam  orat,  sibi  uti  id  nunc  det ; 
illam  illi  tamen 

Post  daturam  mille  nummum  poscit.  Ch.  Et  poscit  qui- 
dem! Sy.  Hui! 

Dubium  id  est  ? Ch.  Ego  sic  putavi : quid  nunc  facere 
cogitas  ? 

Sy.  Egone  ? ad  Menedemum  ibo  : dicam  hanc  esse  cap- 
tam ex  Caria, 

Ditem  et  nobilem  : si  redimat,  magnum  inesse  in  ea  lucrum. 

Ch.  Erras.  Sy.  Quid  ita  ? Ch.  Pro  Menedemo  nunc 
tibi  ego  respondeo  ; 

Non  emo.  Sy.  Quid  ais  ? optata  loquere.  Ch.  Atqui  non 
est  opus. 

Sy.  Non  opus  est?  Ch.  Non  hercle  vero.  Sy.  Quid 
istuc,  miror.  Ch.  Jam  scies. 

Mane,  mane,  quid  est  quod  tam  a nobis  graviter  crepue- 
runt fores  ? 


ACTUS  IV.  SCENA  I. 

Sostrata.  Chremes.  Nutrix.  Syrus. 

Nisi  me  animus  fallit,  hic  profecto  est  annulus,  quem  ego 
suspicor  : 

Is,  quicum  exposita  est  gnata.  Ch.  Quid  volt  sibi,  Syre, 
haec  oratio  ? 

So.  Quid  est  ? isne  tibi  videtur  ? Nu.  Dixi  equidem,  ubi 
mihi  ostendisti,  illico, 

Eum  esse.  So.  At  ut  satis  contemplata  modo  sis,  mea 
nutrix.  Nu.  Satis. 

So.  Abi  jam  nunc  intro  : atque  illa  si  jam  laverit,  mihi 
n uncia. 

Hic  ego  virum  interea  opperibor.  Sy.  Te  volt : videas 
quid  velit : 

Nescio  quid  tristis  est : non  temere’st : metuo  quid  siet. 
Ch.  Quid  siet ! 

Nae  ista  hercle  magno  jam  conatu  magnas  nugas  dixerit. 

So.  Ehem  mi  vir.  Ch.  Ehem  mea  uxor.  So.  Te  ipsum 
quaero.  Ch.  Loquere  quid  velis. 

So.  Primum  hoc  te  oro,  ne  quid  credas  me  adversum  edic- 
tum tuum 

Facere  esse  ausam.  Ch.  Viri’  me  istuc  tibi,  etsi  incredi- 
biJe’st,  credere  ? 

Credo.  Sy.  Nescio  quid  peccati  portet  haec  purgatio. 

So.  Meministin’  me  esse  gravidam,  et  mihi  te  maxumopere 
dicere, 

Si  puellam  parerem,  nolle  tolli  ? Ch.  Scio  quid  feceris. 

Sustulisti.  Sy.  Sic  est  factum  domina:  ergo  herus  damno 
auctus  est. 

So.  Minime:  sederat  hic  Corinthia  anus,  haut  impura  : 
ei  dedi 

Exponendam.  Ch.  O Juppiter  ! tantamne  esse  in  animo 
inscitiam  ? 

So.  Perii ! quid  ego  feci  ? Ch.  Rogitas  ? So.  Si  peccavi, 
mi  Chremes, 

Insciens  feci.  Ch.  Id  equidem  ego,  si  tu  neges,  certo 
scio, 

Te  inscientem,  atque  imprudentem,  dicere  ac  facere  om- 
nia : 

Tot  peccata  in  hac  re  ostendis : nam,  jam  primum,  si 
meum 

Imperium  exsequi  voluisses,  interemtam  oportuit: 

Non  simulare  mortem  verbis,  re  ipsa  spem  vitae  dare. 

At  id  omitto  : misericordia,  animus  maternus  : sino. 

Quam  bene  vero  abs  te  prospectum  est ! quid  voluisti  ? co- 
gita : 

Nempe  anui  illi  prodita  abs  te  filia  est  planissume. 

Per  te  vel  uti  quaestum  faceret,  vel  uti  veniret  palam. 

Credo,  id  cogitasti ; Quidvis  satis  est,  dum  vivat  modo. 

Quid  cum  illis  agas,  qui  neque  jus,  neque  bonum  atque 
aequom  sciunt  ? 

Melius,  pejus ; prosit,  obsit : nihil  vident,  nisi  quod  lubet. 

So.  Mi  Chreme,  peccavi,  fateor  ; vincor  : nunc  hoc  te  ob- 
secro ; 

Quanto  tuus  est  animus  natu  gravior,  ignoscentior, 

Ut  meae  stultitiae  injustitia  tua  sit  aliquid  praesidi. 

Ch.  Scilicet  equidem  istuc  factum  ignoscam : verum,  Sos- 
trata, 

Male  docet  te  mea  facilitas  multa.  Sed  istuc,  quicquid  est, 

Qua  hoc  occeptunPst  causa,  loquere.  So.  Ut  stultae  et  mi- 
serae omnes  sumus 

Religiosae  ; quum  exponendam  do  illi,  de  digito  annulum 

Detraho  ; et  eum  dico  ut  una  cum  puella  exponeret ; 

Si  moreretur,  ne  expers  partis  esset  de  nostris  bonis. 

Ch.  Istuc  recte:  conservasti  te  atque  illam.  So.  Is,  hic 
est  annulus. 

Ch.  Unde  habes?  So.  Quam  Bacchis  secum  adduxit  adu- 
lescentulam: Sy.  Hem! 

Ch.  Quid  ea  narrat  ? So.  Ea,  lavatum  dum  it,  servandum 
mihi  dedit. 

Animum  non  advorti  primum  : sed  postquam  aspexi,  illico 

Cognovi : ad  te  exsilui.  Ch.  Quid  nunc  suspicare,  aut  in- 
venis 

De  illa  ? So.  Nescio  ; nisi  ex  ipsa  quaeras,  unde  hunc  ha- 
buerit, 

Si  potis  est  reperiri.  Sy.  Interii ; plus  spei  video,  quam 
volo  : 

Nostra  est,  si  ita  est.  Ch.  Vivitne  illa,  cui  tu  dederas? 
So.  Nescio. 

Ch.  Quid  renunciavit  olim  ? So.  Fecisse  id  quod  jusseram. 

Ch.  Nomen  mulieris  cedo  quod  sit,  ut  quaeratur.  So.  Phil- 
tere. 

Sy . Ipsa  est : mirum  ni  illa  salva  est,  et  ego  perii.  Ch. 
Sostrata, 

Sequere  me  intro.  So.  Ut  praeter  spem  evenit ! quam  ti- 
mui male. 

Ne  nunc  animo  ita  esses  duro,  ut  olim  in  tollendo, 
Chreme. 

Ch.  Non  licet  hominem  esse  saepe  ita  ut  volt,  si  res  non 
sinit : 

Nunc  ita  tempus  est  mihi,  ut  cupiam  filiam  : olim  nihil 
minus. 

ACTUS  IV.  SCENA  II. 

Syrus. 

Nisi  me  animus  fallit,  haut  multum  a me  aberit  in  for  tu*’ 
nium : 

Ita  hac  re  in  angustum  oppido  nunc  meae  coguntur  copiae  : 

Nisi  aliquid  video,  ne  esse  amicam  hanc  gnati  resciscat 
senex. 

Nam  quod  de  argento  sperem,  aut  posse  postulem  me  fal- 
lere, 

Nihil  est : triumpho,  si  licet  me  latere  tecto  abscedere. 

Crucior,  bolum  tantum  mihi  ereptum  tam  desubito  e fau- 
cibus. 

Quid  agam?  aut  quid  comminiscar?  ratio  de  integro  in- 
eunda’st  mihi. 

Nihil  tam  difficile  est,  quin  quaerendo  investigari  possiet. 

Quid,  si  hoc  nunc  sic  incipiam  ? nihil  est : quid,  si  sic  ? 
tantundem  egero. 

At  sic  opinor  : non  potest : immo  optume  : euge  I habeo 
optumam. 

Retraham  hercle,  opinor,  ad  me  idem  illud  fugitivum  ar- 
gentum tamen. 


ACTUS  IV.  SCENA  III. 

Clinia.  Syrus. 

Nulla  mihi  res  posthac  potest  jam  intervenire  tanta. 

Quae  mihi  aegritudinem  afferat : tanta  haec  laetitia  oborta  est. 

Dedo  patri  me  nunc  jam,  ut  frugalior  sim,  quam  volt. 

Sy.  Nihil  me  fefellit : cognita  est,  quantum  audio  hujus 
verba. 

Istuc  tibi  ex  sententia  tua  obtigisse  laetor. 

Cl.  O mi  Syre,  audistin’  obsecro  ? Sy.  Quidni  ? qui  us- 
que una  affuerim  ? 

Cl.  Cui  aeque  audisti  commodi  quicquam  evenisse  ? Sy. 
Nulli. 

Cl.  Atque  ita  me  Di  ament,  ut  ego  nunc  non  tam  meapte 
causa 

Laetor,  quam  illius : quam  ego  scio  esse  honore  quovis  dig- 
nam. 

Sy.  Ita  credo : sed  nunc,  Clinia,  age,  da  te  mihi  vicis- 
sim  : 

Nam  amici  quoque  res  est  videnda,  in  tuto  ut  collocetur  : 

Ne  quid  de  amica  nunc  senex.  Cl.  O Juppiter  ! Sy. 
Quiesce. 

Cl.  Antiphila  mea  nubet  mihi.  Sy.  Siccine  mihi  interlo- 
quere ? 

Cl.  Quid  faciam,  Syre  mi  ? gaudeo : fer  me.  Sy . Fero 
hercle  vero. 

Cl.  Deorum  vitam  apti  sumus.  Sy.  Frustra  operam,  opi- 
nor, sumo. 

Cl.  Loquere  ; audio.  Sy.  At  jam  hoc  non  ages.  Cl. 
Agam.  Sy.  Videndum  est,  inquam. 

Amici  quoque  res,  Clinia,  tui  in  tuto  ut  collocetur. 

Nam  si  nunc  a nobis  abis,  et  Bacchidem  hic  relinquis, 

Senex  resciscet  illico,  esse  amicam  hanc  Clitiphonis  : 

Si  abduxeris,  celabitur  itidem,  ut  celata  adhuc  est. 

M 

Cl.  At  enim  istoc  nihil  est  magis,  Syre,  meis  nuptiis  ad- 
vorsum : 

Nam  quo  ore  appellabo  patrem  ? tenes,  quid  dicam  ? Sy . 
Quidni  ? 

Cl.  Quid  dicam  ? quam  causam  afferam  ? Sy.  Quin  nolo 
mentiare  : 

Aperte,  ita  ut  res  sese  habet,  narrato.  Cl.  Quid  ais  ? Sy. 
Jubeo 

Illam  te  amare,  et  velle  uxorem : hanc  esse  Clitiphonis. 

CL  Bonam  atque  justam  rem  oppido  imperas,  et  factu  fa- 
cilem ; 

Et  scilicet  jam  me  hoc  voles  patrem  exorare,  ut  celet 

Senem  vostrum.  Sy.  Immo,  ut  recta  via  rem  narret  or- 
dine omnem.  CL  Hem ! 

Satin’  sanus  es,  aut  sobrius  ? tu  quidem  illum  plane  prodis. 

Nam  qui  ille  poterit  esse  in  tuto  ? dic  mihi. 

Sy . Huic  equidem  consilio  palmam  do  : hic  me  magnifice 
effero, 

Qui  vim  tantam  in  me,  et  potestatem  habeam  tantae  astu- 
tiae. 

Vera  dicendo  ut  eos  ambos  fallam  : ut  quum  narret  senex 

Voster  nostro,  istam  esse  amicam  gnati,  non  credat  tamen. 

CL  At  enim  spem  istoc  pacto  rursum  nuptiarum  omnem 
eripis  : 

Nam  dum  amicam  hanc  meam  esse  credet,  non  committet 
filiam. 

Tu  fortasse  quid  me  fiat  parvi  pendis,  dum  illi  consulas. 

Sy.  Quid,  malum,  me  aetatem  censes  velle  id  assimularier  ? 

Unus  est  dies,  dum  argentum  eripio  : pax  : nihil  amplius. 

Cl.  Tantum  sat  habes  ? quid  tum  quaeso,  si  hoc  pater  res- 
civerit ? 

Sy.  Quid  si  redeo  ad  illos,  qui  aiunt,  Quid  si  nunc  coelum 
ruat  ? 

CL  Metuo  quid  agam.  Sy.  Metuis  ? quasi  non  ea  potes- 
tas sit  tua. 

Quo  velis  in  tempore  ut  te  exsolvas,  rem  facias  palam. 

CL  Age,  age,  traducatur  Bacchis.  Sy.  Optume ; ipsa  exit 
foras. 

ACTUS  IV.  SCENA  IV. 

Bacchis.  Clinia.  Syrus.  Dromo.  Phrygia. 

Satis  pol  proterve  me  Syri  promissa  huc  induxerunt : 

Decem  minas,  quas  mihi  dare  pollicitus  est : quod  si  is 
nunc 

Me  deceperit,  saepe  obsecrans  me,  ut  veniam,  frustra  ve- 
niet : 

Aut  quum  venturam  dixero  et  constituero,  quum  is  certe 

Renunciarit,  Clitipho  cum  in  spe  pendebit  animi : 

Decipiam,  ac  non  veniam  : Syrus  mihi  tergo  poenas  pendet. 

Cl.  Satis  scite  promittit  tibi.  Sy.  Atqui  tu  hanc  jocari 
credis  ? 

Faciet  nisi  caveo.  Bac.  Dormiunt : ego  pol  istos  commo- 
vebo. 

Mea  Phrygia,  audisti,  modo  iste  homo  quam  villam  de- 
monstravit 

Charini  ? Ph . Audivi.  Bac.  Proxumam  esse  huic  fundo 
ad  dextram  ? Ph.  Memini. 

Bac.  Curriculo  percurre  : apud  eum  miles  Dionysia  agitat. 

Sy . Quid  inceptat  ? Bac . Dic  me  hic  oppido  esse  invi- 
tam, atque  asservari : 

Verum  aliquo  pacto  verba  me  his  daturam  esse,  et  ventu- 
ram. 

Sy,  Perii  hercle  ! Bacchis,  mane,  mane  ; quo  mittis  istanc  ? 
quaeso. 

Jube  maneat.  Bac.  I.  Sy.  Quin  est  paratum  argentum. 

Bac.  Quin  ego  maneo. 

Sy.  Atqui  dabitur.  Bac.  Ut  lubet,  num  ego  insto  ? Sy. 
At  scin’  quid,  sodes  ? 

Bac . Quid  ? Sy.  Transeundum  nunc  tibi  ad  Menedemum 
est,  et  tua  pompa 

Eo  traducenda  est.  Bac.  Quam  rem  agis  ? scelus.  Sy. 
Egone  ? argentum  cudo, 

Quod  tibi  dem.  Bac . Dignam  me  putas,  quam  illudas  ? 
Sy.  Non  est  temere. 

Bac . Etiamne  tecum  hic  res  mihi  est  ? Sy.  Minime : 
tuum  tibi  reddo. 

Bac.  Eatur.  Sy.  Sequere  hac.  Heus,  Dromo.  Dro.  Quis 
me  volt  ? Sy.  Syrus.  Dro.  Quid  est  rei  ? 

Sy.  Ancillas  omnes  Bacchidis  traduce  huc  ad  vos  propere. 

Dro.  Quamobrem  ? Sy.  Ne  quaeras  : efferant,  quae  secum 
huc  attulerunt. 

Sperabit  sumtum  sibi  senex  levatum  esse  harunc  abitu. 

Nae  ille  haut  scit,  paulum  lucri,  quantum  ei  damni  appor- 
tet. 

Tu  nescis  id,  quod  scis,  Dromo,  si  sapies.  Dro.  Mutum 
dices. 

Chremes.  Syrus. 

Ita  me  Di  amabunt,  ut  nunc  Menedemi  vicem 
Miseret  me,  tantum  devenisse  ad  eum  mali. 

Illanccine  mulierem  alere  cum  illa  familia  ? 

Etsi  scio,  hosce  aliquot  dies  non  sentiet : 

Ita  magno  desiderio  fuit  ei  filius. 

Verum  ubi  videbit  tantos  sibi  sumtus  domi 
Cotidianos  fieri,  nec  fieri  modum, 

Optabit  rursum  ut  abeat  ab  se  filius. 

Syrum  optume  eccum.  Sy.  Cesso  hunc  adoriri  ? Ch . 
Syre.  Sy.  Hem. 

Ch . Quid  est  ? Sy.  Te  mihi  ipsum  jam  dudum  exopta- 
bam dari. 

Ch . Videre  egisse  jam  nescio  quid  cum  sene. 

Sy.  De  illo  quod  dudum  ? dictum  ac  factum  reddidi. 

Ch.  Bonane  fide  ? Sy.  Bona  hercle.  Ch.  N011  possum 
pati 

Quin  tibi  caput  demulceam  : accede  huc,  Syre : 

Faciam  boni  tibi  aliquid  pro  ista  re,  ac  lubens. 

Sy.  At  si  scias,  quam  scite  in  mentem  venerit. 

Ch.  Vah  ! gloriare  evenisse  ex  sententia  ? 

Sy.  Non  hercle  vero,  verum  dico.  Ch.  Dic,  quid  est  ? 

Sy.  Tui  Clitiphonis  esse  amicam  hanc  Bacchidem 
Menedemo  dixit  Clinia ; et  ea  gratia 
Secum  adduxisse,  ne  tu  id  persentisceres. 

Ch.  Probe.  Sy.  Dic  sodes.  Ch.  Nimium,  inquam.  Sy. 
Immo  si  scias. 

Sed  porro  ausculta,  quod  superest  fallaciae. 

Sese  ipse  dicet  tuam  vidisse  filiam  : 

Ejus  sibi  complacitam  formam,  postquam  aspexerit  : 

Hanc  cupere  uxorem.  Ch.  Modone  quae  inventa  est  ? Sy. 
Eam. 

Et  quidem  jubebit  posci.  Ch.  Quamobrem  istuc,  Syre  ? 
Nam  prorsum  nihil  intelligo.  Sy.  Hui,  tardus  es. 

Ch . Fortasse.  Sy . Argentum  dabitur  ei  ad  nuptias. 
Aurum,  atque  vestem,  qui,  tenesne  ? Ch.  Comparet? 

Sy.  Id  ipsum.  Ch.  At  ego  illi  neque  do,  neque  despon- 
deo. 

Sy.  Non  ? quamobrem  ? Ch.  Quamobrem  ? me  rogas  ? 
homini ! Sy.  Ut  lubet. 

Non  ego  dicebam  in  perpetuum  illam  illi  ut  dares, 

Verum  ut  simulares.  Ch.  Non  mea  est  simulatio  : 

Ita  tu  istaec  tua  misceto,  ne  me  admisceas. 

Ego,  cui  daturus  non  sum,  ut  ei  despondeam  ? 

Sy.  Credebam.  Ch.  Minime.  Sy.  Scite  poterat  fieri : 

Et  ego  hoc,  quia  dudum  tu  tantopere  jusseras, 

Eo  coepi.  Ch.  Credo.  Sy.  Caeterum  equidem  istuc, 
Chreme, 

iEqui  bonique  facio.  Ch.  Atqui  cum  maxume 
Volo  te  dare  operam  ut  fiat,  verum  alia  via. 

Sy.  Fiat : quaeratur  aliud  : sed  illud  quod  tibi 
Dixi  de  argento,  quod  ista  debet  Bacchidi, 

Id  nunc  reddendunVst  illi : neque  tu  scilicet 
Eo  nunc  confugies.  Quid  mea  ? num  mihi  datunPst  ? 

Num  jussi  ? num  illa  oppignerare  filiam 
Meam  me  invito  potuit  ? verum  illud,  Chreme, 

Dicunt,  Jus  summum  saepe  summa  est  malitia. 

Ch . Haut  faciam.  Sy.  Immo,  aliis  si  licet,  tibi  non  licet : 
Omnes  te  in  lauta,  et  bene  acta  parte  putant. 

Ch . Quin  egomet  jam  ad  eam  deferam.  Sy.  Immo  filium 
Jube  potius.  Ch . Quamobrem  ? Sy.  Quia  enim  in  hunc 
suspicio’st 

Translata  amoris.  Ch.  Quid  tum  ? Sy.  Quia  \ debitur 
Magis  verisimile  id  esse,  quum  hic  illi  dabit : 

Et  simul  conficiam  facilius  ego,  quod  volo. 

Ipse  adeo  adest : abi,  effer  argentum.  Ch.  Effero. 


ACTUS  IV.  SCENA  VI. 

Clitipho.  Syrus. 

Nulla  est  tam  facilis  res,  quin  difficilis  siet, 

Quam  invitus  facias.  Vel  me  haec  deambulatio. 

Quam  non  laboriosa,  ad  languorem  dedit ! 

Nec  quicquam  magis  nunc  metuo,  quam  ne  denuo 
Miser  aliquo  extrudar  hinc,  ne  accedam  ad  Bacchidem. 

Ut  te  quidem  omnes  Di,  Deaeque,  quantum  est,  Syre, 

Cum  istoc  invento,  cumque  incepto  perduint : 

Hujusmodi  mihi  res  semper  comminiscere, 

Ubi  me  excarnifices.  Sy.  I tu  hinc  quo  dignus  es  : 

Quam  pene  tua  me  perdidit  protervitas  ! 

• Cl . Vellem  hercle  factum  ; ita  meritu’s.  Sy.  Meritus  1 
quomodo  ? 

Nae  me  istuc  ex  te  prius  audivisse  gaudeo, 

Quam  argentum  haberes,  quod  daturus  jam  fui. 

Cl.  Quid  igitur  dicam  tibi  vis  ? abisti,  mihi 

Amicam  adduxti,  quam  non  liceat  tangere. 

Sy.  Jam  non  sum  iratus  : sed  scin’  ubi  nunc  sit  tibi 
Tua  Bacchis  ? Cl.  Apud  nos.  Sy.  Non.  Cl . Ubi  ergo  ? 
Sy.  Apud  Cliniam. 

Cl.  Perii.  Sy.  Bono  animo  es  : jam  argentum  ad  eam  de- 
feres. 

Quod  ei  pollicitus.  Cl.  Garris  : unde  ? Sy.  A tuo  patre. 
Cl.  Ludis  fortasse  me.  Sy.  Ipsa  re  experibere. 

Cl.  Nae  ego  fortunatus  homo  sum  : deamo  te,  Syre. 

Sy.  Qua  causa  id  fiat,  cave  quicquam  admiratus  sies. 

Sed  pater  egreditur,  obsecundato  in  loco  : 

Quod  imperabit,  facito  : loquitor  paucula. 


ACTUS  IV.  SCENA  VII. 

Chremes.  Clitipho.  Syrus. 

Ubi  Clitipho  nunc  est  ? Sy.  Eccum  me,  inque.  Cl.  Ec- 
cum  hic  tibi. 

Ch.  Quid  rei  esset,  dixti  huic  ? Sy.  Dixi  pleraque  omnia. 

Ch.  Cape  hoc  argentum,  ac  defer.  Sy.  Ii,  quid  stas, 
lapis  ? 

Quin  accipis  ? Ch.  Cedo  sane.  Sy.  Sequere  hac  me 
ocius : 

Tu  hic  nos,  dum  eximus,  interea  opperibere  : 

Nam  nihil  est,  illic  quod  moremur  diutius. 

Ch.  Minas  quidem  jam  decem  habet  a me  filia, 

Quas  pro  alimentis  esse  nunc  duco  datas  : 

Hasce  ornamentis  consequentur  alterae. 

Porro  haec  talenta  dotis  apposcunt  duo. 

Quam  multa  injusta  ac  prava  fiunt  moribus  ! 
Mihi  nunc,  relictis  rebus,  inveniundtis  est 
Aliquis,  labore  inventa  mea  cui  dem  bona. 


ACTUS  IV.  SCENA  VIII. 

Menedemus.  Chremes. 

Multo  omnium  nunc  me  fortunatissumum 
Factum  puto  esse,  gnate  : quum  te  intelligo 
Resipisse.  Ch.  Ut  errat ! Meti.  Te  ipsum  quaerebam, 
Chreme : 

Serva,  quod  in  te  est,  filium,  et  me,  et  familiam. 

Ch.  Cedo,  quid  vis  faciam  ? Men.  Invenisti  hodie  filiam. 
Ch.  Quid  tum?  Men . Hanc  sibi  uxorem  dari  volt  Clinia. 
Ch.  Quaeso,  quid  tu  hominis  es  ? Men.  Quid  est  ? Ch. 
Jamne  oblitus  es. 

Inter  nos  quid  sit  dictum  de  fallacia, 

Ut  ea  via  abs  te  argentum  auferretur  ? Men.  Scio. 

Ch.  Ea  res  nunc  agitur  ipsa.  Men.  Quid  dixti,  Chreme  ? 
Erravi : res  acta : quanta  de  spe  decidi ! 

Ch.  Immo  haec  quidem,  quae  apud  me  est,  Clitiphonis  est 
Amica.  Men.  Ita  aiunt.  Ch.  Et  tu  credis  ? Men.  Om- 
nia. 

Ch.  Et  illum  aiunt  velle  uxorem,  ut,  quum  desponderim, 
Des,  qui  aurum,  ac  vestem,  atque  alia,  quae  opus  sunt, 
comparet. 

Men.  Id  est  profecto  : id  amicae  dabitur.  Ch.  Scilicet 
Daturum.  Men.  Vah  ! frustra  sum  igitur  gavisus  miser  ! 
Quidvis  tamen  jam  malo,  quam  hunc  amittere. 

Quid  nunc  renunciem  abs  te  responsum,  Chreme  ? 

Ne  sentiat  me  sensisse,  atque  aegre  ferat. 

Ch.  H£gre ! nimium  illi,  Menedeme,  indulges ! Men. 
Sine : 

Inceptum’st:  perfice  hoc  mihi  perpetuo,  Chreme. 

Ch.  Dic  convenisse  ; egisse  te  de  nuptiis. 

Men.  Dicam  : quid  deinde  ? Ch.  Me  facturum  esse  om- 
nia : 

Generum  placere  : postremo  etiam,  si  voles, 

Desponsam  quoque  esse  dicito.  Men.  Em,  istuc  volue- 
ram. 

Ch.  Tanto  ocius  te  ut  poscat,  et  tu  id  quod  cupis, 

Quam  ocissume  ut  des.  Men.  Cupio.  Ch.  Nae  tu  prope- 
diem, 

Ut  istam  rem  video,  istius  obsaturabere. 

Sed  ututi  istaec  sunt,  cautiin  et  paulatim  dabis. 

Si  sapies.  Men.  Faciam.  Ch.  Abi  intro  ; vide,  quid  pos- 
tulet. 

Ego  domi  ero,  si  quid  me  voles.  Men.  Sane  volo*. 

Nam  te  scientem  faciam,  quicquid  egero. 


ACTUS  V.  SCENA  I. 

Menedemus.  Chremes. 

Ego  me  non  tam  astutum,  neque  ita  perspicacem  esse, 
certo  scio  : 

Sed  hic  adjutor  meus,  et  monitor,  et  praemonstrator  Chremes 

Hoc  mihi  praestat.  In  me  quidvis  harum  rerum  convenit, 

Quae  sunt  dicta  in  stultum,  caudex,  stipes,  asinus,  plum- 
beus : 

In  illum  nihil  potest : exsuperat  ejus  stultitia  haec  omnia. 

Ch.  Ohe,  jam  desine  deos  uxor  gratulando  obtundere. 

Tuam  esse  inventam  gnatam  : nisi  illos  ex  tuo  ingenio  ju- 
dicas, 

Ut  nihil  credas  intelligere,  nisi  idem  dictum  est  centies. 

Sed  interim  quid  illic  jam  dudum  gnatus  cessat  cum  Syro  ? 

Men.  Quos  ais  homines,  Chremes,  cessare  ? Ch.  Ehem, 
Menedeme,  advenis  ? 

Dic  mihi,  Cliniae,  quae  dixi,  nunciastine  ? Men.  Omnia. 

Ch.  Quid  ait  ? Men.  Gaudere  adeo  coepit,  quasi  qui  cu- 
piunt nuptias. 

Ch.  Ha,  ha,  he.  Men.  Quid  risisti?  Ch.  Servi  venere 
in  mentem  Syri 

Calliditates.  Men.  Itane  ? Ch.  Voltus  quoque  hominum 
fingit  scelus. 

Men.  Gnatus  quod  se  assimulat  laetum,  id  dicis  ? Ch . Id. 
Men . Idem  istuc  mihi 

Venit  in  mentem.  Ch.  Veterator.  Men.  Magis,  si  magis 
noris,  putes 

Ita  rem  esse.  Ch.  Ain’  tu  ? Men.  Quin  tu  ausculta.  Ch. 
Mane.  Hoc  prius  scire  expeto, 

Quid  perdideris : nam  ubi  desponsam  nunciasti  filio ; 

Continuo  injecisse  verba  tibi  Dromonem  scilicet, 

Sponsae  vestem,  aurum,  atque  ancillas  opus  esse;  argen- 
tum ut  dares. 

Men.  Non.  Ch.  Quicl  non  ? Men.  Non,  inquam.  Ch. 
Neque  ipse  gnatus  ? Men . Nihil  prorsus,  Chreme. 

Magis  unum  etiam  instare,  ut  hodie  conficerentur  nup- 
tiae. 

Ch.  Mira  narras  : quid  Syrus  meus  ? ne  is  quidem  quic- 
quam  ? Men.  Nihil. 

Ch.  Quamobrem  ? Men.  Nescio ; equidem  miror,  qui 
alia  tam  plane  scias. 

Sed  ille  tuum  quoque  Syrus  idem  mire  finxit  filium, 

Ut  ne  paululum  quidem  suboleat  esse  amicam  hanc  Cliniae. 

Ch.  Quid  ais  ? Men.  Mitto  jam  osculari  atque  amplexari : 
id  nil  puto. 

Ch.  Quid  est,  quod  amplius  simuletur  ? Men.  Vah  ! Ch. 
Quid  est?  Men.  Audi  modo : 

Est  mihi  in  ultimis  conclave  in  aedibus  quoddain  retro  : 

Huc  est  intro  latus  lectus  ; vestimentis  stratus  est. 

Ch.  Quid  postquam  hoc  est  factum  ? Men . Dictum  fac- 
tum : huc  abiit  Clitipho. 

Ch.  Solus  ? Men.  Solus.  Ch.  Timeo  ! Men.  Bacchis 
consecuta’st  illico. 

Ch.  Sola  ? Men.  Sola.  Ch.  Perii ! Men.  Ubi  abiere 
intro,  operuere  ostium.  Ch.  Hem  ! 

Clinia  haec  fieri  videbat  ? Men.  Quidni  ? mecum  una 
simul. 

Ch.  Fili  est  amica  Bacchis,  Menedeme  : occidi ! 

Men.  Quamobrem  ? Ch.  Decem  dierum  vix  mihi  est  fa- 
milia. 

Men.  Quid  ? istuc  times,  quod  ille  operam  amico  dat  suo? 

Ch.  Immo  quod  amicae.  Men.  Si  dat.  Ch.  An  dubium 
id  tibi  est  ? 

Quemquam  ne  animo  tam  communi  esse,  aut  leni  putas, 

Qui  se  vidente  amicam  patiatur  suam  ? 

Men.  Quidni  ? quo  verba  facilius  dentur  mihi. 

Ch.  Derides  ? merito  mihi  nunc  ego  succenseo. 

Quot  res  dedere,  ubi  possem  persentiscere, 

Nisi  essem  lapis  ? quae  vidi  ! vae  misero  mihi  ! 

At  ne  illud  haut  inultum,  si  vivo,  ferent  : 

Nam  jam.  Men.  Non  tu  te  cohibes  ? non  te  respicis  ? 
Non  tibi  ego  exempli  satis  sum  ? Ch.  Prae  iracundia, 
Menedeme,  non  sum  apud  me.  Men.  Tene  istuc  loqui  ? 
Nonne  id  flagitium’st,  te  aliis  consilium  dare. 

Foris  sapere,  tibi  non  posse  auxiliarier  ? 

Ch.  Quid  faciam  ? Men.  Id  quod  me  fecisse  aiebas  pa- 
rum : 

Fac  te  patrem  esse  sentiat : fac  ut  audeat 
Tibi  credere  omnia,  abs  te  petere  et  poscere  ; 

Ne  quam  aliam  quaerat  copiam,  ac  te  deserat. 

Ch.  Immo  abeat  multo  malo  quovis  gentium, 

Quam  hic  per  flagitium  ad  inopiam  redigat  patrem. 

Nam  si  illi  pergo  suppeditare  sumtibus, 

Menedeme,  mihi  illaec  vero  ad  rastros  res  redit. 

Men.  Quot  incommoditates  in  hac  re  accipies,  nisi  caves  ! 
Difficilem  ostendes  te  esse,  et  ignosces  tamen 
Post;  et  id  ingratum.  Ch.  Ah  nescis,  quam  doleam. 
Men.  Ut  lubet. 

Quid  hoc,  quod  volo,  ut  illa  nubat  nostro  ? nisi  quid  est. 
Quod  mavis.  Ch.  Immo  et  gener,  et  affines  placent. 

Men . Quid  dotis  dicam  te  dixisse  filio  ? 

Quid  obticuisti  ? Ch . Dotis  ? Men.  Ita  dico.  Ch.  Ah  ! 
Men . Chreme, 

Ne  quid  vereare,  si  minus  : nil  nos  dos  movet. 

Ch . Duo  talenta  pro  re  nostra  ego  esse  decrevi  satis  ; 

Sed  ita  dictu  opus  est,  si  me  vis  salvom  esse,  rem,  et  fi- 
lium, 

Me  mea  omnia  bona  doti  dixisse  illi.  Men.  Quam  rem 
agis  ? 

Ch . Id  mirari  te  simulato,  et  illum  hoc  rogitato  simul, 

Quamobrem  id  faciam.  Men.  Quin  ego  vero,  quamobrem 
id  facias,  nescio. 

Ch.  Egone?  ut  ejus  animum,  qui  nunc  luxuria  et  lascivia 

Diffluit,  retundam  ; redigam,  ut  quo  se  vortat,  nesciat. 

Men.  Quid  agis  ? Ch.  Mitte ; sine  me  in  hac  re  gerere 
mihi  morem.  Men.  Sino. 

Itane  vis  ? Ch.  Ita.  Men.  Fiat.  Ch.  Age  jam,  uxorem 
ut  arcessat,  paret. 

Hic  ita,  ut  liberos  est  aequom,  dictis  confutabitur. 

Sed  Syrum.  Men.  Quid  eum  ? Ch.  Egone  ? si  vivo, 
adeo  exornatum  dabo. 

Adeo  depexum,  ut  dum  vivat,  meminerit  semper  mei : 

Qui  sibi  me  pro  ridiculo  ac  delectamento  putat. 

Non,  ita  me  Di  ament,  auderet  haec  facere  viduae  mu- 
lieri, 

Quae  in  me  fecit. 

Clitipho.  Menedemus.  Chremes.  Syrus. 

Itane  tandem  quaeso,  Menedeme,  ut  pater 

Tam  in  brevi  spatio  omnem  de  me  ejecerit  animum  pa- 
tris ? 

Quodnam  ob  facinus  ? quid  ego  tantum  sceleris  admisi 
miser  ? 

Volgo  faciunt.  Men,  Scio  tibi  esse  hoc  gravius  multo,  ac 
durius, 

Cui  fit : verum  ego  haut  minus  aegre  patior  : id  qui  nescio, 

Nec  rationem  capio,  nisi  quod  tibi  bene  ex  animo  volo. 

Cl.  Hic  patrem  adstare  aiebas  ? Men.  Eccum.  Ch.  Quid 
me  incusas,  Clitipho  ? 

Quicquid  ego  hujus  feci,  tibi  prospexi  et  stultitiae  tuae. 

Ubi  te  vidi  animo  esse  omisso,  et  suavia  in  praesentia 

Quae  essent,  prima  habere,  neque  consulere  in  longitudi- 
nem : 

Cepi  rationem,  ut  neque  egeres,  neque  ut  haec  posses  per- 
dere. 

Ubi  cui  decuit  primo,  tibi  non  licuit  per  te  mihi  dare  ; 

Abii  ad  proximos,  tibi  qui  erant : eis  commisi  et  credidi. 

Ibi  tuae  stultitiae  semper  erit  praesidium,  Clitipho : 

Victus,  vestitus,  quo  in  tectum  te  receptes.  CL  Ei  mihi ! 

Ch.  Satius  est,  quain  te  ipso  herede  haec  possidere  Bacchi- 
dem. 

St/.  Disperii ! scelestus  quantas  turbas  concivi  insciens  1 

CL  Emori  cupio.  Ch.  Prius  quaeso  disce,  quid  sit  vivere  : 

Ubi  scies,  si  displicebit  vita,  tum  istoc  utitor. 

Sy.  Here,  licetne  ? Ch.  Loquere.  Sy.  At  tuto  ? Ch . 
Loquere.  Sy.  Quae  ista*st  pravitas, 

Quaeve  amentia  est,  quod  peccavi  ego,  id  obesse  huic  ? Ch. 
Ilicet. 

Ne  te  admisce  : nemo  accusat,  Syre,  te  ; nec  tu  aram  tibi, 

Nec  precatorem  pararis.  Sy.  Quid  agis  ? Ch.  Nil  suc- 
censeo, 

Nec  tibi,  nec  tibi : nec  vos  est  aequom,  quod  facio,  mihi. 

Sy.  Abiit  ; vah,  rogasse  vellem.  Cl.  Quid  ? Sy.  Unde 
mihi  peterem  cibum  : 

Ita  nos  alienavit : tibi  jam  esse  ad  sororem  intelligo. 

Cl  Adeon’  rem  rediisse,  ut  periculum  etiam  fame  mihi  sit, 
Syre  ? 

Sy.  Modo  liceat  vivere,  est  spes.  Cl.  Quae?  Sy.  Nos 
esurituros  satis. 

Cl.  Irrides  in  re  tanta,  neque  me  quicquam  consilio  ad- 
j uvas  ? 

Sy.  Immo  et  ibi  nunc  sum,  et  usque  id  egi  dudum,  dum 
loquitur  pater : 

Et,  quantum  ego  intelligere  possum.  Cl.  Quid  ? Sy.  Non 
aberit  longius. 

Cl.  Quid  id  ergo  ? Sy.  Sic  est,  non  esse  horum  te  arbi- 
tror. Cl.  Quid  istuc,  Syre  ? 

Satin’  sanus  es  ? Sy.  Ego  dicam,  quod  mihi  in  mentem 
est : tu  dijudica. 

Dum  istis  fuisti  solus,  dum  nulla  alia  delectatio, 

Quae  propior  esset,  te  indulgebant,  tibi  dabant : nunc  filia 

Postquam  est  inventa  vera,  inventa  est  causa,  qua  te  expel- 
lerent. 

€7.  Est  verisimile.  Sy.  An  tu  ob  peccatum  hoc,  esse  illum 
iratum  putas  ? 

Cl.  Non  arbitror.  Sy.  Nunc  aliud  specta  : matres  omnes 
filiis 

In  peccato  adjutrices,  auxilio  in  paterna  injuria 

Solent  esse  : id  non  fit.  Cl.  Verum  dicis.  Quid  ergo  nunc 
faciam,  Syre  ? 

Sy.  Suspicionem  istanc  ex  illis  quaere  : rem  profer  palam  : 

Si  non  est  verum,  ad  misericordiam  ambos  adduces  cito  ; 

Aut  scibis  cujus  sis.  Cl.  Recte  suades;  faciam.  Sy.  Sat 
recte  hoc  mihi 

In  mentem  venit : namque  adolescens  quam  minima  in  spe 
situs  erit, 

Tam  facillime  patris  pacem  in  leges  conficiet  suas. 

Etiam  haut  scio,  an  uxorem  ducat ; ac  Syro  nil  gratiae. 

Quid  hoc  autem  ? senex  exit  foras  : ego  fugio  : adhuc 
quod  factum’st 

Miror,  continuo  non  jussisse  abripi  me.  Ad  Menedemum 
hunc  pergam: 

Eum  mihi  precatorem  paro  : seni  nostro  fidei  nihil  habeo. 


ACTUS  V.  SCENA  III. 

Sostrata.  Chremes. 

Profecto  nisi  caves  tu  homo,  aliquid  gnato  conficies 
mali  : 

Idque  adeo  miror,  quomodo 

Tam  ineptum  quicquam  tibi  in  mentem  venire,  mi  vir,  po- 
tuerit. 

N 

Ch.  Pergin’  mulier  odiosa  esse  ? nullamne  ego  rem  un- 
quam in  vita  mea 

Volui,  quin  tu  in  ea  re  mihi  fueris  advorsatrix,  Sostrata  ? 

At  si  rogitem  jam,  quid  est  quod  peccem,  aut  quamobrem 
hoc  faciam,  nescias  : 

I11  qua  re  nunc  tam  confidenter  restas,  stulta  ? So,  Ego 
nescio  ? 

Ch.  Iinmo  scis,  potius  quam  quidem  redeat  ad  integrum 
lisec  eadem  oratio. 

So.  Oh,  iniquos  es,  qui  me  tacere  de  re  tanta  postules. 

Ch.  Non  postulo : jam  loquere  : nihilo  minus  ego  hoc  fa- 
ciam tamen. 

So.  Facies  ? Ch.  Verum.  So.  Non  vides  quantum  mali 
ex  ea  re  excites  ? 

Subditum  se  suspicatur.  Ch.  Subditum ! ain’  tu  ? So. 
Certe  inquam,  mi  vir. 

Ch.  Confitere  tuum  non  esse.  So.  Au ! obsecro  te,  istud 
inimicis  siet. 

Egonr  confitear  meum  non  esse  filium,  qui  sit  meus  ? 

Ch.  Quid  ? metuis  ne  non,  quum  velis,  convincas  esse 
illum  tuum  ? 

So.  Quod  filia  est  inventa  ? Ch.  Non  : sed  quod  magis 
credendum  siet, 

Id  quod  est  consimilis  moribus, 

Convinces  facile  ex  te  natum  : nam  tui  similis  est  probe  : 

Nam  illi  nil  vitii  est  relictum,  quin  sit  et  idem  tibi. 

Tum  praeterea  talem,  nisi  tu,  nulla  pareret  filium. 

Sed  ipse  egreditur : quam  severus  ! rem,  cum  videas,  cen- 


seas. 


ACTUS  V.  SCENA  IV. 


179 


Clitipho.  Sostrata.  Chremes. 

Si  unquam  ullum  fuit  tempus,  mater,  quum  ego  voluptati 
tibi 

Fuerim,  dictus  filius  tuus  tua  voluntate  : obsecro, 

Ejus  ut  memineris,  atque  inopis  nunc  te  miserescat  mei ; 

Quod  peto  et  volo,  parentis  meos  ut  commonstres  mihi. 

So . Obsecro,  mi  gnate,  ne  istuc  in  animum  inducas  tuum, 

Alienum  esse  te.  Cl.  Sum.  So . Miseram  me  ! hoccine 
quaesisti,  obsecro  ? 

Ita  mihi  atque  huic  sis  superstes,  ut  ex  me  atque  hoc  na- 
tas es. 

Et  cave  posthac,  si  me  amas,  unquam  istuc  verbum  ex  te 
audiam. 

Ch.  At  ego,  si  me  metuis,  mores  cave  in  te  esse  istos  sen- 
tiam. 

Cl.  Quos?  Ch.  Si  sciie  vis,  ego  dicam:  gerro,  iners, 
fraus,  helluo, 

Ganeo,  damnosus  : crede,  et  nostrum  te  esse  credito. 

Cl.  Non  sunt  haec  parentis  dicta.  Ch.  Non,  si  ex  capite 
sis  meo 

Natus,  item  ut  aiunt  Minervam  esse  ex  Jove,  ea  causa  ma- 
gis 

Patiar,  Clitipho,  flagitiis  tuis  me  infamem  fieri. 

So.  Di  istaec  prohibeant.  Ch,  Deos  nescio  : ego  quod  po- 
tero, sedulo. 

Quaeris  id  quod  habes,  parentis  : quod  abest,  non  quaeris, 
patri 

Quomodo  obsequare : et  ut  serves,  quod  labore  invenerit. 

Non  mihi  per  fallacias  adducere  ante  oculos?  pudet 

Dicere  hac  praesente  verbum  turpe  : at  te  id  nullo  modo 

Piguit  facere.  CL  Eheu,  quam  ego  nunc  totus  displiceo 
mihi  : 

Quam  pudet ! neque  quod  principium  inveniam  ad  placan- 
dum, scio. 

ACTUS  V.  SCENA  V. 

Menedemus.  Chremes.  Clitipho.  Sostrata. 

Enimvero  Chremes  nimis  graviter  cruciat  adolescentulum, 

Nimisque  inhumane:  exeo  ergo,  ut  pacem  conciliem.  Op- 
tume 

Ipsos  video.  Ch.  Ehem,  Menedeme,  cur  non  arcessi  jubes 

Filiam,  et  quod  dotis  dixi,  firmas  ? So.  Mi  vir,  te  obse- 
cro. 

Ne  facias.  CL  Pater,  obsecro,  ut  mihi  ignoscas.  Men. 
Da  veniam,  Chreme  : 

Sine  te  exoret.  Ch.  Egone  mea  bona  ut  dem  Bacchidi 
dono  sciens  ? 

Non  faciam.  Men.  At  id  nos  non  sinemus.  Cl.  Si  me 
vivom  vis,  pater, 

Ignosce.  So.  Age,  Chremes  mi.  Men.  Age  quaeso,  ne 
tam  offirma  te,  Chreme. 

Ch.  Quid  istic  ? video  non  licere,  ut  coeperam,  hoc  perten- 
dere. 

Men.  Facis  ut  te  decet.  Ch.  Ea  lege  hoc  adeo  faciam  ; si 
facit 

Quod  ego  hunc  aequom  censeo.  Cl . Pater,  omnia  faciam  : 
impera. 

Ch.  Uxorem  ut  ducas.  Cl.  Pater.  Ch.  Nihil  audio.  Men. 
Ad  me  recipio  ; 

Faciet.  Ch.  Nil  etiam  audio  ipsum.  Cl.  Perii.  So.  An 
dubitas,  Clitipho  ? 

Ch.  Immo,  utrum  volt.  Men.  Faciet  omnia.  So.  Haec 
dum  incipias,  gravia  sunt, 

Dumque  ignores  : ubi  coguoris,  facilia.  Cl.  Faciam,  pater. 

So.  Gnate  mi,  ego  pol  tibi  dabo  illam  lepidam,  quam  tu 
facile  ames. 

Filiam  Phanocratae  nostri.  Cl.  Rufamne  illam  virginem, 

Caesiam,  sparso  ore,  adunco  naso  ? non  possum,  pater. 

Ch.  Heja,  ut  elegans  est  1 credas  animum  ibi  esse.  So. 
Aliam  dabo. 

Cl.  Quid  istic  ? quandoquidem  ducenda  est,  egomet  habeo 
propemodum 

Quam  volo.  So.  Nunc  laudo,  gnate.  Cl.  Archonidi 
hujus  filiam. 

So.  Perplacet.  Cl.  Pater,  hoc  nunc  restat.  Ch.  Quid  ? 
Cl.  Syro  ignoscas  volo. 

Quae  mea  causa  fecit.  Ch.  iat.  £i.  Vos  valete,  et  plau- 
dite. 


* 

ADELPHI 


ACTA  LUDIS  FUNEBRIBUS  JEMILI  PAULI.  QUOS  FECERE  Q.  FABIUS 
MAXIMUS,  P.  CORNELIUS  AFRICANUS.  EGERE  L.  ATILIUS  PRAE- 
NESTINUS, MINUTIUS  PROTHIMUS.  MODOS  FECIT  FLACCUS 
CLAUDI,  TIBIIS  SARRANIS.  FACTA  E GRJECA  MENANDRU 
L.  ANICIO  M.  CORNELIO  COSS. 


C.  SULPITII  APOLLINARIS  PERIOCHA. 


Duos  cum  haberet  Demea  adolescentulos. 
Dat  Micioni  fratri  adoptandum  iEschinum  : 
Sed  Ctesiphonem  retinet : hunc  citharistriae 
Lepore  captum,  sub  duro  ac  tristi  patre, 
Frater  celabat  M schinus,  famam  que 
Amoris  in  sese  transferebat ; denique 
Fidicinam  lenoni  eripuit.  Vitiaverat 
Idem  iE schinus  civem  Atticam  pauperculam. 
Fidemque  dederat,  hanc  sibi  uxorem  fore. 
Demea  jurgare,  graviter  ferre  : mox  tamen 
Ut  veritas  patefacta  est,  ducit  ^Eschinus 
Vitiatam  ; potitur  Ctesipho  citharistriam. 


FABULLE  INTERLOCUTORES. 


yEschinus,  adolescens . 
Canthara,  nutrix. 
Ctesipho,  adolescens. 
Dromo,  servus. 
Demea,  senex. 

Geta,  servus. 

Hegio,  senex. 

Micio,  senex. 
Pamphila,  nurus. 
Sannio,  leno. 
Sostrata,  matrona. 
Syrus,  servus. 


PROLOGUS. 


Postquam  Poeta  sensit  scripturam  suam 
Ab  iniquis  observari,  et  adversarios 
Rapere  in  pejorem  partem,  quam  acturi  sumus  : 
Indicio  de  se  ipse  erit;  vos  eritis  judices, 

Laudin’  an  vitio  duci  id  factum  oporteat. 
Synapothnescontes  Diphili  Comoedia’st : 

Eam  Commorientes  Plautus  fecit  fabulam. 

In  Graeca  adolescens  est,  qui  lenoni  eripuit 
Meretricem,  in  prima  fabula  ; eum  Plautus  locum 
Reliquit  integrum  : eum  hic  locum  sumsit  sibi 
In  Adelphos,  verbum  de  verbo  expressum  extulit. 
Eam  nos  acturi  sumus  novam  : pernoscite, 

Furtumne  factum  existimetis,  an  locum 
Reprehensum,  qui  praeteritus  negligentia’st. 

Nam  quod  isti  dicunt  malevoli,  homines  nobiles 
Eum  adjutare,  assidueque  una  scribere  : 

Quod  illi  maledictum  vehemens  esse  existimant, 
Eam  laudem  hic  ducit  maximam  ; quum  illis  placet, 
Qui  vobis  universis  et  populo  placent; 

Quorum  opera  in  bello,  in  otio,  in  negotio, 

Suo  quisque  tempore  usus  est  sine  superbia. 

PROLOGUS. 


Dehinc  ne  exspectetis  argumentum  fabulae  : 

Senes  qui  primi  venient,  ii  partem  aperient, 

In  agendo  partem  ostendent.  Facite,  aequanimitas 
Poetae  ad  scribendum  augeat  industriam. 


ADELPHI. 


ACTUS  I.  SCENA  I. 

Micio. 

Storax!  non  rediit  hac  nocte  a ccena  ^Eschinus? 

Neque  servolorum  quisquam,  qui  advorsum  ierant  ? 
Profecto  hoc  vere  dicunt,  si  absis  uspiam, 

Aut  ubi  si  cesses,  evenire  ea  satius  est, 

Quae  in  te  uxor  dicit,  et  quae  in  animo  cogitat 
Irata,  quam  illa,  quae  parentes  propitii. 

Uxor,  si  cesses,  aut  te  amare  cogitat,  . 

Aut  tete  amari,  aut  potare,  aut  animo  obsequi : 

Et  tibi  bene  esse  soli,  quum  sibi  sit  male. 

Ego,  quia  non  rediit  lilius,  quae  cogito  ! 

Et  quibus  uunc  sollicitor  rebus  ! ne  aut  ille  alserit, 

Aut  uspiam  ceciderit,  aut  perfregerit 
Aliquid.  Vah!  quemquamne  hominem  in  animum  insti- 
tuere, aut 

Parare,  quod  sit  carius,  quam  ipse  est  sibi  ? 

Atqui  ex  me  hic  uon  natus  est,  sed  ex  fratre  : is  adeo 

Dissimili  studio  est  jam  inde  ab  adolescentia. 

Ego  hanc  clementem  vitam  urbanam,  atque  otium 

Secutus  sum  : et,  quod  fortunatum  isti  putant. 

Uxorem  nunquam  habui ; ille  contra,  haec  omnia  : 

Ruri  agere  vitam  ; semper  parce  ac  duriter 

Se  habere  ; uxorem  duxit ; nati  filii 

Duo  ; inde  ego  hunc  majorem  adoptavi  mihi ; 

Eduxi  a parvolo  ; habui,  amavi  pro  meo  ; 

In  eo  me  oblecto  ; solum  id  est  carum  mihi. 

Ille  ut  item  contra  me  habeat,  facio  sedulo  : 

Do,  praetermitto : non  necesse  habeo  omnia 
Pro  meo  jure  agere  : postremo  alii  clanculum 
Patres  quae  faciunt,  quae  fert  adolescentia, 

Ea  ne  me  celet,  consuefeci  filium. 

Nam  qui  mentiri,  aut  fallere  insuerit  patrem  ; 

Aut  audebit : tanto  magis  audebit  caeteros. 

Pudore  et  liberalitate  liberos 
Retinere  satius  esse  credo,  quam  metu. 

Haec  fratri  mecum  non  conveniunt,  neque  placent. 
Venit  ad  me  saepe,  clamitans : Quid  agis,  Micio  ? 
Cur  perdis  adolescentem  nobis  ? cur  amat  ? 

Cur  potat  ? cur  tu  his  rebus  sumtum  suggeris  ? 
Vestitu  nimio  indulges  : nimium  ineptus  es. 
Nimium  ipse  est  durus  praeter  aequumque  et  bonum 
Et  errat  longe,  mea  quidem  sententia. 

Qui  imperium  credat  gravius  esse,  aut  stabilius, 

Vi  quod  fit,  quam  illud,  quod  amicitia  adjungitur 
Mea  est  sic  ratio,  et  sic  animum  induco  meum : 
Malo  coactus  qui  suum  officium  facit. 

Dum  id  rescitum  iri  credit,  tantisper  cavet : 

Si  sperat  fore  clam,  rursus  ad  ingenium  redit. 

Ille  quem  beneficio  adjungas,  ex  animo  facit; 

Studet  par  referre  ; praesens  absensque  idem  erit. 
Hoc  patrium  est,  potius  consuefacere  filium 
Sua  sponte  recte  facere,  quam  alieno  metu. 

Hoc  pater  ac  dominus  interest  : hoc  qui  nequit, 
Fateatur  se  nescire  imperare  liberis. 

Sed  estne  hic  ipsus,  de  quo  agebam  ? et  certe  is  est. 
Nescio  quid  tristem  video  : credo  jam,  ut  solet, 
Jurgabit.  Salvom  te  advenire,  Demea, 

Gaudemus. 


ACTUS  I.  SCENA  II. 

Demea.  Micio. 

Ehem,  opportune  : te  ipsum  quaerito. 

Mi.  Quid  tristis  es  ? De.  Rogas  me,  ubi  nobis  iEschinus 
Siet,  quid  tristis  ego  sim  ? Mi.  Dixin’  hoc  fore  ? 

Quid  fecit  ? De.  Quid  ille  fecerit  ? quem  neque  pudet 
Quicquam  ; nec  metuit  quemquam  ; neque  legem  putat 
Tenere  se  ullam  : nam  illa,  quae  antehac  facta  sunt. 
Omitto  : modo  quid  designavit  ! Mi.  Quidnam  id  est  ? 
De.  Fores  effregit,  atque  in  aedis  irruit 
Alienas  : ipsum  dominum,  atque  omnem  familiam 
Mulcavit  usque  ad  mortem  : eripuit  mulierem 
Quam  amabat.  Clamant  omnes,  indignissume 
Factum  esse  : hoc  advenienti  quot  mihi,  Micio, 

Dixere  ? in  ore’st  omni  populo.  Denique 

Si  conferendum  exemplum  est,  non  fratrem  videt 
Rei  dare  operam,  ruri  esse  parcum  ac  sobrium  ? 

Nullum  hujus  simile  factuin.  Haec  quum  illi,  Micio, 

Dico,  tibi  dico  : tu  illum  corrumpi  sinis. 

Mi.  Homine  imperito  nunquam  quicquam  injustius, 

Qui,  nisi  quod  ipse  fecit,  nil  rectum  putat. 

De.  Quorsum  istuc  ? Mi.  Quia  tu.  Demea,  haec  male  ju- 
dicas. 

Non  est  flagitium,  mihi  crede,  adolescentulum 
Scortari,  neque  potare  : non  est : neque  fores 
Effringere.  Haec  si  neque  ego,  neque  tu  fecimus, 

Non  sivit  egestas  facere  nos.  Tu  nunc  tibi 
Id  laudi  ducis,  quod  tum  fecisti  inopia. 

Injurium’ st : nam  si  esset  unde  id  fieret. 

Faceremus  : et  tu  illum  tuum,  si  esses  homo. 

Sineres  nunc  facere,  dum  per  aetatem  licet : 

Potilis  quam,  ubi  te  exspectatum  ejecisset  foras. 

Alieniore  aetate  post  faceret  tamen. 

De.  Pro  Juppiter  ! tu  homo  adigis  me  ad  insaniam. 

Non  est  flagitium  facere  haec  adolescentulum  ? Mi.  Ah, 
Ausculta  : ne  me  obtundas  de  hac  re  saepius. 

Tuum  filium  dedisti  adoptandum  mihi : 

Is  meus  est  factus  : si  quid  peccat,  Demea, 

Mihi  peccat : ego  illi  maxumam  partem  feram. 

Obsonat,  potat,  olet  unguenta  ? de  meo  : 

Amat  ? dabitur  a me  argentum,  dum  erit  commodum  : 

Ubi  non  erit,  fortasse  excludetur  foras. 

Fores  effregit ? restituentur:  discidit 
Vestem  ? resarcietur.  Est,  Dis  gratia, 

Et  unde  haec  fiant,  et  adhuc  non  molesta  sunt. 

Postremo  aut  desine,  aut  cedo  quemvis  arbitrum  : 

Te  plura  in  hac  re  peccare  ostendam.  De.  Hei  mihi ! 
Pater  esse  disce  ab  aliis,  qui  vere  sciunt. 

Mi.  Natura  tu  illi  pater  es,  consiliis  ego. 

De.  Tun’  consulis  quicquam  ? Mi.  Ah,  si  pergis,  abiero. 
De.  Siccine  agis  ? Mi.  An  ego  toties  de  eadem  re  au- 
diam ? 

De.  Curae  est  mihi.  Mi.  Et  mihi  curae  est : verum,  Demea, 
Curemus  aequam  uterque  partem  : tu  alterum, 

Ego  item  alterum  : nam  ambos  curare,  propemodum 
Reposcere  illum  est,  quem  dedisti.  De.  Ah,  Micio. 

Mi.  Mihi  sic  videtur.  De.  Quid  istic  ? tibi  si  istuc  placet, 
Profundat,  perdat,  pereat ; nihil  ad  me  attinet. 

Jam  si  verbum  unum  posthac.  Mi.  Rursum,  Demea, 
Irascere?  De.  An  non  credis  ? repeton*  quem  dedi  ? 
iEgre’st : alienus  non  sum : si  obsto  ; hem,  desino. 

Unum  vis  curem,  curo  : et  est  Dis  gratia, 

Quum  ita  ut  volo  est ; iste  tuus  ipse  sentiet 
Posterius:  nolo  in  illum  gravius  dicere. 

Mi.  Nec  nihil,  neque  omnia  haec  sunt,  quae  dicit ; tamen 
Non  nihil  molesta  haec  sunt  mihi : sed  ostendere 
Me  aegre  pati  illi,  nolui : nam  ita’st  homo  : 

Quum  placo,  advorsor  sedulo  et  deterreo  : 

Tamen  vix  humane  patitur  : verum  si  augeam, 

Aut  etiam  adjutor  sim  ejus  iracundiae,”  ^ 

Insaniam  profecto  cum  illo  : etsi  yEscliitms 
Nonnullam  in  hac  re  nobis  facit  injuriam. 

Quam  hic  non  amavit  meretricem  ? aut  cui  non  dedit 

Aliquid  ? postremo  nuper,  (credo  jam  omnium 
Taedebat)  dixit  velle  uxorem  ducere. 

Sperabam  jam  defervisse  adolescentiam : 

Gaudebam  : ecce  autem  de  integro  ! nisi  quicquid  est, 
Volo  scire  : atque  hominem  convenire,  si  apud  forum  est. 


ACTUS  II.  SCENA  I. 

Sannio.  ^Eschinus.  Parmeno. 

Obsecro  ! populares,  ferte  misero  atque  innocenti  auxi- 
lium : 

Subvenite  inopi.  /E.  Otiose,  nunc  jam  illico  hic  consiste. 

Quid  respectas  ? nihil  pericli’st : nunquam,  dum  ego 
adero,  hic  te  tanget. 

Sa . Ego  istam  invitis  omnibus., 

/E.  Quanquam  est  scelestus,  non  committet  hodie  un- 
quam, iterum  ut  vapulet. 

Sa.  ^Eschiiie,  audi,  ne  te  ignarum  fuisse  dicas  meorum 
morum , 

Leno  ego  sum.  /E.  Scio.  Sa.  At  ita,  ut  usquam  fuit  hde 
quisquam  optuma. 

Tu  quod  te  posterius  purges,  hanc  injuriam  mihi  nolle 

Factam  esse,  hujus  non  faciam  : crede  hoc,  ego  meum  jus 
persequar: 

Neque  tu  verbis  solves  unquam,  quod  mihi  re  malefeceris. 

Novi  ego  vestra  hsec  : Nollem  factum  : jusjurandum  dabi- 
tur, te  esse 

Tndignum  injuria  hac  ; indignis  quum  egomet  sim  acceptus 
modis. 

JE.  Abi  praestrenue,  ac  fores  aperi.  Sa.  Caeterum  hoc 
nihil  facis. 

JE.  I intro  jam  nunc.  Sa.  At  enim  non  sinam.  JE.  Ac- 
cede illuc,  Parmeno  : 

Nimium  istoc  abisti : hic  propter  hunc  adsiste.  Hem,  sic 
volo. 

Cave  nunc  jam  oculos  a meis  oculis  quoquam  demoveas 
tuos  : 

Ne  mora  sit,  si  innuerim,  quin  pugnus  continuo  in  mala 
haereat. 

Sa.  Istuc  volo  ergo  ipsum  experiri.  JE.  Hem,  serva. 
Pa.  Omitte  mulierem. 

Sa.  O facinus  indignum  ! JE . Geminabit  nisi  caves.  Sa. 
Hei  misero  mihi  ! 

JE.  Non  innueram  : verum  in  istam  partem  potius  peccato 
tamen. 

I nunc  jam.  Sa.  Quid  hoc  rei  est!  regnumne,  iEschine, 
hic  tu  possides  ? 

JE.  Si  possiderem,  ornatus  esses  ex  tuis  virtutibus. 

Sa.  Quid  tibi  rei  mecunTst  ? JE.  Nihil.  Sa.  Quid  ? 
nostin’,  qui  sim  ? JE.  Non  desidero. 

Sa.  Tetigine  tui  quicquam  ? JE.  Si  attigisses,  ferres  in- 
fortunium. 

Sa.  Qui  tibi  magis  licet  meam  habere,  pro  qua  ego  argen- 
tum dedi  ? 

Responde.  JE.  Ante  aedis  non  fecisse  erit  melius  hic  con- 
vicium : 

Nam  si  molestus  pergis  esse,  jam  intro  abripiere  ; atque 
ibi 

Usque  ad  necem  opperiere  loris.  Sa.  Loris  liber  ? JE. 
Sic  erit. 

Sa.  O hominem  impurum  ! hiccine  libertatem  aiunt  sequam 
esse  omnibus  ? 

JE.  Si  satis  jam  debacchatus  es,  leno,  audi  si  vis  nunc  jam. 

Sa.  Egon’  debacchatus  sum  autem,  an  tu  in  me  ? JE. 
Mitte  ista,  atque  ad  rem  redi. 

Sa.  Quam  rem  ? quo  redeam  ? JE.  Jamne  me  vis  dicere, 
quod  ad  te  attinet  ? 

Sa.  Cupio  : aequi  modo  aliquid.  JE.  Vah ! leno  iniqua 
me  non  volt  loqui . 

Sa.  Leno  sum,  fateor,  pernicies  communis  adolescentium, 

Perjurus,  pestis  : tamen  tibi  a me  nulla  orta  est  injuria. 

JE . Nam  liercle  etiam  hoc  restat.  Sa.  Illuc  quaeso  redi, 
quo  coepisti,  iEschine. 

JE.  Minis  viginti  tu  illam  emisti,  quse  res  tibi  vortat  male. 

Argenti  tantum  tibi  dabitur.  Sa.  Quid,  si  ego  tibi  illam 
nolo  vendere  ? 

Coges  me  ? JE.  Minime.  Sa.  Namque  id  metui.  JE. 
Neque  vendundam  censeo. 

Quae  libera’st : nam  ego  liberali  illam  assero  causa  manu. 

Nunc  vide,  utrum  vis;  argentum  accipere,  an  causam  me- 
ditari tuam. 

Delibera  hoc,  dum  ego  redeo,  leno.  Sa.  Pro  supreme 
Juppiter  ! 

Minime  miror,  qui  insanire  occipiunt  ex  injuria  : 

Domo  me  eripuit ; verberavit ; me  invito  abduxit  meam. 


ACTUS  II.  SCENA  II. 

Ob  malefacta  hcec  tantidem  emtam  postulat  sibi  tradier. 

Homini  misero  plus  quingentos  colaphos  infregit  mihi. 

Verum  enim  quando  bene  promeruit,  fiat : suum  jus  pos- 
tulat. 

Age,  jam  cupio,  si  modo  argentum  reddat.  Sed  ego  hoc  ha- 
riolor : 

Ubi  me  dixero  dare  tanti,  testis  faciet  illico, 

Vendidisse  me  : de  argento,  somnium  : mox,  Cras  redi. 

Id  quoque  possum  ferre,  si  modo  reddat,  quamquam  inju- 
rium’st ; 

Verum  cogito  id  quod  res  est : quando  eum  quaestum  occe- 
peris, 

Accipiunda  et  mussitanda  injuria  adolescentium’st. 

Sed  nemo  dabit : frustra  egomet  inecurn  has  rationes  de- 
puto. . « 


ACTUS  II.  SCENA  II. 

Syrus.  Sannio. 

Tace,  egomet  conveniam  jam  ipsum  : cupide  accipiat  faxo, 
atque  etiam 

Bene  dicat  secum  esse  actum.  Quid  istuc,  Sannio, ’st,  quod 
te  audio 

Nescio  quid  concertasse  cum  hero  ? Sa.  Nunquam  vidi 
iniquius 

Certationem  comparatam,  quam  haec  hodie  inter  nos  fuit : 

Ego  vapulando,  ille  verberando  usque,  ambo  defessi  sumus. 

Sy . Tua  culpa.  Sa.  Quid  agerem  ? Sy.  Adolescenti  mo- 
rem gestum  oportuit. 

Sa.  Qui  potui  melius,  qui  hodie  usque  os  praebui  ? Sy. 
Age,  scis  quid  loquar  ? 

Pecuniam  in  loco  negligere,  maximum  interdum\st  lucrum. 
Hui! 

Metuisti,  si  nunc  de  tuo  jure  concessisses  paululum,  atque 

Adolescenti  esses  morigeratus,  hominum  homo  stultissime. 

Ne  non  tibi  istuc  foeneraret.  Sa.  Ego  spem  pretio  non 
emo. 

Sy.  Nunquam  rem  facies  : abi,  nescis  inescare  homines, 
Sannio. 

Sa.  Credo  istuc  melius  esse : verum  ego  nunquam  adeo 
astutus  fui, 

Quin,  quicquid  possem,  mallem  auferre  potius  in  prae- 
sentia. 

Sy,  Age,  novi  tuum  animum,  quasi  jam  usquam  tibi  sint 
viginti  minae, 

Dum  huic  obsequare.  Praeterea  autem  te  aiunt  proficisci 
Cyprum.  Sa.  Hem ! 

Sy.  Coemisse  hinc  quae  illuc  veheres  multa  : navem  con- 
ductam : hoc  scio. 

Animus  tibi  pendet : ubi  illinc,  spero,  redieris,  tamen  hoc 
ages. 

Sa.  Nusquam  pedem  : perii  herele  ! hac  illi  spe  hoc  ince- 
perunt. Sy.  Timet : 

Injeci  scrupulum  homini.  Sa.  O scelera  ! illud  vide 

Ut  in  ipso  articulo  oppressit!  erntae  mulieres 

Complures,  et  item  hinc  alia  quae  porto  Cyprum. 

Nisi  eo  ad  mercatum  venio,  damnum  maxumunPst. 

Nunc  si  hoc  omitto,  actum  agam  : ubi  illinc  rediero. 


ACTUS  II.  SCENA  III. 

Nihil  est ; refrixerit  res.  Nunc  demum  venis  ? 

Cur  passus  ? ubi  eras  ? ut  sit  satius  perdere, 

Quam  aut  nunc  manere  tam  diu,  aut  tum  persequi. 

Si /.  Jamne  enumerasti,  quod  ad  te  rediturum  putes  ? 

Sa.  Hoccine  illo  dignunTst  ? hoccine  incipere  ^Eschinum  ? 
Per  oppressionem  ut  hanc  mihi  eripere  postulet  ? 

Sy.  Labascit.  Unum  hoc  habeo  : vide,  si  satis  placet ; 
Potius  quam  venias  in  periculum,  Sannio, 

Servesne,  an  perdas  totum,  dividuum  face  : 

Minas  decem  corradet  alicunde.  Sa.  Hei  mihi ! 

Etiam  de  sorte  nunc  venio  in  dubium  miser  ? 

Pudet  nihil  ? omnes  dentes  labefecit  mihi : 

Praeterea  colaphis  tuber  est  totum  caput : 

Etiam  insuper  defrudat  ? nusquam  abeo.  Sy.  Ut  lubet. 
Num  quid  vis,  quin  abeam  ? Sa.  Imo  hercle  hoc  quaeso, 
Syre, 

Utut  haec  sunt  facta,  potius  quam  lites  sequar. 

Meum  mihi  reddatur,  saltem  quanti  emta’st,  Syre. 

Scio  te  non  usum  antehac  amicitia  mea  : 

Memorem  me  dices  esse  et  gratum.  Sy.  Sedulo 

Faciam.  Sed  Ctesiphonem  video  : laetus  est 

De  amica.  Sa.  Quid,  quod  te  oro  ? Sy.  Paulisper  mane. 


ACTUS  II.  SCENA  III. 

Ctesipho.  Syrus. 

Abs  quivis  homine,  cum  est  opus,  beneficium  accipere  gau- 
deas : 

Verum  enim  vero  id  demum  juvat,  si,  quem  aequonVst 
facere,  is  benefacit. 

O frater  ! frater ! quid  ego  nunc  te  laudem  ? satis  certo 
scio. 

Nunquam  ita  magnifice  quicquam  dicam,  id  virtus  quin  su- 
peret tua. 

Itaque  unam  hanc  rem  me  habere  praeter  alios  praecipuam 
arbitror, 

Fratrem  homini  nemini  esse  primarum  artium  magis  prin- 
cipem. 

Sy.  O Ctesipho  ! Ct.  O Syre  ! HSschinus  ubi  est  ? Sy. 
Ellum,  te  exspectat  domi.  Ct.  Hem  ! 

Sy.  Quid  est?  Ct.  Quid  sit?  illius  opera,  Syre,  nunc 
vivo  : festivum  caput ! 

Qui»  omnia  sibi  postputavit  esse  prae  meo  commodo  : 

Maledicta,  famam,  meum  amorem,  et  peccatum  in  se  trans- 
tulit. 

Nihil  pote  supra.  Sed  quidnam  ? foris  crepuit.  Sy.  Mane, 
mane  ! ipse  exit  foras. 


ACTUS  II.  SCENA  IV. 

^schinus.  Sannio.  Ctesipho.  Syrus. 

Ubi  est  ille  sacrilegus?  Sa.  Men’  quaerit?  num  quid- 
nam effert  ? occidi  ! 

Nil  video.  JE.  Ehem,  opportune:  te  ipsum  quaero.  Quid 
fit,  Ctesipho  ? 

In  tuto  est  omnis  res  : omitte  vero  tristitiem  tuam. 


ACTUS  II.  SCENA  IV. 

Ct.  Ego  illam  hercle  vero  omitto,  qui  quidem  te  habeam 
fratrem  : o mi  iEschine, 

O mi  germane  : ah  vereor  coram  in  os  te  laudare  am- 
plius, 

Ne  id,  assentandi  magis,  quam  quod  habeam  gratum,  fa- 
cere existumes. 

jE.  Age  inepte,  quasi  nunc  non  norimus  nos  inter  nos, 
Ctesipho. 

Hoc  mi  dolet,  nos  paene  sero  scisse,  et  paene  in  eum  lo- 
cum 

Redisse,  ut  si  omnes  cuperent,  nihil  tibi  possent  auxilia- 
rier. 

Ct.  Pudebat.  JE.  Ah,  stultitia’st  istaec,  non  pudor  ; tam 
ob  parvolam 

Rem  paene  ex  patria  ? turpe  dictu : deos  quaeso  ut  istaec 
prohibeant. 

Ct.  Peccavi.  jE.  Quid  ait  tandem  nobis  Sannio  ? Sy . 
Jam  mitis  est. 

JE.  Ego  ad  forum  ibo,  ut  hunc  absolvam  : tu  intro  ad 
illam,  Ctesipho. 

Sa.  Syre,  insta.  Sy.  Eamus  : namque  hic  properat  in 
Cyprum.  Sa . Ne  tam  quidem  : 

Quamvis  etiam  maneo  otiosus  hic.  Sy.  Reddetur,  ne 
time. 

Sa.  x\t  ut  omne  reddat.  Sy.  Omne  reddet ; tace  modo, 
ac  sequere  hac.  Sa.  Sequor. 

Ct.  Heus,  heus,  Syre.  Sy.  Hem,  quid  est  ? Ct.  Obse- 
cro hercle  hominem  istum  impurissimum 

Quam  primum  absolvitote  : ne  si  magis  irritatus  siet, 

Aliqua  ad  patrem  hoc  permanet,  atque  ego  tum  perpetuo 
perierim. 

Sy.  Non  fiet : bono  animo  esto  : tu  cum  illa  te  intus  ob- 
lecta interim, 

Et  lectulos  jube  sterni  nobis,  et  parari  caetera  : 

Ego  jam  transacta  re  convortam  me  domum  cum  obso- 
nio. 

Ct.  Ita  quaeso  : quando  hoc  bene  successit,  hilarem  hunc 
sumamus  diem. 


ACTUS  III.  SCENA  I. 

SOSTRATA.  CANTHARA. 

Obsecro,  mea  nutrix,  quid  nunc  fiet  ? Ca.  Quid  fiat,  ro- 
gas ? 

Recte  aedepol  spero.  So.  Modo  dolores,  mea  tu,  occipiunt 
primulum. 

Ca.  Jam  nunc  times,  quasi  nunquam  affueris,  nunquam 
tute  pepereris. 

So.  Miseram  me  ! neminem  habeo  : solae  sumus : Geta 
autem  hic  non  adest : 

Nec  quem  ad  obstetricem  mittam,  nec  qui  arcessat  iEschi- 
num. 

Ca.  Pol  is  quidem  jam  hic  aderit:  nam  nunquam  unum 
intermittit  diem, 

Quin  semper  veniat.  So.  Solus  mearum  miseriarum  est 
remedium. 


ACTUS  III.  SCENA  II. 

Ca.  E re  nata  melius  fieri  haut  potuit,  quam  factum  est, 
hera  : 

Quando  vitium  oblatum  est,  quod  ad  illum  attinet  potissi- 
mum, 

Talem,  tali  genere  atque  animo,  natum  ex  tanta  familia. 
So.  Ita  pol  est,  ut  dicis  : salvos  nobis,  deos  quaeso,  ut  siet. 


ACTUS  III.  SCENA  II. 

Geta.  Sostrata.  Canthara. 

Nunc  illud  est,  quod  si  omnes  omnia  sua  consilia  confe- 
rant, 

Atque  huic  malo  salutem  quaerant,  auxilii  nihil  afferant, 

Quod  mihique,  heraeque,  filiaeque  herili  est : vae  misero 
mihi ! 

Tot  res  repente  circumvallant,  unde  emergi  non  potest : 

Vis,  egestas,  injustitia,  solitudo,  infamia. 

Hoccine  seculuin  ? o scelera  ! o genera  sacrilega  ! o homi- 
nem impium  ! 

So.  Me  miseram  ! quidnam’st,  quod  sic  video  timidum  et 
properantem  Getam  ? 

Ge.  Quem  neque  fides,  neque  jusjurandum,  neque  illum 
misericordia 

Repressit,  neque  reflexit,  neque  quod  partus  instabat 
prope, 

Cui  miserae  indigne  per  vim  vitium  obtulerat.  So.  Non 
intelligo 

Satis,  quae  loquatur.  Ca.  Propius  obsecro  accedamus, 
Sostrata.  Ge.  Ah, 

Me  miserum ! vix  sum  compos  animi,  ita  ardeo  iracun- 
dia. 

Nihil  est  quod  malim,  quam  illam  totam  familiam  dari 
mihi  obviam, 

Ut  ego  iram  hanc  in  eos  evomam  omnem,  dum  aegritudo 
haec  est  recens. 

Satis  mihi  id  habeam  supplicii,  dum  illos  ulciscar  modo. 

Seni  animam  primum  extinguerem  ipsi,  qui  illud  produxit 
scelus : 

Tum  autem  Syrum  impulsorem,  vah ! quibus  illum  lace- 
rarem modis  1 

Sublimem  medium  primum  arriperem,  et  capite  in  terram 
statuerem , 

Ut  cerebro  dispergat  viam. 

Adolescenti  ipsi  eriperem  oculos  : post  haec  praecipitem  da- 
rem. 

Caeteros  ruerem,  agerem,  raperem,  tunderem,  et  prosterne- 
rem. 

Sed  cesso  heram  hoc  malo  impertiri  propere  ? So.  Revo- 
cemus. Geta ! 

Ge.  Hem,  quisquis  es,  sine  me.  So.  Ego  sum  Sostrata. 
Ge.  Ubi  ea’st  ? te  ipsam  quaerito  : 

Te  exspecto  : oppido  opportune  te  obtulisti  mihi  obviam, 

Hera.  So.  Quid  est  ? quid  trepidas  ? Ge.  Hei  mihi  ! 
So.  Quid  festinas,  mi  Geta  ? 

Animum  recipe.  Ge.  Prorsus.  So.  Quid  istuc  prorsus 
ergo’st  ? Ge.  Periimus  : 

ActunTst.  So.  Eloquere  ergo,  obsecro  te,  quid  sit.  Ge. 
Jam.  So.  Quid  jam,  Geta  ? 


ACTUS  III.  SCENA  II. 

Ge.  iEschinus.  So.  Quid  is  ergo  ? Ge.  Alienus  est  ab 
nostra  familia.  So.  Hem  ! 

Perii ! quare  ? Ge.  Amare  occepit  aliam.  So.  Vae  mi- 
serae mihi ! 

Ge.  Neque  id  occulte  fert  : ab  lenone  ipsus  eripuit  palam. 

So.  Satin’  hoc  certunVst  ? Ge.  Certe,  hisce  oculis  egomet 
vidi,  Sostrata.  So.  Ah, 

Me  miseram!  quid  credas  jam  ? aut  cui  credas  ? nostrum- 
ne  iEschinum  ? 

Nostram  vitam  omnium,  in  quo  nostrae  spes,  omnesque 
opes  sitae 

Erant : qui  sine  hac  jurabat  se  unum  nunquam  victurum 
diem, 

Qui  se  in  sui  gremio  positurum  puerum  dicebat  patris  ; 

Ita  obsecraturum,  ut  liceret  sibi  hanc  uxorem  ducere  ? 

Ge.  Hera,  lacrumas  mitte  : ac  potius,  quod  ad  hanc  rem 
opus  est  porro,  consule. 

Patiam urne,  an  narremus  cuipiam  ? Ca.  Au,  mi  homo, 
sanusne  es  ? 

An  hoc  proferendum  tibi  videtur  usquam  esse  ? Ge.  Mihi 
quidem  non  placet. 

Jam  primum  illum  alieno  animo  a nobis  esse,  res  ipsa  in- 
dicat. 

Nunc  si  hoc  palam  proferimus,  ille  inficias  ibit,  sat  scio. 

Tua  fama,  et  gnatae  vita  in  dubium  veniet : tum  si  maxime 

Fateatur  ; quum  amet  aliam,  non  est  utile  hanc  illi  dari. 

Quapropter  quoquo  pacto  tacito’st  opus.  So.  Ah,  minime 
gentium  : 

Non  faciam.  Ge . Quid  agis  ? So.  Proferam.  Ge . Hem! 
mea  Sostrata,  vide  quam  rem  agas. 

So.  Pejore  res  loco  non  potest  esse,  quam  in  quo  nunc 
sita  est. 

Primum  indotata  est:  tum  praeterea,  quae  secunda  ei  dos  erat. 

Periit : pro  virgine  dari  nuptum  non  potest.  Hoc  relliquom 
est. 

Si  inficias  ibit,  testis  mecum  est  annulus,  quem  amiserat : 

Postremo  quando  ego  conscia  mihi  sum,  a me  culpam  esse 
hanc  procul  ; 

Neque  pretium,  neque  rem  ullam  intercessisse,  illa  aut  me 
indignam,  Geta  ; 

Experiar.  Ge.  Quid  istic  ? accedo  ut  melius  dicas.  So. 
Tu  quantum  potes 

Abi,  atque  Hegioni  cognato  hujus  rem  omnem  narrato  or- 
dine. 

Nam  is  nostro  Simulo  fuit  summus,  et  nos  coluit  maxume. 

Ge.  Nam  hercle  alius  nemo  respicit  nos.  So.  Propera  tu, 
mea  Canthara, 

Curre  : obstetricem  arcesse,  ut  quum  opus  sit,  ne  in  mora 
nobis  siet. 


ACTUS  III.  SCENA  III. 
Demea.  Syrus. 
Disperii  ! Ctesiphonem  audivi  filium 
Una  affuisse  in  raptione  cum  Aeschino. 

Id  misero  restat  mihi  mali,  si  illum  potest, 


ACTUS  III.  SCENAIII. 

Qui  alicui  rei  est,  etiam  ad  nequitiam  abducere. 

Ubi  ego  illum  quaeram  ? credo  abductum  in  ganeum 
Aliquo  : persuasit  ille  impurus,  sat  scio. 

Sed  eccum  Syrum  ire  video  : hinc  scibo  jam,  ubi  siet : 
Atque  hercle  hic  de  grege  illo  est : si  me  senserit 
Eum  quaeritare,  nunquam  dicet  earnufex. 

Non  ostendam  me  id  velle.  Sy.  Omnem  rem  modo  seni, 
Quo  pacto  se  haberet,  enarramus  ordine  : 

Nihil  vidi  quicquam  laetius.  De.  Pro  Juppiter  ! 

Hominis  stultitiam  ! Sy.  Collaudavit  filium  : 

Mihi,  qui  id  dedissem  consilium,  egit  gratias. 

De.  Disrumpor.  Sy.  Argentum  adnumeravit  illico  : 

Dedit  praeterea  in  sumtum  dimidium  minae  : 

Id  distributum  sane  est  ex  sententia.  De.  Hem  ! 

Huic  mandes,  si  quid  recte  curatum  velis. 

Sa.  Ehem,  Demea,  haut  aspexeram  te  : quid  agitur  ? 

De.  Quid  agatur  ! vostram  nequeo  mirari  satis 
Rationem.  Sy.  Est  hercle  inepta,  ne  dicam  dolo, 

Atque  absurda.  Piscis  caeteros  purga,  Dromo  : 

Congrum  istum  maxumum  in  aqua  sinito  ludere 
Paulisper : ubi  ego  venero,  exossabitur  : 

Prius  nolo.  De.  Haeccine  flagitia  ? Sy.  Mihi  quidem  non 
placent : 

Et  clamo  saepe.  Salsamenta  haec,  Stephanio, 

Fac  macerentur  pulchre.  De.  Di  vostram  fidem  ! 

Utrum  studioue  id  sibi  habet,  an  laudi  putat 
Fore,  si  perdiderit  gnatum  ? vae  misero  mihi  ! 

Videre  videor  jam  diem  illum,  quum  hinc  egens 
Profugiet  aliquo  militatum.  Sy.  O Demea, 

Istuc  est  sapere,  non  quod  ante  pedes  modo’st 
Videre  : sed  etiam  illa,  quae  futura  sunt, 

Prospicere.  De.  Quid?  istaec  jam  penes  vos  psaltria  est  ? 
Sy.  Ellam  intus.  De.  Eho,  an  domi  est  habiturus  ? Sy. 
Credo  ; ut  est 

Dementia.  De.  Haeccine  fieri  ? Sy.  Inepta  lenitas 
Patris,  et  facilitas  prava.  De.  Fratris  me  quidem 
Pudet  pigetque.  Sy.  Nimium  inter  vos,  Demea,  ac 
Non  quia  ades  praesens  dico  hoc,  pernimium  interest. 

Tu,  quantus  quantus,  nihil  nisi  sapientia  es  : 

Ille,  somnium:  sineres  vero  illum  tuum 
Facere  haec  ? De.  Sinerem  illum  ! aut  non  sex  totis  men- 
sibus 

Prius  olfecissem,  quam  ille  quicquam  coeperit  ? 

Sy.  Vigilantiam  tuam  tu  mihi  narras  ? De.  Sic  siet 
Modo,  ut  nunc  est,  quaeso.  Sy.  Ut  quisque  suum  volt 
esse,  ita’st. 

De.  Quid  eum  ? vidistin’  hodie  ? Sy.  Tuumne  filium  ? 
Abigam  hunc  rus.  Jam  dudum  aliquid  ruri  agere  arbitror. 
De.  Satin’  scis  ibi  esse  ? Sy.  Oh,  qui  egomet  produxi. 
De.  Optume’st. 

Metui  ne  haereret  hic.  Sy.  Atque  iratum  admodum. 

De.  Quid  autem  ? Sy.  Adortus  jurgio  fratrem  apud  fo- 
rum 

De  psaltria  istac.  De.  Ain’  vero?  Sy.  Vah,  nil  reticuit. 
Nam  ut  numerabatur  forte  argentum,  intervenit 
Homo  de  improviso  : coepit  clamare,  O ^Eschine  ! 

Haeccine  flagitia  facere  te  ? haec  te  admittere 
Indigna  genere  nostro  ? De.  Oh,  lacrumo  gaudio. 

Sy.  Non  tu  hoc  argentum  perdis,  sed  vitam  tuam. 

De.  Salvos  sit : spero,  est  similis  majorum  suum.  Sy. 
Hui! 

De.  Syre,  praeceptorum  plenus  istorum  ille.  Sy.  Phy  ! 
Domi  habuit  unde  disceret.  De.  Fit  sedulo  : 

Nib  praetermitto  : consuefacio  : denique. 

Inspicere,  tanquam  in  speculum,  in  vitas  omnium 
Jubeo  : atque  ex  aliis  sumere  exemplum  sibi : 

Hoc  facito.  Sy.  Recte  sane.  De.  Hoc  fugito.  Sy.  C 
lide. 

De.  Hoc  laudi  est.  Sy.  Istaec  res  est.  De.  Hoc  vitio  da- 
tur. 

Sy.  Probissime.  De.  Porro  autem.  Sy.  Non  hercle 
otiunPst 

Nunc  mihi  auscultandi:  piscis  ex  sententia 
Nactus  sum  : hi  mihi  ne  corrumpantur,  cautio’st. 

Nam  id  nobis  tam  flagitium’st,  quam  illa,  Demea, 

Non  facere  vobis,  quae  modo  dixti : et  quod  queo. 
Conservis  ad  eundem  istunc  praecipio  modum  : 

Hoc  salsunFst,  hoc  adustunPst,  hoc  lautum’st  parum  : 

Illud  recte  : iterum  sic  memento  : sedulo 
Moneo,  quae  possum  pro  mea  sapientia. 

Postremo,  tanquam  in  speculum,  in  patinas,  Demea, 
Inspicere  jubeo,  et  moneo  quid  facto  usus  sit. 

Inepta  haec  esse,  nos  quae  facimus,  sentio  : 

Verum  quid  facias  ? ut  homo’st,  ita  morem  geras. 
Numquid  vis  ? De.  Mentem  vobis  meliorem  dari. 

Sy.  Tu  rus  hinc  ibis  ? De.  Recte.  Sy.  Nam  quid  tu  hic 
agas, 

Ubi,  si  quid  bene  praecipias,  nemo  obtemperat  ? 

De.  Ego  vero  hinc  abeo,  quando  is,  quamobrem  huc  ve- 
neram. 

Rus  abiit : illum  curo  unum  : ille  ad  me  attinet, 

Quando  ita  volt  frater  : de  istoc  ipse  viderit. 

Sed  quis  illic  est,  procul  quem  video  ? estne  Hegio 
Tribulis  noster  ? si  satis  cerno,  is  hercle’st : vah  ! 

Homo  amicus  nobis  jam  inde  a puero.  Di  boni ! 

Nae  illiusmodi  jam  nobis  magna  civium 
Penuria’st,  homo  antiqua  virtute  ac  fide  : 

Haut  cito  mali  quid  ortum  ex  hoc  sit  publice. 

Quam  gaudeo  ; ubi  etiam  hujus  generis  reliquias 
Restare  video  ! Vah  ! vivere  etiam  nunc  lubet. 

Opperiar  hominem  hic,  ut  salutem  et  colloquar. 


ACTUS  III.  SCENA  IV» 

Hegio.  Geta.  Demea.  Pamphjla. 

Pro  Di  immortales  ! facinus  indignum,  Geta  : 

Quid  narras  ? Ge , Sic  est  factum.  He.  Ex  illan’  fami- 
lia 

Tam  illiberale  facinus  esse  ortum  ? o ^Eschine, 

Pol  haut  paternum  istuc  dedisti.  De.  Videlicet 
De  psaltria  hac  audivit : id  illi  nunc  dolet 
Alieno  : pater  is  nihili  pendit.  Hei  mihi  1 
Utinam  hic  prope  adesset  alicubi,  atque  audiret  haec  ! 

He.  Ni  facient,  quae  illos  aequom  est,  haut  sic  auferent. 

Ge.  In  te  spes  omnis,  Hegio,  nobis  sita  est : 

Te  solum  habemus  : tu  es  patronus,  tu  parens : 

Ille  tibi  moliens  nos  commendavit  senex. 

Si  deseris  tu,  perimus.  He.  Cave  dixeris  : 

Neque  faciam,  neque  me  satis  pie  posse  arbitror. 

De.  Adibo.  Salvere  Hegionem  plurimum 
Jubeo.  He.  Te  quaerebam  ipsum : salve.  Demea. 

De.  Quid  autem  ? He.  Major  filius  tuus  ^schinus, 
Quem  fratri  adoptandum  dedisti,  neque  boni, 

Neque  liberalis  functus  officium  est  viri. 

De.  Quid  istuc  est  ? He.  Nostrum  amicum  noras  Simu- 
lum, 

Atque  aequalem  ? De.  Quidni  ? He.  Filiam  ejus  virgi- 
nem 

Vitiavit.  De.  Hem  ! He.  Mane  ; nondum  audisti,  De- 
mea, 

Quod  est  gravissimum.  De.  An  quicquam  est  etiam  am- 
plius ? 

He.  Vero  amplius : nam  hoc  quidem  ferundum  aliquo 
modo’st : 

Persuasit  nox,  amor,  vinum,  adolescentia  : 

Humanum’st.  Ubi  scit  factum,  ad  matrem  virginis 
Venit  ipsus  ultro,  lacrumans,  orans,  obsecrans, 

Fidem  dans,  jurans  se  illam  ducturum  domum. 

IguotunVst ; tacitum’st ; creditunVst.  Virgo  ex  eo 
Compressu  gravida  facta  est ; mensis  hic  decimus  est. 

Ille  bonus  vir  nobis  psaltriam,  si  Dis  placet, 

Paravit,  quicum  vivat : illam  deserat. 

De.  Pro  certon’  tu  istaec  dicis  ? He.  Mater  virginis 
In  medio’st ; ipsa  virgo  ; res  ipsa  : hic  Geta 
Praeterea,  ut  captus  est  servorum,  non  malus, 


212 


P.  TERENTII  ADELPHI. 


Neque  iners,  alit  illas  ; solus  omnem  familiam 
Sustentat : hunc  abduce,  vinci,  queere  rem. 

Ge.  Imo  hercle  extorque,  nisi  ita  factum  est.  Demea  : 
Postremo  non  negabit : coram  ipsum  cedo. 

De . Pudet : nec,  quid  agam,  neque  quid  huic  respondeam 
Scio.  Pam.  Miseram  me  ! differor  doloribus. 

Juno  Lucina,  fer  opem  : serva  me  obsecro.  He.  Hem  ! 
Numnam  illa  quaeso  parturit  ? Ge.  Certe,  Hegio.  He . 
Hem  ! 

Illaec  fidem  nunc  vostram  implorat.  Demea  : 

Quod  vos  vis  cogit,  id  voluntate  impetret. 

Haec  primum  ut  fiant,  Deos  quaeso,  ut  vobis  decet. 

Sin  aliter  animus  vester  est ; ego,  Demea, 

Summa  vi  defendam  hanc,  atque  illum  mortuum. 
Cognatus  mihi  erat : una  a pueris  parvolis 
Sumus  educati : una  semper  militiae  et  domi 
Fuimus  : paupertatem  una  pertulimus  gravem. 

Quapropter  nitar,  faciam,  experiar,  denique 
Animam  relinquam  potius,  quam  illas  deseram. 

Quid  mihi  respondes  ? De.  Fratrem  conveniam,  Hegio  : 
Is  quod  mihi  de  hac  re  dederit  consilium,  id  sequar. 

He.  Sed,  Demea,  hoc  tu  facito  cum  animo  cogites, 

Quam  vos  facillume  agitis,  quam  estis  maxume 
Potentes,  dites,  fortunati,  nobiles  : 

Tam  maxume  vos  aequo  animo  aequa  noscere 
Oportet,  si  vos  voltis  perhiberi  probos. 

De.  Redito  : fient,  quae  fieri  aequonTst,  omnia. 

He.  Decet  te  facere.  Geta,  duc  me  intro  ad  Sostratam. 
De.  Non  me  indicente  haec  fiunt : utinam  hoc  sit  modo 

Defunctum!  verum  nimia  illaec  licentia 
Profecto  evadet  in  aliquod  magnum  malum. 

Ibo,  ac  requiram  fratrem,  ut  in  eum  haec  evomam. 

ACTUS  III.  SCENA  V. 

Hegio. 

Bono  animo  fac  sis,  Sostrata  ; et  istam,  quod  potes, 

Fac  consolere.  Ego  Micionem,  si  apud  forum’st, 
Conveniam  : atque  ut  res  gesta’st,  narrabo  ordine. 

Si  est,  facturus  ut  sit  officium  suum, 

Faciat : sin  aliter  de  hac  re  est  ejus  sententia, 
Respondeat  mihi ; ut,  quid  agam,  quam  primum  sciam. 


ACTUS  IV.  SCENA  I. 

Ctesipho.  Syrus. 

Ain’  patrem  hinc  abisse  rus?  Sy.  Jam  dudum.  Ct.  Dic 
sodes.  Sy.  Apud  villam’st. 

Nuuc  cum  maxume  operis  aliquid  facere  credo.  Ct.  U ti- 
nam quidem. 

Quod  cum  salute  ejus  fiat,  ita  se  defetigarit  velim, 

Ut  triduo  hoc  perpetuo  prorsum  e lecto  nequeat  s urgere. 

Sy.  Ita  fiat,  et  istoc  si  quid  potis  est  rectius.  Ct.  Ita  : 
nam  hunc  diem 

Misere  nimis  cupio,  ut  coepi,  perpetuum  in  lsetitia  de- 
gere. 

Et  illud  rus  nulla  alia  causa  tam  male  odi,  nisi  quia 
prope’st : 

Quod  si  abesset  longius. 

Prius  nox  oppressisset  illic,  quam  huc  reverti  posset 
iterum. 

Nunc  ubi  me  illic  non  videbit,  jam  huc  recurret,  sat 
scio. 

Rogitabit  me,  ubi  fuerim  : quem  ego  hodie  toto  non  vidi 
die. 

Quid  dicam?  Sy.  Nihilne  in  mentem  est?  Ct.  Nun- 
quam quicquam.  Sy.  Tanto  nequior. 

Cliens,  amicus,  hospes,  nemo’st  vobis  ? Ct.  Sunt : quid 
postea  ? 

Sy.  Hisce  opera  ut  data  sit.  Ct.  Quae  non  data  sit  ? Non 
potest  fieri.  Sy.  Potest. 

Ct.  Interdiu  : sed  si  hic  pernocto,  causae  quid  dicam, 
Syre  ? 

Sy.  Vah  ! quam  vellem  etiam  noctu  amicis  operam  mos 
esset  dari. 

Quin  tu  otiosus  es  : ego  illius  sensum  pulchre  calleo. 

Cum  fervit  maxume,  tam  placidum,  quam  ovem  reddo. 
Ct.  Quo  modo  ? 

Sy.  Laudarier  te  audit  libenter ; facio  te  apud  illum 
Deum  : 

Virtutes  narro.  Ct.  Meas  ? Sy.  Tuas  : homiui  illico  la- 
crumae  cadunt, 

Quasi  puero,  gaudio  : hem  tibi  autem  ! Ct.  Quidnam  est  ? 
Sy.  Lupus  in  fabula. 

Ct.  Pater  est  ? Sy.  Ipsus  est.  Ct.  Syre,  quid  agimus  ? 

Sy.  Fuge  modo  intro  : ego  videro. 

Ct.  Si  quid  rogabit,  nusquam  tu  me,  audistin’?  Sy.  Po- 
tin’  ut  desinas  ? 


ACTUS  IV.  SCENA  II. 

Demea.  Ctesipho.  Syrus. 

Na:  ego  homo  sum  infelix  ! primum  fratrem  nusquam  in- 
venio gentium  : 

Praeterea  autem,  dum  illum  quaero,  a villa  mercenarium 

Vidi  : is  filium  negat  esse  ruri : nec,  quid  agam,  scio. 

Ct.  Syre.  Sy.  Quid  est  ? Ct.  Men’  quaerit  ? Sy.  Verum. 
Ct.  Perii ! Sy.  Quin  tu  animo  bono  es. 

De.  Quid  hoc,  malum,  infelicitatis  ? nequeo  satis  decer- 
nere : 

Nisi  me  credo  huic  esse  natum  rei,  ferundis  miseriis. 

Primus  sentio  mala  nostra  : primus  rescisco  omnia  : 

Primus  porro  obnuncio  : aegre  solus,  si  quid  fit,  fero. 

Sy.  Rideo  hunc  : primum  ait  se  scire  ; is  solus  nescit  oVnnia. 

De.  Nunc  redeo  : si  forte  frater  redierit,  viso.  Ct.  Syre, 

Obsecro,  vide  ne  ille  huc  prorsus  se  irruat.  Sy.  Etiam 
taces  ? 

Ego  cavebo.  Ct.  Nunquam  hercle  hodie  ego  istuc  com- 
mittam tibi : 

Nam  me  jam  in  cellam  aliquam  cum  illa  concludam : id 
tutissimum  est. 

Sy.  Age,  tamen  ego  hunc  amovebo.  De.  Sed  eccura  sce- 
leratum Syrum. 

Sy.  Non  hercle  hic  quidem  durare  quisquam,  si  sic  fit, 
potest. 

Scire  equidem  volo,  quot  mihi  sint  domini : quse  haec  est 
miseria  ? 

De.  Quid  ille  gannit  ? quid  volt  ? quid  ais,  bone  vir  ? est 
frater  domi  ? 

Sy.  Quid,  malum,  bone  vir  mihi  narras  ? equidem  perii. 
De.  Quid  tibi  est  ? 

Sy.  Rogitas  ? Ctesipho  me  pugnis  miserum,  et  istam  psal- 
triam 

Usque  occidit.  De.  Hem,  quid  narras  ? Sy.  Hem,  vide 
ut  discidit  labrum. 

De.  Quamobrem  ? Sy.  Me  impulsore  hanc  emtam  esse 
ait.  De.  Non  tu  eum  rus  hinc  modo 

Produxe  aiebas  ? Sy.  Factum  : verum  venit  post  insa- 
niens : 

Nihil  pepercit:  non  puduisse  verberare  hominem  senem, 

Quem  ego  modo  puerum  tantillum  in  manibus  gestavi 
meis  ? 

De.  Laudo,  Ctesipho,  patrissas : abi,  virum  te  judico. 

Sy.  Laudas  ? nae  ille  continebit  posthac,  si  sapiet,  ma- 
nus. 

De.  Fortiter.  Sy.  Perquam  1 quia  miseram  mulierem,  et 
me  servolum, 

Qui  referire  non  audebam,  vicit : hui  ! perfortiter. 

De.  Non  potuit  melius  : idem,  quod  ego,  sentit,  te  esse 
huic  rei  caput. 

Sed  estne  frater  intus  ? Sy.  Non  est.  De.  Ubi  illum 
quaeram,  cogito. 

St/.  Scio  ubi  sit ; verum  hodie  nunquam  monstrabo.  De. 
Hem  ! quid  ais  ? 

St/.  Ita.  De.  Diminuetur  tibi  quidem  jam  cerebrum.  St/. 
At  nomen  nescio 

Illius  hominis,  sed  locum  novi  ubi  sit.  De.  Dic  ergo  lo- 
cum. 

St/.  Nostin’  porticum,  apud  macellum,  hanc  deorsum  ? 
De.  Quidni  noverim  ? 

St/.  Praeterito  hac  recta  platea  sursum  : ubi  eo  veneris. 
Clivos  deorsum  vorsus  est : hac  te  praecipitato : postea 
Est  ad  hanc  manum  sacellum  : ibi  angiportum  propter  est. 
De.  Quonam  ? St/.  Illic  ubi  etiam  caprificus  magna  est : 
nostin’?  De.  Novi.  St/.  Hac  pergito. 

De.  Id  quidem  angiportum  non  est  pervium.  St/.  Verum 
hercle : vah  ! 

Censeti’  hominem  me  esse  ? erravi.  In  porticum  rursum 
redi : 

Sane  hac  multo  propius  ibis,  et  minor  est  erratio. 

Scin’  Cratini  hujus  ditis  aedes  ? De.  Scio.  St/.  Ubi  eas 
praeterieris. 

Ad  sinistram  hac  recta  platea : ubi  ad  Dianae  veneris. 

Ito  ad  dextram  : prius  quam  ad  portam  venias,  apud  ipsum 
lacum 

Est  pistrilla,  et  exadvorsum  est  fabrica  : ibi  est.  De. 
Quid  ibi  facit  ? 

St/.  Lectulos  in  sole  ilignis  pedibus  faciundos  dedit. 

De.  Ubi  potetis  vos  : bene  sane.  Sed  cesso  ad  eum  per- 
gere ? 

Sy.  I sane  ; ego  te  exercebo  hodie,  ut  dignus  es,  silicer- 
nium. 

yEschinus  odiose  cessat : prandium  corrumpitur. 

Ctesipho  autem  in  amore  est  totus.  Ego  jam  prospiciam 
mihi  : 

Nam  jam  adibo,  atque  unumquicquid,  quod  quidem  erit 
bellissimum, 

Carpam : et  cyathos  sorbillans  paulatim  hunc  producam 
diem. 

ACTUS  IV.  SCENA  III. 

Micio.  Hegio. 

Ego  in  hac  re  nihil  reperio,  quamobrem  lauder  tantopere, 
Hegio  : 

Meum  officium  facio : quod  peccatum  a nobis  ortum’st, 
corrigo  : 

Nisi  si  me  in  illo  credidisti  esse  hominum  numero,  qui  ita 
putant ; 

Sibi  fieri  injuriam  ultro,  si  quam  fecere  ipsi  expostulant. 

Et  ultro  accusant : id  quia  non  est  a me  factum,  agis  gra- 
tias ? 

He.  Ah,  minime:  nunquam  te  aliter,  atque  es,  in  animum 
induxi  meum. 

Sed  quaeso,  ut  una  inecum  ad  matrem  virginis  eas,  Micio, 

Atque  istaec  eadem,  quae  mihi  dixti,  tute  dicas  mulieri : 

Suspicionem  hanc  propter  fratrem  ejus  esse,  et  illam  psal- 
triam. 

Mi.  Si  ita  aequora  censes,  aut  si  ita  opus  est  facto,  eamus. 
He.  Bene  facis : 

Nam  et  illi  animum  jam  relevabis,  quae  dolore  ac  miseria 
Tabescit ; et  tuo  officio  fueris  functus  : sed  si  aliter  putas, 
Egomet  narrabo  quae  mihi  dixti.  Mi.  Tmino  ego  ibo.  He . 
Bene  facis. 

Omnes,  quibus  res  sunt  minus  secundae,  magis  sunt  nescio 
quo  modo 

Suspiciosi  : ad  contumeliam  omnia  accipiunt  magis  : 
Propter  suam  impotentiam  se  semper  credunt  negligi. 
Quapropter  te  ipsum  purgare  ipsi  coram  placabilius  est. 

Mi.  Et  recte,  et  verum  dicis.  He.  Sequere  me  ergo  hac 
intro.  Mi.  Maxume. 


ACTUS  IV.  SCENA  IV. 

^Eschinus. 

Discrucior  animi  : hoccine  de  improviso  mali  mihi  objici 
Tantum  ; ut  neque  quid  me  faciam,  neque  quid  agam,  cer- 
tum siet  ? 

Membra  metu  debilia  sunt : animus  timore  obstipuit. 
Pectore  consistere  nihil  consilii  quit.  Vah  ! 

Quomodo  me  ex  hac  expediam  turba 
Tanta  ? nunc  suspicio  de  me  incidit  ; neque  ea  immerito. 
Sostrata  credit,  mihi  me  psaltriam  hanc  emisse  : id  anus 
Mihi  indicium  fecit. 

Nam  ut  hinc  forte  ea  ad  obstetricem  erat  missa : ubi  eam 
vidi,  illico 

Accedo  ; rogito,  Pamphila  quid  agat : jam  partus  adsiet  ? 

Eone  obstetricem  arcessat  ? illa  exclamat,  Abi,  abi  jam, 
iEschine : 

Satis  diu  dedisti  verba  : sat  adhuc  tua  nos  frustrata’st 
fides. 

Hem,  quid  istuc  obsecro,  inquam, ’st  1 Valeas,  habeas  illam 
quae  placet. 

Sensi  illico  id  illas  suspicari ; sed  me  reprehendi  tamen. 

Ne  quid  de  fratre  garrulae  illi  dicerem,  ac  fieret  palam. 

Nunc  quid  faciam  ? dicam  fratris  esse  ? id  quidem  mini- 
me est  opus 

Usquam  efferri.  Ac  mitto ; fieri  potis  est,  ut  ne  qua  ex- 
eat. 

Ipsum  id  metuo  ut  credant : tot  concurrunt  verisimilia  : 

Egomet  rapui  : ipse  egomet  solvi  argentum : ad  me  ab- 
ducta est  domum  : 

Haec  adeo  mea  culpa  fateor  fieri : non  me  hanc  rem  patri, 

Utut  erat  gesta,  indicasse  ? exorassem  ut  eam  ducerem. 

Cessatum  usque  adhuc  est:  nunc  porro,  iEschine,  exper- 
giscere : 

Nunc  hoc  primum’st : ad  illas  ibo,  ut  purgem  me  : acce- 
dam ad  fores. 

Perii  1 horresco  semper,  ubi  pultare  hasce  occipio  miser. 

Heus,  heus  ! iEschinus  ego  sum  ; aperite  aliquis  actutum 
ostium. 

Prodit  nescio  quis  : concedam  huc. 

Micio.  ^Eschinus. 

Ita  ut  dixi,  Sostrata, 

Facite  : ego  ^Eschinura  conveniam  ; ut,  quomodo  acta  haec 
sint,  sciat. 

Sed  quis  ostium  hoc  pultavit  ? JE.  Pater  hercle  est : 
perii!  Mi.  ^Eschine. 

JE.  Quid  huic  hic  negotFst  ? Mi.  Tune  has  pepulisti 
fores  ? Tacet. 

Cur  non  ludo  hunc  aliquantisper  ? melius  est ; 

Quandoquidem  hoc  nunquam  mihi  ipse  voluit  credere. 

Nihil  mihi  respondes  ? JE.  Non  equidem  istas,  quod 
sciam. 

Mi.  Ita?  nam  mirabar,  quid  hic  negoti  esset  tibi. 

Erubuit : salva  res  est.  JE.  Dic  sodes,  pater. 

Tibi  vero  quid  istic  est  rei  ? Mi.  Nihil  mihi  quidem  : 

Amicus  quidam  me  a foro  abduxit  inodo 

Huc  advocatum  sibi.  JE.  Quid  ? Mi.  Ego  dicam  tibi  : 

Habitant  hic  quaedam  mulieres  ; pauperculae. 

Ut  opinor,  has  non  nosse  te,  et  certe  scio  : 

Neque  enim  diu  huc  commigrarunt.  JE.  Quid  tum 
postea  ? 

Mi.  Virgo  est  cum  matre.  JE.  Perge.  Mi.  Haec  virgo 
orba*st  patre : 

Hic  meus  amicus  illi  genere  est  proxumus  . 

Huic  leges  cogunt  nubere  hanc.  JE.  Perii!  Mi.  Quid 
est  ? 

JE.  Nihil : recte : perge.  Mi.  Is  venit,  ut  secum  avehat  : 

Nam  habitat  Mileti.  JE.  Hem  ! virginem  ut  secum  ave- 
hat ? 

Mi.  Sic  est.  JE . Miletum  usque  obsecro  ? Mi.  Ita.  JE. 
Animo  male’st. 

Quid  ipsae  ? quid  aiunt  ? Mi.  Quid  istas  censes  ? nihil 
enim. 

Commenta  mater  est,  esse  ex  alio  viro. 

Nescio  quo,  puerum  natum  ; neque  eum  nominat : 
Priorem  esse  illum,  non  oportere  huic  dari. 

JE . Eho,  nonne  haec  justa  tibi  videntur  postea? 

Mi.  Non.  JE.  Obsecro,  non?  an  illam  hinc  abducet, 
pater  ? 

Mi.  Quid  illam  ni  abducat  ? JE.  Factum  a vobis  duriter, 
Immisericorditerque  ; atque  etiam,  si  est,  pater. 

Dicendum  magis  aperte,  illiberaliter. 

Mi.  Quamobrem  ? JE.  Rogas  me  ? quid  illi  tandem  cre- 
ditis 

Fore  animi  misero,  qui  cum  illa  consuevit  prius  ? 

Qui  infelix  haut  scio  an  illam  misere  nunc  amat, 

Quum  hanc  sibi  videbit  praesens  praesenti  eripi, 

Abduci  ab  oculis  ? facinus  indignum,  pater. 

Mi.  Qua  ratione  istuc  ? quis  despondit  ? quis  dedit  ? 

Cui,  quando  nupsit  ? auctor  his  rebus  quis  est  ? 

Cur  duxit  alienam  ? JE.  An  sedere  oportuit 
Domi  virginem  tam  grandem,  dum  cognatus  huc 
Illinc  veniret,  exspectantem  ? haec,  mi  pater. 

Te  dicere  aequom  fuit,  et  id  defendere. 

Mi.  Ridiculum  : advorsumne  illum  causam  dicerem, 

Cui  veneram  advocatus  ? sed  quid  ista,  ^Eschine, 

Nostra  ? aut  quid  nobis  cum  illis  ? abeamus.  Quid  est  ? 
Quid  lacrumas  ? JE.  Pater,  obsecro,  ausculta.  Mi.  M s- 
chine,  audivi  omnia. 

Et  scio  : nam  te  amo  : quo  magis,  quae  agis,  curae  sunt 
mihi. 

JE.  Ita  velim  me  promerentem  ames,  dum  vivas,  mi  pater. 
Ut  me  hoc  delictum  admisisse  in  me,  id  mihi  vehementer 
dolet ; 

Et  me  tui  pudet.  Mu  Credo  hercle  : nam  ingenium  novi 
tuum 

Liberale : sed  vereor  ne  indiligens  nimium  sies. 

In  qua  civitate  tandem  te  arbitrare  vivere  ? 

Virginem  vitiasti,  quam  te  jus  non  fuerat  tangere  : 

Jam  id  peccatum  primum  magnum,  at  humanum  tamen  : 
Fecere  alii  saepe,  item  boni : at  postquam  id  evenit,  cedo, 
Numquid  circumspexti  ? aut  numquid  tute  prospexti  tibi 
Quid  fieret  ? qua  fieret  ? si  te  ipsum  mihi  puduit  dicere, 
Qua  resciscerem  ? haec  dum  dubitas,  menses  abierunt  de- 
cem. 

Prodidisti  et  te,  et  illam  miseram,  et  gnatum,  quod  quidem 
in  te  fuit. 

Quid  ? credebas,  dormienti  haec  tibi  confecturos  Deos  ? 

Et  illam  sine  tua  opera  in  cubiculum  iri  deductum  do- 
mum ? 

Nolim  caeterarum  rerum  te  socordem  eodem  modo. 

Bono  animo  es,  duces  uxorem  hanc.  JE.  Hem!  Mi, 
Bono  animo  es,  inquam.  JE.  Pater, 

Obsecro,  non  ludis  tu  nunc  me  ? Mi.  Ego  te  ? quam- 
obrem  ? JE*  Nescio ; 

Quia  tam  misere  hoc  esse  cupio  verum,  eo  vereor  magis. 

Mi.  Abi  domum,  ac  Deos  comprecare,  ut  uxorem  arcessas : 
abi. 

JE.  Quid  ? jam  uxorem  ? Mi.  Jam.  JE . Jam  ? Mi . 
Jam  quantum  potes.  JE.  Di  me,  pater, 

Omnes  oderint,  ni  magis  te,  quam  oculos  nunc  amo 
meos. 

Mi.  Quid  ? quam  illam  ? JE.  ASque.  Mi.  Perbenigne. 
JE.  Quid  ? ille  ubi  est  Milesius  ? 

Mi.  Abiit : periit : navem  ascendit : sed  cur  cessas  ? JE. 
Abi,  pater  : 

Tu  potius  Deos  comprecare : nam  tibi  eos  certo  scio, 

Quo  vir  melior  multo  es  quam  ego,  obtemperaturos  ma- 
gis. 

Mi.  Ego  eo  intro  ; ut,  quae  opus  sunt,  parentur  : tu  fac  ut 
dixti,  si  sapis. 

JE.  Quid  hoc  est  negoti  ? hoc  est  patrem  esse,  aut  hoc  est 
filium  esse  ? 

Si  frater  aut  sodalis  esset,  qui  magis  morem  gereret  ? 

Hic  non  amandus  ? hiccine  non  gestandus  in  sinu  est  ? 
hem  ! 

Itaque  adeo  magnam  mihi  injecit  sua  commoditate  cu- 
ram ; 

Ne  forte  imprudens  faciam,  quod  nolit : sciens  cavebo. 

Sed  cesso  ire  intro,  ne  mora  meis  nuptiis  egomet  siem  ? 

Demea. 

Defessus  sum  ambulando  : ut,  Syre,  te  cum  tua 
Monstratione  magnus  perdat  Juppiter  ! 

Perreptavi  usque  omne  oppidum  : ad  portam,  ad  lacum  ; 
Quo  non  ? neque  illic  fabrica  ulla  erat ; neque  fratrem 
homo 

Vidisse  se  aiebat  quisquam : nunc  vero  domi 
Certum  obsidere  est  usque,  donec  redierit. 


ACTUS  IV.  SCENA  VII. 

Micio.  Demea. 

Ibo,  illis  dicam  nullam  esse  in  nobis  moram. 

De . Sed  eccum  ipsum.  Te  jam  dudum  quaero,  Micio. 

Mi.  Quidnam  ? De.  Fero  alia  flagitia  ad  te  ingentia 

Boni  illius  adolescentis.  Mi.  Ecce  autem.  De.  Nova  ; 

Capitalia.  Mi.  Ohe,  jam.  De.  Ah,  nescis  qui  vir  sit. 
Mi.  Scio. 

De.  O stulte,  tu  de  psaltria  me  somnias 

Agere  ; hoc  peccatum  in  virginem  est  civem.  Mi.  Scio. 

De.  Oho,  scis  et  patere  ? Mi.  Quidni  patiar  ? De.  Dic 
mihi, 

Non  clamas  ? non  insanis  ? Mi.  Non.  De.  Malim  qui- 
dem. 

Puer  natus  est.  Mi.  Di  bene  vortant.  De.  Virgo  nihil 
habet. 

Q 

Mi.  Audivi.  De.  Et  ducenda  indotata’st  ? Mu  Scilicet. 
De.  Quid  nunc  futurunPst  ? Mi.  Id  enim  quod  res  ipsa 
fert : 

Illinc  huc  transferetur  virgo.  De.  O Juppiter  ! 

Istoccine  pacto  oportet  ? Mi.  Quid  faciam  amplius  ? 

De.  Quid  facias  ? si  non  ipsa  re  tibi  istuc  dolet. 

Simulare  certe  est  hominis.  Mi.  Quin  jam  virginem 
Despondi : res  composita  est : fiunt  nuptiae  : 

Demsi  metum  omnem  : haec  magis  sunt  hominis.  De.  Cae- 
terum. 

Placet  tibi  factum,  Micio  ? Mi.  Non,  si  queam 
Mutare  : nunc  quum  non  queo,  animo  aequo  fero. 

Ita  vita*st  hominum,  quasi  quum  ludas  tesseris : 

Si  illud,  quod  maxume  opus  est  jactu,  non  cadit ; 

Illud  quod  cecidit  forte,  id  arte  ut  corrigas. 

De.  Corrector  ! nempe  tua  arte  viginti  minae 
Pro  psaltria  periere ; quae,  quantum  potest, 

Aliquo  abjicienda  est ; si  non  pretio,  gratiis. 

Mi.  Neque  est,  neque  illam  sane  studeo  vendere. 

De.  Quid  igitur  facies  ? Mi.  Domi  erit.  De.  Pro  divum 
fidem ! 

Meretrix  et  mater  familias  una  in  domo  ? 

Mi.  Cur  non  ? De.  Sanumne  te  credis  esse  ? Mi.  Equi- 
dem arbitror. 

De.  Ita  me  Di  ament,  ut  video  ego  tuam  ineptiam  ; 
Facturum  credo,  ut  habeas  quicum  cantites. 

Mi.  Cur  non?  De.  Et  nova  nupta  eadem  haec  discet? 
Mi.  Scilicet. 

De.  Tu  inter  eas  restim  ductans  saltabis.  Mi.  Probe. 

De.  Probe  ? Mi.  Et  tu  nobiscura  una,  si  opus  sit.  De. 
Hei  mihi ! 

Non  te  haec  pudent  ? Mi.  Jam  vero  omitte,  Demea, 

Tuam  istanc  iracundiam  : atque  ita  uti  decet, 

Hilarum  ac  lubentem  fac  te  gnati  in  nuptiis. 

Ego  hos  conveniam:  post  huc  redeo.  De.  O Juppiter, 
Hanccine  vitam  ! hoscine  mores  ! hanc  dementiam  ! 

Uxor  sine  dote  veniet : intus  psaltria  est : 

Domus  sumtuosa : adolescens  luxu  perditus  : 

Senex  delirans.  Ipsa,  si  cupiat,  Salus 
Servare  prorsus  non  potest  hanc  familiam. 


ACTUS  V.  SCENA  I. 

Syrus.  Demea. 

^Edepol,  Syrisce,  te  curasti  molliter, 

Lauteque  munus  administrasti  tuum. 

Abi : sed  postquam  intus  sum  omnium  rerum  satur, 
Prodeambulare  huc  libitum  est.  De.  Illud  sis  vide 
Exemplum  disciplinae.  Sy.  Ecce  autem  hic  adest 
Senex  noster.  Quid  fit?  quid  tu  es  tristis  ? De.  Oh  sce- 
lus ! 

Sy.  Ohe,  jam  tu  verba  fundis  hic,  sapientia  ? 

De.  Tun’  si  meus  esses  ? Sy.  Dis  quidem  esses,  Demea, 
Ac  tuam  rem  constabilisses.  De.  Exemplum  omnibus 
Curarem  ut  esses.  Sy.  Quamobrem  ? quid  feci?  De,  Rogas? 

In  ipsa  turba,  atque  in  peccato  maxumo, 

Quod  vix  sedatum  satis  est,  potastis,  scelus, 

Quasi  re  bene  gesta.  Sy.  Sane  nollem  huc  exitum. 

ACTUS  V.  SCENA  II. 

Dromo.  Syrus.  Demea. 

Heus  ! Syre,  rogat  te  Ctesipho  ut  redeas.  Sy . Abi. 

De.  Quid  Ctesiphonem  hic  narrat  ? Sy.  Nihil.  De.  Eho 
carnufex, 

Est  Ctesipho  intus  ? Sy.  Non  est.  De.  Cur  hic  no» 
minat  ? 

Sy . Est  alius  quidam,  parasitaster  parvolus  : 

Nostine  ? De.  Jam  seibo.  Sy.  Quid  agis  ? quo  abis  ? 
De.  Mitte  me. 

Sy.  Noli,  inquam.  De.  Non  manum  abstines,  mastigia  ? 
An  tibi  jam  mavis  cerebrum  dispergam  hic  ? Sy.  Abiit. 
iEdepol  comissatorem  haut  sane  commodum, 

Praesertim  Ctesiphoni.  Quid  ego  nunc  agam  ? 

Nisi  dum  hae  silescunt  turbae,  interea  in  angulum 
Aliquo  abeam,  atque  edormiscam  hoc  villi : sic  agam. 


ACTUS  V.  SCENA  III. 

Micio.  Demea. 

Parata  a nobis  sunt,  ut  dixi,  Sostrata, 

Ubi  vis.  Quisnam  a me  pepulit  tam  graviter  fores  ? 

De.  Hei  mihi,  quid  faciam  ? quid  agam  ? quid  clamem  ? 
aut  querar  ? 

O coelum,  o terra,  o maria  Neptuni ! Mi.  Hem  tibi, 
Rescivit  omnem  rem  : id  nunc  clamat  scilicet : 

Paratae  lites : succurrendum’st.  De.  Eccum  adest 
Communis  corruptela  nostrum  liberum. 

Mi.  Tandem  reprime  iracundiam,  atque  ad  te  redi. 

De.  Repressi,  redii ; mitto  maledicta  omnia  : 

Rem  ipsam  putemus.  Dictum  inter  nos  hoc  fuit. 

Ex  te  adeo  est  ortum,  ne  tu  curares  meum, 

Neve  ego  tuum  ? responde.  Me.  Faetum’st,  non  nego. 
De.  Cur  nunc  apud  te  potat  ? cur  recipis  meum  ? 

Cur  emis  amicam,  Micio  ? num  qui  minus 
Mihi  idem  jus  aequum’st  esse,  quod  mecum’st  tibi  ? 

Quando  ego  tuum  non  curo,  ne  cura  meum. 

Mi.  Non  aequum  dicis.  De.  Non  ? Mu  Nam  vetus  ver- 
bum hoc  quidem’st, 

Communia  esse  amicorum  inter  se  omnia. 

De.  Facete  : nunc  demum  istaec  nata  oratio  est. 

Mi.  Ausculta  paucis,  nisi  molestum  est,  Demea: 

Principio,  si  id  te  mordet,  sumtum  filii 
Quem  faciunt,  quaeso  facito  haec  tecum  cogites  : 

Tu  illos  duos  olim  pro  re  tollebas  tua. 

Quod  satis  putabas  tua  bona  ambobus  fore ; 

Et  me  tum  uxorem  credidisti  scilicet 

Ducturum  : eandem  illam  rationem  antiquam  obtine  : 

Conserva,  quaere,  parce  : fac  quamplurimum 

Illis  relinquas  : gloriam  tu  istam  obtine. 

Mea,  quae  praeter  spem  evenere,  utantur  sine  : 

De  summa  nihil  decedet : quod  hinc  accesserit, 

Id  de  lucro  putato  esse  omne.  Haec  si  voles 

In  animo  vere  cogitare,  Demea, 

Et  mihi,  et  tibi,  et  illis  demseris  molestiam. 

De . Mitto  rem  : consuetudinem  ipsorum.  Me,  Mane  ; 
Scio  : istuc  ibam.  Multa  in  homine,  Demea, 

Signa  insunt,  ex  quibus  conjectura  facile  fit, 

Duo  quum  idem  faciunt,  saepe  ut  possis  dicere. 

Hoc  licet  impune  facere  huic,  illi  non  licet : 

Non  quod  dissimilis  res  sit,  sed  quod  is  qui  facit. 

Quae  ego  illis  inesse  video,  ut  confidam  fore, 

Ita  ut  volumus  : video  sapere,  intelligere,  in  loco 
Vereri,  inter  se  amare : scire  est  liberum 
Ingenium  atque  animum  : quo  vis  illos  tu  die 
Reducas.  At  enim  metuas,  ne  ab  re  sint  tamen 
Omissiores  paulo.  O noster  Demea, 

Ad  omnia  alia  aetate  sapimus  rectius  : 

Solum  unum  hoc  vitium  senectus  affert  hominibus, 
Attentiores  sumus  ad  rem  omnes,  quam  sat  est : 

Quod  illos  sat  aetas  acuet.  De.  Ne  nimium  modo 
Bonae  tuae  istae  nos  rationes,  Micio, 

Et  tuus  iste  animus  aequus  subvortat.  Mi.  Tace  ; 

Non  fiet:  mittebam  istaec  ; da  te  hodie  mihi: 

Exporge  frontem.  De.  Scilicet,  ita  tempus  fert, 
FaciundunPst : caeterum  rus  cras  cum  filio 
Cum  primo  lucu  ibo  hinc.  Mi.  Immo  de  nocte  censeo : 
Hodie  modo  hilarum  fac  te.  De.  Et  istam  psaltriam 
Una  illuc  mecum  hinc  abstraham.  Mi.  Pugnaveris. 

Eo  pacto  prorsum  illic  alligaris  filium. 

Modo  facito,  ut  illam  serves.  De.  Ego  istuc  videro  : 
Atque  illi  favillae  plena,  fumi,  ac  pollinis. 

Coquendo  sit  faxo  et  molendo  : praeter  haec 
Meridie  ipso  faciam  ut  stipulam  colligat : 

Tam  excoctam  reddam  atque  atram,  quam  carbo’st.  Mi. 
Placet. 

Nunc  mihi  videre  sapere  : atque  equidem  filium, 

Tum  etiam  si  nolit,  cogam  ut  cum  illa  una  cubet. 

De.  Derides  ? fortunatus,  qui  istoc  animo  sies  : 

Ego  sentio.  Mu  Ah!  pergisne  ? De.  Jamjam  desino. 
Mi.  I ergo  intro  : et  cui  rei  opus  est,  ei  hilarem  hunc  su- 
mamus diem. 

ACTUS  V.  SCENA  IV. 

Demea. 

Nunquam  ita  quisquam  bene  subducta  ratione  ad  vitam 
fuit. 

Quin  res,  aetas,  usus  semper  aliquid  apportet  novi ; 

Aliquid  moneat,  utilia,  quae  te  scire  credas,  nescias  ; 

Et  quae  tibi  putaris  prima,  in  experiundo  repudies  : 

Quod  nunc  mihi  evenit:  nam  ego  vitam  duram,  quam  vixi 
usque  adhuc. 

Prope  jam  excurso  spatio  mitto  : id  quamobrem  ? re  ipsa 
repperi, 

Facilitate  nihil  esse  homini  melius  neque  clementia. 

Id  esse  verum,  ex  me  atque  ex  fratre  cuivis  facile’st  nos- 
cere : 

Ille  suam  semper  egit  vitam  in  otio,  in  conviviis  : 

Clemens,  placidus,  nulli  laedere  os,  arridere  omnibus  : 

Sibi  vixit : sibi  sumtum  fecit : omnes  benedicunt,  amant. 

Ego  ille  agrestis,  saevos,  tristis,  parcus,  truculentus,  te- 
nax. 

Duxi  uxorem  : quam  ibi  miseriam  vidi  ! nati  filii, 

Alia  cura.  Porro  autem,  dum  studeo  illis  ut  quampluri- 
mum 

Facerem,  contrivi  in  quaerundo  vitam  atque  aetatem  meam. 
Nunc  exacta  aetate  hoc  fructi  pro  labore  ab  his  fero, 

Odium  : ille  alter  sine  labore  patria  potitur  commoda  : 
Illum  amant ; me  fugitant : illi  credunt  consilia  omnia  : 
Illum  diligunt:  apud  illum  sunt  ambo  ; ego  desertus  sum. 
Illum  ut  vivat,  optant : meam  autem  mortem  exspectant 
scilicet. 

Ita  eos  meo  labore  eductos  maxumo,  hic  fecit  suos 
Paulo  sumtu : miseriam  omnem  ego  capio  ; hic  potitur 
gaudia. 

Age,  age,  nunc  experiamur  contra,  ecquid  ego  possiem 
Blande  dicere,  aut  benigne  facere,  quando  hoc  provocat. 
Ego  quoque  a meis  me  amari,  et  magnipendi  postulo. 

Si  id  fit  dando,  atque  obsequendo,  non  posterioris  feram. 
Deerit : id  mea  minime  refert,  qui  sum  natu  maxumus. 

ACTUS  V.  SCENA  V. 

Syrus.  Demea. 

Heus  ! Demea,  rogat  fraterne  abeas  longius. 

De.  Quis  homo  ? o Syre  noster,  salve  : quid  fit  ? quid 
agitur  ? 

Sy.  Recte.  De,  Optume*st.  Jam  nunc  hsec  tria  primum 
addidi 

Praeter  naturam,  o noster,  quid  fit  ? quid  agitur  ? 
Servum  haut  illiberalem  praebes  te  ; et  tibi 
Lubens  bene  faxim.  Sy.  Gratiam  habeo.  De.  Atqui,  Syre, 
Hoc  verum’st,  et  ipsa  re  experiere  propediem. 


ACTUS  V.  SCENA  VI. 

Geta.  Demea. 

Hera,  ego  huc  ad  hos  proviso,  quam  mox  virginem 
Arcessant.  Sed  eccum  Demeam.  Salvos  sies. 

De.  O,  qui  vocare  ? Ge.  Geta.  De.  Geta,  hominem 
maxumi 

Pretii  esse  te  hodie  judicavi  animo  meo. 

Nam  is  mihi  profecto  est  servos  spectatus  satis, 

Cui  dominus  curae’st,  ita  ut  tibi  sensi,  Geta  : 

Et  tibi  ob  eam  rem,  si  quid  usus  venerit, 

Lubens  bene  faxim.  Meditor  esse  affabilis  ; 

Et  bene  procedit.  Ge.  Bonus  es,  quum  haec  existumas. 
De.  Paulatim  plebem  primulum  facio  meam. 


ACTUS  V.  SCENA  VII. 

AEschinus.  Demea.  Syrus.  Geta. 
Occidunt  me  quidem,  dum  nimis  sanctas  nuptias 
Student  facere  : in  apparando  totum  consumunt  diem. 

De.  Quid  agitur,  Aeschine  ? JE.  Ehem,  pater  mi,  tu  hic 
eras  ? 

De.  Tuus  hercle  vero  et  animo  et  natura  pater  ; 

Qui  te  amat  plus  quam  hosce  oculos.  Sed  cur  non  domum 

Uxorem  arcessis  ? JE.  Cupio : verum  hoc  mihi  mora  est 
Tibicina,  et  hymenaeum  qui  cantent.  De.  Eho, 

Vin’  tu  huic  seni  auscultare  ? JE.  Quid  ? De,  Missa  haec 
face, 

Hymenaeum,  turbas,  lampadas,  tibicinas  : 

Atque  hanc  in  horto  maceriam  jube  dirui 
Quantum  potest : hac  transfer  : unam  fac  domum  : 
Traduce  et  matrem,  et  familiam  omnem  ad  nos.  JE 
Placet, 

Pater  lepidissime.  De,  Euge  ! jam  lepidus  vocor. 

Fratri  aedes  fient  perviae  : turbam  domum 
Adducet,  et  sumtum  admittet : multa  ; quid  mea  ? 

Ego  lepidus  ineo  gratiam  : jube  nunc  jam 
Dinumeret  illi  Babylo  viginti  minas. 

Syre,  cessas  ire  ac  facere  ? Sy,  Quid  ago  ? De,  Dirue. 
Tu  illas  abi  et  traduce.  Ge.  Di  tibi.  Demea, 

Benefaciant,  quum  te  video  nostrae  familiae 
Tam  ex  animo  factum  velle.  De.  Dignos  arbitror. 

Quid  tu  ais  ? JE,  Sic  opinor.  De.  Multo  rectiu’st. 
Quam  illam  puerperam  nunc  duci  huc  per  viam 
iEgrotam.  JE.  Nihil  enim  vidi  melius,  mi  pater. 

De.  Sic  soleo.  Sed  eccum,  Micio  egreditur  foras. 


ACTUS  V.  SCENA  VIII. 

Micio.  Demea.  HSschinus. 

Jubet  frater  ? ubi  is  est  ? Tun’  jubes  hoc,  Demea  ? 
De.  Ego  vero  jubeo,  et  in  hac  re,  et  aliis  omnibus 
Quam  maxume  unam  facere  nos  hanc  familiam, 

Colere,  adjuvare,  adjungere.  JE.  Ita  quaeso,  pater. 

Mi.  Haut  aliter  censeo.  De.  Imo  liercle  ita  nobis  decet. 

Primum  hujus  uxoris  est  mater.  Mi.  Quid  postea  ? 

De.  Proba  et  modesta.  Mi.  Ita  aiunt.  De.  Natu  gran- 
dior. 

Mi.  Scio.  De.  Parere  jam  diu  haec  per  annos  non  potest : 

Nec,  qui  eam  respiciat,  quisquam  est : sola’st.  Mi.  Quam 
hic  rem  agit  ? 

De.  Hanc  te  aequom’st  ducere : et  te  operam,  ut  fiat, 
dare. 

Mi.  Me  ducere  autem  l De.  Te.  Mi.  Me ! De . Te 
inquam.  Mi.  Ineptis.  De.  Si  tu  sis  homo, 

Hic  faciat.  JE.  Mi  pater.  Mi.  Quid  ? tu  huic,  asine, 
auscultas  ? De.  Nihil  agis  : 

Fieri  aliter  non  potest.  Mi.  Deliras.  JE.  Sine  te  exo- 
rem, mi  pater. 

Mi.  Insanis?  aufer.  De.  Age,  da  veniam  filio.  Mi. 
Satin’  sanus  es  ? ego 

Novus  maritus  anno  demum  quinto  et  sexagesimo 

Fiam  ! atque  anum  decrepitam  ducam  ! idne  estis  auctores 
mihi  ? 

JE.  Fac:  promisi  ego  illis.  Mi.  Promisti  autem  ? de  te 
largitor,  puer. 

De.  Age,  quid  ? si  quid  te  majus  oret  ? Mi.  Quasi  non 
hoc  sit  maxumum. 

De.  Da  veniam.  JE.  Ne  gravere.  De.  Fac,  promitte. 
Mi.  Non  omittis  ? 

JE.  Non,  nisi  te  exorem.  Mi.  Vis  est  haec  quidem.  De. 
Age ; prolixe,  Micio. 

Mi.  Etsi  hoc  mihi  pravum,  ineptum,  absurdum,  atque 
alienum  a vita  mea 

Videtur : si  vos  tantopere  istuc  voltis,  fiat.  JE.  Bene 
facis. 

Merito  te  amo.  De.  Verum,  quid  ego  dicam  ? hoc  confit 
quod  volo  : 

Quid  nunc  quod  restat  ? Hegio  his  est  cognatus  proxu- 
mus, 

Affinis  nobis,  pauper  : bene  nos  aliquid  facere  illi  decet. 

Mi.  Quid  facere  ? De.  Agelli  est  hic  sub  urbe  paululum, 
quod  locitas  foras  : 

Huic  demus  qui  fruatur.  Mi.  Paululum  id  autem  ? De. 
Si  multum  sit,  tamen 

Faciundum  est : pro  patre  huic  est : bonus  est  : noster 
est : recte  datur. 

Postremo  non  meum  illud  verbum  facio,  quod  tu,  Micio, 

Bene  et  sapienter  dixti  dudum,  Vitium  commune  omnium 
est, 

Quod  nimium  ad  rem  in  senecta  attenti  sumus  : hanc  ma- 
culam nos  decet 

Effugere  : dictum  est  vere,  et  re  ipsa  fieri  oportet. 

Mi.  Quid  istic  ? dabitur  : quandoquidem  hic  volt.  JE . Mi 
pater. 

De.  Nunc  tu  mihi  es  germanus  pariter  corpore  et  animo. 
Mi.  Gaudeo. 

De.  Suo  sibi  gladio  hunc  jugulo. 


ACTUS  V.  SCENA  IX. 

Syrus.  Demea.  Micio.  ^Eschinus. 

i 

Factum  est,  quod  justi.  Demea. 

De.  Frugi  homo  es  : ego  aedepol  hodie  mea  quidem  sen- 
tentia 

Judico  Syrum  fieri  esse  aequorn  liberum.  Mi.  Istunc 
liberum  ? 

Quodnam  ob  factum  ? De.  Multa.  Sy.  O noster  Demea, 
aedepol  vir  bonus  es. 

Ego  istos  vobis  usque  a pueris  curavi  ambos  sedulo  : 

Docui,  monui,  bene  praecepi  semper,  quae  potui  omnia. 

De.  Res  apparet : et  quidem  porro  haec,  obsonare  cum 

fide, 

Scortum  adducere,  apparare  de  die  convivium  : 

Non  mediocris  hominis  haec  sunt  officia.  St/.  O lepidum 
caput ! 

De.  Postremo,  hodie  in  psaltria  hac  emunda,  hic  adjutor 
fuit, 

Hic  curavit : prodesse  aequunPst  : alii  meliores  erunt. 

Denique  hic  volt  fieri.  Mi.  Vin’  tu  hoc  fieri  ? JE.  Cupio. 
Mi.  Si  quidem 

Tu  vis ; Syre,  eho  accede  huc  ad  me  ; liber  esto.  Sy. 
Bene  facis : 

Omnibus  gratiam  habeo  : et  seorsum  tibi  praeterea,  Demea. 

De.  Gaudeo.  JE.  Et  ego.  Sy.  Credo.  Utinam  hoc  per- 
petuum fiat  gaudium, 

Phrygiam  ut  uxorem  meam  una  mecum  videam  liberam  ! 

De.  Optumam  quidem  mulierem.  Sy.  Et  quidem  tuo 
nepoti,  hujus  filio 


238 


P.  TERENTII  ADELPHI. 


Hodie  primam  mammam  dedit  haec.  De.  Hercle  vero  se- 
rio. 

Si  quidem  primam  dedit;  haut  dubium,  quin  emitti  aequom 
siet. 

Mi.  Ob  eam  rem  ? De.  Ob  eam  : postremo  a me  argen- 
tum, quanti  est,  sumito. 

Sy.  Di  tibi,  Demea,  omnes  semper  omnia  optata  offerant. 

Mi.  Syre,  processisti  hodie  pulchre.  De.  Si  quidem  porro, 
Micio, 

Tu  tuum  officium  facies  ; atque  huic  aliquid  paulum  prae 
manu 

Dederis,  unde  utatur  : reddet  tibi  cito.  Mi.  Istoc  vilius. 

JE.  Frugi  homo  est.  Sy.  Reddam  hercle,  da  modo.  JE. 
Age,  pater.  Mi.  Post  consulam# 

De.  Faciet.  Sy.  O vir  optume  ! JE.  O mi  pater  festi- 
vissime ! 

Mi.  Quid  istuc  ? quae  res  tam  repente  mores  mutavit 
tuos  ? 

Quod  prolubium  ? quae  istaec  subita  est  largitas  ? De. 
Dicam  tibi : 

Ut  id  ostenderem,  quod  te  isti  facilem  et  festivum  putant, 

Id  non  fieri  ex  vera  vita,  neque  adeo  ex  aequo  et  bono  : 

Sed  ex  assentando,  indulgendo,  et  largiendo,  Micio. 

Nunc  adeo  si  ob  eam  rem  vobis  vita  mea  invisa  est,  ^Es- 
chine. 

Quia  non  justa,  injusta,  prorsus  omnia,  omnino  obsequor; 

Missa  facio : effundite,  emite,  facite  quod  vobis  lubet. 

Sed  si  id  vultis  potius,  quae  vos  propter  adolescentiam 

Minus  videtis,  magis  impense  cupitis,  consulitis  parum, 

Haec  reprehendere  et  corrigere  me,  et  obsecundare  in 
loco : 

Ecce  me,  qui  id  faciam  vobis.  JE.  Tibi,  pater,  permitti- 
mus : 

Plus  scis  quid  facto  opus  est.  Sed  de  fratre  quid  fiet  ? De . 
Sino  ; 

Habeat ; in  istac  finem  faciat.  JE.  Istuc  recte,  n.  Plau- 
dite. 


. 


. 


HECYRA 


ACTA  LUDIS  MEGALENSIBUS,  SEX.  JULIO  CASSARE,  CN.  CORNELIO  DO- 
LABELLA AEDILIBUS  CURULIBUS.  NON  EST  PERACTA.  MODOS  FECIT 
FLACCUS  CLAUDI,  TIBIIS  PARIBUS.  TOTA  GR.^CA  APOLLODORU 
EST.  ACTA  PRIMO  SINE  PROLOGO.  DATA  SECUNDO,  CN.  OCTA- 
VIO, T.  MANLIO  COSS.  RELATA  EST  LUCIO  ^MILIO  PAULO 
LUDIS  FUNEBRIBUS.  NON  EST  PLACITA.  TERTIO  RELATA,  Q. 
FULVIO,  L.  MARCIO  AEDILIBUS  CURULIBUS»  EGIT  L.  AMBIVIUS 
TURPIO.  PLACUIT. 


R 


C.  SULPITII  APOLLINARIS  PERIOCHA. 


Uxorem  duxit  Pamphilus  Philumenam, 

Cui  quondam  ignorans  virgini  vitium  obtulit : 
Cujusque,  per  vim  quem  detraxit,  annulum 
Dederat  amicae  Bacchidi  meretriculae. 

Dein  profectus  in  Imbrum  est : nuptam  haut  attigit 
Hanc  mater  utero  gravidam,  ne  id  sciat  socrus, 

Ut  aegram  ad  se  transfert.  Revenit  Pamphilus  : 
Deprehendit  partum  : celat : uxorem  tamen 
Recipere  non  volt.  Pater  incusat  Bacchidis 
Amorem.  Dum  se  purgat  Bacchis,  annulum 
Mater  vitiatae  forte  agnoscit  Myrrhina. 

Uxorem  recipit  Pamphilus  cum  lilio. 


FABULLE  INTERLOCUTORES. 


Bacchis,  meretrix . 
Laches,  senex. 
Myrrhina,  mulier. 
Pamphilus,  adolescens. 
Parmeno,  servus . 
Phidippus,  senex. 

Ph ilotis,  meretrix . 
Philumena,  meretrix. 
Sosia,  servus . 

So strata,  mulier . 
Syra,  anus. 


PROLOGUS. 


Hecyra  est  huic  nomen  fabulae  ; haec  cum  data  est 
Nova,  novum  intervenit  vitium  et  calamitas, 

Ut  neque  spectari,  neque  cognosci  potuerit : 

Ita  populus  studio  stupidus  in  funambulo 
Animum  occuparat.  Nunc  haec  plane  est  pro  nova: 
Et  is  qui  scripsit  hanc,  ob  eam  rem  noluit 
Iterum  referre,  ut  iterum  possit  vendere. 

Alias  cognostis  ejus  ; quaeso  hanc  noscite. 


ALTER  PROLOGUS. 


Orator  ad  vos  venio  ornatu  Prologi : 

Sinite  exorator  ut  sim,  eodem  ut  jure  uti  senem 
Liceat,  quo  jure  sum  usus  adolescentior  : 

Novas  qui  exactas  feci  ut  inveterascerent, 

Ne  cum  Poeta  scriptura  evanesceret. 

In  his,  quas  primum  Caecili  didici  novas, 

Partim  sum  earum  exactus,  partim  vix  steti. 

Quia  sciebam  dubiam  fortunam  esse  scenicam, 

Spe  incerta  certum  mihi  laborem  sustuli : 

Easdem  agere  coepi,  ut  ab  eodem  alias  discerem 
Novas,  studiose ; ne  illum  ab  studio  abducerem. 
Perfeci  ut  spectarentur : ubi  sunt  cognitae, 

Placitae  sunt.  Ita  Poetam  restitui  in  locum, 

Prope  jam  remotum  injuria  adversarium 
Ab  studio,  atque  ab  labore,  atque  arte  musica. 

Quod  si  scripturam  sprevissem  in  praesentia, 

Et  in  deterrendo  voluissem  operam  sumere. 

Ut  in  otio  esset  potius,  quam  in  negotio  : 
Deterruissem  facile,  ne  alias  scriberet. 

Nunc  quid  petam,  mea  causa  aequo  animo  attendite. 

Hecyram  ad  vos  refero,  quam  mihi  per  silentium 
Nunquam  agere  licitum  est ; ita  eam  oppressit  calamitas. 
Eam  calamitatem  vostra  intelligentia 
Sedabit,  si  erit  adjutrix  nostrae  industriae. 

Quum  primum  eam  agere  coepi,  pugilum  gloria, 
Funambuli  eodem  accessit  exspectatio, 

Comitum  conventus,  strepitus,  clamor  mulierum. 

Fecere,  ut  ante  tempus  exirem  foras. 

Vetere  in  nova  coepi  uti  consuetudine, 

In  experiundo  ut  essem  : refero  denuo. 

Primo  actu  placeo  : quum  interea  rumor  venit 
Datum  iri  gladiatores,  populus  convolat : 

Tumultuantur,  clamant,  pugnant  de  loco. 

Ego  interea  meum  non  potui  tutari  locum. 

Nunc  turba  nulla  est : otium  et  silentium  est : 

Agendi  tempus  mihi  datum  est : vobis  datur 
Potestas  condecorandi  ludos  scenicos. 

Nolite  sinere  per  vos  artem  musicam 
Recidere  ad  paucos  : facite,  ut  vostra  auctoritas 
Meae  auctoritati  fautrix  adjutrixque  sit. 

Si  nunquam  avare  pretium  statui  arti  meae  ; 

Et  eum  esse  quaestum  in  animum  induxi  maxumum. 
Quam  maxume  servire  vostris  commodis  : 

Sinite  impetrare  me,  qui  in  tutelam  meam 
Studium  suum,  et  se  in  vostram  commisit  fidem. 

Ne  eum  circumventum  inique  iniqui  irrideant. 

Mea  causa  causam  accipite,  et  date  silentium  ; 

Ut  lubeat  scribere  aliis,  mihique  ut  discere 
Novas  expediat,  posthac  pretio  emtas  meo.. 


HECYRA 


ACTUS  I.  SCENA  I. 

Philotis.  Syra. 

Per  pol  quam  paucos  reperias  meretricibus 
Fidelis  evenire  amatores,  Syra. 

Vel  hic  Pamphilus  jurabat  quoties  Bacchidi, 

Quam  sancte,  ut  quivis  facile  posset  credere, 

Nunquam  illa  viva  ducturum  uxorem  domum. 

Hem  ! duxit.  Sy.  Ergo  propterea  te  sedulo 
Et  moneo,  et  hortor,  ne  cujusquam  misereat, 

Quin  spolies,  mutiles,  laceres,  quemquem  nacta  sis. 

Ph . Utin’  eximium  neminem  habeam  ? Sy.  Neminem 
Nam  nemo  illorum  quisquam,  scito,  ad  te  venit, 

Quin  ita  paret  se,  abs  te  ut  blanditiis  suis, 

Quam  minimo  pretio  suam  voluptatem  expleat. 

Hiscine  tu,  amabo,  non  contra  insidiabere  ? 

Ph.  Tamen  pol  eandem  injurium  est  esse  omnibus. 

Sy,  Injurium  autem  est  ulcisci  adversarios  ? 

Aut  qua  via  te  captent,  eadem  ipsos  capi  ? 

Eheu  me  miseram  ! cur  non  aut  istsec  mihi 
A3tas  et  forma  est,  aut  tibi  haec  sententia  ? 


ACTUS  I.  SCENA  II. 

Parmeno.  Philotis.  Syra. 

Senex  si  quaeret  me,  modo  isse  dicito 
Ad  portum,  percontatum  adventum  Pamphili. 

Audin’  quid  dicam,  Scirte  ? si  quaeret  me,  uti 
Tum  dicas  : si  non  quaeret,  nullus  dixeris  : 

Alias  ut  uti  possim  causa  hac  integra. 

Sed  videon’  ego  Philotium  ? unde  haec  advenit? 
Philotis,  salve  multum.  Ph.  O salve,  Parmeno. 

Sy.  Salve  mecastor,  Parmeno.  Pa.  Et  tu  sedepol,  Syra. 
Dic  mihi  Philotis,  ubi  te  oblectasti  tam  diu  ? 

Ph . Minime  equidem  me  oblectavi,  quae  cum  milite 
Corinthum  hinc  sum  profecto  inhumanissimo  : 
Biennium  ibi  perpetuum  misera  illum  tuli. 

Pa.  iEdepol  te  desiderium  Athenarum  arbitror, 
Philotium,  cepisse  saepe,  et  te  tuum 
Consilium  contemsisse.  Ph.  Non  dici  potest. 

Quam  cupida  eram  huc  redeundi,  abeundi  a milite, 
Vosque  hic  videndi,  antiqua  ut  consuetudine 
Agitarem  inter  vos  libere  convivium  : 

Nam  illic  haut  licebat,  nisi  praelinito,  loqui. 

Quae  illi  placerent.  Pa.  Haut  opinor,  commode 
Finem  statuisse  orationi  militem. 

Ph.  Sed  quid  hoc  negoti  est  ? modo  quae  narravit  mihi 
Hic  intus  Bacchis  ? quod  ego  nunquam  credidi 


ACTUS  I.  SCENA  II. 

Fore,  ut  ille  hac  viva  posset  animum  inducere 
Uxorem  habere.  Pa.  Habere  autem  ? Ph.  Eho  tu,  an 
non  habet  ? 

Pa.  Habet : sed  firmae  hae  vereor  ut  sint  nuptiae. 

Ph.  Ita  Di  Deaeque  faxint ; si  in  rem  est  Bacchidis. 

Sed  qui  istuc  credam  ita  esse  ? dic  mihi,  Parmeno. 

Pa.  Non  est  opus  prolato  : hoc  percontarier 
Desiste.  Ph.  Nempe  ea  causa,  ut  ne  id  fiat  palam. 

Ita  me  Di  bene  amabunt,  haut  propterea  te  rogo, 

Ut  hoc  proferam,  sed  ut  tacita  mecum  gaudeam. 

Pa.  Nunquam  tam  dices  commode,  ut  tergum  meum 
Tuam  in  fidem  committam.  Ph.  Ah  noli,  Parmeno  : 
Quasi  tu  non  multo  malis  narrare  hoc  mihi. 

Quam  ego  quae  percontor,  scire.  Pa.  Vera  haec  praedicat; 
Et  illud  mihi  vitium’st  maxumum.  Si  mihi  fidem 
Das,  te  tacituram,  dicam.  Ph.  Ad  ingenium  redis. 

Fidem  do  ; loquere.  Pa.  Ausculta.  Ph.  Istic  sum.  Pa. 
Hanc  Bacchidem 

Amabat,  ut  cum  maxume,  tum  Pamphilus, 

Cum  pater,  uxorem  ut  ducat,  orare  occipit : 

Et  haec  communia  omnium  quae  sunt  patrum, 

Sese  senem  esse,  dicere  : illum  autem  unicum  : 

Praesidium  velle  se  senectuti  suae. 

Ille  se  primo  negare  : sed  postquam  acrius 
Pater  instat,  fecit  animi  ut  incertus  foret, 

Pudorin’  anne  amori  obsequeretur  magis. 

Tundendo  atque  odio  denique  effecit  senex  : 

Despondit  ei  gnatam  hujus  vicini  proxumi. 

Usque  illud  visum  est  Pamphilo  neutiquam  grave, 

Donec  jam  in  ipsis  nuptiis,  postquam  videt 
Paratas : nec  moram  ullam,  quin  ducat,  dari : 

Ibi  demum  ita  aegre  tulit,  ut  ipsam  Bacchidem, 

Si  adesset,  credo  ibi  ejus  commiseresceret. 

Ubicunque  datum  erat  spatium  solitudinis, 

Ut  colloqui  mecum  una  posset : Parmeno, 

Perii,  quid  ego  egi  ? in  quod  me  conjeci  malum  ? 

Non  potero  hoc  ferre,  Parmeno  : perii  miser  1 
Ph.  At  te  Di  Deaeque  perduint,  cum  istoc  odio,  Laches. 
Pa.  Ut  ad  pauca  redeam,  uxorem  deducit  domum. 
Nocte  illa  prima  virginem  non  attigit : 

Quae  consecuta’st  nox  eam,  nihilo  magis. 

Ph.  Quid  ais  ? cum  virgine  una  adolescens  cubuerit 
Plus  potus,  sese  illa  abstinere  ut  potuerit  ? 

Non  verisimile  dicis  : nec  verum  arbitror. 

Pa.  Credo  ita  videri  tibi : nam  nemo  ad  te  venit, 

Nisi  cupiens  tui : ille  invitus  illam  duxerat. 

Ph.  Quid  deinde  fit  ? Pa.  Diebus  sane  pauculis 
Post,  Pamphilus  me  solum  seducit  foras  : 

Narratque,  ut  virgo  ab  se  integra  etiam  tum  siet : 

Seque  ante,  quam  eam  uxorem  duxisset  domum, 
Sperasse,  eas  tolerare  posse  nuptias  : 

Sed  quam  decrerim  me  non  posse  diutius 
Habere,  eam  ludibrio  haberi,  Parmeno, 

Quin  integram  itidem  reddam,  ut  accepi  ab  suis, 

Neque  honestum  mihi,  neque  utile  ipsi  virgini  est. 

Ph.  Pium  ac  pudicum  ingenium  narras  Pamphili. 

Pa.  Hoc  ego  proferre,  incommodum  mihi  esse  arbitror 
Reddi  patri  autem,  cui  tu  nihil  dicas  vitii, 

Superbum  est : sed  illam  spero,  ubi  hoc  cognoverit. 

Non  posse  se  mecum  esse,  abituram  denique. 

Ph . Quid  interea  ? ibatne  ad  Bacchidem  ? Pa.  Cotidie. 
Sed,  ut  fit,  postquam  hunc  alienum  ab  sese  videt. 

Maligna  multo,  et  magis  procax  facta  iilico  est. 

Ph.  Non  aedepol  mirum.  Pa.  Atqui  ea  res  multo  maxume 
Disjunxit  illum  ab  illa  : postquam  et  ipse  se. 

Et  illam,  et  hanc  quae  domi  erat,  cognovit  satis, 

Ad  exemplum  ambarum  mores  earum  existumans. 

Haec,  ita  uti  liberali  esse  ingenio  decet, 

Pudens,  modesta  ; incommoda  atque  injurias 
Viri  omnes  ferre,  et  tegere  contumelias. 

Hic  animus  partim  uxoris  misericordia 
Deviuctus,  partim  victus  hujusce  injuriis, 

Paulatim  elapsu’st  Bacchidi : atque  huc  transtulit 
Amorem,  postquam  par  ingenium  nactus  est. 

Interea  in  Imbro  moritur  cognatus  senex 
Horunce  : ea  ad  hos  redibat  lege  hereditas. 

Eo  amantem  invitum  Pamphilum  extrudit  pater. 

Relinquit  cum  matre  hic  uxorem  : nam  senex 
Rus  abdidit  se  : huc  raro  in  urbem  commeat. 

Ph.  Quid  adhuc  habent  infirmitatis  nuptiae  ? 

Pa.  Nunc  audies.  Primo  dies  complusculos 
Bene  conveniebat  sane  inter  eas.  Interim 
Miris  modis  odisse  coepit  Sostratam  : 

Neque  lites  ullae  inter  eas,  postulatio 
Nunquam.  Ph.  Quid  igitur  ? Pa.  Si  quando  ad  eam  ac- 
cesserat 

Confabulatum,  fugere  e conspectu  iilico  ; 

Videre  nolle,  denique  ubi  non  quit  pati. 

Simulat  se  a matre  arcessi  ad  rem  divinam  : abiit. 

Ubi  illic  dies  est  compluris,  arcessi  jubet : 

Dixere  causam  tunc,  nescio  quam  : iterum  jubet : 

Nemo  remisit.  Postquam  arcessunt  saepius, 

^Egram  esse  simulant  mulierem.  Nostra  illico 
It  visere  ad  eam  : admisit  nemo.  Hoc  ubi  senex 
Rescivit,  heri  ea  causa  rure  huc  advenit : 

Patrem  continuo  convenit  Philumenae. 

Quid  egerint  inter  se,  nondum  etiam  scio  : 

Nisi  sane  curae  est,  quorsum  eventurum  hoc  siet. 

Habes  omnem  rem  : pergam  quo  coepi  hoc  iter. 

Ph.  Et  quidem  ego  : nam  constitui  cum  quodam  hospite 
Me  esse  illum  conventuram.  Pa.  Di  vortant  bene 
Quod  agas.  Ph.  Vale.  Pa.  Et  tu  bene  vale,  Philotium. 


ACTUS  II.  SCENA  I. 

Laches.  Sostrata. 

Pro  Deum  atque  hominum  fidem ! quod  hoc  genus  est, 
quae  haec  est  conjuratio  ? 

Ut  omnes  mulieres  eadem  aeque  studeant,  nolintque  om- 
nia ? 

Neque  declinatam  quicquam  ab  aliarum  ingenio  ullam  re- 
perias  ? 

Itaque  adeo  uno  animo  omnes  socrus  oderunt  nurus  : 

Viris  esse  advorsas  aeque  studium  est,  similis  pertinacia  est. 

In  eodemque  omnes  mihi  videntur  ludo  doctae  ad  malitiam  : 

Ei  ludo,  si  ullus  est,  magistram  hanc  esse  satis  certo  scio. 

So.  Me  miseram,  quae  nunc,  quamobrem  accuser,  nescio  ! 
La.  Hem  ! 

Tu  nescis  ? So.  Non,  ita  me  Di  ament,  mi  Laches  : 

Itaque  una  inter  nos  agere  aetatem  liceat.  La.  Di  mala 
prohibeant ! 

So.  Meque  abs  te  immerito  esse  accusatam,  postmodum 
rescisces.  La.  Scio  : 

Te  immerito  ? an  quicquam  pro  istis  factis  dignum  te  dici 
potest  ? 

Quae  me,  et  te,  et  familiam  dedecoras  : filio  luctum  paras  : 

Tum  autem,  ex  amicis  inimici  ut  sint  nobis  affines,  facis  ; 

Qui  illum  decrerunt  dignum,  suos  cui  liberos  committe- 
rent ? 

Tu  sola  exorere,  quae  perturbes  haec,  tua  impudentia. 

So.  Egone  ? La.  Tu,  inquam,  mulier,  quae  me  omnino 
lapidem,  non  hominem  putas. 

An  quia  ruri  crebro  esse  soleo,  nescire  arbitramini 

Quo  quisque  pacto  hic  vitam  vostrorum  exigat  ? 

Multo  melius  hic  quae  fiunt,  quam  illic  ubi  sum  assidue, 
scio  : 

Ideo  quia,  ut  vos  mihi  domi  eritis,  proinde  ego  ero  fama 
foris. 

Jampridem  equidem  audivi  cepisse  odium  tui  Philumenam  : 

Minimeque  adeo  mirum  : et,  ni  id  fecisset,  magis  mirum 
foret. 

Sed  non  credidi  adeo,  ut  etiam  totam  hanc  odisset  do- 

Quod  si  scissem,  illa  hic  maneret  potius,  tu  hinc  isses 
foras. 

At  vide,  quam  immerito  aegritudo  haec  oritur  mihi  abs  te, 
Sostrata : 

Rus  habitatum  abii,  concedens  vobis,  et  rei  serviens  : 

Sumtus  vestros  otiumque  ut  nostra  res  posset  pati, 

Meo  labori  haut  parcens,  praeter  aequom  atque  aetatem 
meam. 

Non  te  pro  his  curasse  rebus,  ne  quid  aegre  esset  mihi  ? 

So.  Non  mea  opera,  neque  pol  culpa  evenit.  La . Imo 
maxume. 

Sola  hic  fuisti : in  te  omnis  haeret  culpa  sola,  Sostrata. 

Quae  hic  erant,  curares  : cum  ego  vos  solvi  curis  caeteris. 

Cum  puella  anum  suscepisse  inimicitias  non  pudet  ? 

Illius  dices  culpa  factum.  So . Haut  equidem  dico,  mi 
Laches. 

La.  Gaudeo,  ita  me  Di  ament,  gnati  causa : nam  de  te 
quidem, 

Satis  scio,  peccando  detrimenti  nil  fieri  potest. 

So.  Qui  scis,  an  ea  causa,  mi  vir,  me  odisse  assimula- 
verit. 

Ut  cum  matre  una  plus  esset?  La.  Quid  ais  ? non  signi 
hoc  sat  est. 

Quod  heri  nemo  voluit  visentem  ad  eam  te  intro  admit- 
tere ? 

So.  Enim  lassam  oppido  tum  esse  aiebant : eo  ad  eam  non 
admissa  sum. 

La.  Tuos  esse  illi  mores  morbum  magis,  quam  ullam 
aliam  rem,  arbitror  : 

Et  merito  adeo  : nam  vostrarum  nulla  est,  quin  gnatum 
velit 

Ducere  uxorem : et  quae  vobis  placita  est  conditio,  datur  : 
Ubi  duxere  impulsu  vestro,  vestro  impulsu  easdem  exi- 
gunt. 

ACTUS  II.  SCENA  II. 

Phidippus.  Laches.  Sostrata. 

Etsi  scio  ego,  Philumena,  meum  jus  esse,  ut  te  cogam, 
Quae  ego  imperem,  facere  : ego  tamen  patrio  animo  victus 
faciam, 

Ut  tibi  concedam  ; neque  tuae  libidini  adversabor. 

La.  Atque  eccuin  Phidippum  optume  video  : ex  hoc  jam 
scibo,  quid  siet. 

Phidippe,  etsi  ego  meis  me  omnibus  scio  esse  apprime  ob- 
sequentem. 

Sed  nou  adeo,  ut  mea  facilitas  corrumpat  illorum  animos  : 
Quod  tu  si  idem  faceres,  magis  in  rem  et  nostram,  et  vos- 
tram id  esset. 

Nunc  video  in  illarum  potestate  esse  te.  Ph . Heja  vero! 
La.  Adii  te  heri  de  filia  : ut  veni,  itidem  incertum  amisti. 
Haut  ita  decet,  si  perpetuam  vis  esse  affinitatem  hanc, 
Celare  te  iras.  Si  quid  est  peccatum  a nobis,  profer  : 

Aut  ea  refellendo,  aut  purgando,  vobis  corrigemus, 

Te  judice  ipso  : sin  ea  est  causa  retinendi  apud  vos, 

Quia  aegra  est : te  mihi  injuriam  facere  arbitror,  Phidippe, 
Si  metuis,  satis  ut  meae  domi  curetur  diligenter. 

s 

At,  ita  me  Dii  ament,  haut  tibi  hoc  concedo,  etsi  illi  pater 
es, 

Ut  tu  illam  salvam  magis  velis,  quam  ego  : id  adeo  gnati 
causa ; 

Quem  ego  intellexi  illam  haut  minus,  quam  se  ipsum  mag- 
nifacere. 

Neque  adeo  clam  me  est,  quam  esse  eum  graviter  laturum 
credam. 

Hoc  si  rescierit : eo  domum  studeo  haec,  prius  quam  ille, 
ut  redeat. 

Ph.  Laches,  et  diligentiam  vestram,  et  benignitatem 

Novi : et  quae  dicis,  omnia  esse,  ut  dicis,  animum  induco  : 

Et  te  hoc  mihi  cupio  credere  : illam  ad  vos  redire  studeo. 

Si  facere  possim  ullo  modo.  La.  Quae  res  te  facere  id 
prohibet  ? 

Eho,  numquidnam  accusat  virum  ? Ph.  Minime  : nam 
postquam  attendi 

Magis,  et  vi  coepi  cogere  ut  rediret ; sancte  adjurat. 

Non  posse  apud  vos  Pamphilo  se  absente  perdurare. 

Aliud  fortasse  aliis  vitii  est : ego  sum  animo  leni  natus  : 

Non  possum  advorsari  meis.  La.  Hem  ! Sostrata.  So. 
Heu  me  miseram  ! 

La.  Certumne  est  istuc  ? Ph.  Nunc  quidem  ut  videtur  : 
sed  num  quid  vis  ? 

Nam  est  quod  me  transire  ad  forum  jam  oportet.  La.  Eo 
tecum  una. 

SOSTRATA. 

iEDEPOL  nse  nos  sumus  mulieres  inique  aeque  omnes  in- 
visae viris. 

Propter  paucas : quae  omnes  faciunt,  dignae  ut  videamur 
malo. 

Nam,  ita  me  Di  ament,  quod  me  accusat  nunc  vir,  sum 
extra  noxiam* 

Sed  non  facile  est  expurgatu  : ita  animum  induxerunt,  so- 
crus 

Omnis  esse  iniquas  : haut  pol  me  quidem  : nam  nunquam 
secus 

Habui  illam,  ac  si  ex  me  esset  nata  : nec,  qui  hoc  mihi 
eveniat,  scio  : 

Nisi  pol  filium  multis  modis  jam  exspecto,  ut  redeat  do- 
mum. 


ACTUS  III.  SCENA  I. 

Pamphilus.  Parmeno.  Myrrhina. 

Nemini  ego  plura  acerba  credo  esse  ex  amore  homini  un- 
quam oblata, 

Quam  mihi.  Heu  me  infelicem  ! hanccine  ego  vitam  parsi 
perdere  ? 

Haccine  causa  ego  eram  tantopere  cupidus  redeundi  do- 
mum ? 

Cui  quanto  fuerat  praestabilius,  ubivis  gentium  agere  aeta- 
tem. 

Quam  huc  redire  : atque  haec  ita  esse  miserum  me  rescis- 
cere. 

Nam  nos  omnes,  quibus  est  alicunde  aliquis  objectus 
labos. 

Omne  quod  est  interea  tempus,  prius  quam  id  rescitum’st, 
lucro^t. 

Par.  At  sic  citius,  qui  te  expedias  his  aerumnis,  repe- 
rias. 

Si  non  redisses,  hae  irae  factae  essent  multo  ampliores  : 

Sed  nunc  adventum  tuum  ambas,  Pamphile,  scio  reveri- 
turas. 

Rem  cognosces : iram  expedies  : rursum  in  gratiam  resti- 
tues. 

Levia  sunt  haec,  quae  tu  pergravia  esse  in  animum  induxti 
, tuum. 

Pam.  Quid  consolare  me  ? an  quisquam  usquam  gentium’st 
aeque  miser  ? 

Prius  quam  hanc  uxorem  duxi,  habebam  alibi  animum 
amori  deditum  : 

Jam  in  hac  re  ut  taceam,  cuivis  facile  scitu’st,  quam  fuerim 
miser  : 

Tamen  nunquam  ausus  sum  recusare  eam,  quam  mihi  ob- 
trudit pater. 

Vix  me  illinc  abstraxi,  atque  impeditum  in  ea  expedivd 
animum  meum ; 

Vixque  huc  contuleram  : hem  ! nova  res  orta’st,  porro  ab 
hac  quae  me  abstrahat. 

Tum  matrem  ex  ea  re  me  aut  uxorem  in  culpa  inventurum 
arbitror : 

Quod  quum  ita  esse  invenero,  quid  restat,  nisi  porro  ut 
fiam  miser  ? 

Nam  matris  ferre  injurias  me,  Parmeno,  pietas  jubet : 

Tum  uxori  obnoxius  sum  : ita  olim  suo  me  ingenio  per- 
tulit : 

Tot  meas  injurias  ; quae  nunquam  in  ullo  patefecit  loco. 

Sed  magnum  nescio  quid  necesse  est  evenisse,  Parmeno, 

Unde  ira  inter  eas  intercessit,  quae  tam  permansit  diu. 

Par.  Haut  quidem  hercle  parvom,  si  vis  vero  veram  ratio- 
nem exsequi. 

Non  maxumas,  quae  maxumae  sunt  interdum  irae,  injurias 

Faciunt  : nam  saepe  est,  quibus  in  rebus  alius  ne  iratus 
quidem  est, 

Quum  de  eadem  causa  est  iracundus  factus  inimicissimus. 

Pueri  inter  sese  quam  pro  levibus  noxiis  iras  gerunt ! 

Quapropter  ? quia  enim,  qui  eos  gubernat  animus,  infir- 
mum gerunt. 

Itidem  illae  mulieres  sunt,  ferme  ut  pueri,  levi  sententia  : 

Fortasse  unum  aliquod  verbum  inter  eas  iram  hanc  conci- 
verit. 

Pam.  Abi,  Parmeno,  intro,  ac  me  venisse  nuncia.  Par . 
Hem,  quid  hoc  est  ? Pam.  Tace : 

Trepidari  sentio,  et  cursari  rursum  prorsum.  Par . Age- 
dum,  ad  fores 

Accede  propius.  Hem,  sensistin’  ? Pam.  Noli  fabula- 
rier  : 

Pro  Juppiter!  clamorem  audivi.  Par.  Tute  loqueris,  me 
vetas. 

My.  Tace  obsecro,  mea  gnata.  Pam.  Matris  vox  visa’st 
Philumerrae. 

Nullus  sum  1 Par.  Qui  dum  ? Pam.  Perii  ! Par.  Quam- 
obrem  ? Pam.  Nescio  quod  magnum  malum 

Profecto,  Parmeno,  me  celas.  Par.  Uxorem  Philume- 
nam 

Pavitare,  nescio  quid,  dixerunt : id  si  forte  est,  nescio. 

Pam.  Interii  ! cur  mihi  id  non  dixti  ? Par.  Quia  non 
poteram  una  omnia. 

Pam.  Quid  morbi  est?  Par.  Nescio.  Pam.  Quid?  ne- 
mone  medicum  adduxit  ? Par.  Nescio. 

Pam.  Cesso  liinc  ire  intro,  ut  hoc  quamprimum,  quicquid 
est,  certo  sciam  ? 

Quonam  modo,  Philumena  mea,  nunc  te  offendam  affec- 
tam ? 

Nam  si  periculum  ullum  in  te  inest,  perisse  me  una  haut 
dubium  est. 

Par.  Non  usus  facto  est  mihi  nunc  hunc  intro  sequi : 

Nam  invisos  omnis  nos  esse  illis  sentio. 

Heri  nemo  voluit  Sostratam  intro  admittere. 

Si  forte  morbus  amplior  factus  siet, 

Quod  sane  nolim,  maxume  heri  causa  mei : 

Servom  illico  introisse  dicent  Sostratae  ; 

Aliquid  tulisse  comminiscentur  mali. 

Capiti  atque  aetati  illorum,  morbus  qui  auctus  siet. 

Hera  in  crimen  veniet ; ego  vero  in  magnum  malum. 


ACTUS  III.  SCENA  II. 


263 


SOSTRATA.  PARMENO.  PAMPHILUS. 

Nescio  quid  jamdudum  audio  hic  tumultuari  misera  : 

Male  metuo,  ne  Philumenae  magis  morbus  adgravescat : 

Quod  te  iEsculapi,  et  te  Salus,  ne  quid  sit  hujus,  oro. 

Nunc  ad  eam  visam.  Par.  Heus,  Sostrata.  So . Hem  1 
Par . Iterum  istinc  excludere. 

So.  Ehem  Parmeno,  tune  hic  eras  ? perii ! quid  faciam 
misera  ? 

Non  visam  uxorem  Pamphili,  cum  in  proxumo  hic  sit 
aegra  ? 

Par . Non  visas,  nec  mittas  quidem  visendi  causa  quem- 
quam. 

Nam  qui  amat  cui  odio  ipsus  est,  bis  facere  stulte  duco  : 

Laborem  inanem  ipsus  capit,  et  illi  molestiam  affert. 

Tum  autem  filius  tuus  introiit  videre,  ut  venit,  quid  agat. 

So.  Quid  ais  1 an  venit  Pamphilus  ? Par.  Venit.  So.  Dis 
gratiam  habeo. 

Hem,  istoc  verbo  animus  mihi  rediit,  et  cura  ex  corde  ex- 
cessit. 

Par.  Jam  ea  de  causa  maxume  nunc  huc  introire  nolo  : 

Nam  si  remittent  quippiam  Philumenae  dolores. 

Omnem  rem  narrabit,  scio,  continuo  sola  soli : 

Quae  inter  vos  intervenerit,  unde  ortum  est  initium  irae. 

Atque  eccuin  video  ipsum  egredi : quam  tristis  est ! So. 
O mi  gnate  1 

Pam.  Mea  mater,  salve.  So.  Gaudeo  venisse  salvom: 
salvan* 

Philumena  est  ? Pam . Meliuscula  est.  So.  Utinam  istuc 
ita  Di  faxint. 

Quid  tu  igitur  lacrumas  ? aut  quid  es  tam  tristis  ? Pam. 
Recte,  mater. 

So.  Quid  fuit  tumulti  ? dic  mihi : an  dolor  repente  inva- 
sit ? 

Pam.  Ita  factum’st.  So.  Quid  morbi  est  ? Pam.  Febris. 

So.  Cotidiana?  Pam.  Ita  aiunt. 

I sodes  intro,  consequar  jam  te,  mea  mater.  So.  Fiat. 
Pam.  Tu  pueris  curre,  Parmeno,  obviam,  atque  eis  onera 
adjuta. 

Par.  Quid  ? non  sciunt  ipsi  viam,  domum  qua  redeant  ? 
Pam . Cessas  ? 


ACTUS  III.  SCENA  III. 

Pamphilus. 

Nequeo  mearum  rerum  initium  ullum  invenire  idoneum, 

Unde  exordiar  narrare,  quae  nec  opinanti  accidunt; 

Partim  quae  perspexi  his  oculis,  partim  quae  accepi  auri- 
bus : 

Qua  me  propter  exanimatum  citius  eduxi  foras. 

Nam  modo  me  intro  ut  corripui  timidus,  alio  suspicans 

Morbo  me  visurum  affectam,  ac  sensi  esse,  uxorem  : hei 
mihi ! 

Postquam  me  aspexere  ancillae  advenisse,  illico  omnes 
simul 

Laetae  exclamant,  Venit:  id  quod  me  repente  aspexerant. 

Sed  continuo  voltum  earum  sensi  immutari  omnium. 

Quia  tam  incommode  illis  fors  obtulerat  adventum  meum. 

Una  illarum  interea  propere  praecucurrit,  nuncians 

Me  venisse  : ego  ejus  videndi  cupidus,  recta  consequor. 

Postquam  introii,  extemplo  ejus  morbum  cognovi  miser  : 

Nam  neque,  ut  celari  posset,  tempus  spatium  ullum  dabat : 

Neque  voce  alia,  ac  res  monebat,  ipsa  poterat  conqueri. 

Postquam  aspexi,  O facinus  indiguum  ! inquam  : et  corri- 
pui illico 

Me  inde  lacrumans,  incredibili  re  atque  atroci  percitus. 

Mater  consequitur : jam  ut  limen  exirem,  ad  genua  ac- 
cidit, 

Lacrumans  misera : miseritum  est.  Profecto  hoc  sic  est,  ut 
puto  : 

Omnibus  nobis  ut  res  dant  sese,  ita  magni  atque  humiles 
sumus. 

Hanc  habere  orationem  mecum  principio  institit : 

O mi  Pamphile,  abs  te  quamobrem  haec  abierit,  causam 
vides  : 

Nam  vitium  est  oblatum  virgini  olim  ab  nescio  quo  im- 
probo : 

Nunc  huc  confugit,  te  atque  alios  partum  ut  celaret  suum. 

Sed  cum  orata  ejus  reminiscor,  nequeo  quin  lacrumem 
miser. 

Quaeque  fors  fortuna  est,  inquit,  nobis  quae  te  hodie  ob- 
tulit, 

Per  eam  te  obtestamur  ambae,  si  jus,  si  fas  est,  uti 

Advorsa  ejus  per  te  tecta,  tacitaque  apud  omnes  sient. 

Si  unquam  erga  te  animo  esse  amico  sensisti  eam,  mi  Pam- 
phile, 

Sine  labore  hanc  gratiam  te,  uti  sibi  des  pro  illa,  nunc 
rogat. 

Caeterum  de  reducenda  id  facias,  quod  in  rem  sit  tuam. 

Parturire  eam,  neque  gravidam  esse  ex  te,  solus  con- 
scius : 

Nam  aiunt  tecum  post  duobus  concubuisse  mensibus  : 

Tum,  postquam  ad  te  venit,  mensis  agitur  hic  jam  septi- 
mus : 

Quod  te  scire,  ipsa  indicat  res.  Nunc  si  potis  est,  Pam- 
phile, 

Maxume  volo,  doque  operam,  ut  clam  eveniat  partus  pa- 
trem, 

Atque  adeo  omnis  : sed  si  heri  id  non  potest,  quin  sen- 
tiant. 

Dicam  abortum  esse  : scio  nemini  aliter  suspectum  fore. 

Quin,  quod  verisimile  est,  ex  te  recte  eum  natu  ni  putent. 

Continuo  exponetur  : hic  tibi  nihil  est  quicquam  incom- 
modi : 

Et  illi  miserae  indigne  factam  injuriam  contexeris. 

Pollicitus  sum  ; et  servare  in  eo  certum’st,  quod  dixi, 
fidem  : 

Nam  de  reducenda,  id  vero  neutiquam  honestum  esse  ar- 
bitror : 

Nec  faciam  ; etsi  me  amor  graviter,  consuetudoque  ejus 
tenet. 

Lacrumo,  quae  posthac  futura’st  vita,  cum  in  mentem  ve- 
nit. 

Solitudoque.  O fortuna,  ut  nunquam  perpetuo  es  bona  ! 

Sed  jam  prior  amor  me  ad  hanc  rem  exercitatum  reddidit ; 

Quem  ego  tum  consilio  missum  feci,  idem  nunc  huic  ope- 
ram dabo. 

Adest  Parmeno  cum  pueris  : hunc  minime’st  opus 
In  hac  re  adesse  : nam  olim  soli  credidi. 

Ea  me  abstinuisse  in  principio,  cum  data  est : 

Vereor,  si  clamorem  ejus  hic  crebro  audiat. 

Ne  parturire  intelligat : aliquo  mihi  est 
Hinc  ablegandus,  dum  parit  Philumena. 


ACTUS  III.  SCENA  IV. 

Parmeno.  Sosia.  Pamphilus. 

Ain’  tu,  tibi  hoc  incommodum  evenisse  iter  ? 

So.  Non  liercle  verbis,  Parmeno,  dici  potest 
Tantum,  quam  re  ipsa  navigare  incommodunPst. 

Par.  Itane  est  ? So.  O fortunate,  nescis  quid  mali 
Praeterieris,  qui  nunquam  es  ingressus  mare. 

Nam  alias  ut  mittam  miserias,  unam  hanc  vide  : 

Dies  triginta,  aut  plus  eo,  in  navi  fui. 

Cum  interea  semper  mortem  exspectabam  miser  : 

Ita  usque  advorsa  tempestate  usi  sumus. 

Par.  Odiosum.  So.  Haut  clam  me  est:  denique  hercle 
aufugerim 

Potius,  quam  redeam,  si  eo  mihi  redeundum  siet. 

Par.  Olim  quidem  te  causae  impellebant  leves. 

Quod  nunc  minitare  facere,  ut  faceres,  Sosia. 

Sed  Pamphilum  ipsum  video  stare  ante  ostium  : 

Ite  intro  : ego  hunc  adibo,  si  quid  me  velit. 

Here,  etiam  tu  nunc  hic  stas  ? Pam . Et  quidem  te  exspec- 
to. Par.  Quid  est  ? 

Pam . In  arcem  transcurso  opus  est.  Par.  Cui  homini  ? 
Pam.  Tibi. 

Par.  In  arcem  ! quid  eo  ? Pam • Callidemidem  hospi- 
tem 

Myconium,  qui  mecum  una  advectu*st,  conveni. 

Par.  Perii ! vovisse  hunc  dicam,  si  salvos  domum 
Redisset  unquam,  ut  me  ambulando  rumperet. 

Pam.  Quid  cessas  ? Par.  Quid  vis  dicam  ? an  conveniam 
modo  ? 

Pam.  Immo,  quod  constitui  me  hodie  conventurum  eum, 
Non  posse  : ne  me  frustra  illic  exspectet : vola. 

Par.  At  non  novi  hominis  faciem.  Pam.  At  faciam  ut 
noveris  : 

Magnus,  rubicundus,  crispus,  crassus,  caesius, 

Cadaverosa  facie.  Par.  Dii  illum  perduint. 

Quid,  si  non  veniet  ? maneamne  usque  ad  vesperum  ? 

Pam.  Maneto  : curre.  Par.  Non  queo : ita  defessus  sum. 
Pam.  Ille  abiit:  quid  agam  infelix  ? prorsus  nescio 
Quo  pacto  hoc  celem,  quod  me  oravit  Myrrhina, 

Suae  gnatae  partum  : nam  me  miseret  mulieris. 

Quod  potero,  faciam  ; tamen  ut  pietatem  colam  : 

Nam  me  parenti  potius,' quam  amori  obsequi 

Oportet.  Atat  eccum  Phidippum  et  patrem 

Video  : horsum  pergunt : quid  dicam  hisce,  incertus  sum. 

Laches.  Phidippus.  Pamphilus. 

Dixtin*  cludum,  illam  dixisse,  se  exspectare  filium  ? 

Ph.  Factum.  La . Venisse  aiunt:  redeat.  Pam.  Quam 
causam  dicam  patri, 

Quamobrem  non  reducam,  nescio.  La.  Quem  ego  hic 
audivi  loqui  ? 

Pam.  Certum  offirmare  est  viam  me,  quam  decrevi  perse- 
qui. 

La.  Ipsus  est,  de  quo  hoc  agebam  tecum.  Pam.  Salve, 
mi  pater. 

La.  Gnate  mi,  salve.  Ph.  Bene  factum  te  advenisse, 
Pamphile ; 

Atque  adeo,  quod  maxumum’st,  salvum  atque  validum. 
Pam.  Creditur. 

La.  Advenis  modo  ? Pam.  Admodum.  La.  Cedo,  quid 
reliquit  Phania 

Consobrinus  noster  ? Pam.  Sane  hercle  homo  voluptati 
obsequens 

Fuit,  dum  vixit:  et  qui  sic  sunt,  haut  multum  heredem 
juvant. 

Sibi  vero  hanc  laudem  relinquunt : Vixit,  dum  vixit,  bene. 

La.  Tum  tu  igitur  nihil  attulisti  huc  plus  una  sententia  ? 

Pam.  Quicquid  est  id,  quod  reliquit,  profuit.  La.  Immo 
obfuit : 

Nam  illum  vivum  et  salvum  vellem.  Ph.  Impune  optare 
istuc  licet : 

Ille  reviviscet  jam  nunquam  : et  tamen  utrum  malis  scio. 

La.  Heri  Philuinenam  ad  se  arcessi  hic  jussit:  dicjus- 
sisse  te. 

Ph.  Noli  fodere : jussi.  La.  Sed  eam  jam  remittet.  Ph . 
Scilicet. 

Pam.  Omnem  rem  scio,  ut  sit  gesta : adveniens  audivi 
omnia. 

La.  At  istos  invidos  Di  perdant,  qui  haec  libenter  nun- 
ciant  [ 

Pam.  Ego  me  scio  cavisse,  ne  ulla  merito  contumelia 
Fieri  a vobis  posset:  idque  si  nunc  memorare  hic  velim, 
Quam  fideli  animo,  et  benigno  in  illam,  et  clementi  fui, 
Vere  possum  : ni  te  ex  ipsa  haec  magis  velim  resciscere  : 
Namque  eo  pacto  maxume  apud  te  meo  erit  ingenio  fides, 
Cum  illa,  quae  nunc  in  me  iniqua  est,  aequa  de  me  dixerit : 
Neque  mea  culpa  hoc  discidium  evenisse,  id  testor  Deos. 
Sed  quando  sese  esse  indignam  deputat  matri  meae. 

Cui  concedat,  cuj usque  mores  toleret  sua  modestia  : 

Neque  alio  pacto  componi  potest  inter  eas  gratia  : 
Segreganda  aut  mater  a me  est,  Phidippe,  aut  Philumena. 
Nunc  me  pietas  matris  potius  commodum  suadet  sequi. 

La.  Pamphile,  haut  invito  ad  aures  sermo  mihi  accessit 
tuus, 

Quum  te  postputasse  omnes  res  prae  parente  intelligo. 
Verum  vide,  ne  impulsus  ira  prave  insistas,  Pamphile. 
Pam.  Quibus  iris  impulsus  nunc  in  illam  iniquos  siem  ? 
Quae  nunquam  quicquam  erga  me  commerita^t,  pater, 
Quod  nollem  : et  saepe,  quod  vellem,  meritam  scio  : 
Amoque,  et  laudo,  et  vehementer  desidero  : 

Nam  fuisse  erga  me  miro  ingenio,  expertus  sum  : 

Iliique  exopto,  ut  relliquam  vitam  exigat 
Cum  eo  viro,  me  qui  sit  fortunatior  : 

Quandoquidem  illam  a me  distrahit  necessitas. 

Ph.  Tibi  id  in  manu  est,  ne  fiat.  La.  Si  sanus  sies, 

Jube  illam  redire.  Pam.  Non  est  consilium,  pater  : 
Matris  servibo  commodis.  La . Quo  abis  ? mane. 

Mane,  inquam  : quo  abis  ? Ph.  Quae  haec  est  pertinacia  ? 
La.  Dixine,  Phidippe,  hanc  rem  aegre  laturum  esse  eum  ? 
Quamobrem  te  orabam,  ut  filiam  remitteres. 

Ph.  Non  credidi  aedepol  adeo  inhumanum  fore  ; 

Ita  nunc  is  sibi  me  supplicaturum  putat  ? 

Si  est,  ut  velit  reducere  uxorem,  licet : 

Sin  alio  est  animo,  renumeret  dotem  huc,  eat. 

La.  Ecce  autem  tu  quoque  proterve  iracundus  es. 

Ph.  Percontumax  redisti  huc  nobis,  Pamphile. 

La.  Decedet  jam  ira  haec ; etsi  merito  iratus  est. 

Ph.  Quia  paululum  vobis  accessit  pecuniae. 

Sublati  animi  sunt.  La.  Etiam  mecum  litigas  ? 

Ph.  Deliberet,  renuncietque  hodie  mihi, 

Velitne,  an  non  : ut  alii,  si  huic  non  sit,  siet. 

La.  Phidippe,  ades,  audi  paucis.  Abiit : quid  mea  ? 
Postremo  inter  se  transigant  ipsi,  ut  lubet : 

Quando  nec  gnatus,  neque  hic  mihi  quicquam  obtem- 
perant : 

Quae  dico,  parvi  pendunt.  Porto  hoc  jurgium 
Ad  uxorem,  cujus  haec  fiunt  consilio  omnia  : 

Atque  in  eam  hoc  omne,  quod  mihi  aegre’st,  evomam. 

Myrrhina.  Phidippus. 

Perii  ! quid  agam  ? quo  me  vortam  ? quid  viro  meo  re- 
spondebo 

Misera  ? nam  audivisse  vocem  pueri  visu’st  vagientis  : 

Ita  corripuit  derepente  tacitus  sese  ad  filiam. 

Quod  si  rescierit  peperisse  eam,  id  qua  causa  clam  me  ha- 
buisse 

Dicam,  non  sedepol  scio. 

Sed  ostium  concrepuit ! credo  ipsum  ad  me  exire  : nulla 
sum ! 

Ph.  Uxor  ubi  me  ad  filiam  ire  sensit,  se  duxit  foras  : 

Atque  eccam  video.  Quid  ais,  Myrrhina  ? heus,  tibi  dico. 
My.  Mihine,  mi  vir  ? 

Ph.  Vir  ego  tuus  sum  ? tun’  virum  me,  aut  hominem  de- 
putas adeo  esse  ? 

Nam  si  utrumvis  horum,  mulier,  unquam  tibi  visus  fo- 
rem, 

Non  sic  ludibrio  tuis  factis  habitus  essem.  My.  Quibus  ? 
Ph.  At  rogitas  ? 

Peperit  filia  ? hem  I taces  ? ex  quo  ? My.  Istuc  patrem 
rogare  est  aequom  ? 

Perii ! ex  quo  censes,  nisi  ex  illo,  cui  data  est  nuptum, 
obsecro  ? 

Ph.  Credo  ; neque  adeo  arbitrari  patris  est  aliter  : sed  de- 
miror 

Quid  sit,  quamobrem  tantopere  omnes  nos  celare  volueris 

Partum  ; praesertim  quum  et  recte,  et  tempore  suo  pe- 
pererit. 

Adeon’  pervicaci  esse  animo,  ut  puerum  praeoptares  pe- 
. '*r 

nre, 

Ex  quo  firmiorem  inter  nos  fore  amicitiam  posthac  scires  : 

Potius  quam  advorsum  animi  tui  lubidinem  esset  cum  illo 
nupta  ? 

Ego  etiam  illorum  esse  hanc  culpam  credidi,  quae  te  est 
penes. 

My.  Misera  sum  1 Ph.  U tinam  sciam  ita  esse  istuc  ! sed 
nunc  mihi  in  mentem  venit, 

Ex  hac  re,  quod  locuta  es  olim,  quum  illum  generum  ce- 
pimus : 

Nam  negabas  nuptam  posse  filiam  tuam  te  pati 

Cum  eo,  qui  meretricem  amaret,  qui  pernoctaret  foris. 

My.  Quamvis  causam  hunc  suspicari,  quam  ipsam  veram, 
mavolo. 

Ph.  Multo  prius  scivi,  quam  tu,  illum  amicam  habere, 
Myrrhina  : 

Verum  id  vitium  nunquam  decrevi  esse  ego  adolescenti®  : 

Nam  id  omnibus  innatum’st  : at  pol  jam  aderit,  se  quoque 
etiam  quum  oderit. 

Sed  ut  olim  te  ostendisti,  eadem  esse,  nihil  cessavisti  us- 
que adhuc, 

Ut  filiam  ab  eo  abduceres;  neu,  quod  ego  egissem,  esset 
ratum  : 

Id  nunc  res  indicium  haec  facit,  quo  pacto  factum  volueris. 

My.  Adeon’  me  esse  pervicacem  censes,  cui  mater  siem, 

T 

Ut  eo  essem  animo,  si  ex  usu  esset  nostro  hoc  matrimo- 
nium ? 

Ph.  Tun’  prospicere,  aut  judicare  nostram  in  rem  quod 
sit,  potes  ? 

Audisti  ex  aliquo  fortasse,  qui  vidisse  eum  diceret 

Exeuntem,  aut  introeuntem  ad  amicam  : quid  tum  postea  ? 

Si  modeste  ac  raro  hoc  fecit  ? nonne  ea  dissimulare  nos 

Magis  humanum  est,  quam  dare  operam  id  scire,  qui  nos 
oderit  ? 

Nam  si  is  posset  ab  ea  sese  derepente  avellere, 

Quacum  tot  consuesset  annos  : non  eum  hominem  duce- 
rem, 

Nec  virum  satis  firmum  gnatae.  My . Mitte  adolescentem, 
obsecro. 

Et  quae  me  peccasse  ais  : abi,  solum  solus  conveni : 

Roga,  velitne  uxorem,  annon:  si  est,  ut  dicat  velle  se, 

Redde  : sin  est  autem  ut  nolit,  recte  ego  consului  meae. 

Ph.  Si  quidem  ille  ipse  non  volt,  et  tu  sensisti  esse  in  eo, 
Myrrhina, 

Peccatum  : aderam,  cujus  consilio  ea  par  fuerat  prospici. 

Quamobrem  incendor  ira,  esse  ausam  facere  haec  te  in- 
jussu meo  ; 

Interdico,  ne  extulisse  extra  aedis  puerum  usquam  velis. 

Sed  ego  stultior,  meis  dictis  parere  hanc  qui  postulem. 

Ibo  intro,  atque  edicam  servis,  ne  quoquam  ecferri  sinant. 

My.  Nullam  pol  credo  mulierem  me  miseriorem  vivere  : 

Nam  ut  hic  laturus  hoc  sit,  si  ipsam  rem,  ut  siet,  resci- 
verit, 

Non  aedepol  clam  me  est ; quum  hoc,  quod  leviu’st,  tam 
animo  iracundo  tulit. 

Nec,  qua  via  sententia  ejus  possit  mutari,  scio. 

Hoc  mihi  unum  ex  plurimis  miseriis  relliquum  fuerat 
malum. 

Si  puerum  ut  tollam  cogit : cujus  nos  qui  sit  nescimus 
pater. 

Nam  quum  compressa  est  gnata,  forma  in  tenebris  nosci 
non  quita  est : 

Neque  detractum  ei  est  quicquam,  qui  post  possit  noscier, 
qui  siet. 

Ipse  eripuit  vi,  in  digito  quem  habuit,  virgini  abiens  annu- 
lum. 

Simul  vereor  Pamphilum,  ne  orata  nostra  nequeat  diutius 

Celare,  quum  sciet  alienum  puerum  tolli  pro  suo. 


ACTUS  IV.  SCENA  II. 

Sostrata.  Pamphilus. 

Non  clam  me  est,  gnate  mi,  tibi  me  esse  suspectam,  uxo- 
rem tuam 

Propter  meos  mores  hinc  abisse : etsi  ea  dissimulas  se- 
dulo. 

Verum  ita  me  Di  ament,  itaque  obtingant  ex  te  quae  exop- 
to mihi, 

Ut  nunquam  sciens  commerui,  merito  ut  caperet  odium 
illam  mei : 

Teque  ante,  quam  me  amare  rebar,  ei  rei  firmasti  fi- 
dem. 

Nam  mihi  intus  tuus  pater  narravit  modo,  quo  pacto  me 
habueris 

Praepositam  amori  tuo  : nunc  tibi  me  certum  est  contra 
gratiam 

Referre,  ut  apud  me  praemium  esse  positum  pietatis  scias. 

Mi  Pamphile,  hoc  et  vobis,  et  meae  commodum  famae  arbi- 
tror : 

Ego  rus  abituram  hinc  cum  tuo  me  esse  certo  decrevi 
patre : 

Ne  mea  praesentia  obstet,  neu  causa  ulla  restet  reliqua, 

Quin  tua  Philumena  ad  te  redeat.  Pam,  Quaeso,  quid  istic 
consilii  est  ? 

illius  stultitia  victa,  ex  urbe  tu  rus  habitatum  migres  ? 

Non  facies : neque  sinam,  ut  qui  nobis,  mater,  maledictum 
velit, 

Mea  pertinacia  esse  dicat  factum,  haut  tua  modestia. 

Tum  tuas  amicas  te,  et  cognatas  deserere,  et  festos  dies 

Mea  causa,  nolo.  So.  Nihil  jam  mihi  istaec  res  voluptatis 
ferunt : 

Dum  aetatis  tempus  tulit,  perfuncta  satis  sum  : satias  jam 
tenet 

Studiorum  istorum.  Haec  mihi  nunc  cura  est  maxuma,  ut 
ne  cui  meae 

Longinquitas  aetatis  obstet,  mortem  ve  exspectet  meam. 

Hic  video  me  esse  invisam  immerito  : tempus  est  conce- 
dere. 

Sic  optume,  ut  ego  opinor,  omnis  causas  praecidam  omni- 
bus : 

Et  me  hac  suspicione  exsolvam,  et  illis  morem  gessero. 

Sine  me  obsecro  hoc  effugere,  volgus  quod  male  audit  mu- 
lierum. 

Pam.  Quam  fortunatus  caeteris  sum  rebus,  absque  una  haec 
foret, 

Hanc  matrem  habens  talem,  illam  autem  uxorem.  So, 
Obsecro,  mi  Pamphile, 

Non  tute  incommodam  rem,  ut  quaeque  est,  in  animum  in- 
ducas pati. 

Si  caetera  sunt  ita,  ut  vis,  itaque  ut  esse  ego  illam  exist- 
umo, 

Mi  gnate,  da  veniam  hanc  mihi : reduce  illam.  Pam . 
Vae  misero  mihi ! 

So,  Et  mihi  quidem  1 nam  haec  res  non  minus  me  male 
habet,  quam  te,  gnate  mi. 

ACTUS  IV.  SCENA  III. 

Laches.  Sostrata.  Pamphilus. 

Quem  cum  istoc  sermonem  habueris,  procul  hinc  stans  ac- 
cepi, uxor  : 

Istuc  est  sapere,  qui  ubicunque  opus  sit,  animum  possis 
flectere  ; 

Quod  faciundum  sit  post  fortasse,  idem  hoc  nunc  si  fe- 
ceris. 

So,  Fors  fuat  pol  1 La.  Abi  rus  ergo  hinc  : ibi  ego  te,  et 
tu  me  feres. 

So,  Spero  ecastor.  La,  I ergo  intro,  et  compone,  quae  si- 
mul tecum 

Ferantur  : dixi.  So,  Ita  ut  jubes,  faciam.  Pam.  Pater. 

La.  Quid  vis,  Pamphile  ? Pam . Hinc  abire  matrem  ? 

minime.  La.  Quid  ita  istuc  vis  ? 

Pam.  Quia  de  uxore  incertus  sum  etiam  quid  sim  facturus. 
La.  Quid  est  ? 

Quid  vis  facere,  nisi  reducere  ? Pam.  Equidem  cupio,  et 
vix  contineor. 

Sed  non  minuam  meum  consilium  : ex  usu  quod  est,  id 
persequar. 

Credo  ea  gratia  concordes  magis,  si  non  reducam,  fore. 

La.  Nescias:  verum  id  tua  refert  nihil,  utrum  illae  fece- 
rint. 

Quando  haec  abierit : odiosa  haec  est  aetas  adolescentulis  : 

E medio  aequom  excedere  est:  postremo  jam  nos  fabulae 

Sumus,  Pamphile,  Senex  atque  anus. 

Sed  video  Phidippum  egredi  per  tempus  : accedamus. 


ACTUS  IV.  SCENA  IV. 

Phidippus.  Laches.  Pamphilus. 

Tibi  quoque  aedepol  sum  iratus,  Philumena, 

Graviter  quidem  : nam  hercle  abs  te  factum’st  turpiter  ; 
Etsi  tibi  causa  est  de  hac  re  ; mater  quae  te  impulit : 

Huic  vero  nulla  est.  La.  Opportune,  te  mihi, 

Phidippe,  in  ipso  tempore  ostendis.  Ph.  Quid  est  ? 
Pam.  Quid  respondebo  his  ? aut  quo  pacto  hoe  aperiam  ? 
La.  Dic  filiae,  rus  concessuram  hinc  Sostratam  : 

Ne  revereatur,  minus  jam  quo  redeat  domum.  Ph.  Ah  ! 
Nullam  de  his  rebus  culpam  commeruit  tua  : 

A Myrrhinahaec  sunt  mea  uxore  exorta  omnia. 

Mutatio  fit:  ea  nos' perturbat,  Laches. 

Pam.  Dum  ne  reducam,  turbent  porro,  quam  velint. 

Ph.  Ego,  Pamphile,  esse  inter  nos,  si  fieri  potest, 
Affinitatem  hanc  sane  perpetuam  volo  : 

Sin  est,  ut  aliter  tua  siet  sententia, 

Accipias  puerum.  Pam.  Sensit peperisse  : occidi! 

La.  Puerum!  quem  puerum  ? Ph.  Natus  est  nobis  nepos. 
Nam  abducta  a vobis  praegnans  fuerat  filia, 

Neque  fuisse  praegnantem  unquam  ante  hunc  scivi  diem. 
La.  Bene,  ita  me  Di  ament,  nuncias  ; et  gaudeo 
Natum  illum,  et  tibi  illam  salvam  : sed  quid  mulieris 
Uxorem  habes?  aut  quibus  moratam  moribus  ? 

Nosne  hoc  colatos  tain  diu  ? nequeo  satis. 

Quam  hoc  mihi  videtur  factum  prave,  proloqui. 

Ph.  Non  tibi  illud  factum  minus  placet,  quam  mihi,  La- 
ches. 

Pam.  Etiamsi  dudum  fuerat  ambiguum  hoc  mihi, 

Nunc  non  est;  quum  eam  consequitur  alienus  puer. 

La.  Nulla  tibi,  Pamphile,  hic  jam  consultatio\st. 

Pam.  Perii  ! La.  Hunc  videre  saepe  optabamus  diem, 
Quum  ex  te  esset  aliquis,  qui  te  appellaret  patrem. 

Evenit : habeo  gratiam  Dis.  Pam.  Nullus  sum  ! 

La.  Reduc  uxorem,  ac  noli  advorsari  mihi. 

Pam . Pater,  si  illa  ex  me  liberos  vellet  sibi, 

Aut  se  esse  mecum  nuptam  : satis  certo  scio, 

Non  me  clam  haberet,  quod  celasse  intelligo. 

Nunc,  quum  ejus  alienum  esse  a me  animum  sentiam, 

Nec  conventurum  inter  nos  posthac  esse  arbitror  ; 
Quamobrem  reducam  ? La.  Mater  quod  suasit  sua, 

Adolescens  mulier  fecit : mirandumne  id  est  ? 

Censen*  te  posse  reperire  ullam  mulierem, 

Quae  careat  culpa  ? an  quia  non  delinquunt  viri  ? 

Ph.  Vosmet  videte  jam,  Lache,  et  tu  Pamphile, 

Remissan’  opus  sit  vobis,  an  reducta  domum. 

Uxor  quid  faciat,  in  manu  non  est  mea. 

Neutra  in  re  vobis  difficultas  a me  erit. 

Sed  quid  faciemus  puero  ? La.  Ridicule  rogas  : 

Quicquid  futurum’st,  huic  suum  reddas  scilicet ; 

Ut  alamus  nostrum.  Pam.  Quem  ipse  neglexit  pater. 
Ego  alam  ? La.  Quid  dixti  ? eho ! annon  alemus,  Pam 
phile  ? 

Prodemus  quaeso  potius  ? quae  haec  amentia  est  ? 
Enimvero  prorsus  jam  tacere  non  queo  : 

Nam  cogis  ea,  quae  nolo,  ut  praesente  hoc  loquar. 

Ignarum  censes  tuarum  lacrumarum  esse  me  ? 

Aut  quid  sit  id,  quod  sollicitere  ad  hunc  modum  ? 
Primum,  hanc  ubi  dixti  causam,  te  propter  tuam 
Matrem  non  posse  habere  hanc  uxorem  domi : 

Pollicita  est  ea  se  concessuram  ex  aedibus. 

Nunc,  postquam  ademtam  hanc  quoque  tibi  causam  vides 
Puer  quia  clam  te  est  natus,  nactus  alteram  es. 

Erras,  tui  animi  si  me  esse  ignarum  putas. 

Aliquando  tandem  huc  animum  ut  adjungas  tuum. 

Quam  longum  spatium  amandi  amicam  tibi  dedi  ? 
Sumtus,  quos  fecisti  in  eam,  quam  animo  aequo  tuli  ? 

Egi  atque  oravi  teciun,  uxorem  ut  duceres  : 

Tempus  dixi  esse : impulsu  duxisti  meo. 

Quae  tum,  obsecutus  mihi,  fecisti  ut  decuerat. 

Nunc  animum  rursum  ad  meretricem  induxti  tuum  ; 

Cui  tu  obsecutus,  facis  huic  adeo  injuriam  : 

Nam  in  eandem  vitam  te  revolutum  denuo 
Video  esse.  Parn.  Mene  ? La.  Te  ipsum  : et  facis  inju- 
riam ; 

Quum  fingis  falsas  causas  ad  discordiam, 

Ut  cum  illa  vivas,  testem  hanc  quuin  abs  te  amoveris. 
Sensitque  adeo  uxor  : nam  ei  causa  alia  quae  fuit, 
Quamobrem  abs  te  abiret  ? Ph.  Plane  hic  divinat : nam 
id  est. 

Para.  Dabo  jusjurandum,  nihil  esse  istorum,  tibi.  La. 
Ah, 

Reduc  uxorem  : aut,  quamobrem  non  opus  sit,  cedo. 

Pam.  Non  est  nunc  tempus.  La.  Puerum  accipias  : nam 
is  quidem 

In  culpa  non  est : post  de  matre  videro. 

Pam . Omnibus  modis  miser  sum : nec,  quid  agam,  scio  : 
Tot  me  nunc  rebus  miserum  concludit  pater. 

Abibo  hinc,  praesens  quaudo  promoveo  parum  : 

Nam  puerum  injussu,  credo,  non  tollent  meo  ; 

Praesertim  in  ea  re  quum  sit  mihi  adjutrix  socrus. 

La.  Fugis  ? hem  ! nec  quicquam  certi  respondes  mihi  ? 
Num  tibi  videtur  esse  apud  sese  ? sine  : 

Puerum,  Phidippe,  mihi  cedo,  ego  alam.  Ph.  Maxume. 
Non  mirum  fecit  uxor  mea,  si  hoc  aegre  tulit : 

Amarae  mulieres  sunt,  non  facile  haec  ferunt. 

Propterea  haec  ira’st : nam  ipsa  narravit  mihi. 

Id  ego  hoc  praesente  tibi  nolebam  dicere  : 

Neque  illi  credebam  primo  : nunc  vero  palam  est. 

Nam  omnino  abhorrere  animum  huic  video  a nuptiis. 

La.  Quid  ergo  agam,  Phidippe  ? quid  das  consilii? 

Ph.  Quid  agas  ? meretricem  hanc  primum  adeundam  cen- 
seo : 

Oremus  : accusemus  gravius  : denique 
Minitemur,  si  cum  illo  habuerit  rem  postea. 

La . Faciam  ut  mones.  Eho  puer,  curre  ad  Bacchidem 
hanc 

Vicinam  nostram  ; huc  evoca  verbis  meis. 

Et  te  oro  porro  in  hac  re  adjutor  sis  mihi.  Ph.  Ah, 

Jam  dudum  dixi,  idemque  nunc  dico,  Lache  ; 

Manere  affinitatem  hanc  inter  nos  volo, 

Si  ullo  modo  est  ut  possit ; quod  spero  fore. 

Sed  vin’  adesse  me  una,  dum  istam  convenis  ? 

La.  Immo  vero  abi : aliquam  puero  nutricem  para. 


ACTUS  V.  SCENA  I. 

Bacchis.  Laches. 

Non  hoc  de  nihilo’st,  quod  Laches  nunc  me  conventam 
esse  expetit : 

Nec  pol  me  multum  fallit,  quin,  quod  suspicor,  sit  quod 
velit. 

La.  Videndum  est,  ne  minus  propter  iram  hanc  impetrem, 
quam  possiem  : 

Aut  ne  quid  faciam  plus,  quod  me  post  minus  fecisse  sa- 
tius sit. 

Aggrediar.  Bacchis,  salve.  Ba.  Salve,  Lache.  La.  Cre- 
do aedepol  te 

Nonnihil  mirari,  Bacchis,  quid  sit,  quapropter  te  huc  foras 
puerum  evocare  jussi. 

Ba.  Ego  pol  quoque  etiam  timida  sum,  quum  venit  mihi 
in  mentem  quae  sim  : 

Ne  nomen  mihi  quaestus  obstet  apud  te  : nam  mores  facile 
tutor. 

La.  Si  vera  dicis,  nihil  tibi  pericli  est  a me,  mulier  : 

Nam  jam  aetate  ea  sum,  ut  non  siet  peccato  mihi  ignosci 
aequom  : 

Quo  magis  omnis  res  cautius,  ne  temere  faciam,  accuro. 

Nam  si  id  facis,  facturave  es,  bonas  quod  par  est  facere  : 
inscitum 

Offerre  injuriam  tibi  me,  immerenti  iniquom  est. 

Ba.  Est  magna  ecastor  gratia  de  istac  re,  quam  tibi  ha- 
beam. 

Nam  qui  post  factam  injuriam  se  expurget,  parum  mihi 
prosit. 

Sed  quid  istuc  est  ? La.  Meum  receptas  filium  ad  te  Pam- 
philum. Ba.  Ah  ! 

La.  Sine  dicam  : uxorem  hanc  prius  quam  duxit,  vostrum 
amorem  pertuli. 

Mane,  nondum  etiam  dixi  id  quod  volui.  Hic  nunc  uxorem 
habet ; 

Quaere  alium  tibi  amicum  firmiorem,  dum  tempus  consu- 
lendi est : 

Nam  neque  ille  hoc  animo  erit  aetatem,  neque  pol  tu  ea- 
dem istac  aetate. 

Ba.  Quis  id  ait?  La.  Socrus.  Ba.  Mene?  La.  Te 
ipsam  : et  filiam  abduxit  suam  : 

Puerumque  ob  eam  rem  clam  voluit,  natus  qui  est,  extin- 
guere. 

Ba . Aliud  si  scirem,  qui  firmare  meam  apud  vos  possem 
fidem, 

Sanctius  quam  jusjurandum,  id  pollicerer  tibi,  Lache, 

Me  segregatum  habuisse,  uxorem  ut  duxit,  a me  Pamphi- 
lum. 

La.  Lepida  es : sed  scin’  quid  volo  potius  sodes  facias  ? 
Ba . Quid  vis  ? cedo. 

La.  Eas  ad  mulieres  huc  intro,  atque  istuc  jusjurandum 
idem 

Polliceare  illis  : exple  animum  iis,  teque  hoc  crimine  ex- 
pedi. 

Ba.  Faciam : quod  pol,  si  esset  alia  ex  hoc  quaestu,  haut 
faceret,  scio ; 

Ut  de  tali  causa  nuptae  mulieri  se  ostenderet. 

Sed  nolo  falsa  fama  esse  gnatum  suspectum  tuum  ; 

Nec  leviorem  vobis,  quibus  est  minume  aequom,  viderier 

Immerito  : nam  meritus  de  me  est,  quod  queam,  illi  ut 
commodem. 

La.  Facilem,  benevolumque  lingua  tua  jam  tibi  me  reddi- 
dit : 

Nam  non  sunt  solae  arbitratae  hae  : ego  quoque  etiam  cre- 
didi. 

Nunc  quum  ego  te  esse  praeter  nostram  opinionem  com- 
peri; 

Fac  eadem  ut  sis  porro  : nostra  utere  amicitia,  ut  voles. 


ACTUS  V.  SCENA  II. 


285 


Aliter  si  facias  : sed  reprimam  me,  ne  aegre  quicquam  ex 
me  audias. 

Verum  te  hoc  moneo  unum  : qualis  sim  amicus,  aut  quid 
possiem. 

Potius  quam  inimicus,  periclum  facias. 


ACTUS  V.  SCENA  II. 

Phidippus.  Laches.  Bacchis. 

Nihil  apud  me  tibi 

Defieri  patiar  ; quin,  quod  opus  sit,  benigne  praebeatur. 

Sed  quum  tu  satura  atque  ebria  eris,  puer  ut  satur  sit,  fa- 
cito. 

La . Noster  socer,  video,  venit : puero  nutricem  adduxit. 

Phidippe,  Bacchis  dejerat  persancte.  Ph.  Haeccine  ea’st  ? 
La.  Haec  est. 

Ph . Nec  pol  istae  metuunt  Deos  : neque  has  respicere  Deos 
opinor. 

Ba.  Ancillas  dedo  : quo  lubet  cruciatu  per  me  exquire. 

Haec  res  hic  agitur,  Pamphilo  me  facere,  ut  redeat  uxor, 

Oportet : quod  si  perficio,  non  poenitet  me  famae  : 

Solam  fecisse  id,  quod  aliae  meretrices  facere  fugitant. 

La.  Phidippe,  nostras  mulieres  suspectas  fuisse  falso 

Nobis,  in  re  ipsa  invenimus  : porro  hanc  nunc  experia- 
mur. 

Nam  si  compererit  crimini  tua  se  falso  uxor  credidisse. 

Missam  iram  faciet : sin  autem  est  ob  eam  rem  iratus 
guatus, 

Quod  peperituxor  clam,  id  leve’st : cito  ab  eo  haec  ira  abs- 
cedet. 

Profecto  in  hac  re  nihil  mali  est,  quod  sit  discidio  dig- 
num. 

Ph.  Velim  quidem  hercle.  La.  Exquire  : adest : quod 
satis  sit,  faciet  ipsa. 

Ph.  Quid  istaec  mihi  narras  ? an  quia  non  tu  ipse  dudum 
audisti. 

De  hac  re  animus  meus  ut  sit,  Laches  ? illis  modo  exple 
animum. 

La.  Quaeso  aedepol,  Bacchis,  quod  mihi  es  pollicita,  tute 
ut  serves. 

Ba.  Ob  eam  remvin*  ergo  introeam  ? La . I,  atque  exple 
animum  iis,  ut  credant. 

Ba.  Eo  ; etsi  scio  pol  iis  fore  meum  conspectum  invisum 
hodie : 

Nam  nupta  meretrici  hostis  est,  a viro  ubi  segregata  est. 

La . At  hae  amicae  erunt,  ubi,  quamobrem  adveneris, 
resciscent. 

Ph.  At  easdem  amicas  fore  tibi  promitto,  rem  ubi  cogno- 
verint : 

Nam  illas  errore,  et  te  simul  suspicione  exsolves. 

Ba.  Perii ! pudet  Philu  menae  : sequimini  me  huc  intro 
ambae. 

. La.  Quid  est  quod  mihi  malim,  quam  quod  huic  intelligo 
evenire ; 

Ut  gratiam  ineat  sine  suo  dispendio,  et  mihi  prosit  ? 

Nam  si  est,  ut  haec  nunc  Pamphilum  vere  ab  se  segregarit : 

Scit  sibi  nobilitatem  ex  eo,  et  rem  natam,  et  gloriam  esse : 
Referetque  gratiam  ei,  unaque  nos  sibi  opera  amicos  jun- 
get. 


ACTUS  V.  SCENA  III. 

Parmeno.  Bacchis. 

ALdepol  nae  meam  herus  esse  operam  deputat  parvi  pretii, 

Qui  ob  rem  nullam  misit,  frustra  ubi  totum  desedi  diem, 

Myconium  hospitem  dum  exspecto  in  arce  Callidemidem. 

Itaque  ineptus  hodie  dum  illic  sedeo,  ut  quisque  venerat, 

Accedebam  : Adolescens,  dicduin  quaeso,  es  tu  Myco- 
nius? 

Non  sum.  At  Callidemides  ? Non.  Hospitem  ecquem  Pam- 
philum 

Hic  habes  ? omnes  negabant : neque  eum  quemquam  esse 
arbitror. 

Denique  hercle  jam  pudebat : abii.  Sed  quid  Bacchidem 

Ab  nostro  affine  exeuntem  video  ? quid  huic  hic  est  rei  ? 

Ba . Parmeno,  opportune  te  offers  : propere  curre  ad  Pam- 
philum. 

Par.  Quid  eo  ? Ba.  Dic  me  orare,  ut  veniat.  Par.  Ad 
te  ? Ba.  Immo  ad  Philumenain. 

Par.  Quid  rei  est  ? Ba.  Tua  quod  nihil  refert,  percon- 
tari desinas. 

Par.  Nihil  aliud  dicam  ? Ba.  Etiam,  cognosse  annulum 
illum  Myrrhinam 

Gnatae  suae  fuisse,  quem  ipsus  mihi  olim  dederat.  Par . 
Scio. 

Tantumne  est  ? Ba.  Tantum  : aderit  continuo,  hoc  ubi 
ex  te  audierit. 

Sed  cessas  ? Par.  Minuine  equidem  : nam  hodie  mihi 
potestas  haut  data’st : 

Ita  cursando  atque  ambulando  totum  hunc  contrivi  diem. 

Ba . Quantam  obtuli  adventu  meo  laetitiam  Pamphilo  ho- 
die ! 

Quot  commodas  res  attuli ! quot  autem  ademi  curas  ! 

Gnatum  ei  restituo,  qui  paene'  harum  ipsiusque  opera 
periit : 

Uxorem,  quam  nunquam  est  ratus  posthac  se  habiturum, 
reddo  : 

Qua  re  suspectus  suo  patri,  et  Phidippo  fuit,  exsolvi : 

Hic  adeo  his  rebus  annulusfuit  initium  inveniundis. 

Nam  memini,  abhinc  menses  decem  fere,  ad  me  nocte 
prima 

Confugere  anhelantem  domum,  sine  comite,  vini  plenum, 

Cum  hoc  annulo  : extimui  illico.  Mi  Pamphile,  inquam, 
amabo. 

Quid  exanimatus  es  obsecro  ? aut  unde  annulum  istum 
nactus  ? 

Dic  mihi.  Ille  alias  res  agere  se  simulare  : postquam  id 
video, 

Nescio  quid  suspicarier  magis  coepi  : instare  ut  dicat. 

Homo  se  fatetur  vi  in  via  nescio  quam  compressisse  ; 

Dicitque  sesedlli  annulum,  dum  luctat,  detraxisse. 

Eum  haec  cognovit  Myrrhina  in  digito  modo  me  habentem. 

Rogat  unde  sit : narro  omnia  haec : inde’st  cognitio 
facta, 

Philumenam  compressam  esse  ab  eo,  et  filium  inde  hunc 
natum. 

Haec  tot  propter  me  gaudia  illi  contigisse  laetor  ; 

Etsi  hoc  meretrices  aliae  nolunt : neque  enim  est  in  rem 
nostram , 

U t quisquam  amator  nuptiis  laetetur  : verum  ecastor 

Nunquam  animum  quaesti  gratia  ad  malas  adducam  partis. 

Ego,  dum  illo  licitum’st,  usa  sum  benigno,  et  lepido,  et 
comi : 

Incommode  mihi  nuptiis  evenit:  factum  fateor  : 

At  pol  me  fecisse  arbitror,  ne  id  merito  mihi  eveniret. 

Multa  ex  quo  fuerint  commoda,  ejus  incommoda  aequom 
est  ferre. 


ACTUS  V.  SCENA  IV. 

Pamphilus.  Parmeno.  Bacchis. 

Vide,  mi  Parmeno,  etiam  sodes,  ut  mihi  haec  certa  et 
clara  attuleris  : 

Ne  me  in  breve  conjicias  tempus  gaudio  hoc  falso  frui. 

Par.  Visum  est.  Pam.  Certene  ? Par.  Certe.  Pam . 

Deus  sum,  si  hoc  ita  est.  Par.  Verum  reperies. 

Pam.  Manedum  sodes  : timeo  ne  aliud  credam,  atque 
aliud  nuncies. 

Par.  Maneo.  Pam.  Sic  te  dixisse  opinor,  invenisse  Myr- 
rhinam, 

Bacchidem  annulum  suum  habere.  Par.  Factum.  Pam. 
Eum,  quem  olim  ei  dedi ; 

Eaque  hoc  te  mihi  nuntiare  jussit : itane  est  factum  ? Par. 
Ita,  inquam. 

Pam . Quis  me  est  fortunatior,  venustatisque  adeo  plenior  ? 

Egon’  te  pro  hoc  nuntio  quid  donem  ? quid  ? quid  ? nes- 
cio. 

Par . At  ego  scio.  Pam.  Quid  ? Par.  Nihil  enim  : 

Nam  neque  in  nuntio,  neque  in  me  ipso  tibi  boni  quid  sit, 
scio. 

Pam.  Egone,  qui  ab  Orco  mortuum  me  reducem  in  lucem 
feceris, 

Sinam  sine  munere  a me  abire  ? ah,  nimium  me  ingratum 
putas ! 

Sed  Bacchidem  eccam  video  stare  ante  ostium  : 

Me  exspectat,  credo  : adibo.  Ba.  Salve,  Pamphile. 

Pam.  O Bacchis,  o mea  Bacchis,  servatrix  mea. 

Ba.  Bene  factum,  et  volupe’st.  Pam.  Factis,  ut  credam, 
facis  : 

Antiquamque  adeo  tuam  venustatem  obtines. 

Ut  voluptati  obitus,  sermo,  adventus  tuus,  quocunque  ad- 
veneris, 

Semper  siet.  Ba.  Ac  tu  ecastor  morem  antiquom  atque 
ingenium  obtines, 

Ut  unus  hominum  homo  te  vivat  nunquam  quisquam  blan- 
dior. 

Pam.  Ha,  ha,  he,  tune  mihi  istuc  ? Ba.  Recte  amasti, 
Pamphile,  uxorem  tuam  : 

Nam  nunquam  ante  hunc  diem  meis  oculis  eam,  quod  nos- 
sem, videram. 

Perliberalis  visa’st.  Pam.  Dic  verum.  Ba.  Ita  me  Di 
ament,  Pamphile. 

Pam.  Dic  mihi,  harum  rerum  num  quid  dixti  jam  patri  ? 

Ba.  Nihil.  Pam.  Neque  opus  est. 

Adeo  mutito  : placet  non  fieri  hoc  itidem,  ut  in  Comoediis, 
Omnia  omnes  ubi  resciscunt : hic,  quos  par  fuerat  rescis- 
cere, 

Sciunt  : quos  non  autem  aequonFst  scire,  neque  resciscent, 
neque  scient. 

Ba.  Immo  etiam,  qui  hoc  occultari  facilius  credas,  dabo. 
Myrrhina  ita  Phidippo  dixit,  jurijurando  meo 
Se  fidem  habuisse,  et  propterea  te  sibi  purgatum.  Pam. 
Optume’st : 

Speroque  hanc  rem  esse  eventuram  nobis  ex  sententia. 

Par.  Here,  licetne  scire  ex  te,  hodie  quid  sit  quod  feci  boni? 
Aut  quid  istuc  est,  quod  vos  agitis  ? Pam.  Non  licet. 
Par.  Tamen  suspicor  : 

Egone  hunc  ab  Orco  mortuum  ? quo  pacto  ? Pam.  Nes- 
cis, Parmeno, 

Quantum  hodie  profueris  mihi,  et  ex  quanta  aerumna  ex- 
traxeris. 

Par.  Immo  vero  scio  ; neque  hoc  imprudens  feci.  Pam. 
Ego  istuc  satis  scio. 

Par.  An  temere  quicquam  Parmenonem  praetereat,  quod 
facto  usus  sit? 

Pam.  Sequere  me  intro,  Parmeno.  Par.  Sequor  : equi- 
dem plus  hodie  boni 

Feci  imprudens,  quam  sciens  ante  hunc  diem  unquam.  si. 
Plaudite. 


■ 

PHORMIO 


ACTA  LUDIS  ROMANIS,  L.  POSTHUMIO  ALBINO,  L.  CORNELIO  ME 
RULA  AEDILIBUS  CURULIBUS.  EGERE  L.*  AMBIVIUS  TURPIO,  J. 
ATII.IUS  PRAENESTINUS.  MODOS  FECIT  FLACCUS  CLAUDI,  TT 
BIIS  INPARIBUS.  TOTA  GRAECA  APOLLODORU  EPIDICAZOMENOS 
FACTA  EST  IIII.  C.  FANNIO,  M.  VALERIO  COSS. 


C.  SULPITII  APOLLINARIS  PERIOCHA. 


Chremetis  frater  aberat  peregre  Demipho, 
Relicto  Athenis  Antiphone  filio. 

Chremes  clam  habebat  Lemni  uxorem,  et  filiam  ; 
Athenis  aliam  conjugem,  et  amantem  unice 
Gnatum  fidicinam.  Mater  e Lemno  advenit 
Athenas  : moritur.  Virgo  sola  (aberat  Chremes) 
Funus  procurat : ibi  eam  visam  Antipho 
Quum  amaret,  opera  parasiti  uxorem  accipit. 
Pater  et  Chremes  reversi  fremere  : dein  minas 
Triginta  dant  parasito,  ut  illam  conjugem 
Haberet  ipse.  Argento  hoc  emitur  fidicina. 
Uxorem  retinet  Antipho  a patruo  agnitam. 


FABUL M INTERLOCUTORES. 


Antipho,  adolescens. 
Chremes,  senex. 
Cratinus,  advocatus. 
Crito,  advocatus. 
Davus,  servus. 
Demipho,  senex. 

Dorio,  leno . 

Geta,  servus 
Hegio,  advocatus. 
Nausi  strata,  matrona. 
Ph jedria,  adolescens. 
Phormio,  parasitus. 
Sophrona,  nutrix. 


PROLOGUS. 


Postquam  Poeta  vetus  Poetam  uon  potest 
Retrahere  a studio,  et  transdere  hominem  in  otium 
Maledictis  deterrere,  ne  scribat,  parat. 

Qui  ita  dictitat,  quas  antehac  fecit  fabulas, 

'Pe nui  esse  oratione,  et  scriptura  levi : 

Quia  nusquam  insanum  scripsit  adolescentulum 
Cervam  videre  fugere,  et  sectari  canes  : 

Et  eam  plorare,  orare,  ut  subveniat  sibi. 

Quod  si  intelligeret,  quum  stetit  olim  nova. 

Actoris  opera  magis  stetisse,  quam  sua  : 

Minus  multo  audacter,  quam  nunc  laedit,  laederet ; 
Et  magis  placerent,  quas  fecisset  fabulas. 

Nunc  si  quis  est,  qui  hoc  dicat,  aut  sic  cogitet. 
Vetus  si  Poeta  non  lacessisset  prior, 

Nullum  invenire  Prologum  potuisset  novus, 

Quem  diceret,  nisi  haberet  cui  malediceret : 

Is  sibi  responsum  hoc  habeat ; in  medio  omnibus 
Palmam  esse  positam,  qui  artem  tractant  musicam 
Ille  ad  famem  hunc  ab  studio  studuit  reicere  ; 

Hic  respondere  voluit,  non  lacessere. 

Benedictis  si  certasset,  audisset  bene  : 

Quod  ab  ipso  allatum'st,  id  sibi  esse  rellatum  putet. 
De  illo  jam  finem  faciam  dicundi  mihi. 

Peccandi  quum  ipse  de  se  finem  non  facit. 

Nunc  quid  velim,  animum  attendite.  Apporto  novam. 
Epidicazomenon  quam  vocant  Comoediam 
Graeci  : Latini  Phormionem  nominant : 

Quia  primas  partis  qui  aget,  is  erit  Phormio 
Parasitus,  per  quem  res  agetur  maxume  : 

Voluntas  vostra  si  ad  Poetam  accesserit. 

Date  operam  ; adeste  aequo  animo  per  silentium  : 

Ne  simili  utamur  fortuna,  atque  usi  sumus. 

Quum  per  tumultum  noster  grex  motus  loco’st : 

Quem  actoris  virtus  nobis  restituit  locum. 

Bonitasque  vostra  adj utans,  atque  aequanimitas. 


PHORMIO. 


ACTUS  I.  SCENA  I. 

Davus. 

Amicus  summus  meus  et  popularis  Geta 
Heri  ad  me  venit : erat  ei  de  ratiuncula 
Jam  pridem  apud  me  relliquum  pauxillulum 
Nummorum  : id  ut  conficerem  : confeci,  affero. 
Nam  herilem  filium  ejus  duxisse  audio 
LJxorem  : ei  credo  munus  hoc  corraditur. 

Quam  inique  comparatum’ st ; hi  qui  minus  habent, 
Ut  semper  aliquid  addant  divitioribus  ! 

Quod  ille  unciatim  vix  de  demenso  suo, 

Suum  defrudans  genium,  comparsit  miser, 

Id  illa  universum  abripiet : liaut  existumans 
Quanto  labore  partum.  Porro  autem  Geta 
Ferietur  alio  munere,  ubi  hera  pepererit : 

Porro  autem  alio,  ubi  erit  puero  natalis  dies  : 

Ubi  initiabunt : omne  hoc  mater  auferet : 

Puer  causa  erit  mittundi.  Sed  videon’  Getam  ? 

ACTUS  I.  SCENA  II. 

Geta.  Davus. 

Si  quis  me  quaeret  rufus.  Da.  Praesto’st,  desine.  Ge. 
Oh! 

At  ego  obviam  conabar  tibi,  Dave.  Da.  Accipe,  hem, 
LectunPst ; conveniet  numerus,  quantum  debui. 

Ge.  Amo  te,  et  non  neglexisse  habeo  gratiam. 

Da.  Praesertim  ut  nunc  sunt  mores  : adeo  res  redit ; 

Si  quis  quid  reddit,  magna  habenda’st  gratia. 

Sed  quid  tu  es  tristis  ? Ge.  Egone  ? nescis,  quo  in  metu, 
et 

Quanto  in  periculo  simus.  Da»  Quid  istuc  est  ? Ge. 
Scies : 

Modo  ut  tacere  possis.  Da.  Abi  sis,  insciens  : 

Cujus  tu  fidem  in  pecunia  perspexeris, 

Verere  verba  ei  credere  ? ubi  quid  mihi  lucri  est 
Te  fallere  ? Ge.  Ergo  ausculta.  Da.  Hanc  operam  tibi 
dico. 

Ge.  Senis  nostri,  Dave,  fratrem  majorem  Chremen 
Nostin’  ? Da.  Quidni  ? Ge.  Quid  ? ejus  gnatum  Phae- 
driam  ? 

Da.  Tanquam  te.  Ge.  Evenit  senibus  ambobus  simul, 
Iter  illi  in  Lemnum  ut  esset,  nostro  in  Ciliciam 
Ad  hospitem  antiquom  : is  senem  per  epistolas 
Pellexit,  modo  non  montis  auri  pollicens. 

Da.  Cui  tanta  erat  res,  et  supererat  ? Ge.  Desinas  : 

Sic  est  ingenium.  Da.  Oh  ! regem  me  esse  oportuit. 

Ge.  Abeuntes  ambo  hic  tum  senes  me  filiis 
Relinquunt  quasi  magistrum.  Da.  O Geta,  provinciam 
Cepisti  duram  ! Ge.  Mihi  usus  venit,  hoc  scio  : 

Memini  relinqui  me  Deo  irato  meo. 

Coepi  adversari  primo  : quid  verbis  opu’st  ? 

Seni  fidelis  dum  sum,  scapulas  perdidi. 

Da.  Venere  in  mentem  mihi  istaec  : nam  quae  inscitia  est, 
Advorsum  stimulum  calces  ? Ge.  Coepi  iis  omnia 
Facere,  obsequi  quae  vellent.  Da.  Scisti  uti  foro. 

Ge.  Noster  mali  nihil  quicquam  primo.  Hic  Phaedria 
Continuo  quandam  nactus  est  puellulam 
Citharistriam  : hanc  amare  coepit  perdite. 

Ea  serviebat  lenoni  impurissimo  : 

Neque,  quod  daretur,  quicquam ; id  curarant  patres  : 
Restabat  aliud  nihil,  nisi  oculos  pascere. 

Sectari,  in  ludum  ducere,  et  redducere  : 

Nos  otiosi  operam  dabamus  Phaedriae. 

In  quo  haec  discebat  ludo,  exadvorsum  ei  loco 
Tonstrina  erat  quaedam  : hic  solebamus  fere 
Plerumque  eam  opperiri,  dum  inde  iret  domum. 

Interea  dum  sedemus  illi,  intervenit 
Adolescens  quidam  lacrumaus  : nos  mirarier  : 

Rogamus  quid  sit  ? Nunquam  aeque,  inquit,  ac  modo 
Paupertas  mihi  onus  visum’st  et  miserum,  et  grave. 

Modo  quandam  vidi  virginem  hic  viciniae 
Miseram,  suam  matrem  lamentari  mortuam  : 

Ea  sita  erat  exadvorsum  : neque  illi  benevolens. 

Neque  notus,  neque  cognatus,  extra  unam  aniculam. 
Quisquam  aderat,  qui  adjutaret  funus : miseritum’st. 

Virgo  ipsa  facie  egregia  : quid  verbis  opu’st  ? 

Commorat  omnes  nos  : ibi  continuo  Antipho, 

Voltisne  eamus  visere  ? alius.  Censeo, 

Eamus  : duc  nos  sodes.  Imus,  venimus. 

Videmus.  Virgo  pulchra  ! et  quo  magis  diceres, 

Nihil  aderat  adjumenti  ad  pulchritudinem  : 

Capillus  passus,  nudus  pes,  ipsa  horrida, 

Lacrumae,  vestitus  turpis : ut,  ni  vis  boni 
In  ipsa  inesset  forma,  haec  formam  extinguerent. 

Ille,  qui  illam  amabat  fidicinam,  tantummodo, 

Satis,  inquit,  scita’st : noster  vero.  Da.  Jam  scio  ; 
Amare  coepit.  Ge.  Scin’  quam  ? quo  evadat,  vide. 
Postridie  ad  anum  recta  pergit : obsecrat, 

Ut  sibi  ejus  faciat  copiam  : illa  enim  se  negat : 

Neque  eum  aequom  ait  facere  : illam  civem  esse  Atticam, 
Bonam,  bonis  prognatam  : si  uxorem  velit, 

Lege  id  licere  facere  : sin  aliter,  negat. 

Noster,  quid  ageret,  nescire  ; et  illam  ducere 
Cupiebat,  et  metuebat  absentem  patrem. 

Da.  Non,  si  redisset  pater,  ei  veniam  daret  ? 

Ge.  Illene  indotatam  virginem  atque  ignobilem 
Daret  illi  ? nunquam  faceret.  Da.  Quid  fit  denique  ? 

Ge.  Quid  fiat  ? est  parasitus  quidam  Phormio, 

Homo  confidens  : qui,  illum  Di  omnes  perduint ! 

Da.  Quid  is  fecit  ? Ge.  Hoc  consilium,  quod  dicam,  de- 
dit : 

Lex  est,  ut  orbae,  qui  sint  genere  proxumi, 

Eis  nubant : et  illos  ducere  eadem  haec  lex  jubet. 

Ego  te  cognatum  dicam,  et  tibi  scribam  dicam  : 

Paternum  amicum  me  assimulabo  virginis  : 

Ad  judices  veniemus  : qui  fuerit  pater, 

Quae  mater,  qui  cognata  tibi  sit,  omnia  haec 
Confingam  : quod  erit  mihi  bonum  atque  commodum, 
Quum  tu  horum  nihil  refelles,  vincam  scilicet. 

Pater  aderit : mihi  paratae  lites  : quid  mea  ? 

Illa  quidem  nostra  erit.  Da.  Jocularem  audaciam  ! 

Ge.  Persuasit  homini : factum’st : ventunTst : vincimur  : 
Duxit.  Da.  Quid  narras  ? Ge.  Hoc  quod  audis.  Da. 
O Geta ! 

Quid  te  futurunTst  ? Ge.  Nescio  hercle  : unum  hoc  scio  : 
Quod  fors  feret,  feremus  aequo  animo.  Da.  Placet : 

Hem  ! istuc  virPst  officium.  Ge.  In  me  omnis  spes  mihi 
est. 

Da.  Laudo.  Ge.  Ad  precatorem  adeam  credo,  qui  mihi 
Sic  oret : Nunc  amitte  quaeso  hunc  : caeterum 
Posthac  si  quicquam,  nihil  precor.  Tantummodo 
Non  addat : Ubi  ego  hinc  abiero,  vel  occidito. 

Da.  Quid  ille  paedagogus,  qui  citharistriam  ? 

Quid  rei  gerit  ? Ge.  Sic,  tenuiter.  Da.  Non  multum 
habet 

Quod  det  fortasse.  Ge.  Immo  nihil,  nisi  spem  meram. 
Da.  Pater  ejus  rediit,  annon  ? Ge.  Nondum.  Da.  Quid? 
senem 

Quoad  exspectatis  vostrum  ? Ge.  Non  certum  scio  : 

Sed  epistolam  ab  eo  allatam  esse  audivi  modo, 

Et  ad  portitores  esse  delatam  : hanc  petam. 

Da.  Numquid,  Geta,  aliud  me  vis  ? Ge.  Ut  bene  sit  tibi. 
Puer  heus  ! nemon’  huc  prodit  ? cape,  da  hdc  Dorcio, 

ACTUS  I.  SCENA  III. 

Antipho.  Ph&dria. 

Adeon’  rem  redisse,  ut  qui  mihi  consultum  optume  velit 
esse, 

Phaedria,  patrem  ut  extimescam,  ubi  in  mentem  ejus  ad- 
venti venit  ? 

Quod  ni  fuissem  incogitans,  ita  eum  exspectarem,  ut  par 
fuit. 

Ph.  Quid  istuc  est?  An.  Rogitas?  qui  tam  audacis  faci- 
noris mihi  conscius  sis  ? 

Quod  utinam  ne  Phormioni  id  suadere  in  mentem  incidis- 
set ; 

Neu  me  cupidum  eo  impulisset,  quod  mihi  principium’st 
mali ! 

Non  potitus  essem : fuisset  tum  illos  mihi  aegre  aliquot 
dies  : 

At  non  cotidiana  cura  haec  angeret  animum.  Ph.  Audio. 

An.  Dum  exspecto,  quam  mox  veniat,  qui  adimat  hanc 
mihi  consuetudinem. 

Ph.  Aliis  quia  defit  quod  amant,  aegre’st : tibi,  quia  su- 
perest,  dolet. 

Amore  abundas,  Antipho. 

Nam  tua  quidem  hercle  certo  vita  liaec  expetenda  optan- 
daque  est. 

Ita  me  Di  bene  ament,  ut  mihi  liceat  tam  diu,  quod  amo, 
frui ; 

Jam  depecisci  morte  cupio  : tu  conjicito  caetera, 

Quid  ego  ex  hac  inopia  nunc  capiam,  et  quid  tu  ex  istac 
copia. 

Ut  ne  addam,  quod  sine  s unitu  ingenuam,  liberalem  nac- 
tus  es : 

Quod  habes,  ita  ut  voluisti,  uxorem  sine  mala  fama  palam  : 

Beatus ; ni  unum  hoc  desit,  animus  qui  modeste  istsec 
ferat. 

Et  si  tibi  res  sit  cum  eo  lenone,  quocum  mihi  est,  tum 
sentias. 

Ita  plerique  ingenio  sumus  omnes,  Nostri  nosmet  poenitet. 

An.  At  tu  mihi  contra  nunc  videre  fortunatus,  Phaedria, 

Cui  de  integro  est  potestas  etiam  consulendi,  quid  velis  ; 

Retinere,  amare,  amittere : ego  in  eum  incidi  infelix 
locum, 

Ut  neque  mihi  ejus  sit  amittendi,  nec  retinendi  copia. 

Sed  quid  hoc  est  ? videon’  ego  Getam  currentem  huc  adve- 
jiire  ? 

Is  est  ipsus  : hei  timeo  miser,  quam  hic  nunc  mihi  nunciet 
rem  ! 

ACTUS  I.  SCENA  IV. 

Geta.  Antipho.  Phjedria. 

Nullus  es,  Geta  ; nisi  jam  aliquod  tibi  consilium  celere 
reppereris  : 

Ita  nunc  imparatum  subito  tanta  te  impendent  mala  : 

Quae  neque  uti  devitem  scio,  neque  quomodo  me  inde  ex- 
traham : 

Nam  non  potest  celari  nostra  diutius  jam  audacia : 

(Quae  si  non  astu  providentur,  me  aut  herum  pessumda- 
bunt.) 

An.  Quidnam  ille  commotus  venit  ? 

Ge.  Tum,  temporis  mihi  punctum  ad  hanc  rem  est : herus 
adest.  An.  Quid  istuc  rnalPst  ? 

Ge.  Quod  quum  audierit,  quod  ejus  remedium  inveniam 
iracundiae  ? 

Loquarne  ? incendam  : taceam  ? instigem  : purgem  me  ? 
laterem  lavem. 

Eheu  me  miserum  ! quum  mihi  paveo,  tum  Antipho  me 
excruciat  animi : 

Ejus  me  miseret : ei  nunc  timeo  : is  nunc  me  retinet : nam 
absque  eo  esset, 

Recte  ego  mihi  vidissem  ; et  senis  essem  ultus  iracun- 
diam : 

Aliquid  convasassem,  atque  hinc  me  conjicerem  protinus 
in  pedes. 

An.  Quam  hic  fugam,  aut  furtum  parat  ? 

Ge.  Sed  ubi  Antiphonem  repperiam  ? aut  qua  quaerere  in- 
sistam via  ? 

Ph.  Te  nominat.  An.  Nescio  quod  magnum  hoc  nuncio 
exspecto  malum. 

Ph.  Ah  '.  sanusne  es  ? Ge.  Domum  ire  pergam  : ibi  plu- 
rimunPst.  Ph.  Revocemus 

Hominem.  An.  Sta  illico.  Ge.  Hem  ! 

Satis  pro  imperio,  quisquis  es.  An.  Geta.  Ge.  Ipse  est, 
quem  volui  obviam. 

An.  Cedo  quid  portas,  obsecro  ? atque  id,  si  potes,  verbo 
expedi. 

Ge.  Faciam.  An.  Eloquere.  Ge.  Modo  apud  portum. 
An.  Meumne  ? Ge.  Intellexti.  An.  Occidi ! Ge. 
Hem  ! 

An.  Quid  agam  ? Ph.  Quid  ais  ? Ge . Hujus  patrem 
vidisse  me,  patruum  tuum. 

An.  Nam  quod  ego  huic  nunc  subito  exitio  remedium 
inveniam  miser  ’. 

Quod  si  eo  meae  fortunae  redeunt,  Phanium,  abs  te  ut  dis- 
trahar, 

Nulla’st  mihi  vita  expetenda.  Ge.  Ergo  istsec  quum  ita 
sint,  Antipho, 

Tanto  magis  te  advigilare  aequom’st : Fortis  fortuna  ad- 
juvat. 

An.  Non  sum  apud  me.  Ge.  Atqui  opus  est  nunc  quum 
maxime,  ut  sis,  Antipho  : 

Nam  si  senserit  te  timidum  pater  esse,  arbitrabitur 

Commeruisse  culpam.  Ph.  Hoc  verum’st.  An.  Non 
possum  immutarier. 

Ge.  Quid  faceres,  si  aliud  gravius  tibi  nunc  faciundum 
foret  ? 

An.  Quum  hoc  non  possum,  illud  minus  possem.  Ge.  Hoc 
nihil  est,  Phaedria : ilicet. 

Quid  conterimus  operam  frustra  ? quin  abeo  ? Ph.  Et 
quidem  ego.  An.  Obsecro  : 

Quid  si  assimulo  ? satin’  est  ? Ge.  Garris.  An.  Voltum 
contemplamini : hem, 

Satin’  sic  est  ? Ge.  Non.  An.  Quid  si  sic  ? Ge.  Pro- 
pemodum.  An.  Quid  si  sic  ? Ge.  Sat  est  : 

Hem,  istuc  serva  : et  verbum  verbo,  par  pari  ut  respon- 
deas, 

Ne  te  iratus  suis  saevidicis  dictis  protelet.  An.  Scio. 

Ge.  Vi  coactum  te  esse  invitum,  lege,  judicio : tenes  ? 

Sed  quis  hic  est  senex,  quem  video  in  ultima  platea?  An, 
Ipsus  est : 

Non  possum  adesse.  Ge.  Ah  1 quid  agis  ? quo  abis,  An- 
tipho ? mane, 

Mane,  inquam.  An.  Egomet  me  novi,  et  peccatum 
meum  : 

Vobis  commendo  Phanium,  et  vitam  meam. 

Ph.  Geta,  quid  nunc  fiet  ? Ge.  Tu  jam  lites  audies  : 

Ego  plectar  pendens,  nisi  quid  me  fefellerit. 

Sed  quod  modo  hic  nos  Antiphonem  monuimus, 

Id  nosmet  ipsos  facere  oportet,  Phaedria. 

Ph.  Aufer  mihi  Oportet : quin  tu,  quod  faciam,  impera. 
Ge.  Meministin’,  olim  ut  fuerit  vostra  oratio 
In  re  incipiunda  ad  defendendam  noxiam, 

Justam  illam  causam,  facilem,  vincibilem,  optumam  ? 

Ph.  Memini.  Ge.  Hem,  nunc  ipsa’st  opus  ea : aut,  si 
quid  potest, 

Meliore  et  callidiore.  Ph.  Fiet  sedulo. 

Ge . Nunc  prior  adito  tu  : ego  in  insidiis  hic  ero 
Succenturiatus,  si  quid  deficies.  Ph.  Age. 


ACTUS  II.  SCENA  I. 

Demipho.  Geta.  Ph^dria. 

Itane  tandem  uxorem  duxit  Antipho  injussu  meo  ? 


ACTUS  II.  SCENA  I. 

Nec  meum  imperium  : age,  mitto  imperium  : non  simul- 
tatem meam 

Revereri  saltem  ? non  pudere  ? o facinus  audax ! o Geta 

Monitor  ! Ge.  Vix  tandem.  De.  Quid  mihi  dicent  ? aut 
quam  causam  reperient? 

Demiror.  Ge.  Atqui  reperijam:  aliud  cura.  De.  Anne 
hoc  dicent  mihi, 

Invitus  fecit  : lex  coegit  ? audio,  et  fateor.  Ge.  Places. 

De.  Verum  scientem,  tacitum,  causam  tradere  adversariis, 

Etiamne  id  lex  coegit?  Ph.  Illud  durum.  Ge.  Ego  ex- 
pediam : sine. 

De.  IncertunVst  quid  agam : quia  praeter  spem,  atque  incre- 
dibile hoc  mihi  obtigit : 

Ita  sum  irritatus,  animum  ut  nequeam  ad  cogitandum  in- 
stituere. 

Quamobrem  omnes,  quum  secundae  res  sunt  maxume,  tum 
maxume 

Meditari  secum  oportet,  quo  pacto  advorsam  aerumnam 
ferant : 

Pericla,  damna,  exilia,  peregre  rediens  semper  cogitet, 

Aut  filii  peccatum,  aut  uxoris  mortem,  aut  morbum  filiae: 

Communia  esse  haec  : fieri  posse  : ut  ne  quid  animo  sit 
novum  : 

Quicquid  praeter  spem  eveniat,  omne  id  deputare  esse  in 
lucro. 

Ge.  O Pliaedria,  incredibile’st,  quantum  herum  anteeo  sa- 
pientia ! 

Meditata  mihi  sunt  omnia  mea  incommoda : herus  si  re- 
dierit, 

Molendum  usque  in  pistrino  : vapulandum  : habendae  com- 
pedes : 

Opus  ruri  faciundum : horum  nihil  quicquam  accidet 
animo  novom. 

Quicquid  praeter  spem  eveniet,  omne  id  deputabo  esse  in 
lucro. 

Sed  quid  cessas  hominem  adire,  et  blande  in  principio 
alloqui  ? 

De.  Phaedriam  mei  fratris  video  filium  mihi  ire  obviam. 
Ph.  Mi  patrue,  salve.  De.  Salve  : sed  ubi  est  Antipho  ? 
Ph.  Salvom  advenire.  De.  Credo  : hoc  responde  mihi. 
Ph.  Valet : hic  est.  Sed  satin’  omnia  ex  sententia  ? 

De.  Vellem  quidem.  Ph.  Quid  istuc  ? De . Rogitas, 
Phaedria  ? 

Bonas,  me  absente,  hic  confecistis  nuptias. 

Ph.  Eho,  an  id  succenses  nunc  illi  ? Ge.  O artificem 
probum  ! 

De.  Egone  illi  non  succenseam  ? ipsum  gestio 
Dari  mihi  in  conspectum,  nunc  sua  culpa  ut  sciat 
Lenem  patrem  illum  factum  me  esse  acerrimum. 

Ph.  Atqui  nihil  fecit,  patrue,  quod  succenseas. 

De.  Ecce  autem  similia  omnia  : omnes  congruunt : 

Unum  cognoris,  omnes  noris.  Ph.  Haut  ita*st. 

De.  Hic  in  noxa  est;  ille  ad  defendendam  causam  adest : 
Quum  ille  est,  hic  praesto  est : tradunt  operas  mutuas. 

Ge.  Probe  eorum  facta  imprudens  depinxit  senex. 

De.  Nam  ni  haec  ita  essent,  cum  illo  haut  stares,  Phaedria. 
Ph.  Si  est,  patrue,  culpam  ut  Antipho  in  se  admiserit, 

Ex  qua  re  minus  rei  foret  aut  famae  temperans: 


ACTUS  II.  SCENA  I. 

Non  causam  dico,  quin  quod  meritus  sit,  ferat : 

Sed  si  quis  forte  malitia  fretus  sua 
Insidias  nostrae  fecit  adolescenti», 

Ac  vicit : nostrane  ea  culpa  est  ? an  judicum. 

Qui  saepe  propter  invidiam  adimunt  diviti. 

Aut  propter  misericordiam  addunt  pauperi  ? 

Ge.  Ni  nossem  causam,  crederem  vera  hunc  loqui. 

De.  An  quisquam  judex  est,  qui  possit  noscere 
Tua  justa,  ubi  tute  verbum  non  respondeas. 

Ita  ut  ille  fecit  ? Ph.  Functus  adolescentuli  est 
Officium  liberalis  : postquam  adjudices 
VentumJst,  non  potuit  cogitata  proloqui : 

Ita  eum  tum  timidum  obstupefecit  pudor. 

Ge.  Laudo  hunc  : sed  cesso  adire  quam  primum  senem  ? 
Here,  salve;  salvom  te  advenisse  gaudeo.  De.  Ho  ! 
Bone  custos,  salve,  columen  vero  familiae. 

Cui  commendavi  filium  hinc  abiens  meum. 

Ge.  Jam  dudum  te  omnis  nos  accusare  audio 
Immerito,  et  me  omnium  horum  immeritissimo. 

Nam  quid  me  in  hac  re  facere  voluisti  tibi  ? 

Servom  hominem  causam  orare  leges  non  sinunt : 

Neque  testimonii  dictio  est.  De.  Mitto  omnia  : 

Addo  istuc  : imprudens  timuit  adolescens : sino. 

Tu  servus  : verum  si  cognata  est  maxume, 

Non  fuit  necesse  habere : sed,  id  quod  lex  jubet, 

Dotem  daretis  : quaereret  alium  virum. 

Qua  ratione  inopem  potius  ducebat  domum  ? 

Ge.  Non  ratio,  verum  argentum  deerat.  De.  Sumeret 
Alicunde.  Ge.  Alicunde  ! nihil  est  dictu  facilius. 

De.  Postremo,  si  nullo  alio  pacto,  foenore. 

Ge.  Hui ! dixti  pulchre,  siquidem  quisquam  crederet, 

Te  vivo.  De.  Non,  non  sic  futurunTst : non  potest. 
Egon’  illam  cum  illo  ut  patiar  nuptam  unum  diem  ? 

Nihil  suave  meritum’st.  Hominem  commonstrarier 
Mihi  istum  volo  : aut  ubi  habitet,  demonstrarier. 

Ge.  Nempe  Phormionem.  De.  Istum  patronum  mu- 
lieris. 

Ge.  Jam  faxo  hic  aderit.  De.  Antipho  ubi  nunc  est  ? 
Ph.  Foris. 

De.  Abi,  Phaedria;  eum  require,  atque  adduce  huc. 
Ph.  Eo, 

Recta  via  equidem  illuc.  Ge.  Nempe  ad  Pamphilam. 

De.  At  ego  Deos  Penatis  hinc  salutatum  domum 
Devortar : inde  ibo  ad  forum,  atque  aliquot  mihi 
Amicos  advocabo,  ad  hanc  rem  qui  adsient ; 

Ut  ne  imparatus  sim,  quum  adveniat  Phormio. 


ACTUS  II.  SCENA  II. 

Phormio.  Geta. 

Itane  patris  ais  conspectum  veritum  hinc  abisse  ? Ge. 
Admodum. 

Ph.  Phanium  relictam  solam  ? Ge.  Sic.  Ph.  Et  iratum 
senem  ? 

Ge.  Oppido.  Ph.  Ad  te  summa  solum,  Phormio,  rerum 
redit  : 

Tute  hoc  intristi ; tibi  omne  est  exedendum  : accingere. 
Ge.  Obsecro  te.  Ph.  Si  rogabit  ? Ge.  In  te  spes  est. 
Ph.  Eccere. 


ACTUS  II.  SCENA  II. 

Quid  si  reddet  ? Ge.  Tu  impulisti.  Ph.  Sic  opinor.  Ge . 

Subveni. 

Ph.  Cedo  senem:  jam  instructa  sunt  mihi  corde  consilia 
omnia. 

Ge.  Quid  ages  ? Ph.  Quid  vis,  nisi  ut  maneat  Phanium  ; 
atque  ex  crimine  hoc 

Antiphonem  eripiam  ; atque  in  me  omnem  iram  derivem 
senis  ? 

Ge.  O vir  fortis  atque  amicus  ! verum  hoc  saepe,  Phor- 
mio, 

Vereor,  ne  istaec  fortitudo  in  nervom  erumpat  denique. 
Ph.  Ah, 

Non  ita  est : factum  est  periculum  : jam  pedum  visa’ st  via. 

Quot  me  censes  homines  jam  deverberasse  usque  ad  necem, 

Hospites,  tum  cives  ? quo  magis  novi,  tanto  saepius. 

Cedo  dum,  en  unquam  injuriarum  audisti  mihi  scriptam 
dicam  ? 

Ge.  Quid  istuc  ? Ph.  Quia  non  rete  accipitri  tenditur 
neque  miluo, 

Qui  male  faciunt  nobis  : illis  qui  nihil  faciunt,  tenditur  : 

Quia  enim  in  illis  fructus  est,  in  illis  opera  luditur. 

Aliis  aliunde  est  periculum,  unde  aliquid  abradi  potest : 

Mihi  sciunt  nihil  esse.  Dices,  ducent  damnatum  domum  : 

Alere  nolunt  hominem  edacem.  Et  sapiunt  mea  quidem 
sententia, 

Pro  maleficio  si  beneficium  summum  nolunt  reddere. 

Ge.  Non  potest  satis  pro  merito  ab  illo  tibi  referri  gratia. 

Ph.  Immo  enim  nemo  satis  pro  merito  gratiam  regi  re- 
fert. 

Ten*  asymbolum  venire,  unctum  atque  lautum  e balneis, 
Otiosum  ab  animo  : quum  ille  et  cura  et  sumtu  absumitur, 
Dum  tibi  sit  quod  placeat : ille  ringitur  ; tu  rideas  : 

Prior  bibas,  prior  decumbas  : coena  dubia  apponitur  ? 

Ge . Quid  istuc  verbi  est  ? Ph.  Ubi  tu  dubites,  quid  sumas 
potissimum. 

Haec  cum  rationem  ineas,  quam  sint  suavia,  et  quam  cara 
sint ; 

Ea  qui  praebet,  non  tu  hunc  habeas  plane  praesentem 
Deum  ? 

Ge.  Senex  adest : vide  quid  agas  : prima  coitio’st  acer- 
rima : 

Si  eam  sustinueris,  postilla  jam,  ut  lubet,  ludas  licet. 

ACTUS  II.  SCENA  III. 

Demipho.  Geta.  Phormio. 

En,  unquam  cuiquam  contumeliosius 
Audistis  factam  injuriam,  quam  haec  est  mihi  ? 
i\deste  quaeso.  Ge.  Iratus  est.  Ph.  Quin  tu  hoc  age.  st ! 
Jam  ego  hunc  agitabo.  Pro  Deum  immortalium  ! 

Negat  Phanium  esse  hanc  sibi  cognatam  Demipho  ? 

Hanc  Demipho  negat  esse  cognatam  ? Ge.  Negat. 

De.  Ipsum  esse  opinor,  de  quo  agebam  : sequimini. 

Ph.  Neque  ejus  patrem  se  scire  qui  fuerit  ? Ge.  Negat. 
Ph.  Nec  Stilphonem  ipsum  scire  qui  fuerit  ? Ge.  Negat. 
Ph.  Quia  egens  relicta  est  misera,  ignoratur  parens, 
Negligitur  ipsa  : vide,  avaritia  quid  facit. 

Ge.  Si  herum  insimulabis  avaritiae,  male  audies. 


ACTUS  II.  SCENA  III. 

De . O audaciam  ! etiam  me  ultro  accusatum  advenit  ? 

Ph.  Nam  jam  adolescenti  nihil  est  quod  succenseam, 

Si  illum  minus  norat : quippe  homo  jam  grandior, 

Pauper,  cui  opera  vita  erat,  ruri  fere 
Se  continebat : ibi  agrum  de  nostro  patre 
Colendum  habebat : saepe  interea  mihi  senex 
Narrabat,  se  hunc  negligere  cognatum  suum  : 

At  quem  virum  ! quem  ego  viderim  in  vita  optumum. 

Ge.  Videas,  te  atque  illum  ut  narras.  Ph.  In  malam  cru- 
cem : 

Nam  ni  ita  eum  existimassem,  nunquam  tam  gravis, 

Ob  hanc,  inimicitias  caperem  in  nostram  familiam. 

Quam  is  aspernatur  nunc  tam  illiberaliter. 

Ge.  Pergin’  hero  absenti  male  loqui,  impurissime  ? 

Ph.  Dignum  autem  hoc  illo  est.  Ge.  Ain’ tandem,  carcer  ? 
De.  Geta. 

Ge.  Bonorum  extortor,  legum  contortor.  De.  Geta. 

Ph.  Responde.  Ge.  Quis  homo  est  ? ehem  ! De . Tace. 
Ge.  Absenti  tibi 

Te  indignas,  seque  dignas  contumelias 
Nunquam  cessavit  dicere  hodie.  De.  Ohe  desine. 
Adolescens,  primum  abs  te  hoc  bona  venia  peto, 

Si  tibi  placere  potis  est,  mihi  ut  respondeas  ; 

Quem  amicum  tuum  ais  fuisse  istum,  explana  mihi  : 

Et  qui  cognatum  me  sibi  esse  diceret. 

Ph.  Proinde  expiscare,  quasi  non  nosses.  De.  Nossem  ? 
Ph.  Ita. 

De.  Ego  me  nego  : tu,  qui  ais,  redige  in  memoriam. 

Ph.  Eho  tu  sobrinum  tuum  non  nor  as  ? De.  Enicas  : 

Dic  nomen.  Ph.  Nomen  ? maxume.  De.  Quid  nunc 
taces  ? 

Ph.  Perii  hercle  : nomen  perdidi  ! De.  Hem,  quid  ais  ? 
Ph.  Geta, 

Si  meministi  id  quod  olirn  dictunTst,  subjice.  Hem, 

Non  dico  : quasi  non  noris,  tentatum  advenis. 

De.  Egone  autem  tento  ? Ge.  Stilpho.  Ph.  Atque  adeo 
quid  mea  ? 

Stilpho’ st.  De.  Quem  dixti  ? Ph.  Stilphonem  inquam, 
noveras  ? 

De.  Neque  ego  illum  noram  : neque  mihi  cognatus  fuit 
Quisquam  isthoc  nomine.  Ph.  Itane  ? non  te  horum 
pudet  ? 

At  si  talentum  rem  reliquisset  decem  : 

De.  Di  tibi  malefaciant.  Ph.  Primus  esses  memoriter 
Progeniem  vostram  usque  ab  avo  atque  atavo  proferens. 
De.  Ita  ut  dicis.  Ego  tum  si  advenissem,  qui  mihi 
Cognata  ea  esset,  dicerem  : itidem  tu  face. 

Cedo,  qui  est  cognata  ? Ge.  Eu  noster  ! recte  : heus  tu, 
cave. 

Ph.  Dilucide  expedivi,  quibus  me  oportuit 
Judicibus  : tum  si  id  falsum  fuerat,  filius 
Cur  non  refellit  ? De.  Filium  narras  mihi  ? 

Cujus  de  stultitia  dici,  ut  dignum’st,  non  potest. 

Ph.  At  tu,  qui  sapiens  es,  magistratus  adi, 

Judicium  de  eadem  causa  iterum  ut  reddant  tibi : 
Quandoquidem  solus  regnas,  et  soli  licet 
Hic  de  eadem  causa  bis  judicium  adipiscier. 

De  Etsi  mihi  facta  injuriant ; verumtamen 


ACTUS  II.  SCENA  ITI. 

Potius  quam  lites  secter,  aut  quam  te  audiam, 

Itidem  ut  cognata  si  sit,  id  quod  lex  jubet 
Dotem  dare,  abduce  hanc  : minas  quinque  accipe. 

Ph.  Ha  ha  lie,  homo  suavis  ! De.  Quid  est?  numiniquom 
postulo  ? 

An  ne  hoc  quidem  adipiscar  ego,  quod  jus  publicum’st  ? 

Ph.  Itane  tandem  quaeso,  item  ut  meretricem  ubi  abusus 
sis, 

Mercedem  dare  lex  jubet  ei,  atque  amittere?  an. 

Ut  ne  quid  turpe  civis  in  se  admitteret 
Propter  egestatem,  proxumo  jussa’st  dari ; 

Ut  cum  uno  aetatem  degeret  ? quod  tu  vetas. 

De.  Ita,  proxumo  quidem  : at  nos  unde  ? autquamobrem  ? 
Ph.  Ohe, 

Actum,  aiunt,  ne  agas.  De.  Non  agam  ? immo  haut  de- 
sinam, 

Donec  perfecero  hoc.  Ph.  Ineptis.  De.  Sine  modo. 

Ph.  Postremo  tecum  nihil  rei  nobis,  Demipho,  est : 

Tuus  est  damnatus  gnatus,  non  tu  : nam  tua 
Praeterierat  jam  ad  ducendum  aetas.  De.  Omnia  haec 
Illum  putato,  quae  ego  nunc  dico,  dicere : 

Aut  quidem  cum  uxore  hac  ipsum  prohibebo  domo. 

Ge.  Iratus  est.  Ph.  Tute  idem  melius  feceris. 

De.  Itane  es  paratus  facere  me  advorsum  omnia, 

Infelix?  Ph.  Metuit  hic  nos,  tametsi  sedulo 
Dissimulat.  Ge . Bene  habent  tibi  principia.  Ph.  Quin, 
quod  est 

Ferendum,  fers  : tuis  dignum  factis  feceris. 

Ut  amici  inter  nos  simus.  De.  Egone  tuam  expetam 

Amicitiam  ? aut  te  visum,  aut  auditum  velim  ? 

Ph.  Si  concordabis  cum  illa,  habebis  quae  tuam 
Senectutem  oblectet : respice  aetatem  tuam. 

De.  Te  oblectet : tibi  habe.  Ph.  Minue  vero  iram.  De. 
Hoc  age  : 

Satis  jam  verborum’st : nisi  tu  properas  mulierem 
Abducere,  ego  illam  ejiciam  : dixi,  Phormio. 

Ph.  Si  tu  illam  attigeris  secus  quam  dignum  est  liberam. 
Dicam  tibi  impingam  grandem  : dixi,  Demipho. 

Si  quid  opus  fuerit,  heus,  domo  me.  Ge.  Intelligo, 


ACTUS  II.  SCENA  IV. 

Demipho.  Geta.  Hegio.  Cratinus.  Crito. 
Quanta  me  cura  et  sollicitudine  afficit 
Gnatus,  qui  me  et  se  hisce  impedivit  nuptiis  ! 

Neque  mihi  in  conspectum  prodit ; ut  saltem  sciam, 

Quid  de  hac  re  dicat,  quidve  sit  sententiae. 

Abi  tu,  vise  redieritne  jain,  an  nondum,  domum. 

Ge.  Eo.  De.  Videtis  quo  in  loco  res  haec  siet : 

Quid  ago  ? dic,  Hegio.  He.  Ego  ? Cratinum,  censeo, 

Si  tibi  videtur.  De.  Dic,  Cratine.  Cra.  Mene  vis  ? 

De.  Te.  Cra.  Ego  quae  in  rem  tuam  sint,  ea  velim 
facias  ; mihi 

Sic  hoc  videtur.  Quod  te  absente  hic  filius 
Egit,  restitui  in  integrum,  aequom  est  et  bonum : 

Et  id  impetrabis  : dixi.  De.  Dic  nunc,  Hegio. 

He.  Ego  sedulo  hunc  dixisse  credo  : verum  ita  est, 

Quot  homines  tot  sententiae : suus  cuique  mos. 


ACTUS  III.  SCENA  I. 

Mihi  non  videtur,  quod  sit  factum  legibus, 

Rescindi  posse  : et  turpe  inceptu  est.  De . Dic,  Crito. 

Cri.  Ego  amplius  deliberaudum  censeo  : 

Res  magna  est.  He.  Num  quid  nos  vis  ? De.  Fecistis 
probe  : 

Incertior  sum  multo,  quam  dudum.  Ge.  Negant 
Redisse.  De.  Frater  est  exspectandus  mihi : 

Is  quod  mihi  dederit  de  hac  re  consilium,  id  sequar. 
Percontatum  ibo  ad  portum,  quoad  se  recipiat. 

Ge.  At  ego  Antiphonem  quaeram ; ut  quae  acta  hic  sint, 
sciat. 

Sed  eccum  ipsum  video  in  tempore  huc  se  recipere. 


ACTUS  III.  SCENA  I. 

Antipho.  Geta. 

Enimvero,  Antipho,  multimodis  cum  istoc  animo  es  vitu- 
perandus : 

Itane  hinc  abisse,  et  vitam  tuam  tutandam  aliis  dedisse  ? 

Alios  tuam  rem  credidisti  magis,  quam  tete,  animadver- 
suros ? 

Nam  ut  ut  erant  alia,  illi  certe,  quae  nunc  tibi  domi’st,  con- 
suleres, 

Ne  quid  propter  tuam  fidem  decepta  pateretur  mali, 

Cujus  nunc  miserae  spes  opesque  sunt  in  te  uno  omnes 
sitae. 

Ge.  Equidem,  here,  nos  jam  dudum  hic  te  absentem  incu- 
samus, qui  abieris. 

An . Te  ipsum  quaerebam.  Ge.  Sed  ea  causa  nihilo  magis 
defecimus. 

An.  Loquere  obsecro,  quonam  in  loco  sunt  res  et  fortunae 
meae : 

Num  quid  patri  subolet  ? Ge.  Nihil  etiam.  An,  Ecquid 
spei  porro’st?  Ge.  Nescio.  An,  Ah! 

Ge.  Nisi  Phaedria  haut  cessavit  pro  te  eniti.  An.  Nihil 
fecit  novi. 

Ge.  Tum  Phormio  itidem  in  hac  re,  ut  in  aliis,  strenuum 
hominem  praebuit. 

An.  Quid  is  fecit?  Ge.  Confutavit  verbis  admodum 
iratum  patrem. 

An,  Eu,  Phormio.  Ge.  Ego  quod  potui  porro.  An.  Mi 
Geta,  omnis  vos  amo. 

Ge.  Sic  habent  principia  sese,  ut  dico  . adhuc  tranquilla 
res  est ; 

Mansurusque  patruum  pater  est,  dum  huc  adveniat.  An. 
Quid  eum  ? Ge.  Ut  aiebat, 

De  ejus  consilio  sese  velle  facere,  quod  ad  hanc  rem  at- 
tinet. 

An.  Quantus  metus  est  mihi,  venire  huc  salvom  nunc  pa- 
truum, Geta  ! 

Nam  per  ejus  unam,  ut  audio,  aut  vivam,  aut  moriar,  sen- 
tentiam. 

Ge.  Phaedria  tibi  adest.  An.  Ubinam  ? Ge.  Eccum  ab 
sua  palaestra  exit  foras. 

Phsdria.  Dorio.  Antipho.  Geta. 

Dorio,  audi  obsecro.  Do.  Non  audio.  Ph.  Parumper. 
Do.  Quin  omitte  me. 

Ph.  Audi  quod  dicam.  Do.  At  eniin  taedet  jam  audire 
eadem  millies. 

Ph.  At  nunc  dicam,  quod  lubenter  audias.  Do.  Loquere, 
audio. 

Ph.  Nequeo  te  exorare,  ut  maneas  triduum  hoc  ? quo  nunc 
abis  ? 

Do.  Mirabar,  si  tu  mihi  quicquam  afferres  novi. 

An.  Hei,  metuo  lenonem,  ne  quid  suo  suat  capiti.  Ge. 
Idem  ego  metuo. 

Ph.  Non  mihi  credis  ? Do.  Hariolare.  Ph.  Sin  fidem  do? 
Do.  Fabulae  ! 

Ph.  Foeneratum  istuc  beneficium  tibi  pulchre  dices.  Do. 
Logi  ! 

Ph.  Crede  mihi,  gaudebis  facto  : verum  hercle  hoc  est. 
Do.  Somnium  ! 

Ph.  Experire  ; non  est  longum.  Do.  Cantilenam  eandem 
canis. 

Ph.  Tu  mihi  cognatus,  tu  parens,  tu  amicus,  tu— Do. 
Garri  modo. 

Ph.  Adeon’  ingenio  te  esse  duro  atque  inexorabili. 

Ut  neque  misericordia,  neque  precibus  molliri  queas  ? 

Do.  Adeon’  te  esse  incogitantem  atque  impudentem,  Phae- 
dria. 

Ut  phaleratis  dictis  ducas  me,  et  meam  ductes  gratiis  ? 


Y 

An.  MiseritunTst.  Ph.  Hei  veris  vincor  ! Ge.  Quam 
uterque  est  similis  sui ! 

Ph.  Neque,  Antipho  alia  quum  occupatus  esset  sollicitu- 
dine, 

Tum  hoc  esse  mihi  objectum  malum?  An.  Ah  ! quid  istuc 
autem  est,  Phaedira  ? 

Ph.  O fortunatissime  Antipho  ! An.  Egone  ? Ph.  Cui, 
quod  amas,  domi’st : 

Nec  cum  hujusmodi  unquam  usus  venit  ut  conflictares 
malo. 

An.  Mihin’  domi’st  ? immo,  quod  aiunt,  Auribus  teneo 
lupum  : 

Nam  neque  quomodo  a me  amittam,  invenio  : neque  uti 
retineam,  scio. 

Do.  Ipsum  istuc  mihi  in  hoc  est.  An.  Eja,  ne  parum  leno 
sies. 

Num  quid  hic  confecit  ? Ph.  Hiccine  ? quod  homo  inhu- 
manissimus : 

Pamphilam  meam  vendidit.  Ge.  Quid  ? vendidit  ? An. 
AirP,  vendidit  ? 

Ph.  Vendidit.  Do.  Quam  indignum  facinus,  ancillam  aere 
emtam  suo  ! 

Ph.  Neque  exorare  ut  me  maneat,  et  cum  illo  ut  mutet 
fidem. 

Triduum  hoc  ; dum  id,  quod  est  promissum  ah  amicis, 
argentum  aufero. 

Si  non  tum  dedero,  unam  praeterea  horam  ne  oppertus 
sies. 

Do.  Obtundis.  An.  Haut  longum  id  quod  orat,  Dorio : 
exoret  sine  : 

Idem  hoc  tibi,  quod  bene  promeritus  fueris,  conduplicaverit. 

Do.  Verba  istaec  sunt.  An.  Pamphilainne  hac  urbe  pri- 
vari sines  ? 

Tum  praeterea  horunc  amorem  distrahi  poterin’  pati  ? 

Do.  Neque  ego,  neque  tu.  Ge.  Di  tibi  omnes  id,  quod  es 
dignus,  duint ! 

Do.  Ego  te  compluris  advorsum  ingenium  meum  men- 
ses tuli, 

Pollici tantem,  flentem,  et  nihil  ferentem  : nunc,  contra 
omnia  haec, 

Repperi  qui  det,  neque  lacrumet : da  locum  melioribus. 

An.  Certe  hercle,  ego  si  satis  commemini,  tibi  quidem  est 
olim  dies, 

Quam  ad  dares  huic,  praestituta.  Ph.  Factum.  Do. 
Num  ego  istuc  nego? 

An.  Jam  ea  praeteriit?  Do.  Non:  verum  haec  ei  ante- 
cessit. An.  Non  pudet 

Vanitatis  ? Do.  Minume,  dum  ob  rem.  Ge.  Sterquili- 
nium. Ph.  Dorio, 

Itane  tandem  facere  oportet  ? Do.  Sic  sum : si  placeo, 
utere. 

An.  Siccinehunc  decipis  ? Do.  Immo  enimvero,  Antipho, 
hic  me  decipit : 

Nam  hic  me  hujusmodi  sciebat  esse : ego  hunc  esse  aliter 
credidi. 

Iste  me  fefellit : ego  isti  nihilo  sum  aliter  ac  fui. 

Sed  ut  ut  haec  sunt,  tamen  hoc  faciam  : cras  mane  argen- 
tum mihi 

Miles  dare  se  dixit : si  mihi  prior  tu  attuleris,  Phaedria, 

Mea  lege  utar,  ut  potior  sit,  qui  prior  ad  dandum’st.  Vale. 

ACTUS  III.  SCENA  III. 

Ph^dria.  Antipho.  Geta. 

Quid  faciam  ? unde  ego  nunc  tam  subito  huic  argentum 
inveniam  miser. 

Cui  minus  nihilo  est  ? quod  si  hic  potuisset  nunc  exora- 
rier 

Triduum  hoc  : promissum  fuerat.  An.  Itane  huic  patie- 
mur, Geta, 

Fieri  miserum,  qui  me  dudum,  ut  dixti,  adjuverit  co- 
miter ? 

Quin,  quum  opus  est,  beneficium  rursum  ei  experiamur 
reddere  ? 

Ge.  Scio  equidem  hoc  esse  aequom.  An.  Age  ergo,  solus 
servare  hunc  potes. 

Ge.  Quid  faciam  ? An.  Invenias  argentum.  Ge.  Cupio: 
sed  id  unde,  edoce. 

An.  Pater  adest  hic.  Ge.  Scio  : sed  quid  tum  ? An. 
Ah , dictum  sapienti  sat  est. 

Ge.  Itane  ? An.  Ita.  Ge.  Sane  hercle  pulchre  suades. 
Etiam  tu  hinc  abis  ? 

Non  triumpho,  ex  nuptiis  tuis  si  nihil  nanciscor  mali ; 

Ni  etiam  nunc  me  hujus  causa  quaerere  in  malo  jubeas 
crucem  ? 

An.  Verum  hic  dicit.  Ph.  Quid  ? ego  vobis,  Geta,  alie- 
nus sum  ? Ge.  Haut  puto  : 

Sed  parumne  est,  quod  omnibus  nunc  nobis  succenset 
senex, 

Ni  instigemus  etiam,  ut  nullus  locus  relinquatur  preci  ? 

Ph.  Alius  ab  oculis  meis  illam  in  ignotum  hinc  abducet 
locum  ? hem  ! 

Tum  igitur,  dum  licet,  dumque  adsum,  loquimini  mecum, 
Antipho  ; 

Contemplamini  me.  An.  Quamobrem  ? aut  quidnam  fac- 
turas, cedo  ? 

Ph.  Quoquo  hinc  asportabitur  terrarum,  certum  est  per- 
sequi, 

Aut  perire.  Ge.  Di  bene  vortant,  quod  agas  : pedeten- 
tim  tamen. 

An.  Vide,  si  quid  opis  potes  afferre  huic.  Ge.  Si  quid  ! 
quid  ? An.  Quaere  obsecro. 

Ne  quid  plus  minusve  faxit,  quod  nos  post  pigeat,  Geta. 

Ge.  Quaero  : salvos  est,  ut  opinor : verum  enim  metuo 
malum. 

An.  Noli  metuere  : una  tecum  bona,  mala,  tolerabimus. 

Ge.  Quantum  opus  est  tibi  argenti  ? loquere.  Ph.  Solae 
triginta  minae. 

Ge.  Triginta ! hui,  percara’st,  Phaedria.  Ph.  Istaec  vero 
vilis  est. 

Ge.  Age,  age,  inventas  reddam.  Ph.  O lepidum  caput! 
Ge.  Aufer  te  hinc.  Ph.  Jam  opus  est.  Ge.  Jam 
feres  : 

Sed  opus  est  mihi  Phormionem  ad  hanc  rem  adjutorem 
dari. 

[Ph.  Abi  : dic,  praesto  ut  sit  domi.] 

An.  Praesto*st  : audacissime  oneris  quidvis  impone,  et 
feret  : 

Solus  est  homo  amico  amicus.  Ge.  Eamus  ergo  ad  eum 
ocius. 

An.  Numquid  est  quod  opera  mea  vobis  opus  sit  ? Ge. 
Nihil  : verum  abi  domum, 

Et  illam  miseram,  quam  ego  nunc  intus  scio  esse  exanima- 
tam metu, 

Consolare : cessas  ? An.  Nihil  est,  seque  quod  faciam 
iubens. 

P/i.  Qua  via  istuc  facies?  Ge.  Dicam  in  itinere:  modo 
te  hinc  amove. 


ACTUS  IV.  SCENA  I. 

Demipho.  Chremes. 

Quid  ? qua  profectus  causa  hic  es  Lemnum,  Chreme, 
Adduxtin’  tecum  filiam  ? Ch.  Non.  De.  Quid  ita  non  ? 
Ch.  Postquam  videt  me  ejus  mater  esse  hic  diutius  ; 

Simul  autem  non  manebat  setas  virginis 
Meam  negligentiam  : ipsam  cum  omni  familia 
Ad  me  profectam  esse  aiebant.  De.  Quid  illic  tam  diu 
Queeso  igitur  commorabare,  ubi  id  audiveras  ? 

Ch.  Pol  me  detinuit  morbus.  De.  Unde?  aut  qui  ? Ch. 
Rogas  ? 

Senectus  ipsa’st  morbus.  Sed  venisse  eas 
Salvas  audivi  ex  nauta,  qui  illas  vexerat. 

De.  Quid  gnato  obtigerit  me  absente,  audistin’,  Chreme  ? 

Ch.  Quod  quidem  me  factum  consilii  incertum  facit  : 
Nam  hanc  conditionem  si  cui  tulero  extrario  ; 

Quo  pacto,  aut  unde  mihi  sit,  dicendum  ordine’st. 

Te  mihi  fidelem  esse  aeque,  atque  egomet  sum  mihi, 
Scibam  : ille  si  me  alienus  affinem  volet, 

Tacebit,  dum  intercedet  familiaritas  : 

Sin  spreverit  me,  plus,  quam  opus  est  scito,  sciet; 
Vereorque,  ne  uxor  aliqua  hoc  resciscat  mea. 

Quod  si  fit ; ut  me  excutiam,  atque  egrediar  domo, 
Id  restat : nam  ego  meorum  solus  sum  meus. 

De.  Scio  ita  esse  : et  istaec  mihi  res  sollicitudinis  : 
Neque  adeo  defetiscar  unquam  experirier, 

Donec  tibi  id,  quod  pollicitus  sum,  effecero. 


ACTUS  IV.  SCENA  II. 

Geta. 

Ego  hominem  callidiorem  vidi  neminem, 

Quam  Phormionem  : venio  ad  hominem,  ut  dicerem, 
Argentum  opus  esse,  et  id  quo  pacto  fieret. 

Vix  dum  dimidium  dixeram,  intellexerat : 

Gaudebat : me  laudabat : quaerebat  senem  : 

Dis  gratias  agebat,  tempus  sibi  dari. 

Ubi  Phaedriae  se  ostenderet  nihilo  minus 
Amicum  esse,  quam  Antiphoni : hominem  ad  forum 
Jussi  opperiri  : eo  me  esse  adducturum  senem. 

Sed  eccum  ipsum  : quis  est  ulterior  ? atat  Phaedriae 
Pater  venit : sed  quid  pertimui  autem  bellua  ? 

An  quia,  quos  fallam,  pro  uno  duo  sunt  mihi  dati  ? 

Commodius  esse  opinor  duplici  spe  utier. 

Petam  hinc,  unde  a primo  institui : is  si  dat,  sat  est : 

Si  ab  hoc  nihil  fiet,  tum  hunc  adoriar  hospitem. 

ACTUS  IV.  SCENA  III. 

Antipho.  Geta.  Chremes.  Demipho. 
Exspecto,  quam  mox  recipiat  sese  Geta. 

Sed  patruum  video  cum  patre  adstantem  : hei  mihi. 

Quam  timeo,  adventus  hujus  quo  impellat  patrem  ! 

Ge.  Adibb  hosce.  O noster  Chremes.  Ck.  Salve,  Geta. 
Ge.  Venire  salvom  volupe’st.  Ck.  Credo.  Ge.  Quid 
agitur  ? 

Ck.  Multa  advenienti,  ut  fit,  nova  hic  compluria. 

Ge . Ita  : de  Antiphone  audistin’  quae  facta  ? Ck.  Omnia. 
Ge.  Tun’  dixeras  huic?  facinus  indignum,  Chreme, 

Sic  circumiri.  De.  Id  cum  hoc  agebam  commodum. 

Ge.  Nam  hercle  ego  quoque  id  agitans  mecum  sedulo. 
Inveni,  opinor,  remedium  huic  rei.  De.  Quid,  Geta  ? 
Quod  remedium  ? Ge.  Ut  abii  abs  te,  fit  forte  obviam 
Mihi  Phormio.  Ck.  Qui  Phormio?  Ge.  Is  qui  istam. 
Ch.  Scio. 

Ge.  Visum  est  mihi,  ut  ejus  tentarem  sententiam  : 

Prendo  hominem  solum  : Cur  non,  inquam,  Phormio, 
Vides,  inter  vos  sic  liaec  potius  cum  bona 
Ut  componantur  gratia,  quam  cum  mala  ? 

Herus  liberalis  est,  et  fugitans  litium  : 

Nam  caeteri  quidem  hercle  amici  omnes  modo 
Uno  ore  auctores  fuere,  ut  praecipitem  hanc  daret. 

An.  Quid  hic  coeptat,  aut  quo  evadet  hodie  ? Ge.  An  le- 
gibus 

Daturum  poenas  dices,  si  illam  ejecerit  ? 

Jam  id  expior  atunPst : heja,  sudabis  satis. 

Si  cum  illo  inceptas  homine : ea  eloquentia  est ! 

Verum,  pone  esse  victum  eum  : at  tandem  tamen 
Non  capitis  ejus  res  agitur,  sed  pecuniae. 

Postquam  hominem  his  verbis  sentio  mollirier  : 

Soli  sumus  nunc  hic,  inquam  ; eho  dic,  quid  velis  dari 
Tibi  in  manum  ? ut  herus  his  desistat  litibus  : 

Haec  hinc  facessat,  tu  molestus  ne  sies. 

An.  Satin*  illi  Di  sunt  propitii  ? Ge.  Nam  sat  scio. 

Si  tu  aliquam  partem  aequi  bonique  dixeris, 

Ut  est  ille  bonus  vir,  tria  non  commutabitis 

Verba  hodie  inter  vos.  De.  Quis  te  istaec  jussit  loqui  ? 

Ch . Innuo  non  potuit  melius  pervenirier 
Eo,  quo  nos  volumus.  An.  Occidi  ! Ch.  Perge  eloqui. 
Ge.  A primo  homo  insanibat.  Ch.  Cedo,  quid  postulat  ? 
Ge.  Quid  ? nimium  quantum  libuit.  Ch.  Dic.  Ge.  Si 
quis  daret 

Talentum  magnum.  Ch.  Inirno  maluni  hercle : ut  nihil 
pudet ! 

Ge.  Quod  dixi  adeo  ei  : quaeso,  quid  ? si  filiam 

Suam  unicam  locaret  ? parvi  retulit 

Non  suscepisse : inventa  est  quae  dotem  petat. 

Ut  ad  pauca  redeam,  ac  mittam  illius  ineptias, 

Haec  denique  ejus  fuit  postrema  oratio  : 

Ego,  inquit,  jam  a principio  amici  filiam, 

Ita  ut  aequom  fuerat,  volui  uxorem  ducere  : 

Nam  mihi  veniebat  iti  mentem  ejus  incommodum, 

In  servitutem  pauperem  ad  ditem  dari : 

Sed  mihi  opus  erat,  ut  aperte  tibi  nunc  fabuler. 
Aliquantulum  quae  afferret,  qui  dissolverem 
Quae  debeo  : et  etiam  nunc,  si  volt  Demipho 
Dare,  quantum  ab  hac  accipio  quae  sponsa’st  mihi  ; 
Nullam  mihi  malim,  quam  istanc,  uxorem  dari. 

An.  Utrum  stultitia  facere  ego  hunc,  an  malitia 
Dicam  ; scientem,  an  imprudentem,  incertussum. 

De.  Quid  ? si  animam  debet  ? Ge.  Ager  opposiftPst  pig 
nori 

Ob  decem  minas,  inquit.  De.  Age,  age,  jam  ducat 
dabo. 

Ge.  iEdiculae  item  sunt  ob  decem  alias.  De.  Hoi  hui ! 
Nimium’st.  Ch.  Ne  clama:  petito  hasce  a me  decem. 
Ge.  Uxori  emunda  aucillula’st : tum  pluscula 
Supellectile  opus  est  : opus  est  sumtu  ad  nuptias  : 

His  rebus  sane  pone,  inquit,  decem  minas. 

De.  Sexcentas  proinde  scribito  jam  mihi  dicas  : 

Nihil  do  : impuratus  me  ille  ut  etiam  irrideat  ? 

Ch.  Quaeso,  ego  dabo,  quiesce : tu  modo  filius 

Fac  ut  illam  ducat,  nos  quam  volumus.  An.  Hei  mihi 

Geta,  occidisti  me  tuis  fallaciis  ! 

Ch.  Mea  causa  ejicitur  : me  hoc  est  aequom  amittere. 

Ge.  Quantum  potes,  me  certiorem,  inquit,  face  : 

Si  illam  dant,  hanc  ut  mittam  ; ne  incertus  siem  : 

Nam  illi  mihi  dotem  jam  constituerunt  dare. 

Ch.  Jam  accipiat  : illis  repudium  renunciet : 

Hanc  ducat.  De.  Quae  quidem  illi  res  vortat  male  ! 


ACTUS  IV.  SCENA  IV. 

Ch.  Opportune  adeo  nunc  argentum  mecum  attuli, 
Fructum,  quem  Lemni  uxoris  reddunt  praedia. 

Id  sumam  : uxori,  tibi  opus  esse,  dixero. 


ACTUS  IV.  SCENA  IV. 

Antipho.  Geta. 

Geta.  Ge . Hem  ! An.  Quid  egisti  ? Ge.  Emunxi  ar- 
gento senes. 

An.  Satin’  id  est  ? Ge.  Nescio  hercle  : tantum  jussus 
sum. 

An.  Eho,  verbero,  aliud  mihi  respondes  ac  rogo  ? 

Ge.  Quid  ergo  narras  ? An.  Quid  ego  narrem  ? opera 
tua 

Ad  restim  mihi  quidem  res  rediit  planissume. 

Ut  te  quidem  omnes  Di,  Deaeque,  superi,  inferi. 

Malis  exemplis  perdant ! hem  ! si  quid  velis. 

Huic  mandes,  quod  quidem  recte  curatum  velis. 

Quid  minus  utibile  fuit,  quam  hoc  ulcus  tangere, 

Aut  nominare  uxorem  ? injecta  est  spes  patri, 

Posse  illam  extrudi : cedo  nunc  porro,  Phormio 
Dotem  si  accipiet,  uxor  ducenda  est  domum : 

Quid  fiet  ? Ge.  Non  enim  ducet.  An.  Novi : caeterum 
Quum  argentum  repetent,  nostra  causa  scilicet 
In  nervom  potius  ibit-.  Ge.  Nihil  est,  Antipho, 

Quin  male  narrando  possit  depravarier. 

Tu  id  quod  boni  est  excerpis  : dicis  quod  mali  est. 

Audi  nunc  contra  jam  si  argentum  acceperit, 

Ducenda  est  uxor,  ut  ais  : concedo  tibi : 

Spatium  quidem  tandem  apparandis  nuptiis, 

Vocandi,  sacrificandi  dabitur  paululum. 

Interea  amici,  quod  polliciti  sunt,  dabunt : 

Id  istis  reddet.  An.  Quamobrem  ? aut  quid  dicet  ? Ge . 
Rogas  ? 

Quot  res  ? Postilla  monstra  evenerunt  mihi : 

Introiit  in  aedis  ater  alienus  canis  : 

Anguis  per  impluvium  decidit  de  tegulis  : 

Gallina  cecinit : interdixit  hariolus  : 

Aruspex  vetuit,  ante  brumam  aliquid  novi 
Negotii  incipere,  quae  causa’st  justissima. 

Haec  fient.  An.  Ut  modo  fiant.  Ge.  Fient : me  vide. 
Pater  exit : abi,  dic  esse  argentum  Phaedriae. 


ACTUS  IV.  SCENA  V. 

Demipho.  Geta.  Chremes. 

Quietus  esto,  inquam  : ego  curabo,  ne  quid  verborum 
duit : 

Hoc  temere  nunquam  amittam  ego  a me,  quin  mihi  testis 
adhibeam  : 

Cui  dem,  et  quamobrem  dem,  commemorabo.  Ge.  Ut 
cautus  est,  ubi  nihil  opus’st ! 

Ch.  Atque  ita  opus  facto  est  : at  matura,  dum  libido  eadem 
haec  manet : 

Nam  si  altera  illaec  magis  instabit,  forsitan  nos  rejiciat. 

Ge.  Rem  ipsam  putasti.  De.  Duc  me  ad  eum  ergo.  Ge. 
Non  moror.  Ch.  Ubi  hoc  egeris, 

Transito  ad  uxorem  meam,  ut  conveniat  hanc  prius,  quam 
hinc  abeat : 

Dicat  eam  dare  nos  Phormioni  nuptum,  ne  succenseat : 

Et  magis  esse  illum  idoneum,  qui  ipsi  sit  familiarior  : 

Nos  nostro  officio  nihil  digressos  : quantum  is  voluerit. 

Datum  esse  dotis.  De.  Quid  tua,  malum,  id  refert  ? Ch . 
Magni,  Demipho. 

De.  Non  sat  tuum  te  officium  fecisse,  si  non  id  fama  ap- 
probat ? 

Ch.  Volo  ipsius  quoque  voluntate  hoc  fieri,  ne  se  ejectam 
praedicet. 

De.  Idem  ego  istuc  facere  possum.  Ch.  Mulier  mulieri 
magis  congruit. 

De.  Rogabo.  Ch.  Ubi  illas  nunc  ego  reperire  possim, 
cogito. 


ACTUS  V.  SCENA  I. 

Sophrona.  Chremes. 

Quid  agam  ? quem  mihi  amicum  inveniam  misera?  aut 
cui  consilia  haec  referam  ? 

Aut  unde  mihi  auxilium  petam  ? 

Nam  vereor,  hera  ne  ob  meum  suasum  indigne  injuria  affi- 
ciatur : 

Ita  patrem  adolescentis  facta  haec  tolerare  audio  violenter. 

Ch.  Nam  quae  haec  est  anus  exanimata,  a fratre  quae  egres- 
sa’st  meo  ? 

So . Quod  ut  facerem,  egestas  me  impulit : quum  scirem 
infirmas  nuptias 

Hasce  esse ; ut  id  consulerem,  interea  vita  ut  in  tuto 
foret. 

Ch.  Certe  aedepol,  nisi  me  animus  fallit,  aut  parum  pros- 
piciunt oculi. 

Meae  nutricem  gnatae  video.  So.  Neque  ille  investigatur. 
Ch.  Quid  agam  ? 

So.  Qui  est  ejus  pater.  Ch.  Adeo,  an  maneo  ? dum  ea, 
quae  loquitur,  magis  cognosco  ? 

So.  Quod  si  eum  nuncreperire  possim,  nihil  est  quod  ve- 
rear. Ch.  Ea’st  ipsa  : 

Colloquar.  So.  Quis  hic  loquitur  ? Ch.  Sophrona.  So. 
Et  meum  nomen  nominat  ? 

Ch.  Respice  ad  me.  So.  Di  obsecro  vos  : estne  hic  Stil- 
pho  ? Ch.  Non.  So.  Negas  ? 

Ch.  Concede  hinc  a foribus  paululum  istorsum  sodes,  So- 
phrona ; 

Ne  me  istoc  posthac  nomine  appellassis.  So.  Quid  ? non 
obsecro  es, 

Quem  semper  te  esse  dictitasti  ? Ch.  St.  So.  Quid  has 
metuis  fores  ? 

Ch.  Conclusam  hic  habeo  uxorem  saevam  : verum  istoc  de 
nomine 

Eo  perperam  olim  dixi,  ne  vos  forte  imprudentes  foris 

Effutiretis,  atque  id  porro  aliqua  uxor  mea  rescisceret. 

So.  Istoc  pol  nos  te  hic  invenire  miserae  nunquam  potui- 
mus. 

Ch.  Eho  dic  mihi,  quid  rei  tibi  est  cum  familia  hac,  unde 
exis  ? 

Ubi  illae  sunt  ? So.  Miseram  me  ! Ch.  Hem,  quid  est  ? 
vivuntne  ? So.  Vivit  gnata  : 

Matrem  ipsam  ex  aegritudine  miseram  mors  consecuta  est. 

Ch.  Male  factum  ! So.  Ego  autem,  quae  essem  anus  de- 
serta, egens, ignota. 

Ut  potui,  nuptum  virginem  locavi  huic  adolescenti. 

Harum  qui  est  dominus  aidium.  Ch.  Antiphonine  ? So. 
Hem,  illi  ipsi. 

Ch.  Quid?  duasne  is  uxores  habet?  So.  Au,  obsecro, 
unam  ille  quidem  hanc  solam. 

Ch.  Quid  illam  alteram,  quae  dicitur  cognata  ? So.  Haec 
ergo*st.  Ch.  Quid  ais  ? 

So.  Composito  factunTst,  quomodo  hanc  amans  habere 
posset 

Sine  dote.  Ch.  Di  vostram  fidem,  quam  saepe  forte  te- 
mere 

Eveniunt,  quae  non  audeas  optare  ! offendi  adveniens, 

Quicum  volebam,  atque  ut  volebam,  collocatam  filiam  : 

Quod  nos  ambo  opere  maxumo  dabamus  operam  ut  fieret, 

Sine  nostra  cura,  maxuma  sua  cura,  haec  sola  fecit. 

So.  Nunc  quid  opus  facto  sit,  vide  : pater  adolescentis 
venit : 

Eumque  auimo  iniquo  hoc  oppido  ferre  aiunt.  Ch.  Nihil 
pericli’st. 

Sed  per  Deos  atque  homines,  meam  esse  hanc  cave  rescis- 
cat quisquam. 

So.  Nemo  ex  me  scibit.  Ch.  Sequere  me : intus  caetera 
audies. 

ACTUS  V.  SCENA  II. 

Demipho.  Geta. 

Nostrapte  culpa  facimus,  ut  malos  expediat  esse, 

Dum  nimium  dici  nos  bonos  studemus  et  benignos  : 

Ita  fugias,  ne  praeter  casam,  quod  aiunt.  Nonne  id  sat 
erat. 

Accipere  ab  illo  injuriam  ? etiam  argentum’st  ultro  objec- 
tum, 

Ut  sit  qui  vivat,  dum  aliquid  aliud  flagitii  conficiat. 

Ge.  Planissume.  De.  Iis  nunc  praemium  est,  qui  recta 
prava  faciunt. 

Ge.  Verissume.  De.  Ut  stultissime  quidem  illi  rem  ges- 
serimus. 

Ge.  Modo  ut  hoc  consilio  possiet  discedi,  ut  istam  ducat. 

De.  Etiamne  id  dubiunTst  ? Ge.  Haut  scio  hercle,  utho- 
mo*st,  an  mutet  animum. 

De.  Hem  ! mutet  autem  ? Ge . Nescio  : verum,  si  forte, 
dico. 

De.  Ita  faciam,  ut  frater  censuit : ut  uxorem  ejus  huc  ad- 
ducam, 

Cum  ista  ut  loquatur  : tu,  Geta,  abi  prae  : nuncia  hanc  ven- 
turam. 

Ge.  Argentum  inventunPst  Phaedriae  : de  jurgio  siletur  : 

Provisum  est,  ne  in  praesentia  haec  hinc  abeat  : quid  nunc 
porro  ? 

Quid  fiet?  in  eodem  luto  haesitas  : vorsuram  solves, 

Geta  : praesens  quod  fuerat  malum,  in  diem  abiit : plagae 
crescunt. 


ACTUS  V.  SCENA  Iit. 


337 


Nisi  prospicis.  Nunc  hinc  domum  ibo  ; ac  Phanium  edo- 
cebo, 

Ne  quid  vereatur  Phormionem,  aut  ejus  orationem. 


ACTUS  V.  SCENA  III. 

Demipho.  Nausistrata.  Chremes. 

Agedum,  ut  soles,  Nausistrata,  fac  illa  ut  placetur  nobis  : 

Ut  sua  voluntate,  id  quod  est  faciuudum,  faciat.  Na.  Fa- 
ciam. 

De.  Pariter  nunc  opera  me  adjuves,  ac  dudum  re  opitu- 
lata es. 

Na.  Factum  volo  : at  pol  minus  queo  viri  culpa,  quam  me 
dignunFst. 

De.  Quid  autem  ? Na.  Quia  pol  mei  patris  bene  parta 
indiligenter 

Tutatur  : nam  ex  his  praediis  talenta  argenti  bina 

Statim  capiebat : hem,  vir  viro  quid  praestat  ! De.  Binan’ 
quaeso  ? 

Na.  Ac  rebus  vilioribus  multo,  tamen  talenta  bina.  De. 
Hui! 

Na.  Quid  haec  videntur  ? De.  Scilicet.  Na.  Virum  me 
natam  vellem  ! 

Ego  ostenderem.  De.  Certo  scio.  Na.  Quo  pacto.  De. 
Parce  sodes, 

Ut  possis  cum  illa  : ne  te  adolescens  mulier  defetiget. 

Na.  Faciam,  ut  jubes  : sed  meum  virum  abs  te  exire  video. 
Ch.  Hem,  Demipho, 

Jam  illi  datum  est  argentum  ? De.  Curavi  illico.  Ch. 
Nollem  datum ! 

Hei  ! video  uxorem  : psene  plus,  quam  sat  erat.  De.  Cur 
nolles,  Chreme  ? 

Ch.  Jam  recte.  De.  Quid  tu?  ecquid  locutus  cum  ista  es, 
quamobrem  hanc  ducimus  ? 

Ch.  Transegi.  De.  Quid  ait  tandem  ? Ch.  Abduci  non 
potest.  De.  Qui  non  potest  ? 

Ch.  Quia  uterque  utrique  est  cordi.  De.  Quid  istuc  nos- 
tra ? Ch.  Magni  : praeter  haec, 

Cognatam  comperi  esse  nobis.  De.  Quid  ! deliras  ? Ch . 
Sic  erit : 

Non  temere  dico  : redi  mecum  in  memoriam.  De.  Satin* 
sanus  es  ? 

Na.  Au,  obsecro,  cave,  ne  in  cognatam  pecces.  De.  Non 
est.  Ch.  Ne  nega  : 

Patris  nomen  aliud  dictum  est : hoc  tu  errasti.  De.  Non 
norat  patrem  ? 

Ch.  Norat.  De.  Cur  aliud  dixit?  Ch.  Nunquamne  ho- 
die concedes  mihi, 

Neque  intelliges  ? De.  Si  tu  nihil  narras.  Ch.  Pergis  ? 
Na.  Miror  quid  hoc  siet ! 

De.  Equidem  liercle  nescio.  Ch.  VhT  scire  ? at  ita  me 
servet  Juppiter, 

Ut  propior  illi,  quam  ego  sum  ac  tu,  nemo’st ! De.  Hi 
vostram  fidem  ! 

Eamus  ad  ipsam  ; una  omnis  nos  aut  scire,  aut  nescire  hoc 
volo.  Ch.  Ha  ! 

De.  Quid  est  ? Ch.  Itan’  parvam  mihi  fidem  esse  apud 
te  ? De.  Vin * me  credere  ? 

Viti*  satis  quaesitum  mihi  istuc  esse  ? age,  fiat : quid  ? illa 
filia 

Amici  nostri,  quid  futurum’st  ? Ch.  Recte.  De.  Hanc 
igitur  mittimus  ? 

Ch.  Quidni  ? De.  Illa  maneat  ? Ch.  Sic.  De.  Ire  igi- 
tur tibi  licet,  Nausistrata. 

Na.  Sic  pol  commodius  esse  in  omnis  arbitror,  quam  ut 
coeperas, 

Manere  hanc:  nam  perliberalis  visa’st,  quum  vidi,  mihi. 

De.  Quid  istuc  negoti’st  ? Ch.  Jamne  operuit  ostium  ? 
De.  Jam.  Ch.  O Juppiter  ! 

Di  nos  respiciunt  : gnatam  inveni  nuptam  cum  tuo  filio. 
De.  Hem ! 

Quo  pacto  id  potuit  ? Ch.  Non  satis  tutus  est  ad  narran- 
dum hic  locus. 

De.  At  tu  abi  intro.  Ch.  Heus,  ne  filii  quidem  nostri  hoc 
resciscant,  volo. 

ACTUS  V.  SCENA  IV. 

Antipho. 

L.ttus  sum,  ut  meae  res  sese  habent,  fratri  obtigisse  quod 
volt. 

Quam  scitunVst,  ejusmodi  parare  in  animo  cupiditates  ; 

Quas,  quum  res  advorsae  sient,  paulo  mederi  possis ! 

Hic  simul  argentum  repperit,  cura  sese  expedivit : 

Ego  nullo  possum  remedio  me  evolvere  ex  his  turbis. 

Quin  si  hoc  celetur,  in  metu  : sin  patefit,  in  probro  sim. 

Neque  me  domum  nunc  reciperem,  ni  mihi  esset  spes  os- 
tensa 

Hujusce  habendae.  Sed  ubinam  Getam  invenire  possum, 

Ut  rogem,  quod  tempus  conveniundi  patris  me  capere  ju- 
beat ? 


ACTUS  V.  SCENA  V. 

Phormio.  Antipho. 

Argentum  accepi : tradidi  lenoni  : abduxi  mulierem  : 

Curavi,  propria  ea  Phaedria  ut  potiretur  : nam  emissa  est 
manu. 

Nunc  una  mihi  res  etiam  restat,  quae  est  conficiunda,  otium 

Ab  senibus  ad  potandum  ut  habeam  : nam  aliquot  hos  su- 
mam dies. 

An.  Sed  Phormio’st : quid  ais  ? Ph.  Quid?  An.  Quid- 
nam nunc  facturus  Phaedri  a ? 

Quo  pacto  satietatem  amoris  ait  se  velle  absumere  ? 

Ph.  Vicissim  partis  tuas  acturus  est.  An.  Quas  ? Ph. 
Ut  fugitet  patrem  : 

Te  suam  rogavit  rursum  ut  ageres  : causam  ut  pro  se  di- 
ceres : 

Nam  potaturus  est  apud  me  : ego  me  ire  senibus  Sunium 

Dicam  ad  mercatum,  ancillulam  emtum,  quam  dudum 
dixit  Geta  : 

Ne,  quum  hic  non  videant  me,  conficere  credant  argentum 
suum. 

Sed  ostium  concrepuit  abs  te.  An.  Vide,  quis  egrediatur. 
Ph,  Geta’st. 

Geta.  Antipho.  Phormio. 

O fortuna,  o Fors  fortuna,  quantis  commoditatibus, 

Quam  subito  hero  meo  Antiphoni  ope  vestra  hunc  onerastis 
diem  ! 

An.  Quidnam  hic  sibi  volt  ? Ge.  Nosque  amicos  ejus 
exonerastis  metu  ! 

Sed  ego  nunc  mihi  cesso,  qui  non  humerum  hunc  onero 
pallio, 

Atque  hominem  propero  invenire,  ut  haec  quae  contigerint, 
sciat  ? 

An.  Num  tu  intelligis,  hic  quid  narret  ? Ph.  Num  tu  ? 
An.  Nihil.  Ph.  Tantundem  ego. 

Ge.  Ad  lenonem  hinc  ire  pergam : ibi  nunc  sunt.  An. 
Heus,  Geta.  Ge.  Hem  tibi  ! 

Num  mirum,  aut  novom  est  revocari,  cursum  quum  iu- 
stitueris  ? An.  Geta. 

Ge.  Pergit  hercle  : nunquam  tu  odio  tuo  me  vinces.  An. 
Non  manes  ? 

Ge.  Vapula.  An.  Id  quidem  tibi  jam  fiet,  nisi  resistis,  ver- 
bero. 

Ge.  Familiariorem  oportet  esse  hunc,  qui  minitatur  ma- 
lum. 

Sed  isne  est  quem  quaero,  antion  ? ipsu’st.  Ph.  Congre- 
dere actutum.  An.  Quid  est  ? 

Ge.  O omnium,  quantum  est  qui  vivant,  homo  hominum 
ornatissume  ! 

Nam  sine  controversia  ab  Dis  solus  diligere,  Antipho. 

An.  Ita  velim  : sed,  qui  istuc  credam  ita  esse,  mihi  dici 
velim. 

Ge.  Satin’est,  si  te  delibutum  gaudio  reddo  ? ^.Enicas. 

Ph.  Quin  tu  hinc  pollicitationes  aufer  : et  quod  fers,  cedo. 
Ge.  Ho! 

Tu  quoque  aderas,  Phormio  ? Ph.  Aderam  : sed  tu  ces- 
sas ? Ge.  Accipe,  hem  ! 

Ut  modo  argentum  tibi  dedimus  apud  forum,  recta  do- 
mum 

Sumus  profecti  : interea  mittit  herus  me  ad  uxorem  tuam. 

An.  Quamobrem  ? Ge.  Omitto  proloqui  : nam  nihil  ad 
hanc  rem  est,  Antipho. 

Ubi  in  gynaeceum  ire  occipio,  puer  ad  me  accurrit  Mida  : 

Pone  apprehendit  pallio  : resupinat : respicio  : rogo, 

Quamobrem  retineat  me  : ait  esse  vetitum  intro  ad  heram 
accedere. 

Sophrona  modo  fratrem  huc,  inquit,  senis  introduxit  Chre- 
mem  ; 

Eumque  nunc  esse  intus  cum  illis.  Hoc  ubi  ego  audivi,  ad 
fores 

Suspenso  gradu  placide  ire  perrexi : accessi : adstiti : 

Animam  compressi : aurem  admovi  : ita  animum  coepi 
attendere, 

Hoc  modo  sermonem  captans.  An.  Eu,  Geta  ! Ge.  Hic 
pulcherrumum 

Facinus  audivi : itaque  pene  hercle  exclamavi  gaudio. 

An.  Quod  ? Ge.  Quodnam  arbitrare  ? An.  Nescio.  Ge. 
Atqui  mirificissumum  : 

Patruus  tuus  pater  est  inventus  Phanio  uxori  tuae.  An. 
Hem  \ 

Quid  ais  ? Ge.  Cum  ejus  consuevit  olim  matre  in  Lemno 
clanculum. 

Ph.  Somnium  ! utin’  haec  ignoraret  suum  patrem  ? Ge, 
Aliquid  credito, 

Phormio,  esse  causae  : sed  me  censen’  potuisse  omnia 

Intelligere  extra  ostium,  intus  quae  inter  sese  ipsi  egerint  ? 

Ph.  Atque  liercle  ego  quoque  illam  inaudivi  fabulam.  Ge. 
Immo  etiam  dabo, 

Quo  magis  credas:  patruus  interea  inde  huc  egreditur  fo- 
ras : 

Haut  multo  post  cum  patre  idem  recipit  se  intro  denuo  : 

Ait  uterque  tibi  potestatem  ejus  habendae  dare  : 

Denique  ego  missus  sum,  te  ut  requirerem,  atque  adduce- 
rem. 

An.  Quin  ergo  rape  me  : quid  cessas?  Ge.  Fecero.  An, 
O mi  Phormio, 

Vale.  Ph.  Vale,  Antipho.  Bene,  ita  me  Di  ament,  fac- 
tum ! gaudeo, 

Tantam  fortunam  de  improviso  esse  his  datam. 

Summa  eludendi  occasio’st  mihi  nunc  senes. 

Et  Phaedriae  curam  adimere  argentariam  ; 

Ne  cuiquam  suorum  aequalium  supplex  siet. 

Nam  idem  hoc  argentum,  ita  ut  datum’st,  ingratiis 

His  datum  erit : hoc  qui  cogam,  re  ipsa  repperi. 

Nunc  gestus  mihi,  voltusque  est  capiundus  novos. 

Sed  hinc  concedam  in  angiportum  hoc  proxumum  : 

Inde  hisce  ostendam  me,  ubi  erunt  egressi  foras. 

Quo  me  assimularam  ire  ad  mercatum,  non  eo. 

ACTUS  V.  SCENA  VII. 

Demipho.  Phormio.  Chremes. 

Dis  magnas  merito  gratias  habeo,  atque  ago : 

Quando  evenere  hsec  nobis,  frater,  prospere. 

Quantum  potest,  nunc  conveniundus  Phormio  est, 
Priusquam  dilapidet  nostras  triginta  minas, 

Ut  auferamus.  Ph . Demiphonem,  si  domi  est, 

Visam  ; ut  quod — De.  At  nos  ad  te  ibamus,  Phormio. 

Ph.  De  eadem  hac  fortasse  causa  ? De.  Ita  hercle.  Ph . 
Credidi. 

Quid  ad  me  ibatis  ? ridiculum  ! verebamini* 

Ne  non  id  facerem,  quod  recepissem  semel  ? 

Heus,  quanta  quanta  haec  mea  paupertas  est,  tamen 
Adhuc  curavi  unum  hoc  quidem,  ut  mihi  esset  fides. 

Ch.  Estne  ea  ita,  ut  dixi,  liberalis  ? De.  Oppido. 

Ph.  Itaque  ad  vos  venio  nunciatum,  Demipho, 

Paratum  me  esse  : ubi  voltis,  uxorem  date. 

Nam  omnis  posthabui  mihi  res,  ita  uti  par  fuit. 

Postquam  tantopere  id  vos  velle  animadvorteram. 

De.  At  hic  dehortatus  est  me,  ne  illam  tibi  darem. 

Nam  qui  erit  rumor  populi,  inquit,  si  id  feceris  ? 

Olim  quum  honeste  potuit,  tum  non  est  data  : 

Nunc  viduam  extrudi  turpe’st : ferme  eadem  omnia, 

Quae  tute  dndum  coram  me  incusaveras. 

Ph.  Satin’ superbe  illuditis  me  ? De.  Qui  ? Ph.  Rogas  ? 
Quia  ne  alteram  quidem  illam  potero  ducere : 

Nam  quo  redibo  ore  ad  eam,  quam  contemserim  ? 

Ch.  Tum  autem  Antiplionem  video  ab  sese  amittere 
Invitum  eam  : inque.  De.  Tum  autem  video  filium 
Invitum  sane  mulierem  ab  se  amittere. 

Sed  transi  sodes  ad  forum,  atque  illud  mihi 
Argentum  rursum  jube  rescribi,  Phormio. 

Ph.  Quodne  ego  perscripsi  porro  illis,  quibus  debui  ? 

De.  Quid  igitur  fiet  ? Ph.  Si  vis  mihi  uxorem  dare 
Quam  despondisti,  ducam  : sin  est  ut  velis 
Manere  illam  apud  te,  dos  hic  omnis  maneat,  Demipho. 
Nam  non  est  aequom  me  propter  vos  decipi : 

Quum  ego  vostri  honoris  causa  repudium  alteri 
Remiserim,  quae  dotis  tantundem  dabat. 

De.  I hinc  in  malam  rem  cum  istac  magnificentia, 

Fugitive  : etiam  nunc  credis  te  ignorarier, 

Aut  tua  facta  adeo  ? Ph.  Irritor.  Da.  Tune  hanc  duceres. 
Si  tibi  data  esset  ? Ph.  Fac  periclum.  De.  Ut  filius 
Cum  illa  habitet  apud  te,  hoc  vostrum  consilium  fuit. 

Ph.  Quaeso,  quid  narras  ? De.  Quin  tu  mihi  argentum 
cedo. 

Ph.  Immo  vero  uxorem  tu  cedo.  De.  In  jus  ambula. 

Ph.  In  jus  ! enimvero  si  porro  esse  odiosi  pergitis. 

De.  Quid  facies  ? Ph.  Egone  ? vos  me  indotatis  modo 
Patrocinari  fortasse  arbitramini : 

Etiam  dotatis  soleo.  Ch.  Quid  id  nostra  ? Ph.  Nihil : 
Hic  quandam  noram,  cujus  vir  uxorem—  Ch.  Hem  ! De. 
Quid  est  ? 

Ph.  Lemni  habuit  aliam.  Ch.  Nullus  sum  ! Ph.  Ex  qua 
filiam 

Suscepit : et  eam  clam  educat.  Ch.  Sepultus  sum  ! 

Ph.  Haec  adeo  ego  illi  jam  denarrabo.  Ch.  Obsecro  ! 

Ne  facias.  Ph . Ho  ! tune  is  eras  ? De.  Ut  ludos  facit  l 
Ch.  Missum  te  facimus.  Ph.  Fabulae  ! Ch.  Quid  vis 
tibi  ? 

Argentum  quod  habes  condonamus  te.  Ph.  Audio. 

Quid  vos,  malum,  ergo  me  sic  ludificamini, 

Inepti,  vostra  puerili  sententia  ? 

Nolo,  volo  : volo,  nolo  rursum  : cedo,  cape. 

Quod  dictum,  indictunPst : quod  modo  erat  ratum,  id  ir~ 
ritum  est. 

Ch.  Quo  pacto,  aut  unde  haec  hic  rescivit?  De.  Nescio  : 
Nisi  me  dixisse  nemini,  id  certo  scio. 

Ch.  Monstri,  ita  me  Di  ament,  simile.  Ph.  Injeci  scrupu- 
lum. De.  Hem  ! 

Hiccine  ut  a nobis  hoc  tantum  argenti  auferat, 

Tam  aperte  irridens  ? emori  hercle  satius  est. 

Animo  virili  praesentique  ut  sis,  para. 

Vides  tuum  peccatum  esse  delatum  foras, 

Neque  jam  id  celare  posse  te  uxorem  tuam  : 

Nunc  quod  ipsa  ex  aliis  auditura’ st,  Chreme, 

Id  nosmet  indicare,  placabilius  est. 

Tum  hunc  impuratum  poterimus  nostro  modo 
Ulcisci.  Ph.  Atat ! nisi  mihi  prospicio,  haereo  : 

Hi  gladiatorio  animo  ad  me  affectant  viam. 

Ch.  At  vereor  ut  placari  posset.  De.  Bono  animo  es  : 

Ego  redigam  vos  in  gratiam;  hoc  fretus,  Chreme, 

Quum  e medio  excessit,  unde  haec  suscepta’st  tibi. 

Ph.  Itane  agitis  mecum  ? satis  astute  aggredimini. 

Non  hercle  ex  re  istius  me  instigasti,  Demipho. 

Ain*  tu  ? ubi  peregre  tibi  quod  lubitum  fuit  feceris, 

Neque  hujus  sis  veritus  feminae  primariae. 

Quin  novo  modo  ei  faceres  contumelias; 

Venias  nunc  precibus  lautum  peccatum  tuum  ? 

Hisce  ego  illam  dictis  ita  tibi  incensam  dabo, 

Ut  ne  restinguas,  lacrumis  si  exstillaveris. 

De.  Malum,  quod  isti  Di  Deaeque  omnes  duint! 

Tantane  affectum  quemquam  esse  hominem  audacia  ? 
Nonne  hoc  publicitus  scelus  hinc  deportarier 
In  solas  terras  ? Ch.  In  id  redactus  sum  loci, 

Ut,  quid  agam  cum  illo,  nesciam  prorsum.  De.  Ego 
scio  : 

In  jus  eamus.  Ph.  In  jus  ! huc,  si  quid  lubet. 

De.  Assequere  ac  retine,  dum  ego  huc  servos  evoco. 

Ch.  Etenim  solus  nequeo  : accurre  huc.  Ph.  Una  in- 
juriant- 

Tecum.  Ch.  Lege  agito  ergo.  Ph.  Altera  est  tecum, 
Chreme. 

De.  Rape  hunc.  Ph.  Itane  agitis  ? enimvero  voce’st 
opus  : 

Nausistrata,  exi.  Ch.  Os  opprime.  De.  Impurum  vide, 
Quantum  valet  ! Ph.  Nausistrata,  inquam.  Ch.  Non 
taces  ? 

Ph.  Taceam  ? De.  Nisi  sequitur,  pugnos  in  ventrem  in- 
gere. 

Ph.  Vel  oculum  exclude  : est,  ubi  vos  ulciscar,  locus. 

ACTUS  V.  SCENA  VIII. 

Nausistrata.  Chremes.  Phormio.  Demipho. 
Quis  nominat  me  ? Ch.  Hem  ! Na.  Quid  istuc  tur- 
bae’st,  obsecro, 

Mi  vir  ? Ph.  Hem,  quid  nunc  obticuisti  ? Na.  Quis  hic 
homo’ st  ? 

Non  mihi  respondes  ? Ph.  Hiccine  ut  tibi  respondeat  ? 
Qui  hercle,  ubi  sit,  nescit.  Ch.  Cave  isti  quicquam 
credas. 

Ph.  Abi,  tange  : si  non  totus  friget,  me  enica. 

Ch.  Nihil  est.  Na.  Quid  ergo  est  ? quid  istic  narrat  ? 
Ph.  Jam  scies  : 

Ausculta.  Ch.  Pergin’  credere  ? Na.  Quid  ego,  obsecro. 
Huic  credam,  qui  nihil  dixit  ? Ph.  Delirat  miser 
Timore.  Na.  Non  pol  temere’st,  quod  tu  tam  times. 

Ch.  Egon’  timeo  ? Ph.  Recte  sane  : quando  nihil  times, 
Et  hoc  nihil  est,  quod  ego  dico,  tu  narra.  De.  Scelus  ! 
Tibi  narret  ? Ph.  Eho  tu  ! factum’st  abs  te  sedulo 
Pro  fratre.  Na.  Mi  vir,  non  mihi  narras  ? Ch.  At.  Na. 
Quid  at  ? 

Ch.  Non  opus  est  dicto.  Ph.  Tibi  quidem  : at  scito  huic 
opu’st. 

In  Lemno.  Ch.  Hem  ! quid  ais  ? De.  Non  taces  ? Ph. 
Clam  te.  Ch.  Hei  mihi  ! 

Ph.  Uxorem  duxit.  Na.  Mi  homo.  Di  melius  duint ! 

Ph.  Sic  factum ’st.  Na.  Perii  misera  ! Ph.  Et  inde  filiam 
Suscepit  jam  unam,  dum  tu  dormis.  Ch.  Quid  agimus  ? 
Na.  Pro  Di  immortales  ! facinus  indignum  et  malum  ! 

Ph.  Hoc  actum’st.  Na.  An  quicquam  hodie  est  factum 
indignius  ? 

Qui  mihi,  ubi  ad  uxores  ventum ’st,  tum  fiunt  senes. 

Demipho,  te  appello  : nam  me  cum  hoc  ipso  distaedet 
loqui : 

H aeci  ne  erant  itiones  crebrae,  et  mansiones  diutinae 

Lemni  ? haeccine  erat  ea,  quae  nostros  fructus  minuebat, 
vilitas  ? 

De.  Ego,  Nausistrata,  esse  in  hac  re  culpam  meritam  non 
nego  : 

Sed  eam,  quin  sit  ignoscenda.  Ph.  Verba  fiunt  mortuo. 

De.  Nam  neque  negligentia  tua,  neque  odio  id  fecit  tuo. 

Vinolentus,  fere  abhinc  annos  quindecim,  mulierculam 

Eam  compressit,  unde  haec  nata’st ; neque  postilla  unquam 
attigit. 

Ea  mortem  obiit : e medio  abiit,  qui  fuit  in  re  hac  scrupu- 
lus. 

Quamobrem  te  oro,  ut  alia  tua  facta  sunt,  aequo  animo  hoc 
feras. 

Na.  Quid  ego  aequo  animo  ? cupio  misera  in  hac  re  jam 
defungier. 

Sed  quid  sperem  ? aetate  porro  minus  peccaturum  putem  ? 

Jam  tum  erat  senex,  senectus  si  verecundos  facit. 

An  mea  forma  atque  aetas  nunc  magis  expetenda’st,  De- 
mipho ? 

Quid  mihi  nunc  affers,  quamobrem  exspectem,  aut  sperem 
porro  non  fore  ? 

Ph.  Exsequias  Chremeti,  quibus  est  commodum,  ire  jam 
tempus  est. 

Sic  dabo : age  nunc,  Phormionem  qui  volet  lacessito  : 

Fax o tali  eum  mactatum,  atque  hic  est,  infortunio. 

Redeat  sane  in  gratiam  : jam  supplicii  satis  est  mihi : 

Habet  haec  ei  quod,  dum  vivat,  usque  ad  aurem  ogganniat. 

Na.  At  meo  merito,  credo!  quid  ego  nunc  commemorem, 
Demipho, 

Singulatim,  qualis  ego  in  hunc  fuerim  ? De.  Novi  aeque 
omnia 

Tecum.  Na.  Meriton’  hoc  meo  videtur  factum  ? De. 
Minume  gentium  : 

Verum  quando  jam  accusando  fieri  infectum  non  potest, 

Ignosce  ; orat,  confitetur,  purgat : quid  vis  amplius  ? 

Ph.  Enimvero  prius  quam  haec  dat  veniam,  mihi  prospi- 
ciam et  Phaedriae. 

Heus,  Nausistrata,  prius  quam  huic  respondes  temere, 
audi.  Na.  Quid  est  ? 

Ph.  Ego  minas  triginta  per  fallaciam  ab  illo  abstuli : 

Eas  dedi  tuo  gnato  : is  pro  sua  amica  lenoni  dedit. 

Ch.  Hem  ! quid  ais  ? Na.  Adeon’  hoc  indignum  tibi  vi- 
detur, filius 

Homo  adolescens  si  habet  unam  amicam,  tu  uxores  duas  ? 

Nihil  pudere  ? quo  ore  illum  objurgabis  ? responde  mihi. 

De.  Faciet  ut  voles.  Na.  Immo,  ut  meam  jam  scias  sen- 
tentiam, 

Neque  ego  ignosco,  neque  promitto  quicquam,  neque  res- 
pondeo. 

Prius  quam  gnatum  video  : ejus  judicio  permitto  omnia  : 

Quod  is  jubebit,  faciam.  Ph.  Mulier  sapiens  es,  Nausis- 
trata. 

Na.  Satis  tibi  est  ? Ph.  Immo  vero  pulchre  discedo,  et  probe, 

Et  praeter  spem.  Na.  Tuum  nomen  dic  quod  est.  Ph . 
Mihin’  ? 

Phormio  : vestrae  familiae  hercle  amicus,  et  tuo  summus 
Phaedriae. 

Na.  Phormio,  at  ego  ecastor  posthac  tibi  quod  potero,  et 
quae  voles, 

Faciamque  et  dicam.  Ph.  Benigne  dicis.  Na . Pol  me- 
ri tum’st  tuum. 

Ph.  Vin’  primum  hodie  facere,  quod  ego  gaudeam,  N7au- 
sistrata. 

Et  quod  tuo  viro  oculi  doleant  ? Na.  Cupio.  Ph.  Me  ad 
ccenam  voca. 

Na.  Pol  vero  voco.  De.  Eamus  intro  hinc.  Ch.  Fiat  : 
sed  ubi  est  Phaedria, 

Judex  noster?  Ph.  Jam  hic faxo aderit.  &.  Vos  valete, 
et  plaudite. 

